
Dogmă şi mistică, spiritualitate şi teologie 
sunt dimensiuni constitutive, inseparabil unite în viaţa 
Bisericii Ortodoxe. Exemplul Sfinţilor arată că există 
o coincidență deplină între obiectivitatea credinţei 
Bisericii ca şi comunitate sacramentală şi experienţa 
subiectivă a persoanei care, încorporată în ea, işi 
asimilează activ teologia acesteia prefăcând-o în viaţă. 
Prin experiența mistică (asceză şi rugăciune), Sfinţii 
devin existențe teologice iar teologia mistică se 
transformă într-o teologie a existenței. 

Interiorizând teologia, unificând şi 
verticalizând existența creştinismului, intimizând 
credința şi harul divin prin depăşirea medierilor şi 
exteriorităţii lor, mistica - “viaţa în Hristos” - e axa 
spirituală nevăzută ce susține lăuntric Biserica. Unind 
cerul şi pământul, mintea şi trupul în inima omului, 
mistica e stâlpul vertical întemeietor al Crucii - figura 
exemplară a întregii experienţe creştine. E înflorirea 


personalismului ei ireductibil - pentru că la rigoare 
există doar mistici - şi, ca atare, un răspuns mereu 
actual la enigma existenței umane. 

Într-o lume a confuziilor spirituale şi 
mistificărilor religioase şi ideologice, acesta e înțelesul 
ortodox al misticii pe care Editura “Deisis” îşi propune 
să-INmpună prin această colecție. 


TEOCLIT DIONISIATUL 


Dialoguri la Athos 


Vol. I 
Monahismul aghioritic 


Traducere de Preot profesor loan I. Ică 
Prezentare de Diac. loan I. Ică jr. 


Editura DEISIS 
Mănăstirea Sf. loan Botezătorul 
Alba Iulia 
1994 


Coperta şi viziunea grafică: 
Dănuţ Benga 


Ediţie îngrijită de : 


Cornel Toma şi Vasile Bîrzu 


Coperta: Mănăstirea Dionysiu, Muntele Athos. 


O Editura DEISIS pentru prezenta ediţie 
Traducerea făcută după originalul neogrec: 


QEOKAHTOY MONAXOY AIONYZIATOY 
. METAXY OYPANOY KAI THZ 
O ATIOPEITIKOZ MONAXIZMOZ 
Aornp, 1985 


ISBN 973 - 96329 -4-7 
ISBN 973 - 96329-5-5 


PROFIL TEOLOGIC ATHONIT CONTEMPORAN: 


monahul Teoclit Dionisiatul 
sau 
““prologul”” în Grecia al “*dialogurilor'” la Athos 


Lumină Monahilor sunt îngerii, 
lumină celor din lume sunt Monahii. 


(Sf. loan Scărarul) 


Unul din documentele spirituale de prim ordin ale 
spiritualităţii ortodoxe din a doua jumătate a secolului nostru, 
Dialogurile la Athos publicate acum de editura “Deisis” 
prelungesc şi întregesc în chip fericit seria titlurilor de rezistență 
prin care aceasta şi-a inaugural colecția “Mistica”. După 
sinteza teologică - unică in felul ei în intreaga literatură 
ortodoxă prin suprafața abordării, coerenţa viziunii şi 
profunzimea şi claritatea discursului - asupra “Asceticii şi 
Misticii Ortodoxe” semnată de regretatul păr.prof Dumitru 
Stăniloae, a urmat extraordinara “lectie” vie de ascetică şi 
mistică ortodoxă întrupată în viaţă şi “însemnările 
duhovniceşti `` ale Cuviosului Siluan Athonitul, în care viaţa a 
devenit teologie şi teologia viață. După discursul teologic 
elevat al “tratatului” teologic redactat după toate regulile 
academice ale unui “curs” universitar (prelegeri, diviziuni, 
paragrafe, note). a venit simplitatea dezarmantă şi copleşitoare 
prin incandescenţa spirituală a trăirii, a “discursului” 
fragmentar, harismatic şi inspirat al unui Sfânt lipsit de orice 
altă instrucţie in afară de cea a şcolii de o viață pe care o 
reprezintă o mănăstire ortodoxă athonită. 

Din acelaşi spațiu şi centru spiritual al Ortodoxiei 
ecumenice care este Sfântul Munte Athos vin acum spre 

credincioşii ortodocşi şi publicul român interesat alte două 
mărturii spirituale şi teologice unice în genul lor împletind în 
Chip fericit, în formula literară a “dialogurilor” spirituale 
incandescența mistică a “însemnărilor ” cu rigoarea teologică 
a “cursului”. Unind în ele obiectivitatea discursului teologic 
cu concrelețea şi spontaneitatea evenimentului şi patosului 
liric al confesiunilor, *“Dialogurile la Athos”, redactate de 
cea mai originală, prolifică şi profundă personalitate teologică 
a Alhosului contemporan, monahul Teoclit Dionisiatul, 
alcătuiesc poate cel mai important monument literar al teologiei 
spirituale a Ortodoxiei ultimelor decenii, constituind o veritabilă 
“summă ” dialogică şi o “apologie” unică a tradiţiei spirituale 
ortodoxe conservate de secole la Sf Munte în întreaga ei 
profunzime şi sublimitate. “Dialogurile la Athos” la care ne 
referim reprezintă, pe lângă o expresie fidelă şi memorabilă a 
spiritului ortodox în integritatea lui autentică şi netrecătoare, 
şi un “răspuns ” concret adresat unor provocări şi interogaţii 
specifice formulate la adresa spiritualității ortodoxe în Grecia 
postbelică (şi nu numai aici). 

De aceea înainte de a prezenta autorul şi mesajul 
textului “dialogurilor” e nevoie de o situare con-textuală a lor 
cât mai precisă, atât în tradiția spirituală pe care o ilustrează 
exemplar, cât şi în devenirea istorică a acestei tradiţii şi în 
destinul ei contemporan, cu problemele şi solicitările lui 
specifice. 

Centru mistic, dogmatic şi cultic,spiritual al Ortodoxiei 
şi lauda acesteia, un mic Bizanţ, “grădină a Maicii Domnului ”, 
citadelă milenară a monahismului ortodox adăpostind comori 
istorice, arlistice şi spirituale inestimabile, Sfântul Munte al 
Athosului! n-a încetat şi nu încetează de secole să fascineze şi 
să intrige. De peste o mie de ani, zeci de mii de oameni deveniți 
monahi, din toate țările lumii ortodoxe (chiar şi occidentale 
până în sec. XIII), s-auretras aici departe de lume în singurătate, 
în rugăciune, liniştire şi muncă, în căutarea singurului lucru 
necesar, a Celui Unic şi dincolo de orice contingenţă, trăind în 

interioritatea inimii recucerită ascetic, reflexul anticipat al 
eternității. În ochii credinciosului simplu sau ai indiferentului, 
ai erudiților sau doar a curioşilor din lume, monahismul a fost 
şi continuă să fie o provocare, o fascinaţie şi o interpelare, un 
momento sau un reproș viu. Sfidând necesităţile istorice şi 
sociale implacabile sau doar comodităţile facile, monahul îşi 
asumă deliberat un mod de existenţă anistoric, sau mai exact 
supraistoric, adecvându-şi viețuirea la ritmurile eternității şi 
interiorității, ignorate de majoritatea celor cufundaţi în 
petrecerea haotică, în fluxul dezordonat şi efemer al devenirii. 
În ce priveşte Athosul, de peste un mileniu “această 
limbă de pământ a peninsulei chalcidice ocupă în secret acest 
col! al Mediteranei orientale cu o tăcere şi o enigmă” pe care 
“decalajul inevitabil al mentalităților şi comportamentelor 
sociale o livrează adeseori pradă unui gust mai curând echivoc 
de pitoresc şi exotism a căror preț e, de regulă, sacrificarea 
limpezimii privirii "2 Pentru o înțelegere lucidă a locului şi 
rolului spiritual al Sf. Munte, este asenţială sesizarea funcţiei 
lui de “placă turnată’ şi “'integrare '* în istoria teologiei şi 
spiritualității ortodoxe. Athosul concentrează într-o sinteză 
unică toate formele de viețuire monahală cunoscute în istorie 
şi toate liniile de forță majore ale spiritualităţii răsăritene; el 
a preluat şi asimilat creator contribuţia şi moştenirea vechilor 
centre monahale anterioare, dispărute sau intrate în declin 
datorită invaziei şi dominației islamice: deşertul Egiptului, 
Muntele Sfânt al Sinaiului şi, respectiv, Munţii sfinţi ai Biythiniei. 
“Funcţia Athosului a fost şi este una de sinteză şi integrare ”, 
de unitate şi ecumenicitate din perspectiva riguros apărată şi 
susținută a unui “realism” (pragmatism) “spiritual” şi a unui 
angajament eclesial şi teologic intransigent şi ireductibil. 
Constituit caatare înjurul “cutremurului ” eshatologic 
pe care l-areprezentat în Evul Mediu anul 1000, Athosul a avut 
o semnificaţie providenţială şi dătătoare de ton în istoria 
Răsăritului ortodox. În vreme ce Occidentul latin a secularizat 
treptat entuziasmul eshatologic şi mişcările spirituale ivite din 

el, extrovertindu-le şi epuizându-le spiritual în mişcarea de 
reforme eclesiale şi sociale, Orientul ortodox a interiorizat 
eshatologia, centrând-o mistic şi sacramental. Exact în epoca 
in care Occidentul creştin intră în expansiune religioasă, 
economică, culturală, “Bizanțul intră în contracție”, se 
“interiorizează”, convertește eshatologia “în transparența 
Liturghiei, a vieții sacramentale şi a interiorităţii spirituale ”, 
restrângându-se pe ''orizontală '" se dezvoltă pe * “verticala” 
spiritului, distilează cultura şi experiența lui istorică 
concentrând-o în extractul pur al unei “tradiţii spirituale, vii şi 
personale”. * 

Vector al acestei aventuri spirituale unice în felul ei în 
istoria umanităţii şi a creştinismului, Athosul va impulsiona în 
chip decisiv conturarea dogmaticii ortodoxe; explicitarea 
semnificaţiilor teologice ale experienței mistice vor marca 
hotărâtor precizarea doctrinară atât a antropologiei căt şi a 
teologiei în sens restrâns (ca învățătură despre Dumnezeu in 
Sine). “Athosul continuă nemijlocit opera Sinoadelor ecumenice 
întrerupte pentru Biserica Ortodoxă înainte de sfârşitul primului 
mileniu”, infirmând “mistica” falsă creată în jurul numărului 
“sacru” al celor “şapte” Sinoade Ecumenice, după care, în ce 
priveşte dogma, Biserica ar intra într-un “sabat” definitiv. 
Dacă în secolul al IX-lea (cu victoria supra iconoclasmului) se 
încheia în Biserică “ciclul” dogmatic hristologic dominat de 
motivul întrupării sau Înomenirii lui Dumnezeu, începând cu 
secolul al X-lea (cu Sf Simeon Noul Teolog) se instaurează 
“ciclul” dogmatic antropologic şi pnevmatologic dominat de 
motivul Îndumnezeirii omului prin harul Duhului Sfânt" - ciclu 
ilustrat de isihasm şi palamism, de aprofundarea spiritualităţii 
şi teologia îndumnezeirii omului şi a energiilor divine necreate. 
(Conştiinţa acestei dezvoltări dogmatice şi spirituale poate fi 
clar surprinsă în acel uimitor document din secolul al XIV-lea 
care este Tomosul aghioritic “.) După un moment de maximă 
strălucire în secolul al XIV-lea. când învinge tentuţule scolasticii 
şi ale umanismului occidental şi se impune eclesial în Sinoadele 

palamite, irădierea Athosului cunoaşte o eclipsă datorată în 
principal condiţiilor vitrege de existență în regim de 
supravieţuire impuse de dominaţia otomană. Sub aşa-numita 
“turcocraţie ”, viaţa religioasă a Greciei ortodoxe suferă tot 
mai mult de pe urma influențelor spirituale şi ideologice 
occidentale (catolice, protestante, iluministe), polurizându-se 
intre adepții “tradiției” ortodoxe și partizanii “occicdentalizării ” 
şi secularizării cât mai rapide a națiunii elene prin acceptarea 
“luminilor” ştiinţei şi filosofiei şi chiar religiilor Vestului 
Europei. Sfârşitul secolului al XVIII-lea aduce cu sine - prin 
Sfinţii Nicodim Aghioritul (t1806) şi Paisie Velicicovsky 
(+1793) - renaşterea spiritualității isihaste sub forma ei 
“filocalică”, având în centrul ei rugăciunea contemplativă şi 
misterul paternității spirituale” (întrupat în faimoşi “gheronţi ” 
sau “'stareţi ” - monahi “bătrâni” experimentați). 
Polarizarea vieții religioase ortodoxe în Grecia 
sfârşitului de secol XVIII şi prima jumătate a secolului al XIX- 
lea între occidentaliştii liberali (reprezentaţi de Evghenios 
Vulgaris, Adamantios Korais, Theoklitos Pharmakidis, ş.a.), şi 
tradiționaliştii conservatori (reprezentaţi de aşa-numiţii 
“Kolyvades ”: Sf Nicodim Aghioritul, Makarios al Corintului, 
Neofit Kavsokalivitul, Constantin Oikonomos, ş.a.), a luat nu o 
dată forme dramatice. A răbufnit inclusiv la Sf; Munte în faimoasa 
(din păcate prea puţin cunoscuta) dispută a “kolivazilor ”. 
Învingători în cele din urmă au fost “kolivazii” conservatori, 
partizani ai unei preluări selective şi critice (nu imitative) a 
valorilor occidentale acceptabile prin integrarea lor într-un 
model de viață şi civilizaţie de inspirație patristică şi orientare 
riguros duhovnicească. Dar biruinţa lor avea să fie de scurtă 
durată! 
: Situaţia eclesială din Grecia s-a agravat paradoxal 
odată cu eliberarea în 1821-1829 a unei părţi a Greciei de sub 
jugul otoman şi creurea regatului grec modern pe al cărui tron 
puterile europene au impus un membru ul casei princiare 
germane de Bavaria. Politica regilor Puvurezi a urmărit 

sistematic legarea Greciei de Occident prin promovarea 
valorilor culturii greceşti clasice antice, al cărei spirit fusese 
continuat de la Renaştere încoace de cultura Occidentului vest- 
european, şi reprimarea metodică (adesea cu metode 
administrative brutale) a reprezentanţilor valorilor culturii 
ortodoxe a elenismului patristic şi bizantin. În plan eclesial, 
acestobiectiva fosturmărit prin: promovarea unui autocefalism 
elenic îngust şi o mişcare de desprindere a Bisericii greceşti de 
legăturile ei tradiționale cu Patriarhia ecumenică de la 
Constantinopol; prin reprimarea şi discreditarea monahismului 
ortodox (din cele 500 de mănăstiri existente în sudul şi centrul 
Greciei, Otto de Bavaria a desfiinţat 425), şi prin înființarea, 
după modelul universităţilor germane, a facultăţii de teologie 
din Atena (1837) ca instituție de stat, scoasă total de sub 
controlul Bisericii, şi în care teologia “ortodoxă” se preda de 
laici cu studii obligatorii în Occident. În locul spiritualității 
ortodoxe tradiționale considerate “retrograde” s-a urmărit 
impunerea unei noi religiozităţi populare de coloratură pietist- 
protestantă prin încurajarea, pe lângă academismul teologic 
raționalist, a asociațiilor religioase laice misionare. 
Alcătuite din grupuri de mireni, de regulă cu studii 
teologice, care depuneau un fel de simulacru de voturi monahale, 
aceste “frăţii ” - dintre care cea mai importantă şi influentă a 
fost asociaţia “Zoi” (1907) ? au exercitat o influență enormă 
asupra vieţii religioase şi publice din Grecia contemporană, 
desfăşurând o imensă activitate catehetică şi moralizatoare în 
stilpietistprotestant: şcoli de duminica, cercuri biblice, predici 
şi cântări moderne în sau în afară de biserici, zeci de publicaţii 
misionare copiate sau influențate după modelul celor similare 
din Vestul Europei, etc. “Acest factor nou - explică 
păr.prof Theodoros Zissis - a fost decisiv în evoluţia teologiei , 
greceşti şi el determină încă evoluţia ei până astăzi. Deşi 
motivele întemeierii acestor asociaţii erau în sine bune, 
rezultatele n-au satisfăcut aşteptările, confirmându-se 
aserțiunea că teologia nu poate fi rodnică decât în Biserică, 

chiar dacă episcopii sunt păcătoşi. Foarte curând, aceste 
asociaţii s-au lăsat influențate şi s-au organizat după modelul 
mişcărilor occidentale similare, mai ales protestante. Ele s-au 
îndepărtat de parohie şi Biserică făcându-şi centre de acțiune 
din săli şi adunări private. Puneau accent pe predică şi pe 
cântarea creştină proprie, diminuând valoarea evlaviei ortodoxe 
tradiționale. Accentuau excesiv valoarea Sf Scripturi în raport 
cu Tradiţia Sf Părinţi şi se temeau de dezvoltarea monahismului 
ortodox, ca unul opus, prin structura sa ierarhică şi țelurile lui 
spirituale, instituțiilor lor. Defăimau şi luptau împotriva 
monahismului Bisericii, negau responsabilitatea episcopilor 
în orice manifestare spirituală în favoarea preoţiei universale. 
Deşi țelul acestor asociaţii era promovarea evlaviei poporului, 
ele s-au dezvoltat în curând ca grupuri închise în care ca 
membri erau primiţi numai cei “buni” în sensul concepției lor 
despre morală. Dominani era un fel de egoism fătarnic şi 
tendința de a-i privi pe ceilalți ca nişte păcătoşi. lar speranţa 
pentru succesul operei lor, aceste organizaţii şi-o puneau nu în 
Dumnezeu şi în Biserică, cât în oamenii politici de la putere”. 
În consecinţă, în toată această perioadă teologia şi viața 
eclesială greacă au “început să se dezvolte într-un mod nou şi 
diferit” adică tot mai influențată de “teologia” academică 
scolastică a universităţii şi ceapietistă a asociaţiilor religioase 
laice “fără luarea în consideraţie a tradiţiei mistico-ascetice a 
Sf Părinţi”. Desigur, lucrurile au evoluat mult între timp, dar 
- concluzionează prof Zissis - deşi “influența străină ne-a 
devenit clară”, “va fi însă, cale lungă până când teologia 
greacă îşi va fi regăsit conştiinţa de sine, câtă vreme aceste 
instituții continuă să participe la funcționarea ei şi să determine 
evoluția ei die speranță în acest sens a constituit-o facultatea 
de teologie din Tessalonic înființată în 1952, care s-a vrut a fi, 
dată fiind aflarea ei nemijlocită sub jurisdicţia 
Constantinopolului şi proximitatea Athosului, “o facultate a 
Sfinţilor Părinţi: Aici s-a celebrat solemn aniversarea a 600 
de ani de la moartea Sf.Grigorie Palama în 1959, mileniul 

Sfântului Munte Athos (în 1963), şi tot aici a luat naştere în 
1968 institutul patriarhal de studii patristice cu sediul la 
mănăstirea Vlatadon, condus cu competență de cunoscutul 
patrolog şi ingrijitor al ediţiei critice a operelor Sf.Grigorie 
Palama, prof P.K.Christou. 

În fața acestor evoluții, Athosul a rămas în general 
fidel şi în secolul nostru, liniei conservatoare şi duhovniceşti a 
“kolivazilor” şi Sfântului Nicodim Aghioritul (canonizat în 
1955), cea mai de seamă personalitate teologică a Sf. Munte 
după Sf Grigorie Palama. Programul general al acestei direcţii 
teologice şi eclesiale poate fi rezumat în următoarele puncte E 
l)o puternicăaccentuare a idealului ascetic şi isihast filocalic; 
2) oatitudine vigilentă şi conservatoare (în genul “kolivazilor ”) 
în chestiunile legate de ortodoxie şi ortopraxie; 3) o loialitate 
limitată fată de Constantinopol şi episcopatul grec din pricina 
compromisurilor politice şi “ecumenice” ale acestora; 4) o 
atitudine critică fată de teologia universitară şi organizaţiile 
religioase laice influențate de Occident; 5) antioccidentalism 
şi antimodernism, refuzul influențelor ideologice şi religioase 
vest-europene; 6) o susținută misiune populară prin publicaţii 
de orientare patristică şi duhovnicească'?conferinţe, pelerinaje, 
etc., susținute de un cerc destul de larg de adepti devotați, 
grupați în uniuni şi asociaţii. Din nefericire, acțiunile unora 
dintre acestea merg până la fanatism şi manifestări de integrism 
religios inconfundabil, de genul unui fundamentalism “hiper- 
orlodoxist ”, violent xenofob şi naţionalist, antioccidentalist, 
antisemit, etc}? 

Cel mai de seamă purtător de cuvânt al liniei 
tradiționaliste conservatoare şi ascetic-duhovniceşti şi totodată 
cel mai original, fecund şi important teolog al Sfântului Munte 
din secolul nostru îl constituie incontestabil venerabilul (şi 
simplul) monah Theoklitos Dionysiatis 14. 

Născut la 6 august 1916 în oraşul Naupaktos din 
Peloponez, a primit la botez numele de Theodoros Boutsinas. 
Tatăl, căpitan, moare în 1916 iar mama în 1936. A urmat 

gimnaziul (liceul de cultură generală) la Patras, unde şi-a 
însuşit o solidă cultură generală. După absolvire a lucrat o 
vreme ca funcționar într-un birou, făcând un Stagiu şi în 
redacţia unui ziar eparhial. În vara anului 1937 face o primă 
vizită la Athos, după care între 1937-1939 efectuează serviciul 
militar. Între oct. 1940 - aprilie 1941 face războiul participând 
la lupta armatelor greceşti contra invaziei naziste. Demobilizat, 
în vara anului 1941 face cu un prieten vizita hotărâtoare la 
Athos înurmacăreia la 17 iulie 1941 intră ca frate la mănăstirea 
Dionysiou (unde cu un secol jumătate înainte intrase în 
monahism şi Sf. Nicodim Aghioritul), devenind sub numele de 
monahul Teoclit ucenicul faimosului “gheron” egumenul 
Gavriil Dionysiatul (1886-1983). Începe o lungă perioadă de 
intensă asceză şi viaţă de rugăciune sub ascultarea părintelui 
său duhovnicesc asimilând în acelaşi timp prin lecturi intensive 
esenţialul operelor Sf Părinţi. Începând din 1951 începe să 
publice mici articole pe teme duhovniceşti în revistele 
“Aghioritiki Vivliothiki” şi “O Aghios Pavlos Xiropotamitis ”. 
Activitatea publicistică va lua proporţii cu fiecare an. (O 
selecţie a articolelor le va publica în cele 3 volume de “Flori 
athonite ”, 1963. 1974, 1990; al patrulea e în pregătire). Între 
1973-1980 va fi redactorul importantei reviste a Sf Munte 
“Athoniki Dialoghi” (“Dialoguri athonite ”). 
Prima ieşire în public ca scriitor a avut loc în decembrie 
1955 când, recent înfiintata editură “Astir ” din Atena îi editează 
faimoasa apologie în formă de ` 'dialoguri” a monahismului 
athonit: “Între cer şi pământ”. Îndată după apariție, cartea a 
fost luată în considerare pentru premiere de Academia din 
Atena. În ciuda sustinerii prof D. Bratsiotis, datorită împotrivirii 
profesorului de teologie (patrologie!) atenian D.Balanos care 
il considera prea... mistic, volumul n-a primit “premiul”, ci 
doar “elogiul” Academiei elene. 
În aproape patru decenii de activitate neobosită, 
monahul Teoclit a devenit cel mai prolific scriitor teologic 
şi duhovnicesc al Sfântului Munte din secolul XX. Între cărţile 

sale se numără:monografii, temeinic lucrate în pofida 
obiectivului lor neacademic ci mai degrabă edificator, despre 
Sfinţii Nicodim Aghioritul (1959), Grigorie Palama (1976), 
Nectarie al Eginei (1979), Antim al Chiosului (1987); biografii 
spirituale ale părinților săi duhovniceşti din Athos: Athanasie 
Iviritul (1986) şi Gavriil Dionisiatul (1987); un al doilea volum 
de “dialoguri athonite ” despre "Teologia rugăciunii minții” 
(1975); cartea despre "Maica Domnului în teologia Părinților 
şi imnografia Bisericii” (1988). Pe lângă acestea, monahul 
Teoclit e un neobosit traducător în neogreacă şi comentator 
(scoliast) al textelor Părinților Filocaliei: în această serie 
menţionăm: introducere la “Pateric” (1970), traduceri amplu 
adnotate ale “capetelor” Sfinţilor Marcu Ascetul (1974), 
Evagrie Ponticul (1974; “despre rugăciune”), Maxim 
Mărturisitorul (1976; cele “400 capete despre iubire "), Diadoh 
al Foticeii (cele “100 de capete”), Grigorie Palama (“către 
monahia Xeni”), la care se adaugă introducerea şi notele la 
cele cinci volume ale traducerii neogreceşti a “Filocaliei” 
(A.Gallitis, 1984-1988). 

Caşi “kolivazii” secolului al XVIII-lea, monahul Teoclit 
este şi el un polemist redutabil şi un critic implacabil a tot ceea 
ce ar tenta la falsificarea sau ocultarea tradiției dogmatice şi 
spirituale ortodoxe în integritatea ei, ca “ortodoxie” şi “orto- 
praxie ”. Prin publicistica sa, el s-a manifestat ca un adversar 
intratabil al tuturor problemelor ne-, neo-, anti-, sau para- 
ortodoxe, denunlând fără menajamente: excrescenţele 
anticreştine ale modernităţii"? intelectualismul teologiei 
academice!f, pietismul moralist şi pseudomonahal al 
organizaţiilor religioase laice!” utopia “civilizației 
elenocreştine ” 'S/eologia "neo-ortodocşilor ” generaţiei anilor 

'60 ieşiţi din pietismul organizaţiilor pentru a cădea într-un 
existenţialism teologic de coloratură “erotică” !* În ultimele 
două decenii, cuviosul Teoclit Dionisiatul a fost protagonistul 
unor răsunătoare polemici, între care menţionăm aici drept 
cele mai elocvente: replica dată răstălmăcirii misticii ortodoxe 

de către teologul academist şi pietist P. Trembelas în 1975 (a se 
vedea “Epilogul” care încheie cel de-al doilea volum al ediției 
de fatăa “Dialogurilor la Athos”) şicriticaseverăa 'erotologiei 
neonicolaite ” a prof.Chr. Yannaras (1987-1990) . 

Pentru intransigența şi verticalitatea sa morală, pentru 
larga sa cultură teologică şi spirituală, ca şi pentru atitudinea 
curajoasă împotriva tentativei regimului militar al “coloneilor ” 
de a suprima în 1969 autonomia Sf. Munte, monahul Teoclit a 

fost ales în patru rânduri (1974-1975; 1979-1980; 1984-1985; 

1989-1990) în funcția de “protepistatis ” sau de preşedinte al 
comitetului executiv (Hiera Epistasia) format din 5 membri ai 
organului executiv şi administrativ suprem al Sf. Munte alcătuit 
din reprezentanţii celor 20 de mănăstiri imperiale ale Athosului 
(Hiera Synaxis). Fără nici o exagerare, deci, se poate spune că 
fără Teoclit Dionisiatul, “reprezentantul şi apologetul lui cel 
mai bine cunoscul, monahismul athonit actual n-ar putea fi 
înțeles suficient” 2! 

Revenind la cele două volume de “Dialoguri la Athos” 
editate de monahul Teoclit şi prezentate mai jos în traducere, 
o înțelegere adecvată a lor impune reținerea faptului că au o 
dublă finalitate: explicit, ele îşi propun (şi reuşesc) să fie o 
remarcabilă reafirmare, vie şi concretă, a idealului suprem al 
spiritualității şi teologiei ortodoxe, în înțelegerea lor filocalică,; 
în subtextul lor însă, printre rândurile demersului lor 
precumpănitor pozitiv se poate citi o polemică implicită, reținută, 
dar nu mai putin categorică, fată de ceea ce autorul consideră 
a fi o deformare a idealului patristic al vieții şi spiritualităţii 
orlodoxe autentice (volumul 1), şi, respectiv, o pervertire a 
înțelegerii patristice a teologiei (volumul 2) în viaţa națiunii 
elene moderne şi Bisericii ortodoxe actuale . 

În mare parte, aceste “devieri” reprezintă ecourile în 
plan spiritual ale acutei crize economice, sociale şi ideologice 
ce au marcat şi marchează prelungit istoria naţiunii elene 
moderne, cu contradicții adesea violente sau în orice caz cu 
adânci şi păgubitoare polarizări. (Câteva repere cronologice 


c 2- Dialoguri la Athos vol. I 

punctând tot atâtea convulsii: 1921, catastrofa elenismului din 
Asia Mică; 1941-1944, ocupaţia germană şi rezistența; 1946- 
1949, un sângeros război civil între radicalii revoluționari 
comunişti şi regimul conservator de dreapta sustinut de 
plutocraţie şi de oficialitățile religioase, 1967-1974, dictatura 
juntei militare a “coloneilor ”, drama cipriotă: 1950, aderarea 
Greciei la Comunitatea Economică Europeană. 1951, prima 
venire la putere u unui guvern socialist, PASOK). Pe acest 
agitat fundal istoric se înscrie o profundă criză de identitate 
spirituală (Şi religioasă) a Greciei moderne scindată intre 
adepții secularizării şi occidentalizării rapide şi cei ai 
naționalismului xenofob şi ai fundamentalismului 
(hiper) - ortodox(-ist). 

Pe fondul acestei crize economice, sociale şi spirituale 
marcate de fenomenele pauperizării țărănimii, proletarizării şi 
urbanizării lor în mari aglomerații citadine, mizeriei economice 
(care a dus la migraţia temporară sau definitivă a unei părți a 
populației spre America şi spre Occident ca emigranţi sau 
“Gastarbeiter”), din diferite direcţii tot mai multe voci au 
început să ia distanță critică față de idealul spiritual tradițional 
al Ortodoxiei, ascetic şi contemplativ (reprezentat şi susținut 
de Athos) considerat ''retrograd”! şi''pasiv”” şi ca atare 
incompatibil cu exigenţele seculare, ''practice "şi ''activiste”" 
ale modernizării unei Grecii cât mai prospere. Mai mult, 
monahismul, spiritualitatea şi teologia isihastă încep să aibă 
critici chiar în interiorul Bisericii, pritre ierarhi, teologi, 
laici. Considerat insuficient şi lipsitde efic tentă socială directă, 
ascetismului mistic contempluti şi intertorizat tradițional i se 
contrapune ascetismul eticist de inspwate protestantă al 

“frăţiilor” “ortodoxe” promovutoare a unui creştinism 
“social”, extravertil. Socivlovr ca Demosthenes 
Suvramis *)sau teologi (ca Andreas Phyiraki ')cu Studii în 
Germania reclamă insistent o 'refornră prenns "vasiliană 
a monahismului ortodox. “socializarea lui sau activarea lui 
cu diaconie socială (apariția monulus mul “slujitor "), cualte 

cuvinte asimilarea lui cu etosul şi activismul organizaţiilor 
religioase laice “guasi-monahale ” din lume. În anii '50-'60, 
deci, universităţile şi asociaţiile laice au creat o atmosferă 
negativă la adresa monahismului ortodox tradițional şi 
spiritualităţii lui, în acord cu încercarea de impunere socială 
a unui nou “creştinism” activist, necontemplativ, şi a unui nou 
“ascetism” social de inspiraţie clar occidentală. 

Printre primii care au tras un semnal de alarmă 
avertizând împotriva consecințelor nefaste ale unei asemenea 
evoluții asupra vieţii eclesiale şi teologiei a fost monahul 
Teoclit Dionisiatul. Pledând cu patos în favoarea verticalismului 
duhovnicesc,a maximalismului ascetic, a introversiunii şi 
personalismului autenticului monahism şi spiritualităţi ortodoxe 
a SfPărinţi, el a denunțat în termeni categorici iluziile, 
platitudinea şi inconsistența minimalismului ascetic al 
extroversiunii orizontaliste şi socializate ce caracterizează 
creştinismul secularizat “modern” şi pseudo-monahismul laic 
al asociațiilor religioase. Spiritualitatea şi monahismul, arată 
el, sunt “terra incognita chiar şi pentru episcopi şi 
clerici” 24 “Influenţaţi de Occident, teologii şi ierarhii noştri 
cer un monahism social şi, ignorând sărăcia lui spirituală, 
învaţă un creştinism total necunoscut Părinților”. Creând 
false opoziții între Evanghelie şi monahism, între morala 
socială şi spiritualitate, ei uită faptul esenţial că “toți Părinţii 
Bisericii au fost monahi şi au trăit monahal” şi că, în ultimă 
instanţă “teologia ortodoxă e teologia Părinților şi teologia 
Părinților e teologia ortodoxă " “Epoca actuală reprezintă o 
etapă nouă în istoria Bisericii greceşti prin abandonarea 
austerităţii şi ascetismului Părinților ” şi pierderea conştiinţei 
faptului: că “natura Bisericii noastre e ascetică”. “Din 
desconsiderarea duhului ascetic monahal ce caracterizează 
viața Bisericii Ortodoxe decurg toate scandalurile şi dezbinările 
în Biserică, diminuarea sfințeniei, înmulțirea rătăcirilor în 
teologie şi în viața morală şi spirituală a creştinilor ”.27 Este o 
evidenţă dureroasă faptul că: “nu mai trăim o viaţă interioară ”, 

“creştinii nu se mai roagă, nu mai postesc, nu mai priveghează, 
pentrucăei consideră aceste lucruri potrivite doar monahilor ”. 
De aceea, creştinismul actual a devenit superficial, formalist şi 
căldicel, nu ca odinioară “o religie de giganţi şi de eroi”, un 
“capitol de eroism şi sacrificiu "28 “Prăpastia abisală căscată 
între creştinism şi creştini se datorează”, în esenţă, 
“abandonării duhului ascetic” al luptei împotriva patimilor, 
a rugăciunii, contemplaţiei şi valorilor interiorităţii celebrate 
de “Filocalie”. 

Imaginea vie, pozitivă şi captivantă a autenticei 
spiritualităţi ortodoxe, monahul Teoclit o va oferi însă în cele 
două extraordinare cărți de “dialoguri” duhovniceşti. Cea 
dintâi apărută în 1955 (anul canonizării Sf Nicodim Aghioritul), 
şi într-o a doua ediţie revizuită şi mult adăugită în 1967, 
constituie o vibrantă şi subtilă apologie dialogică a 
“monahismului aghioritic ”. Scena dialogurilor - atăt de tipice 
pentru cultura elină încă din antichitate - se mută din opera 
Athenei la poalele Athosului, iar “apologia” are drept obiect 
nu “filosofia”, ci “filocalia”, nu bărbatul drept al cetăţii, ci 
oril sfânt al lui Dumnezeu Cel Sfânt. În ediţia a II-a, cea 
definitivă, volumul conţine relatarea a două serii de dialoguri 
la Athos, al căror martor şi protagonist a fost părintele Teoclit. 

Primele 8 capitole absente din ediţia I istorisesc succint 
vizita la Athos şi discuţiile purtate acolo în vara anului 1941 de 
Theodoros Boulsinas şi prietenul său, şi care au condus la 
intrarea lor aici în monahism prin stabilirea celui dintâi 
într-o chinovie iar a celui de-al doilea într-o sihăstrie. Monahul 
e prezentat ca un “paradox divin”, ca unul care uneşte în el 
naturalul cu supranaturalul, prezentul şi viitorul, animalicul şi 
angelicul (cap.2). În el se descoperă natura de mister a 
creştinismului, nu altceva decăt secretul ultim al antropologiei, 
taina şi modelul etern al “omului lui Dumnezeu” pe care-l 
oferă fiecărei epoci istorice în parte; aceasta e contribuţia lui 
esenţială şi de neînlocuit. Pentru că toată “drama lumii” vine 
de acolo că ea nu mai cunoaşte, cu tot umanismul ei, (fragil, şi 

mai mult declarativ decât real, am adăuga) “omul” care 
continuă să fie o problemă pentru fiecare epocă. lar “criza 
lumii” ivită din ignorarea “omului lui Dumnezeu” e, în ultimă 
instanță, “eriza creştinismului însuşi” cure riscă să-l uite chiar 
şi el “in aplicarea lui practică” actuală (cap.3). Monahul e 
omul care lasă totul pentru a trăi exclusiv pentru Dumnezeu. 
conştient de faptul cărealizareareligiei creştine nu se identifică 
cu simpla împlinire a preceptelor unei morale utilitariste şi 
antropocentrice, ci are în centru unirea omului cu Dumnezeu 
Însuşi, viețuirea anticipată a existenţei eshutologice a creatiei 
numai în şi prin Dumnezeu. 

Capitolele 3-35 sunt consacrate relatării unei alte serii 
de dialoguri desfăşurate ` “cincisprezece ani mai târziu”, 
probabil în primăvara anului 1954. Doi prieteni. un teolog şi 
un jurist, vizitează împreună cu prietenul lor, monahul Teoclit, 
o mănăstire athonilă nenumită, având timp de două zile discuţii 
cu cinci monahi de vârste, vieţuiri şi funcţii monastice diferite: 
tânărul monah chinovit Hrisostom prezent tot timpul; bătrânul 
monah chinovit Teolipt, care vine mai târziu; un pustnic nenumit 
care apare în ziua a doua; un tânăr frate şi egumenul mănăstirii. 
Discuţiile se poartă mai ales între teolog şi monahii Hrisostom, 
Teolipt şi, respectiv, pustnic; egumenul și fratele intervin scurt 
spre final, mai mult episodic. Teoclit însuşi se ține rezervat, ca 
simplu observator, intervenind numai sporadic şi mai intens 
abia în ultimele două capitole (56-57), absente şi ele din prima 
ediţie, printr-un discurs final care trage concluziile dialogurilor. 

În discuţii se remarcă o subtilă gradaţie inițiatică 
(mistagogică) şi o tensiune psihologică întreținută fin prin 
mijloace literare simple dar percutante. Dialogurile celor 
două zile se pot grupa astfel în două secțiuni distincte: cele din 
cursul primei zile (şi nopți) (cap.9-31) au în centru apologia 
Monahismului şi justificarea Asceticii lui şi se încheie cu 
convertirea celor doi oameni din lume la ascetism: cele din 
cursul celei de-a doua zile (cap.32-55) au în centru apologia 
Fremitismului cu “viată adevărată şi dumnezeiască 

desăvârşită” şi inițierea prin intermediul lui a celor doi prieteni 
în tainele Misticii ortodoxe“ (Asceza şi Monahismul sunt 
Sfânta, Eremitismul şi Mistica sunt Sfânta Sfintelor spiritualității 
filocalice). 

Protagoniştii dialogurilor din cap. 9-19 sunt trei tineri 

de vârste foarte apropiate: monahul Hrisostom, teologul şi 
juristul. În ciuda identității lor de generaţie, ei reprezintă trei 
tipuri sau stadii spirituale diferite: duhovnicesc, intelectual şi 
senzual, sau în limbaj kierkegaardian stadiile: religios, etic şi 
estetic. Dacă monahul e realizat deplin duhowniceşte, teologul 
reprezintă ştiinţa teologică intelectualistă, scolastică 
(academică, de formatie occidentală), lipsită de dimensiunea 
spirituală, ascetică şi contemplativă, şi dublată doar de o 
morală a eficienţei sociale, iar juristul întruchipează omul din 
lume secularizat, raționalist şi senzual, indiferent religios şi 
spiritual dincolo de un anume estetism. 

Teologului care insinuează acuza de “egoism spiritual” 
la adresa monahismului şi reproduce opinia prof. A. Phytrakis 
(nenumit în text) după care acesta ar avea nevoie de o reformă 
“socială”, monahul Hrisostom îi argumentează, plecând de la 
exemplul *'clasic”" al Sf. Antonie cel Mare, întemeietorul 
monahismului, credința neclintită a Athosului în “misiunea 
pur spirituală a monahismuluii ”. Accentul unilateral şi utilitarist 
pus pe faptele exterioare ale slujirii aproapelui şi filantropiei 
în detrimentul curăției inimii, a ascezei şi rugăciunii ca forme 
supreme ale iubirii omului fată de Dumnezeu este criticat ca o 
nouă formă de “iudaism”, de legalism religios şi de justificare 
a omului prin faptele legii. Ori în creştinism nu aproapele şi 
slujirea lui ne mântuieşte ci credinţa şi iubirea în Dumnezeu. 

Juristului estetizat, tânărul monah Hrisostom ii 
evidenţiază natura ascetică, austeră, a “filocaliei” monahale, 
care nu e deloc simplă poezie romantică sentimentală sau 
“calofilie ” prețioasă, ci o aspră luptă pentru câştigarea unei 
frumuseți spirituale inaccesibile estetismului senzual şi 

superficial al “psihicilor”. 

Discuţiile din capitolele 20-26 sunt dominate de figura 
bătrânului monah Teolipt (în vârstă de 85 de ani, cu 57 de ani 
petrecuţi în mănăstire la Athos). El subliniuză incompatibilitatea 
psihologiilor diferite ale monahismului şı omului din lume, 
incompalibilitate creată de “saltul eroic ” al monahului dincolo 
de lumea aceasta spre lumea lui Dumnezeu. Vieţuind suspendat 
“intre cer şi pământ”, monahul e inaccesibil caregoriilor 
psihologice obişnuite, naturale. Spre deosebire de omul şi 
chiar creştinul din lume care crede că se realizează pe sine şi 
maântuieşte prin fapte exterioare lui. monahul trăieşte numai 
din incundescenţa interioară a credintei şi iubirii. În orice caz, 
iubirea (“orizontală”) de aproapele n-are voie să anuleze ori 
să restrângă iubirea ("verticală") de Dumnezeu, slujirea nu 
poate înlocui asceza, nici morala rugăciunea. Preocuparea de 
celălalt n-are: voie să suprime ori să pună în puranteză 
preocuparea spirituală prioritară a omului care este realizarea 
de sine prin relaţia cât mai intensă cu Dumnezeu. Pentru a-l 
ajuta efectiv pe aproapele nu suni suficiente faptele exterioare 
ale milosteniei trupeşti, e nevoie şi de vindecarea lui lăuntrică, 
dar aceasta presupune anterior propria vindecare interioară a 
“doctorului” sufletesc. Părinţii nu neagă slujirea aproapelui, 
ci stabilesc prioritățile mântuirii: întâi curăția, virtuțile şi 
rugăciunea şi abia apoi filantropia, misiunea, învățarea altora. 
Doar acest activism social e unul creştin adevărat şi autentic 
Ortodox. 

Monahul Teolipt se retrage, dar dialogul celor doi 
prieteni din lume continuă, înciuda nopții, cu monahii Hrisostom 
și Teoclit. Entuziasmat, teologul află mai multe despre Sf Munte 
(cap.29) iar juristul pune problema relaţiei dintre monahismele 
necreştine şi cel ortodox (cap.3 1). Spre deosebire de cel oriental, 
monahismul ortodox nu este intemeiat pe un dualism ontologic, 
pe experiența negativităţii materiei şi existenței în lume, pe 
mizântropie, ci pe necesitatea regăsirii de sine a omului, a 
unificării ființei sale spirituale dispersate în lumea sensibilă şi 
a urcuşului cu inima unificată cu mintea, prin Hristos în Duhul. 

Sfânt la Tatăl. Devenit unul (monos) în multiplicitatea funcţiilor 
sale psihofizice, monahul se uneşte cu Dumnezeu Cel Unul în 
Treime! 
Întreruptă aici din cauza nopţii înaintate, discuţia 
continuă a doua zi dimineața într-un pavilion din afara 
mănăstirii cu tema relației dintre mistica ortodoxă şi 
neoplatonism pornind de la scrierile areopagitice (cap. 32-34). 
Teolipt contestă cercetarea protestantă interesată în 
discreditarea lor date fiind “parti-pris "-urile ei antiierarhice 
şi antimistice şi pledează pentru autenticitatea şi ortodoxia lor 
(baza misticii e văzută în teoria dionisiană a celor trei mişcări 
ale sufletului). În acest moment apare un eremit (pustnic) iar 
discuţia despre mistică se transformă într-una despre eremitism 
ca formă întrupată concretă a celei mai înalte mistici (cap.35 
ş.u.). “Profet al Noului Testament”, pustnicul e cel ce atinge 
treapta maximă de realizare spirituală a umanului - 
îndumnezeirea omului prin har - trăită în experiența rugăciunii 
neîncetate şi a extazului iubirii divine. Teolipt relatează viața 
extraordinară, şi exemplară pentru aserțiunile sale, a prietenului 
său adormit în Domnul, pustnicul Nicodim, citind şi pasaje din 
“autobiografia” lui spirituală (cap.37-40). În acel moment 
pustnicul nenumit reapare şi chemat intră în discuţie. Reluând 
tema ascezei şi necesităţii ei (cap.40-43), el se lansează într-a 
amplă disertaţie edificatoare despre mistica ortodoxă şi 
specificul ei față de misticile filosofice şi necreştine (cap.44- 
49). Cap.50 ni-l prezintă pe foarte tânărul novice, fratele 
Nicolae, trimis să-i cheme pe interlocutori la masă. În fața 
purității acestuia, teologul izbucneşte în lacrimi şi cade 
dostoievskian în genunchi în fața acestuia. La masă, 
arhimandritul Evsevios dezvoltă sumar tema inimii (cap. 52) şi 
insistă asupra naturii ascetice a Ortodoxiei “monahală în 
fiinţa ei”. Pentru a fi înțeleasă adecvat, ortodoxia patristică 
cere asceză şi smerenie, altfel conţinutul ei se falsifică. Fapt cu 
consecințe incalculabile căci, încheie şi el din nou dostoievskian, 
“numai însuşirea duhului ortodoxiei noastre va salva lumea ”. 

După masă cei trei prieteni: teologul, juristul şi Teoclit, 

pleacă spre mănăstirea vecină. Despărțindu-se de ei, pustnicul 
je repetă concentrui esența mesajului spiritual al cărţii: “Siliţi- 
vă să intraţi pe poaria cea strâmtă. Învăţaţi pe frații voştri că 
fără Monahism Ortodoxia noastră îşi falsifică continutul ei. 
Sfânta noastră Biserică e ascetică şi ea trebuie să se reboteze 
în întregimea ei în apele tradiției spirituale Ortodoxe”. Pe 
drum, cei trei meditează la cele discutate, văzute şi auzite în 
cele două zile. Mişcal până la lacrimi, juristul se hotărăşte să 
ducă o viaţă spirituală autentic creştină, în conformitate cu 
Hristos Cel răstignit. Teologul recunoaşte adevărata utilitate 
şi menire a monahismului în şi pentru lume întrebând numai în 
ce fel ar putea acesta ajuta mai eficient Biserica actuală. 
Răspunsul la această întrebare îl dă Teoclit însuşi, sintetizând 
într-un lung discurs final, absent din prima ediție, mesajul 
apologiei sale proathonite: Contemplativ şi ascetic, monahismul 
nu e o discreditare a activismului social, nici un dezinteres faţă 
de om şi lume. Între laici şi monahi există doar o diferenţă de 
accente şi priorități în complementaritatea valorilor specifice 
pe care le slujesc fiecare. Laicii trebuie să facă bine semenilor, 
celorlalți, neuitând însă curăția, rugăciunea şi să “ia seama” 
şila “ei înşişi”. Monahii pun pe prim plan preocuparea de sine 
şi de Dumnezeu, slujirea socială fiind rezervată doar monahilor 
harismatici: inorice caz, fără curăţie şi rugăciune, angajamentul 
social, cultural, etc. al monahilor e chiar primejdios. Oricum 
elrămâne unul nespecific, monahul trebuind să-şi aşeze întreaga 
existență pe întâlnirea nemijlocită cu Dumnezeu, lucru unic, 
necesar şi “partea bună” care “nu se va lua de la om” nici în 
veacul viitor. Frăţiile “monahale” din lume ale organizațiilor 
religioase laice nu sunt monahism fiind mereu expuse 
secularizării prin activismul lor extrovertit şi simulacrul de 
pietate pe care-l practică după modelele occidentale. 
Monahismul, ca şi întreaga Biserică, n-are nevoie de reforme 
şi inovaţii, ci doar de revenirea la tradiția spirituală patristică 
dintotdeauna. Ori pentru aceasta, monahismul, a cărei esență 

spirituală e “mistica teocentrică şi hristocentrică ”, a fost şi 
este un “rezumat al Evangheliei”. o expresie concretă şi vie a 
adevăratei Antropologii creştine şi o iradiere a adevărului şi 
frumuseții Teologiei mistice. 

În cel de-al doilea volum al “dialogurilor la Athos" 
axat pe apologia rugăciunii ca teologie supremă în Ortodoxie, 
monahul Teoclit relatează discuţiile purtate între 4-6 august 
(stil vechi) 1962 între un ieromonah, trei monahi, profesorul de 
teologie G., un filolog şi un medic (oscilând ca vârstă între 25- 
30 de ani) în timpul urcuşului lor pe vârful Muntelui Athos 
(2020 metri) pentru a prăznui Sărbătoarea Schimbării la Faţă. 
Și în dispozitia și desfăşurarea (mai puţin dramatică decăt în 
primul volum) acestor dialoguri se remarcă aceeaşi gradatie 
iniţiatică şi tensiune interioară, ca şi în cele din primul volum, 
autorul împletind literar izbutit relatarea ascensiunii fizice şi 
a frumuseții naturale ale Sf. Munte cu elevația şi frumusețea 
interioară progresivă a temelor spirituale abordate. 

O primă mare discuţie (cap.1-13) se desfăşoară în 
cursul serii şi nopții de 4 august într-o colibă de sihaştri aflată 
la 3 ore de urcuş şi unde viețuiau un Bătrán experimentat, 
recunoscut ca autoritate duhovnicească, şi doi ucenici. între 
care se distinge prin calitățile sale spirituale şi întinderea 
cunoştinţelor teologice şi patristice tânărul monah N. 
Protagoniştii dialogului sunt Bătrânul şi monahul N., care 
răspund intrebărilor profesorului G.şi filologului. a căror 
înțelegere spirituală e superioară celei a teologului şi juristului 
din primul volum. Aşa se face că discuţiile din acest al doilea 
volum au un nivel teologic şi duhovnicesc superior celui al 
acelora din primul volum, atingând teme delicate de mare 
rafinament spiritual şi mistic. 

Profesorul G.şi filologul pleacă ce la constatarea 
esențială că înţelegerea rugăciunii şi vieții mistice in epoca 
noastră se datorează untropologiei secularizate dominante 
care nu meai sesizează scopul divin ultim al existenţei omului, 
creat după chipul lui Dumnezeu. Filosofiile moderne nu mai 

oferă o viziune unitară despre om. Rupt de Dumnezeu, acesta 
este fie redus la trup ca în materialismul “realist”, fie divizat 
ca în raționalismul “intelectualist”. Numai creştinismul - 
arată Bătrânul ascet - cu învăţătura lui despre crearea, căderea 
şi restaurarea omului în Hristos, aduce adevărata explicare a 
omului şi soluţie la drama şi problemele lui (cap. 1). Învățătura 
despre cele trei stări ale omului (creat, căzut, restaurat) explică 
şicompoziția duală a rugăciunii în starea actuală a umanității: 
în acelaşi timp laudă şi cerere a milei, şi de aceea purtată de 
sentimente aparent contradictorii şi unite paradoxal: bucurie 
şi întristare deodată. În orice caz, toți Sf.Părinţi exaltă 
rugăciunea neîncetată şi simplă (evchi, distinctă de obișnuita 
prosevchi) ca mijloc prin excelenţă de manifestare a iubirii de 
Dumnezeu şi al unirii nemijlocite a sufletului cu Dumnezeu in 
iubire extatică (cap.2). Spre deosebire de scara creaţiei 
(revelația naturală), de Scriptură (revelația pozitivă), de taine 
şi de virtuţi morale, care descoperă doar indirect, mijlocit, pe 
Dumnezeu în forme concrete, sensibile, rugăciunea e metoda 
principală a căi apofatice (negative) de apropiere şi de unire 
a minţii cu Dumnezeu Însuşi şi nu doar cu unul din efectele 
create ale lucrărilor Lui (cap.3). Aşa cum arată Sf Grigorie 
Palama, nu virtuțile, ci rugăciunea uneşte sufletul cu sine şi cu 
Dumnezeu. Rugăciunea concentrează şi unifică facultăţile 
psihofizice ale omului în centrul lui spiritual: inima. Curăţită, 
aceasta devine oglindă interioară a lui Dummezeu şi sesizează 
prezente înlăuntrul ei harul, împărăția, cerul însuşi, ascunse în 
ea de la Botez (cap.4-5). “Un abis şi un haos de neînțeles”. 
inima omului poate deveni, aşa cum arată Sf. Nicodim Aghioritul, 
un centru atât “supranatural”, haric al omului, cât şi unul 
“paranatural”, demonic. 

În acest moment apare un alt sihastru (eremitul P.) 
care, plecând de la Sf Diadoh, explică oaspeților sensul ortodox 
(anti-messalian) al acestei aparente coincidente a războiului 
duhurilor şi lucrării Duhului în spațiul inimii. Inima, în orice 
caz, e o temă spirituală în care psihologia şi psihanaliza n-au 

nimic de spus. Adevăratele autorități sunt aici maeştrii “'psiho- 
sintezei" mistice, Sfinţii Părinţi, cu antropologia lor ascetică. 
La îndemnul Bătrânului, monahul N.explică apoi diferența 
dintre întoarcerea minţii la sine (în inimă) practicată de 
isihaşti, dar atestată încă la Părinţii Capadocieni, şi care-şi 
are teoretizarea explicită în doctrina dionisiană despre cele 
trei mişcări ale sufletului: circulară, elicoidală şi rectilinie, şi 
“conversia” neoplatonicilor (cap. 7-8). 

Cap.8-11 insistă asupra faptului că, fără asceză şi 
vigilență interioară (nepsis), rugăciunea minţii poate duce la 
rătăciri şi nu e scutită deloc de ispite şi amăgiri demonice. 
Calitatea rugăciunii depinde în chip fundamental de curăția şi 
despătimirea ascetică a minţii şi inimii celui ce se roagă şi 
aceasta nu se câştigă decât la capătul unui îndelungat “război 
nevăzut” cu imaginaţiile şi gândurile insuflate de diavoli, şi 
care nu pol fi biruite decăt printr-un singur mijloc eficace: prin 
smerenie (cap.10). Există două mari pericole: nelucrarea şi 
afazia minţii destinsă ca în enstaza budistă sau neoplatonică şi, 
respectiv, imaginaţia şi gândurile (chiar şi bune) care ecranează 
mintea împiedicând-o să se unifice şi să se unească, simplă şi 
unitară, cu Dumnezeu Cel simplu şi Unul. E atinsă şi delicata 
şi controversata problemă a metodei psihotehnice (cap. 12-13) 
neomitându-se nici avantajele nici riscurile ei, şi 
subliniindu-se caracterul ei auxiliar, neabsolutizarea ei 
tehnicistă, ca şiprefigurarea ei biblică in rugăciunea profetului 
Ilie (I Regi 18, 26). În fine, discuția din cap. 14 surprinde cu 
claritate relaţia dintre “teologie” şi “rugăciune ”, pe urmele 
Sfinților Grigorie Palama şi Diadoh al Foticeii. Ca orice 
ştiinţă, teologia ca discurs, ca vorbire despre Dumnezeu nu e 
vie decât atunci când e susținută de convorbirea cu Dumnezeu 
prin rugăciune; cele două aspecte ale teologiei, intelectual şi 
spiritual, trebuie conjugate, nu separate. Înacest punct discuția 
se întrerupe datorită nopții înaintate. Cap.15 redă meditaţia 
Monahului Teoclit asupra monahismului şi măreției lui 
spirituale. 

Dimineaţa în zori, însoțiți de monahul N., grupul de 
prieteni pleacă mai departe pe munte. Urcuşul se desfăşoară în 
reculegere, tăcere, meditaţie şi rugăciune, discuţiile fiind 
îngăduite numai în cursul opririlor pentru odihnă. În cursul 
unei astfel de opriri, părintele Teoclit explică unui monah mai. 
tânăr motivele indiferenţei totale arătate de monahul N faţă de 
priveliştile naturale răpitoare ce se succedau spectaculos în 
cursul ascensiunii. Contemplaţia interioară a frumusetilor 
spirituale şi desfătarea de iubirea şi lumina necreată a lui 
Dumnezeu în inimă sunt incomparabile cu-spectacolul oricât 
de grandios al contemplației naturii şi luminii naturale create 
(cap. 16-17). Spre deosebire de creştinul din lume, a cărui minte 
e dispersată în lume prin gânduri şi griji (chiar şi bune), 
monahul cu mintea unificată în sine şi golită de impresii 
exterioare şi imaginații, se uneşte prin extazul iubirilor mistice 
cu Dumnezeu Care este Iubire şi-L oglindeşte făcându-se 
asemenea cu El. În cursul unei alte opriri, la 1500 de metri, 
părintele Teoclit e martorul unei scene emolionante: surprinde 
trei monahi tineri citind şi ascultând în răpire fragmente din 
“Imnele amorurilor divine ” ale Sf Simeon Noul Teolog (cap. 18). 
Cu acest prilej, el punctează succint sensul dogmatic şi ascetic, 
corect al învățăturii mistice a Sfinţilor Dionisie Areopagitul, 
Maxim Mărturisitorul din care s-a inspirat Sf.Simeon Noul 
Teolog, privitoare la “amorul” (erosul) divin extatic, atât cel 
al lui Dumnezeu față de om cât şi al omului fată de Dumnezeu 
(opresimţire apolemicii sale dure cu “erotismul” “neonicolait” 
al prof. Chr. Yannaras din anii 1988-1990). 

Punctul culminant al cărţii îl constituie însă, descrierea 
plină de avânt poetic a privegherii celei de toată noaptea a 
praznicului Schimbării la Faţă unite cu Sf. Liturghie celebrate 
în bisericuța fulgerată din vârful Athosului - momentul spiritual 
culminant (mistagogic) al pelerinajului grupului interlocutorilor 
(cap.19). 

În zori, la insistenţele laicilor, monahul N.relatează 
experienţele spirituale ale Bătrânului sihastru al cărui ucenic 

era şi care susținuse discuţiile din prima noapte. Se insistă pe 
simțul de ''măsură”! al ascetului isihast chiar şi în “lipsa de 
măsură a iubirii, pe nedespărțirea şi împletirea stalornică a 
celor două căi: catafatică şi apofatică în experiențele acestuia. 
Ca şi în volumul prim, isihastul e înfățişat drept întruparea vie 
a ascelicii şi misticii ortodoxe, realizarea lor existențială, 
concretă, tangibilă (cap.20-21). (Încă o dată ies în 
evidență trăsăturile specifice ale reologhisirii athonite: 
“personalizarea”! şi ''pragmatismul”" discursului ei 
întotdeauna concretizat şi evitând  abstractizările inutile, 
acestora preferându-li-se şcoala vie a modelelor întrupate, în 
care teologia devine viață şi viața se preface în teologie). 
Întrucât laicii urmau să coboare de pe munte pe un alt 
drum decât monahii, înainte de a se despărți, are loc o ultimă 
mare discuţie pe teme generale de actualitate şi controversate 
în viaţa Bisericii contemporane. Răspunzând întrebărilor 
profesorului de teologie G., monahul N.oferă răspunsul 
Athosului în chestiuni ce privesc: 1. rolul Euharistiei şi Scripturii 
în viața spirituală, 2. locul şi statutul teologului profesionist 
(om de ştiinţă şi profesor); 3. dacă rugăciunea lui lisus se poate 
practica de către oricine? şi, respectiv, 4. evaluarea rolului 
organizaţiilor religioase laice şi eventualele căi de ameliorare 
alor. Replica monahului N.se înscrie în formule memorabile pe 
aceeaşi linie consecvent duhovnicească şi de mare echilibru, 
solidară şi în perfectă continuitate cu tradiția patristică 
autentică: 1. Euharistie, da, cât mai des cu putință, dar nu scop 
în sine şi nu singură, ci numai unită cu curăția inimii fără de 
care roadele ei rămân nule; 2: sigur, înțelesurile biblic, patristic, 
academic şi social ale cuvântului “teolog” sunt extrem de 
diferite; e clar că a avut loc o ruptură între ele, de aceea există 
o grabnică şi imperioasă nevoie de refacere a unităţii teologiei 
ca sinteză între rațiunea ştiinţifică şi experienţa spirituală, 3. 
potrivit Sf. Nicodim e clar că toți creştinii trebuie să practice 
rugăciunea lui lisus, dar modurile, treptele şi efectele ei depind 
de statura spirituală a fiecăruia, pentru că ea nu acționează 

magic (ca o formulă tehnică de tipul mantrelor); 4. deşi 
constituie o “anomalie eclesiologică” şi un produs tipic al 
spiritului epocii moderne (şi nu țin de fiinta Bisericii ca 
monahismul), organizaţiile religioase laice nu trebuie 
desființate, ci mai degrabă “recentrate ” teologic prin asumarea 
de către ele a întregului corp al tradiției duhovniceşti patristice 
din sec. I-AVII (cap.22). 

După aceasta, filologul pune părintelui Teoclit 
problema relaţiei dintre Biserică şi lume (cap.23). Trebuie 
Biserica să se implice activ în soluționarea problemelor sociale, 
economice şi politice, să răspundă solicitărilor epocii? 
Monahismul Bisericii, răspunde cuviosul Teoclit, are o viziune 
mai profundă şi un angajament mai radical decât cel social. 
Biserica nu oferă răspunsul la “problemele ” epocilor istorice, 
ci la “problema” omului şi a destinului său veşnic în relaţie cu 
Dumnezeu. Fiindcă in ultimă instanță, toate problemele istorice 
concrete sunt generate de perturbarea relaţiei fundamentale 
om-Dumnezeu. În final, după despărțirea de grupul laicilor, 
cuviosul Teoclit revine şi explică monahului N. teoria areopagită 
a celor trei mişcări ale sufletului, în a cărei cunoaştere, 
respectiv, ignoranță vede o posibilă explicaţie ă teologiilor 
diferite dezvoltate de-a lungul timpului în Răsărit, şi respectiv, 
Apus (cap. 24-25). 

Incheind această succintă prezentare a “Dialogurilor 
la Athos”, credem că mesajul monahului Teoclit se desprinde 
cu claritate. Ortodoxia are nevoie de un monahism spiritual şi 
de o teologie duhovmceuscă. Monahism şi teologie, trebuie 
ferm «nule pe “verticala” legăturii omului cu Dumnezeu, pe 

maximulismul” ascezei şipe “interioritatea” contempluţiei şi 
teologie: inainte de a se angaja (Şi tocmai pentru a se angaja) 
cu adevărat ortodox în orizontala şi extroversiunea misiunii, 
diucomei sau ştiinţei. Altfel, lipsit de fundament şi suflu 
(duhovnicesc. intregul activism misionar şi social al Bisericii îşi 
pierde specaticul, forta şi dinamismul ortodox inconfundabil. 

Aces gand revine ca un leitmotiv în toată opera 

cuviosului Teoclit Dionisiatul. El a fost exprimat şi într-o 
convorbire duhovnicească avută cu un grup de monahi români 
în frunte cu păr.arhim.Cleopa Ilie cu ocazia unui pelerinaj în 
Sf Munte, convorbire redată de păr. Ioanichie Bălan în frumoasa 
sa carte de “mărturii” despre acest itinerar românesc la 
“Locurile Sfinte”: “Primul lucru pentru a ne mântui e să ne 
sfințim viața, să ne despătimim şi să ne unim cu Dumnezeu. 
Acesta e cel mai mare scop al vieţii noastre ”. “După ce ne-am 
unit cu Hristos, diaconia, slujirea vine de la sine şi în chip firesc 
ajutată de harul lui Dumnezeu. Dacă omul e robit de patimi, 
sufletul lui e întunecat şi nu poate lumina şi zidi pe alții, 
pierdem suflete şi ne pierdem noi înşine mântuirea. Deci întâi 
să ne curățim pe noi, apoi să luminăm şi să vindecăm pe alții”. 
“Să apăraţi Ortodoxia! Să menţineţi Duhul Evangheliei şi al 
Sfinților Părinţi! ”. “Săne silim să facem pe oameni duhovniceşti, 
deprinzându-i nu numai cu nevoința trupească, ci şi cu cea 
sufletească” 3 “Un Singur sfat: “Să ne rugăm, să ne rugăm, să 
ne rugăm!” 

Superioritatea Ortodoxie față de celelalte confesiuni 
creştine şi ideologii rezidă tocmai în consecventa cu care a 
cultivat şi transmis de veacuri în forme personale vii (Sfinţii) 
această tradiție duhovnicească unică. Şi ea ar putea fi azi ca şi 
îmainte, şansa regăsirii spirituale de sine a omului modern şi a 
Europei actuale. O spune un mare istoric occidental al filosofiei 
antice, în urma unei vizite la Athos: 

““Socotim Ortodoxia printre ultimele şanse ale 
Occidentului şi drept şansa creştinismului însuşi: un Occident 
aflat în stare de moarte clinică din punct de vedere spiritual, iar 
pe cealaltă parte, o Ortodoxie cu atât mai nouă cu căt nu e 
grevatăde nici una din polemicile occidentale, nici de războaiele 
religioase şi care, maturizată prin cumplite persecuții, ne 
aduce intact mesajul Dumnezeului Celui viu şi iubitor de 
oameni. În sfârşit un creştinism care nu este nici fad, nici 
plictisitor, nici minimalist, nici demagogic, necontaminat nici 
de raționalismul reducționist şi nivelator, nici de dualism, nici 

de psihologism sau de clericalism. Adică de tot ceea ce 
Occidentul încearcă încă să justifice sau să se debaraseze. Aici 
circulă încă o sevă, o putere, un adevăr cùre are într-adevăr 
aerul să fie Adevărul însuşi”. 


Diac. Ioan I.Ică jr. 


c 3 - Dialoguri la Athos vol. | 


NOTE 


1. Lucrarea de referință rămâne cea a lui P.K.Christou. To Higron Oros 
Athonike politeia, historia, techne, zoé, Athena 1987 
În româneşte prezentarea cea mai frumoasă şi adâncă din punct 

de vedere istoric, geografic, artistic şi duhovnicesc, cu numeroase 
“convorbiri duhovniceşti” cu monahi athoniți îmbunătăţiţi aparține 
ierom.loanichie Bălan. Mărturii româneşti la Locurile Sfinte, Editura 
Episcopiei Romanului şi Hușilor, 1986, p.341-510. 
2. Archim. André Scrima. Reflexions sur les rythmes et lu fonction de la 
tradition athonite, în Le Millenaire du Mont Athos Etudes et Melanges, 
Venezia, 1963, II, p.301-324. aic: p.301 

3. Ibidem, p.323. 

4. Ibidem, p.318 şi 303-304. 

5. Ibidem, p.314-316. 

6. Filocalia românească traducere de pr.prof.D.Stăniloae, VII, 1977, 
p.412-423. 

7. Scrima. op crt., p317 şi 321-323: doar misterul trinitar al relației Tată- 
Fiu perpetuat fidel de tradiția isihastă poate depăşi relația stăpân-sclav, 
concept-cheie pentru destinul omului european al cărui rol a fost sesizat 
acut în a sa Fenomenologie u spiritului (1806) - deci contemporană 
Filoculici - de Hegel. Şi Hegel a născut pe Marx, Marx a născut pe Lenin, 
etc Pentru destinul Filocaliei în spaţiul românesc, a se vedea studiul 
aceluiaşi A.Scrima, L evenement philocalique dans "Ortodoxie roumaine, 
“Istina”, 1958, p.295-328, 443-475. 

8. A se vedea K .Papoulidis, To kinema tôn Kollybâdon, Athena, 1975. Şi 
in româneşte în teza păr Constantin Karaisaridis, Sf Nicodim Aghioritul şi 
activitatea sa în domeniul liturgie (teză de doctorat), “Studii teologice” 39 
(1987). nr.1, p.6-66. și nr.2. p.6-80. Şi K.Gnoth (vezi mai jos nota 11), 
p.1 15-127 (cu bibliografia mai recentă). 
9. Vezi monografia lui Christoph Maczewski, Die Zoi-Bewegung 
Griechenlands. Em Beitrag zum Traditionproblem der Ostkirche 
(Forschungen zur systematischen und okumenischen Teologie 21), 

Gottingen, V&R, 1970. Mai nou şi studiul cu biogralia la zi a lui Vassilios 
N.Makridis, The Brotherhoods of Theologians in Contemporany Greece, 
“Greek Ortodox Theological Review” 33 (1988), nr.2, p.167-187. 
10. Theodoros Zissis, Orthodoxe Theologie in Griechenland heute în: 
Theologie dans l'Eglise et dans le monde (Études théologiques de 
Chambésy 4), Chambésy-Géneve, 1984, p.176-185, aici p.179-180. A se 
vedea şi critica lui Chr.Y annaras din Karaphygio ideon. Martyría, 1987. 
Critica prof.Yannaras vizează trei aspecte: a) interesele economice 
inadmisibile (exploatarea membrilor, proprietăţi şi averi imense, etc.); b) 
angajamentul politic de dreapta (organizația compromițându-se grav prin 
colaborarea activ cu regimul dictatorial al “coloneilor” între 1967-1974); 
şi, mai ales, deviaţiile teologice şi eclesiale de tip protestant şi sectar: 
ideologizarea şi moralizarea creştinismului şi individualismul religios 
elitar eticist şi pietist ca “erezie eclesiologică”: “Eram o castă de “aleşi”, 
O sectă a “purilor”, cu misiunea de a “salva” Biserica de la căderea ei 
morală. Aveam propriile noastre modele de evlavie, propriile noastre case 
de cult. Reformasem prescripţiile privitoare la post şi respingeam icoanele. 
Dispreţuiam tradiţia populară vie a Ortodoxiei, arta ei teologică, evlavia 
şi cultul ei. Voiam să corectăm greşelile apărute în creştinism în decursul 
veacurilor şi de aceea deduceam totul printr-un salt peste veacuri, direct 
din Noul Testament şi din primele comunităţi apostolice - ca şi protestanții”. 
Din păcate autorul acestor rânduri n-a părăsit individualismul, puritanismul 
“frigid” şi pietismul “Zoi”-ului decât pentru a cădea în extrema 
“erotismului” şi ““euharistismului”” existențialist, un fel de versiune 
elenofilă a vechilor teologumene despre“ sobornost”” şi ““eros”” ale 
slavofililor şi filosofiei religioase ruse. 
11 Klaus Gnoth, Antwort vom Athos. Die Bedeutung des heutigen 
griechischen ortodoxen Mönchtum für Kirche und Gesellschaft nach der 
Schrift des Athos mönchs Theoklitos Dionysiatis “Metaxy ouranou kai 
pes" (Kirche und Konfessionen 30), V.&.R., Göttingen, 1990, 324 p. (teză 
de doctorat, Marburg 1988), aici p.127. 
12. Cele mai importante edituri de cărți duhovniceşti filoathonite sunt cele 
ale lui S.Schoinas (Volos), Al.şi E Papadimitriou (Atena, “Astir”), 
V.Regopoulos şi Stelianos Kementzentzidis (Tessaloniki, “Orthodoxos 
Kypsele”). Cf.K.Gnoth, op.cit., p.130-140. Semnificativ în acest sens este 

“cuvântul înainte al editorilor” de la “Astir” care în 1956 îşi inaugurau 
editura tocmai prin publicarea cărții cuviosului Teoclit Dionisiatul “Între 
cer şi pământ” (ed.II, p.7-8): “N-a putut scăpa atenției noastre falsificarea 
tradiţiei spirituale ortodoxe ce se săvârşeşte de mulţi ani în spațiul Sfintei 
Biserici a Greciei. O consecinţă directă a acestei falsificări a fost înlăturarea 
scrierilor patristice şi înscăunarea în locul lor a unui întreg sistem de ediţii 
de provenienţă occidentală. O mulțime de cărți din literatura religioasă 
occidentală, pline de intelectualism şi sentimentalism bolnăvicios romano- 
catolic sau protestant au fost oferite ca hrană duhovnicească poporului 
nostru ortodox, fie prin traduceri, fie prin ediţii influențate fundamental de 
Occident. Pentru aceasta, casa noastră de editură “Astir” a preluat, după 
putere, cu mult zel editarea nefalsificată a scrierilor patristice şi promovarea 
tezaurului duhovnicesc al spiritualităţii monahale, atât de indisolubil legat 
de învățătura şi viaţa ortodoxă. Astfel, din 1956 s-a păşit la ediția a doua 
a “Filocaliei”, “Pidalionlui”, “Scării” Sf.loan Sinaitul, a “Cuvintelor 
ascetice” ale Sf.Isaac Sirul, a “Patericului” şi a altor cărți care respiră 
aroma gândirii ortodoxe. Inaugurarea seriilor edițiilor noastre de mai sus 
a constituit-o cartea cuviosului monah Teoclit Dionisiatul, o excelentă 
apologie a monahismului ortodox unind în ea o profundă experiență 
duhovnicească cu o formă literară extraordinar de atrăgătoare. Cartea a 
avut deja un mare ecou atât la noi cât şi în afara Greciei. Întrucât s-a epuizat 
de mult, s-a ajuns la o a doua ediţie sporită prin adăugare de noi capitole 
şi îmbunătăţită din punct de vedere al împărțirii materiei. Credem că 
circulaţia largă a acelei cărţi va contribui la cunoaşterea mai adâncă a 
monahismului călăuzind cugetarea şi inima spre izvoarele autentice ale 
teologiei ortodoxe în care există libertatea şi curăţia, luminarea în Hristos 
şi unirea cu Dumnezeu”. 

13. K.Gnoth, op.cit., p.135-140 despre activitatea “Uniunii Ortodoxe 
Panelene” (organ de presă: “Orth6doxos Typos”), despre literatura 
antieretică şi pamfletară excesivă adeseori ca stil şi spirit a întemeietorului 
lor: arhim.Charalambos Vasilopoulos (+1982) şi despre derapajul riscant 
spre xenofobie, integrism şi “hiper-ortodoxism”. Aceste evoluții periculoase 
l-au făcut pe cuviosul Teoclit Dionisiatul să renunțe la colaborarea sa la 
acest ziar (informaţie epistolară). A se vedea şi Vasilios N.Makridis, 
Aspects of Greek Orthodox Fundamentalism, “Orthodoxes Forum” 5 


(1991), p.49-72. 
14. K.Gnoth, op.cit., p.29-33. 

15. Fiara cu 7 capete a Apocalipsei şi femeia înveşmântată cu soarele, 
articol din 1956 reluat în Athonikă ánthe (Flori athonite), “Astir”, Atena, 
1963, 1993, p. 246-263. Cele şapte capete ale fiarei apocaliptice actuale 
sunt: francmasoneria, hiliasmul, protestantismul, comunismul, voltairismul, 
papismul şi curentele antiortodoxe din sânul Ortodoxiei. 

16. Teologi ai lui Hristos, articol 1956, ibidem, p.275-287. 

17. Monahismul ortodox şi frăţiile “monastice”, articol 1961, ibidem, 
p.26-32. 

18. Despre “civilizaţia  elenocreştină” (A.Tsrintanis), articol 1958, 
ibidem, p.142-149. 

19. Probleme ale vieții monahale, 2 articole din 1960-1961 în care 
polemizează cu tânărul Chr.Yannaras (n.1935) care într-un articol 
pseudonim intitulat Mentalitatea ascetică şi creştinismul, acuza - pe 
urmele lui Berdiaev - ascetismul de “maniheism”, ibidem, p.63-73. 
Despre “neoortodocşi”, a se vedea şi documentarul nostru: Neoortodocşi 
şi Ortodoxie în Grecia de azi în “Mitropolia Ardealului” 33 (1988) nr.3, 
p.106-116. 

20. A se vedea documentarul nostru: “'Frezia neoortodocşilor” sau 
despre “eros” şi “agape” în Biserica Ortodoxă din Grecia de azi, în 
“Mitropolia Ardealului” 33 (1988), p.100-1 17. Şi volumul nostru în curs 
de apariţie la editura “Deisis”. 

21. K.Gnoth, op.cit., p.32-33. 

22. Demostenes Savramis, Zur Soziologie des byzantinischen Mânchtums, 
Brill, Leiden, 1962 şi comentariul lui K.Gnoth, op.cit., p.142-152. 

23. Andreas Phytrakes, Hoi Mondchoi hos koinonikoi didăskaloi kai 
ergătai en te Anatolike Ekklesia (Monabii ca dascăli şi lucrători sociali în 
Biserica răsăriteană veche), Atena, 1950. Cartea reprezintă teza de 
doctorat a celui ce din 1958 va deveni directorul general al instituţiei 
misionare oficiale a Bisericii Greciei “Apostoliki Diakonia”, desfăşurând 
o activitate caritativă impresionantă. O discuţie critică a tezei, la K.Gnoth, 
op.cit., p.187-203. 

24. Athonikă Anthe |, 1963, p.46. 

25. Ibidem, p.53. 

26. Ibidem, p.27. 

27. Ibidem, p.115. 

28. Ibidem, p.326, 334 ş.a. 

29. Ibidem, p.325. 

30. K.Gnoth, op.cit., p.81-82. Secţiunea a Il-a a tezei de doctorat (p.37- 
l 13)a pastorului luteran din Rhemscheid (Germania) Klaus Gnoth despre 
“Între cer și pământ” este consacrată unei minuțioase şi remarcabile 
analize pe “teme” şi “cercuri” a cărţii. Analiza evidenţiază cu pregnantă 
structura “iniţiatică” a “dialogurilor”. Cele 58 de capitole sunt grupate în 
4 “cercuri” concentrice: | “căutarea” (cap. 1-8), 2. lupta” pentru (cap.9- 
26), 3. “intrarea” în (cap.27-34)ş14. “desăvârşirea” “vieţii adevărate”. Ele 
corespund în mare: neliniştii şi căutării mântuirii de către omul din lume: 
luptei din sufletul omului între viaţa adevărată a monahului şi existența 
neautentică în lume; monahismului ca intrare în viața adevărată: şi 
eremitismului ca desăvârşire a vieţii adevărate. 

31. Nu este poate inutil să semnalăm că inclusiv cercetarea ştiinţifică 
serioasă actuală părăseşte teoria influențelor orientale în constituirea 
monahismului creştin, teorie în vogă în prima jumătate a secolului nostru. 
Cf. Antoine Guillaumont. 4 ux origines du monachisme chretien Pour une 
phénomenologie du monachisme (Spiritualité orientale 30). Bellefontaine, 
1979, p.215-227. 228-239. 66. Pentru savantul francez. monahismul este 
un fenomen religios general uman cu structură şi coerență proprie care-i 
comandă formarea şi dezvoltarea. El se explică cel mai bine plecând de la 
năzuința omului după “unificare”, una din exigenţele fundamentale ale 
conştiinţei religioase. “Plecând de la acest dat fundamental, ideea de 
unificare, se explică toate conduitele şi demersurile esenţiale ale vieţii 
monastice: celibatul. renunțarea, retragerea (anahoreza), expatrierea, 
reculegerea în singurătate, concentrarea contemplativă, etc.” (p.227 şi 
66). Monahul devine unul ca să se unească cu Cel Unul. Această idee 
fundamentală este pusă la baza existenței monahale şi de St Dionisie 
Areopagitul (De Eccles. Hierarchia VI): a se vedea studiul lui Rene 
Rocques, Elements pour une théologie de l'etat monastique selon Denis 
l'Aréopagite în, acelaşi, Structures théologiques de gnose ă Richard de 
Saint-Victor, P.U.F., Paris 1962, p.198-225. 

52. Mărturii româneşti... (vezi nota 1), p.468-469. A se vedea tot aici, 

opiniile similare şi categorice ale păr.arhim.lustin Popovici: “Biserica 
Ortodoxă are nevoie de un monahism spiritual, de rugăciune, nu de un 
monahism social. Altfel nu putem ieşi din această profundă criză în care 
se zbate Biserica şi monahismul”. “Mă îndoiesc dacă mai sunt astăzi 
călugări şi mireni care practică rugăciunea lui lisus. Monahii de azi s-au 
îndepărtat de adevărata trăire duhovnicească”. “Sunt împotriva desei 
Împărtășanii de la Sfântul Munte de acum”. “Să învăţăm a ne ruga şi a posti, 
că de aici vine tot binele. Pentru aceea nu se poate reface unitatea Bisericii, 
că nimeni nu se mai roagă azi cu post” (p.551-552). 

33. Athonikă ánthe, p.123. 

34. J.Biés, Athos. Voyage a la Saint- Montuene, Dervy-Livres, Paris, 
1980. După V.Cândea. Cure Europă ? “Dilema” nr.52, 7-13 ianuarie 
1994, p.7. 


Notă asupra ediţiei 


*) Traducerea s-a efectuat după textul original grec al cărților cuviosului 
Teoclit Dionisiatul: Metaxy ouranou kai ges. ed.V. 1986 şi Arhonikoi 
diulogoi, ed.Il, 1983. Editura “Pelerinul român” din Oradea a publicat, 
fără autorizaţia autorului. manuscrisul unei traduceri mai vechi din 1964 
semnate de regretatul păr.prof.Olimp Căciulă. a primei ediţii, incomplete, 
a volumului “Între cer şi pământ”. Faţă de ediţia |. ediţia II. definitivă, 
revizuită şi adăugită, aduce diviziunea extrem de necesară a textului în 
capitole şi amplifică cu aproape o treime textul inițial (cap. 1-8, 24, şi 56- 
57 lipsesc deci din textul ediţiei 1). În schimb ed.I! renunţă la bogatele 
ilustraţii colorate cu icoane din prima ediție şi la capitolul despre iconografia 
ortodoxă şi scurta explicare a icoanelor din carte redactate de Photios 
Kontoglou, ca şi la scurta biografie a iconografului Ralles Kopsidis. de la 
care provin vinietele şi desenele din ediţiile greceşti ale cărților cuviosului 
Teoclit. Tradusă parțial în limba engleză şi germană, şi integral în arabă 
şi japoneză, cartea “Între cer și pământ” este publicată acum pentru prima 
dată în româneşte într-o nouă traducere integrală ca primul volum de 
“Dialoguri la Athos”. Editată aici caal doilea volum, “Teologia rugăciunii 
minţii” apare acum pentru prima dată în limba română. 


yila 


Peer, 

7 
6/14 Jj 
Iubite al meu diacone 
Ioan Ică, 
mulțumesc pentru hotărârea voastră de a traduce cărțile 
mele: "Între cer şi pământ" şi "Dialoguri la Athos". 
Cu bucurie aveți permisiunea de a le edita în româneşte. 
V-am trimis o scrisoare şi nişte cărţi şi sper că le-aţi 


primit. 
Cu dragoste în Hristos, 
Theoklitos monahul Dionysiatul 


Sfântul Munte 
6/19.12.1993 


Prefaţă 
(la ediţia întâia) 


După dumnezeiescul Apostol Pavel, oamenii 
duhovniceşti “sunt datori” (Rom.1,14) faţă de toate clasele 
sociale şi, după acelaşi Apostol, sunt mai ales datori față 
de cei rătăciţi. Gândindu-mă din poziţia umilă în care mă 
găsesc la răspunderea aceasta şi având în urma unei 
îndelungate experienţe certitudinea că cei mai mulţi dintre 
Creştinii noştri arată neîncredere instituţiei Monahale 
mai mult din rătăcire şi din neştiinţă decât din convingere 
conştientă, am dorit întotdeauna scrierea unei lucrări 
duhovniceşti menite să apere viaţa Monahală cea după 
Dumnezeu şi, în acelaşi timp, să informeze “nu cu 
în fumurare în cuvânt, nici cu argumente de înţelepciune 
omenească” (I Cor.2, 4) ci “cu o inimă simplă” (Efes.6, 
5) care este scopul şi misiunea celor care s-au lepădat de 
lume ca să urmeze neîmprăştiat lui Hristos. Simţeam din 
plin seriozitatea unei lucrări şi de aceea n-am îndrăznit 
niciodată să-mi îngădui mie însumi o asemenea 
întreprindere; mă rugam, totuşi, Prea Bunului Dumnezeu 
să împlinească această dorință ascunsă a inimii mele în 
persoana iubitului şi dragului meu fiu duhovnicesc, 
părintele Teoclit, despre care aveam încredințarea că 
este cel mai indicat să facă acest lucru, ţinând seama de 
lucrările tipărite de el de-a lungul timpului în revistele 
religioase şi de devotamentul lui în cuvânt şi în faptă față 

de idealul Monahal. 


Cu autoritatea de părinte duhovnicesc pe care o 
aveam asupra lui l-am îndemnat de multe ori la aceasta 
dar el refuza ca întotdeauna din modestie şi din diferite 
pricini “s-a ținut ascuns cu grijă” (Luc.1,24) ani 
îndelungaţi. În cele din urmă am fost silit să-i dau din nou 
poruncă plină de îndemn. luând-o şi pe aceasta din 
Apostolul Pavel: “Slujba ta, fiule, adu-o la cunoştinţă” 
(II Tim.4,5) şi cu ajutorul Harului dumnezeiesc, nu am 
fost dezminţit în nădejdea mea. Imitând pe Acela care a 
fost ascultător până la moarte pe Cruce (Fil.2,8). pe 
Mântuitorul nostru Hristos, bunul ucenic a primit 
recomandarea noastra şi s-a apucat de lucrare. pe lângă 
toate celelalte preocupări duhovniceşti şi ascultarea sa ca 
secretar al Stintei noastre Chinovii. Şi având drept hrană 
binecuvântarea noastră şi drept călăuză studiul 
de-Dumnezeu-purtătorilor Părinţi. a scris cartea aceasta. 
Această lucrare duhovnicească a sa am caracterizat-o 
drept un efort al unei vieţi duhovniceşti “intre cer şi 
pământ” şi dau slavă Părintelui Ceresc pentru că m-a 
învrednicit acum la sfârşitul vieţii, să văd cu bucurie pe 
fiii mei duhovniceşti aducând, după cuvântul Psalmistului, 
“*mlădiţe”” de duhovnicească facere de bine (Ps.127, 3). 

Doresc ca această frumoasă lucrare să folosească 
iubitorilor de Hristos ca izvor de apă duhovnicească vie 
şi întremătoare iar celor ce, fie din neştiinţă, fie din 
rătăcire, privesc cu răceală instituţia Monahală, să le 
devină o călăuză mântuitoare, care să-i ajute să evite 
judecăţile lipsite de bunăvoință şi superficialitate la adresa 
unei instituţii care cuprinde în sine o incomensurabilă 
valoare spirituală şi care a adus şi aduce atâtea servicii 
Bisericii şi neamului omenesc. 

ARHIMANDRITUL GAVRIIL 
Egumenul Sfintei Chinovii 
a Sfântului Dionisie din Athos, 1956 


Introducerea Autorului 
(Ediţia întâia) 


„Având drept singură hrană binecuvântarea 
cinstitului meu Părinte duhovnicesc şi drept îndrumător 
studiului de-Dumnezeu-purtătorilor Părinţi am ajuns la 
scrierea cărţii de faţă, care constituie un efort de a înfățișa 
spiritualitatea Monahismului Bisericii Răsăritene şi 
premizele existenţei şi funcţionării lui. 

Tendinţele contemporane de nivelare “a 
asperităţii” naturale ascetice a Creştinismului, adică a 
“Crucii”, a “căilor aspre” sau a celei “strâmte şi 
înguste”(Mt. 7,14), extinse din nefericire chiar până la 
instituţia Monahismului, îndreptăţesc în chip absolut 
necesitatea unei “apologii” a “nădejdii care este în noi” 
(I Petru 3, 5). 

Cititorul va înțelege că am eliberat lucrarea aceasta 
de toată povara, de altfel de prisos, a metodelor ştiinţifice, 
dat fiind că gândirea ştiinţifică se găseşte dincoace de 
aria spiritualităţii Creştinismului. M-am străduit să mă 
apropii de limitele unui adevăr atât de familiar sufletului 
nostru, având drept unic impuls suflările cele dumnezeieşti 
“ca o adiere de vânt subţire”(III Regi 19,12) ale duhului 
Ortodoxiei. dat fiind că de-a lungul întregii cărți Credinţa 
şi Dragostea constituie noţiunile de căpetenie. 

De asemenea. ca un produs al ascultării care. 
împreună cu sărăcia şi fecioria, constituie tripticul 

Monahismului nostru, cartea aceasta eliberează pe scriitor 
de răspunderea care, în chip consecvent, priveşte operele 
de iniţiativă personală. “Ceea ce am, aceea îţi dau” (F.A.3, 


6). 


Este cu putinţă ca lucrarea noastră să aibă şi 
greşeli, mai multe sau mai puţine. Nu trebuie să se scape 
din vedere însă faptul că “rătăcirea este legea minții 
noastre”. 

Nădăjduiesc numai că cititorului nu-i va fi greu să 
distingă sinceritatea cu care este scrisă şi dorința 
înflăcărată de a face să răsară în toată slava lui idealul 
Monahal, atât de omenesc şi atât de dumnezeiesc, al cărui 
inconvenient stă poate doar în aceea că este excesiv de 
înalt şi atât de plin de osteneli încât chiar şi pe cei 
puternici îi arată ca nimicuri înaintea lui. 

În fine, o satisfacţie pentru smeritul scriitor al 
acestei cărţi ar fi dacă lucrarea aceasta, judecată oricum 
ca o “nebunie” de critica atee, nu ar fi considerată totuşi, 
în vremurile acestea, ca o ““piatră de poticneală”” şi de cei 
“apropiaţi de credință”. 

Cu aceste gânduri, şi în urma poruncii 
duhovnicului meu, Egumenul arhimandrit Gavriil, 
încredințez această carte tiparului, cu dorinţa ca ea să 
devină folositoare fraților mei şi să fie privită ca o mică 
contribuţie la Monahismul Bisericii Răsăritene a lui 
Hristos. 


Prea neînsemnatul monah 
TEOCLIT DIONISIATUL 
În Sfânta Mănăstire a Sfântului Dionisie 
din Sfântul Munte, 1956 


Introducerea autorului 
(Ediţia a doua) 


Cartea “Între cer şi pământ” aduce oamenilor 
mesajul Sfintei Pustii, mesajul Dragostei Dumnezeieşti, 
mesajul adorării fără tăcere a Dumnezeului Unul în Treime 
şi, de aceea, a fost citită într-un spaţiu foarte larg şi cu 
multă dragoste în poporul nostru ortodox fiind tradusă în 
întregime sau în parte în limbi europene ca şi în arabă. 

Pe lângă acestea, Elogierea ei de către Academia 
Atenei, mulțimea criticilor laudative au arătat şi ele 
semnificaţia cărţii în literatura teologică şi bisericească 
din ultimii ani. 

Epuizarea de mult timp, cererea ei permanentă au 
impus o nouă editare, pe care a întreprins-o prompt din 
nou casa de editură ““Astir””, cunoscută prin tipăriturile 
de texte duhovniceşti. 

Lăsând aproape intact textul, autorul a simţit 
nevoia împărțirii pe capitole, a unor uşoare îndreptări, ca 
şi a sporirii ei cu noi capitole pe care le-a socotit 
indispensabile urmând şi în această privință Tradiţia 
duhovnicească a Părinților. 

Se poate - am scris în prefața ediţiei întâia şi o 
repet şi astăzi - să aibe cartea aceasta şi greşeli, mai multe 
sau mai puţine. Nu trebuie însă să scăpăm din vedere 
aceea că “greşeala este o lege a minţii noastre”. 
Nădăjduiesc numai că cititorului nu-i va fi greu să distingă 

sinceritatea cu care a fost scrisă şi dorinţa înflăcărată de 
a face să răsară în toată slava lui Idealul Monahal, atât de 
omenesc şi atât de dumnezeiesc şi al cărui inconvenient 
stă poate doar în faptul că este excesiv de înalt (sublim) 
şi implică atâtea osteneli încât chiar şi pe cei puternici îi 
arată a fi de nimic în faţa lui. 


Monahul Teoclit Dionisiatul 
Stântul Munte 1966 


“Poartă a cerului” 


„Priveam împreună cu prietenul şi fratele meu de 
pe puntea vasului în intunericul zorilor primăvăratice 
forma peninsulei şi vârful ca un con înalt al Athosului. 
Mănăstirile de pe latura apuseană abia se distingeau. 
Sentimentul unei aşteptări mari şi sfinte inunda sufletul 
meu. Tot ceea ce ştiam ca istorie şi legendă din cărţi se 
trezea încet în amintirea mea. Un ascet cu părul în 
întregime alb care călătorea împreună cu noi parcă ne 
vorbea în pacea lui netulburată despre patria sa 
duhovnicească, parcă ne spunea că ne apropiem de o ţară 
de utopie. Vasul ne purta tot mai aproape spre o lume 
frumoasă, îngerească, un loc aparte cu înfăţişare specifică 
al pământului grecesc destinat rugăciunii şi vieţii mistice 
în Hristos. spre una din porţile cerului... 

Am aruncat ancora în Dafne, primul port al 
Sfântului Munte. Dafne este locul care oglindeşte întreaga 
mişcare comercială a comunităţii monastice, care nu e 
constituită din îngeri. E, prin urmare, manifestarea cea 
mai materială a vieţii aghioriţilor . De aceea e bine ca 
vizitatorul să plece cât mai repede de aici. Primele impresii 
sunt un prost sfătuitor dar şi unul nedrept, în principal 
pentru sufletele neputincioase... 

După primele formalităţi am luat-o pe drumul ce 
duce spre capitala Careia. O bogăţie de flori, o luxuriantă 

vegetaţie în toate nuanțele de verde. Cerul albastru, tăcerea 
aproape absolută. Am mers pe jos, ca la o jumătate de oră, 
pe o cărare care se deschidea în sus, între un şir de coline 
cu o floră variată şi o mare puţin adâncă. 

Ne-am oprit la un mic pod. Acolo şedea 
odihnindu-se un ascet venind de la Careia în drum spre 
sihăstria sa, Carulia. L-am salutat. Ne-a răspuns la salut 
şi ne-a binecuvântat. Bătrânul ţinea în mână mătăniile şi 
se ruga în taină. Prietenul meu:îl privea cu nesaţ. Eu l-am 
studiat în adâncime şi în privirea lui ascetică am descoperit 
duhul ascetic... 

- Ce lucru folositor ne-aţi putea spune preacuvioase 
părinte? l-am întrebat pe pustnic. 

După ce ne-a privit cu multă blândeţe şi seninătate, 
sihastrul a răspuns: 

- Ce să spun eu? A spus-o Domnul:”siliţi-vă să 
intrați prin poarta cea strâmtă” (Mt.7, 13)... Şi a tăcut. 

- Vrem să devenim monahi, părinte, a zis prietenul 
meu. 

Pustnicul şi-a înălțat privirea spre cer, s-a gândit 
puţin şi apoi a zis: 

- Câţi se retrag din lume, se retrag în principal din 
trei motive: fie din conştiinţa păcătoşeniei, fie din dorința 
împărăției cerurilor, fie din dragoste de Dumnezeu. Dacă 
nu premerge unul din aceste trei scopuri... 

- Dacă nu premerge? am zis. 

- Atunci monahismul e neîntemeiat a răspuns 
sihastrul. 

- Sfinţia voastră, părinte, dacă permiteţi, pentru 
care din cele trei motive v-aţi făcut monah? Din iubire de 
Dumnezeu, din dorinţa împărăției viitoare, sau din 
conştiinţa păcătoşeniei? 

- Negreşit din iubire de Dumnezeu, a zis prietenul 
meu. 

- Ce importanţă are din care din cele trei motive 
am devenit monah? Dumnezeu să miluiască sufletul meu 

nenorocit, fiul meu. N-am fost un drept. Unul din mulțimea 
păcătoşilor tragicului nostru pământ. Un credincios 
necunoscut al sfintei noastre Biserici Ortodoxe. Nu sunt 
recunoscător lui Dumnezeu atât pentru originea mea, cât 
pentru credinţa noastră dreaptă. M-am născut într-un sat 
din Grecia. Am trăit şi nu am trăit în lume. Cel ce iubeşte 
pe Hristos nu trăieşte în lume. Şi sufletul meu a iubit pe 
Hristos din tinereţea mea. Părinţii mei erau oameni săraci 
şi paşnici. Când îmi aduc aminte de ei mă transpun parcă 
în familia sfântă a lisus-ului meu. Cât de şters a trăit 
Dumnezeul meu întrupat şi Prea Sfânta Lui Maică! 
Neînsemnaţi într-un loc cu totul neînsemnat! Şi cât de 
străin şi sărac S-a născut Mântuitorul meu!... 

„„Am iubit sărăcia şi pe săraci fiindcă trăiau 
adevărul pe care îl ascunde sărăcia în cele materiale şi în 
duh. Nu există făptură mai frumoasă decât aceea care 
simte nevoia să fie săracă în cuget şi în cele materiale. Îmi 
amintesc că de mic copil am iubit pe cei: săraci şi pe cei 
smeriţi. De aceea L-am rugat pe Domnul meu să mă 
învrednicească să rămân sărac. Am vrut din tinereţea mea 
să mă fac părtaş al sărăciei şi patimilor Lui. 

M-au zguduit totdeauna textele imnografice ale 
Bisericii care se referă la sărăcia lui lisus. Acum, la o 
vârstă mai înaintată, mi s-a descoperit că Dumnezeu 
mi-a auzit rugăciunea mea. Fiindcă viaţa mea a fost o 
călăuzire continuă de către Dumnezeu ca să devin un 
sărac cu duhul. Culminarea acestei pedagogii nevăzute a 
lisus-ului meu a fost rânduirea mea într-unul din cinurile 
monahale ale acestei porţi a cerului. El m-a îmbrăcat în 
sfântul şi îngerescul chip al Monahului ortodox. El m-a 
făcut ucenic al unui sfânt Bătrân. El m-a predat ocrotirii 
Maicii Lui: “Femeie, iată fiul tău” (loan 19, 26)... Acum 
plâng cu recunoştinţă... 

Pustnicul a izbucnit în lacrimi senine, s-a ridicat, 
şi-a luat sacul de sihastru, ne-a îmbrățișat şi a plecat. De | 
emoție am rămas fără glas. Ne-am cufundat fiecare în | 

c 4- Dialoguri la Athos vol. I 


i iii 


gândurile lui şi am luat-o în direcţia opusă... 
„„„Ca să-l ispitesc pe prietenul meu pe drum am 


zis: 

- Ai vrea să urmezi pe Pustnic pe calea lui? Ai 
putea să te supui asprei lui nevoinţe (asceze)? 

- Nu ştii că pustia sub ascultarea unui Bătrîn 
m-a atras mai mult decât sfânta chinovie? Dealtminteri, 
intensitatea nevoinţei va fi pe măsura tenacității mele. 
Ceea ce trebuie să căutăm noi nu sunt însă modalităţile de 
nevoinţă (asceză), desigur toate folositoare, ci cum să ne 
curăţim sufletul de patimi... 

- Cred. am răspuns, că preferarea unei forme 
anume de viață monahală este o temă ce ţine de criterii 
personale aplicate de cineva doar pentru a atinge scopul. 

- Care este. după părerea ta, scopul principal? a 
întrebat prietenul meu. 

- Nu e mântuirea sufletului? am răspuns. 

- Da. aşa e. a zis prietenul meu şi a tăcut... 


2. “Ca un ciorchine plin de viaţă” 


„.. După un drum de o jumătate de oră în sus pe 
panta pictruită, am ajuns la Mănăstirea Xeropotamu. Am 
urcat în Mănăstire şi am tost conduşi într-un mic balcon 
pe care îl umbrea frunzişul bogat al unui arbust bătrân. 
Din balcon priveam marea liniştită. Dafne şi tărmul din 
faţă al peninsulei Sithonia. Liniştea era nesfârşită. locurile 
fermecătoare, tăcerea parcă se auzea, pacea domnea în 
piepturile noastre tinereşti. Prietenul meu lăcrimă la 
această privelişte.lar eu, ca țintuit de priveliştea naturală 
şi de bucuria mea, monologam: Intr-adevăr aici eo 
poartă a cerului. Cer sau ca un cer, completă fratele meu 
în Hristos. mai emoţionat decât mine... 

Ni s-a adus catea şi. fiindcă nu aveam încă permis 
de şedere. a trebuit să plecăm la Careia. Ajunşi aici, am 
cerut să ne închinăm la Sfintele Moaşte şi la bucata mare 
din Cinstita Cruce. Am fost conduşi în diaconicon unde ni 
s-au expus racle de argint şi aur cu moaşte ale diferiților 
Sfinţi, ca şi aşezământul Cinstitei Cruci a Domnului. 

Am îngenunchiat şi le-am sărutat cu evlavie şi cu 
dor nespus. Sfintele Moaşte şi îndeosebi Cinstita Cruce 
răspândeau o bunămireasmă negrăită, care a străpuns 
inima mea. Inima mea era ca străpunsă de cuiul lui 
Hristos care-şi lăsase urma în Lemn... 

Genunchii îmi tremurau literalmente şi am izbucnit 

în plâns. La fel şi prietenul meu... A trecut mai bine deo 
oră. Când ne-am ridicat. l-am văzut numai pe preot. 
Sfintele moaşte fuseseră depuse deja în Sfântul Altar. 
Prea evlaviosul preot cânta cu glas scăzut: “Ca un ciorchine 
plin de viață ţii pe Cel prea înalt. cinstită Cruce”...Şi, 
întorcându-se spre noi, ela zis cu străpungere: Fraţii mei, 
iată de ce există oameni care nu cred în Hristos - 
Dumnezeu, răstignindu-l. împreună cu tâlharii! Când îmi 
ador sinea mea. când am cultul eului propriu atunci ignor 
cu desăvârşire nebunia ințeleaptă a iubirii şi ieşirea 
(extazul) ei din hotarele firii spre folosul altuia. Văd 
coborârea contrară raţiunii a unui Dumnezeu până pe 
lemnul cel mai de necinste la care v-aţi închinat şi nu 
înțeleg că printr-o astfel de moarte s-a manifestat iubirea 
Lui extatică... De altfel nu trebuie să uităm că mărimea 
iubirii din Hristos era proporţională cu măreţia Lui de 
neconceput de mintea omenească... 

l-am sărutat mâna iar el ne-a sărutat pe frunte şi 
am plecat plini de bucurie duhovnicească... Am mers spre 
Careia adânciţi în noi înşine. Dar ne întorceam fiecare 
când la dreapta, când la stânga. când înapoi, ca să admirăm 
frumuseţile naturale din dumbrăvi şi din colinele întinse. 
Jos verdeață, sus albastru, marea albastră şi pretutindeni 
lumină şi armonie...Liniştea respira în tot cuprinsul văzut 
şi pacea lui Dumnezeu lucra în chip dumnezeiesc în 
inimile noastre! Prietenul meu s-a oprit nemişcat şi m-a 
privit cu ochii înlăcrimaţi. 

- Cum ţi se par toate acestea? mi-a zis. 

- O, fratele meu, i-am răspuns, acum nu mai 
vorbesc. Acum plâng de bucurie şi slăvesc pe Domnul... 

„.. Între Sfânta Mănăstire pe care am lăsat-o şi 
Careia. într-un câmp în care creştea iarbă, ne-a ajuns un 
monah până în 30 de ani, ca desprins dintr-o frescă a 
Şcolii cretane. Ne-a salutat, i-am răspuns la salut şi 
ne-am îndreptat tăcuţi spre capitală... 

- Spre Careia fraţilor? a întrebat cu respect 

Monahul. 

- Da, părinte, am răspuns. 

- Pentru prima oară veniţi la Sfântul Munte? a 
întrebat iarăşi. 

- Sperăm să fie prima şi ultima oară. a răspuns 
prietenul meu, fiindcă aici toate atrag atât de irezistibil. 
astfel ca întoarcerea să fie mai mult decât imposibilă... 

- A, deci pe voi...v-a prins în cursă? a zis Monahul 
plin de har. Lucrul curios în chestiunea aceasta e că, în 
timp ce în cursele din toată firea se prind proştii din toată 
firea, în cursa monahală se prind numat cei mai deştepţi 
din toată firea... Ce vreţi. fraţii mei? E nevoie de ceva mai 
mult decât de o gândire comună și de sentimente comune. 
ca să devină cineva monah. E nevoie de un fel de inspiraţie 
dumnezeiască de sus, de o iluminare, de o atracţie. de un 
ajutor... Întăriţi-vă, deci, în Domnul şi “împuterniciţi-vă 
întru tăria puterii Lui”...Şi Monahul a tăcut... 

- Pentru ce, părinte, am zis, e nevoie de o putere 
de sus ca să devină cineva monah? 

- Nu înţelegeţi că trebuie să faceţi continuu invers 
faţă de calea firii? Că trebuie să navigaţi în susul râului. 
plutind împotriva curentului? Monahul.este un monstru 
divin. Nu vă scandalizaţi. Nu este oare monstru ceea ce e 
paradoxal, tot ceea ce nu e natural? Monahii, deci, nu 
trăiesc după fire, din moment ce exercită funcţii mai 
presus de fire. Firea cere căsătoria. Monahul calcă porunca 
ei. Firea cere hrană, monahul zice că nu. Firea cere 
libertate, dar el se face rob de bunăvoie. Trăieşte aici, dar 
se gândeşte la cele de sus. Petrece pe pământ, dar priveşte 
la cele dumnezeieşti, pe acelea şi le închipuieşte, spre ele 
se îndreaptă, pe acelea ie doreşte, disprețuiește cele de 
jos şi trăieste cele de dincolo. Monahul uneşte ceea ce 
este natural cu ceea ce este supranatural. E un amestec de 
prezent şi viitor, de trecător și veşnic, de pământ şi duh, 
de anima! şi înger, de omenesc şi dumnezeiesc. Şi, după 
expresia unui Părinte ai Bisericii, monahul e “un dumnezeu 

care petrece în trup”... 

...După aproape două ore de mers, zguduiţi 
literalmente de cuvintele tânărului monah, am ajuns la 
punctul cel mai înalt, de unde apare panorama orăşelului 
Careia. Priveliştea era de vis. De regulă, ceea ce este 
îndepărtat şi fără contururi clare se impune spiritului. 
Dar am putut constata că frumusețea Caretei rezistă şi de 
aproape...Am intrat în vechea basilică Protaton şi am 
rămas aici timp de o oră rugându-ne şi admirând coloritul, 
mişcarea şi expresia uluitoare ale trescei lui Manuil 
Panselinos...Ne-am închinat la icoana “Axion estin” şi 
am plecat... 


3. Calinic Schitiotul 


„„„După amiază am coborât în Schitul 
Cutulumuşului. Ni se recomandase aici un sihastru vestit. 
Abia am ajuns în Schit. că o melancolie de moarte a 
cuprins sufletele noastre. Casele-colibe învechite şi mici. 
O tăcere adâncă domnea peste tot. Închis în sinea lui, 
Schitul se înăbuşa în groapa unde era zidit. Doi chiparoşi 
gemeni de trei sute de ani. dominau întreg cuprinsul. 
Ne-am închinat la moaştele sfântului medic Pantelimon 
şi ne-am răcorit din aghiasma lui rece ca ghiaţa. Am 
salutat câțiva smeriți monahi şi am luat binecuvântările 
lor... 

L-am vizitat pe sihastrul Calinic. Ne-a primit cu 
bucurie neprefăcută. Era o figură de om sfânt. curăţit în 
cuptorul nevoinței. Bătrân dar viguros, înalt, palid, 
fermecător. Ochii lui erau adânciţi şi luminoşi. Semăna 
cu un nobil care părăsise desfătarea lumii şi “se supuse"? 
jugului blând al Domnului (Mt. 11, 30)... 

Ne-am prezentat Bătrânului şi i-am descoperit 
scopul vizitei noastre. Ne-a felicitat, ne-a urat mult folos 
şi a slăvit pe Dumnezeu pentru dorul dumnezeiesc ce a 
cuprins inimile noastre. Apoi ne-a condus în chilia lui 
simplă. Atmosfera ei de afară de lume răspândea o 
bunămireasmă de tămâie fină. Un Hristos bizantin răstignit 
dădea un accent propriu micii chilii a nevoitorului care 

era plină de o taină metafizică... Ne-am aşezat pe nişte 
scaune mici şi Bătrânul ne-a adus smochine uscate şi apă 
de ploaie. Şi fără să vorbească ne-a făcut semn să gustăm 
din cele oferite... 

Prietenul meu a îndrăznit întrebarea: 

- Bătrâne sfinte, în epoca noastră în care valorile 
morale şi spirituale au suferit o surpare atât de tragică, 
credeţi că Monahismul va mai putea să ajute lumea, mai 
cu seamă că şi noi preferăm să ne facem monahi? 

Ascetul a ascultat întrebarea, ne-a privit insistent, 
s-a întors spre Hristosul răstignit, şi-a învârtit mătăniile 
şi a răspuns cu seninătate: Da. Monahismul poate şi astăzi 
să ofere multe lumii. În principal să redea arhetipul 
omului pe care lumea l-a desfigurat... Problema oricărei 
epoci este problema omului. Lumea nu cunoaşte omul. 
Sau mai degrabă îşi confecţionează o imagine nenorocită 
despre om pe baza căreia îşi formează apoi şi filosofia ei 
distructivă. De aici începe drama lumii... 

- Bătrâne sfinte, am întrebat, care este, după 
părerea Dvs., omul pe care lumea nu-l cunoaşte? 

- Este omul lui Dumnezeu, a răspuns Bătrânul. 
Dar lumea nu-l ignoră numai pe el. Nu cunoaşte nici pe 
Dumnezeul omului. Şi aceste două realităţi, strâns 
împletite între ele, Dumnezeu şi omul, nu sunto plăsmuire 
a fanteziei mele. Ele constituie teologia Creştinismului. 
Cu alte cuvinte, criza cumplită care există astăzi cu 
privire la Dumnezeu şi om este o criză a creştinismului 
însuşi în iradierea lui practică... 

- Care este teologia creștinismului cu privire la 
om, părinte? am întrebat. 

- Că Dumnezeu i-a plăsmuit pe om. Și dacă 
Dumnezeu îl! crează ca ultima lui făptură, vă închipuiţi ce 
trebuie să fie aceasta... Şi nevoitorul (Ascetul) s-a cufundat 
într-o contemplaţie tainică... 

- De ce v-aţi întrerupt, Bătrâne sfinte? am observat 
eu, 

- Mintea mea se întoarce, fiul meu, spre facerea 
omului. Şi rămân uluit şi răpit! Dumnezeu plăsmuieşte pe 
cineva asemenea Lui. Creaţia întreagă o zideşte printr-o 
poruncă. Pe mine însă mă plăsmuieşte cu atenţie, mă 
îngrijește, mă face desăvârşit, asemenea Lui după har. 
Îmi dă nemurire, libertate, minte, rațiune, inimă. Văd, 
simt, gândesc, judec, contemplu slava Dumnezeului meu... 
Cu puterile mele psiho-spirituale sunt o lume mare 
(megakosmos) într-o lume mică (mikrokosmos). Devin, 
după părerea unui mare Părinte al Bisericii noastre, un 
contemplator al creaţiei sensibile şi iniţiat al celei 
inteligibile şi nevăzute. Devin o icoană confecţionată de 
Dumnezeu iar icoana devine o asemănare a lui Dumnezeu. 
Deschid ochii spre frumuseţile creaţiei şi de aici, ca pe o 
scară, urc spre Creatorul meu. Mă bucură existenţa mea şi 
bucuria inimii mele este nesfârşită. Sunt unit mistic cu 
Dumnezeul meu... 

Curăţia mea este îngerească. Plutesc întreg într-o 
lumină spirituală nezidită, necreată. Mintea mea e simplă, 
curată, întreagă iubire, nemurire, libertate. Sunt, după 
har, un Dumnezeu mic, un împărat al creaţiei. Privesc 
creaţia şi admir pe Creatorul meu. Admir frumuseţea mea 
spirituală, ca să mă prefac întreg în strofele unui imn. Mă 
adâncesc în iubirea Ta, ca să Te iubesc... 

Şi Bătrânul nevoitor tăcu. Nimic nu se auzea în 
chilie. Acest dascăl profetic era căzut într-o contemplaţie 
extatică. O clipă am văzut lacrimi rostogolindu-se pe fața 
lui netrupească. Cu ochii plini de lacrimi mi se părea a fi 
ca profetul Ieremia... 

- Continuaţi, Bătrâne sfinte, am zis emoționat... 

Prietenul meu era ca răpit în văzduh şi urinărea 
scena tăcut. Atunci Pustnicul şi-a ridicat faţa, ne-a privit 
adânc şi a zis: 

- Sunteţi nedumeriţi de ce am întrerupt relatarea? 
Fiţi siguri că n-am putut face altfel! Pe cât simt o bucurie 
nesfârşită atunci când înnoiesc amintirea obârşiei mele 

dumnezeieşti, pe atât mă inundă sentimente zguduitoare, 
când trec la faza tragică care urmează stării fericite a 
protopărinţilor şi înţeleg căderea lor jalnică prin 
neascultare... Şi sfântul Monah a tăcut din nou... 


4. Căderea - dogmă de credinţă 


- În istoria lumii, copiii mei, a continuat Ascetul, 
n-a existat eveniment mai tragic decât căderea 
protopărinţilor. Călcarea poruncii lui Dumnezeu a avut 
semnificația unei catastrofe tragice pentru întreaga viață 
a umanităţii. Păcatul a fost dezastruos pentru întreg neamul 
omenesc, fiindcă a fost săvârşit de protopărintele nostru 
care concentra în sine întreaga umanitate. Nu trebuie să 
privim numai evenimentul exterior al căderii fiindcă 
acesta are puţină importanță şi se explică uşor dată fiind 
starea de pruncie în care trăiau protopărinţii. Trebuie să 
cântărim semnificaţia interioară a faptului... 

Prin atitudinea lui omul a denaturat relaţia lui 
filială faţă de Tatăl Cel ceresc, Dumnezeu. În afara 
acceptării obligatorii, prin credință, a evenimentului 
căderii, căderea este cerută şi ca o explicaţie a stricăciunii 
omului. Cu alte cuvinte, adevărul păcatului strămoşesc se 
sprijină pe alte două mari adevăruri: celal existenţei unui 
Dumnezeu bun şi generos şi cel al mizeriei omului. Las 
deoparte aici, copiii mei, faptul că decăderea şi 
degenerarea omului se găseşte ca şi credinţă la toate 
popoarele vechi. În afara tainei căderii. omul e mai de 
neînțeles decât este pentru el însăşi taina ncinţeleasă (a 
păcatului). Dogma Bisericii despre păcatul strămoşesc 
explică dezordinea din lume şi răul din om 

- De altfel, a completat prietenul! meu, contradicţia 
existentă în om ce altceva mărturiseşte decât aceea că 
omul nu mai este aşa cum a ieşit din mâinile Creatorului? 
Şi, aşa cum zice un înţelept apologet: “Dacă omul a fost 
făcut pentru Dumnezeu, pentru ce nu este în acord cu 
Dumnezeu? Și dacă nu a fost făcut pentru Dumnezeu, 
pentru ce nu poate să-şi găsească liniştea şi fericirea 
decât numai în Dumnezeu?” Nu este aceasta o logică 
rectangulară care explică evenimentul căderii? 

- Într-adevăr, am observat. Experienţa mizeriei 
pe care o poartă omul, ce altceva este decât dovada 
faptului că odată el a fost împărat? Măreţia omului, spune 
cineva, este mare tocmai pentru faptul că se simte 
nenorocit. Este, deci, nenorocit fiindcă este nenorocit. 
Dar este şi mare, fiindcă ştie că este nenorocit. Cine altul 
se consideră pe sine nenorocit fiindcă nu mai e împărat, 
dacă nu împăratul decăzut? 

- Copiii mei, a zis ava, aceste raționamente sunt 
înțelepte, dar ele au numai o importanţă auxiliară pentru 
teme aflate de fapt dincolo de cunoaşterea rațională. Şi 
căderea este o dogmă de credinţă. lar credința există ca 
rațiunea să se supună şi să ajungă la recunoaşterea limitelor 
ei, Din câte am studiat, evenimentele căderii sunt contrare 
celor cunoscute de obicei din experiență şi de aceea apar 
improbabile celui ce nu crede. Este însă raţional ca fapte 
supranaturale să se petreacă într-o stare supranaturală şi, 
prin urmare, să fie probabile numai în această primă 
stare, în-care nu ne mai găsim. Şi ca ele să fie improbabile 
în starea naturală în care ne găsim acum... 

- Într-adevăr, preasfinte părinte, a completat 
prietenui meu. Am citit undeva că nu trebuie să ne îndoim 
de misterul care există în învățătura căderii şi 
răscumpărării. Ca unul ce cuprinde pe Dumnezeu, e 
necesar să scape rațiunii umans. Cine poate să înţeleagă 
această mare dramă? 

- Singură credinţa, am răspuns, care-şi primeşte 

plata ei. Numai credința poate să vadă rarefiată perdeaua 
deasă care ascunde taina de ochii oricărei cugetări 
trufaşe... 

- Istoria sfântă, a completat nevoitorul, nu dă nici 
o explicaţie cu privire la ce a fost, deci, Paradisul, râurile, 
cei doi pomi, ce a fost şarpele, care a fost poziţia faţă de 
Dumnezeu a femeii şi a bărbatului sau, în fine, cu privire 
la ce anume este Dumnezeu, ce este dreptatea, mila şi 
sfinţenia Lui. O, ce adâncuri tainice se ascund sub 
laconismul relatării ei, cât de cutezători şi deşerţi suntem | 
noi ca să ne facem judecători... | 

Câtva timp a domnit o adâncă tăcere. Întrerupând 
tăcerea noastră, prietenul meu a făcut următoarea 
observaţie: . 

- Nouă, celor ce credem, ne este de ajuns să 
cunoaştem, în acord cu învățătura Bisericii, că Dumnezeu 
l-a plăsmuit pe om după chipul şi asemănarea Lui (Fac. 1, 
27) din iubire . pentru ca să-l facă părtaş firii dumnezeieşti 
(II Pt.1, 4). Că l-a cinstit cu libertatea morală. Că i-a dat 
o poruncă pedagogică. Că diavolul l-a amăgit şi, de aceea, 
separat de Dumnezeu, omul a murit spiritual, mintea 
şi inima i s-au denaturat, a fost supus depravării psiho- 
spirituale şi şi-a creat singur tragedia... 

- Într-adevăr, l-am întrerupt, cât de folositor este 
pentru omul credincios să-şi amintească în fiecare zi de 
obârşia lui dumnezeiască, de căderea lui în Eden, dar şi de 
răscumpărarea lui. Astfel nu se va amăgi cu ideea că este 
un fiu sănătos al lui Dumnezeu. Și, atunci, primind prin 
credinţă darurile lui Hristos, se va face fiu al lui Dumnezeu. 
Dar până la moarte fiecare va purta, mai mult sau mai 
puţin, stigmatele stricăciunii adamice. Sunteţi de acord, 
părinte sfinte? 

- Desigur, a răspuns nevoitorul. De altminteri 
Monahismul, de care m-aţi întrebat, tocmai aceasta 
urmăreşte în viață: să păstreze cu toată puterea amintirea 
stării dumnezeieşti a omului dinainte de cădere, să-i 

amintească tragedia căderii, să lupte cu ajutorul darului 
lui Hristos să şteargă stigmatele stricăciunii adamice, 
să-l întoarcă la “frumuseţea originară şi dintâi creată” şi 
să-l treacă la fericirea din sânurile lui Dumnezeu... 

O adâncă tăcere a urmat cuvintelor înțeleptului 
nevoitor. Am simțit o nesfârşită recunoştinţă faţă de 
Mântuitorul Hristos Care **S-a făcut pe Sine om, ca să-l 
facă pe Adam dumnezeu”... 


5. Urcuşuri apofatice ale minţii 


„„„. Am plecat spre Schitul Ivirionului. Aici am 
întâlnit un preacuvios Isihast care ne fusese recomandat. 
Chipul lui era ca de ceară, privirea lui luminată. faţa 
osoasă. O bucurie amestecată cu o tristeţe fină înflorea pe 
faţa lui. De cum l-am văzut, prietenul meu a şoptit: “O 
sinteză de bucurie şi întristare”. Într-adevăr, această 
stare duhovnicească exprimă distribuţia corectă a acestor 
sentimente diferite într-un singur suflet. O coexistenţă 
armonioasă a bucuriei pentru nădejdea vieţii veşnice şi a 
întristării fiindcă ziua aceasta a trecut fără lucrare. Sau 
pentru cunoaşterea nevredniciei proprii dar şi pentru 
dragostea în exces a sufletului față de Hristos. Părinţii 
numesc această stare *" întristare bucuroasă * (charmolype) 
sau **plâns făcător de bucurie!” (charopoion penthos)... 

Isihastul părea adâncit în el însuşi. Totuşi ne-a 
primit cu dragoste şi cu un zâmbet uşor. Se apropia apusul 
soarelui şi acea zonă pustie pulsând de verdeață era 
scăldată în razele lui aurii. O linişte magnifică plutea de 
jur împrejurul Colibelor Asceţilor. 

Isihastul trecut de jumătatea vârstei ne-a sugerat 
să ne aşezăm în curtea chilici infrumusețată de flori şi 
plante cățărătoare. Mintea mea s-a transportat automat 
cu gândul la toate frumuseţile naturale pe care le-am 
văzut în sfântul Athos, şi am zis: 

- Prea Cuvioase, nu ştim dacă trebuie să vă 
deranjăm la această oră. Dorinţa noastră de a vă cunoaşte 
şi a ne folosi duhovniceşte ne-a făcut să ignorăm 
nepotrivirea timpului. V-am pune o întrebare şi vă rugăm 
să ne răspundeţi. Din ceasul în care am debarcat în acest 
loc sfânt nu încetăm să admirăm frumuseţea naturală 
variată care, mărturisim, este incomparabilă aici. Când 
am coborât de la Careia am întâlnit un monah care ne-a 
vorbit cu multă căldură şi dragoste despre multe teme 
duhovniceşti dar şi despre frumuseţile naturale ale 
Athosului. Ce credeţi, părinte, despre aceasta? Ce relaţie 
au aceste frumuseți create cu frumuseţile dumnezeieşti 
nevăzute şi necreate din Dumnezeu? 

Isihastul a zâmbit smerit, s-a gândit puţin şi a 
răspuns: 

- În ce priveşte nepotrivirea timpului în care aţi 
venit, liniştiţi-vă. Soarele apune şi, prin urmare, veţi 
înnopta aici. Cât priveşte întrebarea voastră răspund că 
Dumnezeu le-a făcut pe toate ““bune (şi frumoase) foarte”?. 
Prin creaturi ne-a descoperit în mod palid înțelepciunea 
Lui, iubirea Lui, frumuseţea Lui. Creaţia este descoperirea 
(revelaţia) naturală a lui Dumnezeu. Dar Dumnezeu este 
necreat, este suprafrumos... 

Şi cu un gest nervos, timp în care privirea lui 
deveni mai pătrunzătoare şi mai scânteietoare, ne-a adresat 
întrebarea : | 

- Sunteţi nişte tineri duhovniceşti, sunteţi curățiți? 
Răspundeţi, deci... 

- Atât cât e cu putință la vârsta noastră, părinte, 
am răspuns reținuți. 

- Ei bine, ceea ce v-a fermecat nu sunt decât 
icoane slabe ale frumuseţii arhetipice, reprezentări 
simbolice ale lui Dumnezeu “Care locuieşte într-o lumină 
neapropiată”*...(1 Tim. 6, 16) Scuturaţi praful gândurilor 
pătimaşe din sufletele voastre şi înălțaţi-vă. Înălțaţi mintea 
voastră de pe pământ. Rupeţi cu mintea văzduhul. 

Străbateţi eterul. Lăsaţi în urmă lumile astrale, chiar şi 
cele aflate dincolo de 50 de milioane de ani lumină. 
Depăşiţi ierarhiile cereşti ale puterilor îngereşti 
suprapământeşti. Nu vă opriţi nici în regiunea duhurilor 
sfinte şi fericite. Mintea voastră să devină “surdă şi 
mută” la tot ceea ce este sensibil şi inteligibil. Să iasă 
afară chiar şi din orice gând abstract. Şi priviţi pe Fericitul 
Dumnezeu, nemişcat şi mişcând toate. Unime 
neamestecată şi Treime neîmpărţită. Fiinţa primă prea 
curată şi simplă. Principiul principiilor. Cauza cauzelor... 
Nu priviţi pe Dumnezeu numai ca pe un creator şi făcător. 
Contemplaţi-L ca marele Vasile: “ca fire şi fiinţă 
existentă, neschimbabilă, imuabilă, infinită, fără început, 
simplă, necompusă, neîmpărţită, nemuritoare, lumină 
neapropiată, putere negrăită. Contemplaţi-L ca slavă 
suprastrălucitoare, bunătate dorită, frumuseţe uluitoare, 
contemplată cu cutremur de sufletul rănit, şi imposibil de 
cunoscut cu raţiunea”. Şi într-o stare extatică, pe cât am 
putut vedea în întunericul serii, Isihastul a tăcut. 

Au trecut câteva momente într-o atmosferă de 
tainică exaltare duhovnicească. Atunci abia auzit prietenul 
meu, a îndrăznit întrebarea: 

- Cuvioase părinte, de pe care drum să urcăm spre 
aceste înălțimi duhovniceşti care ameţesc mintea? 

- De pe drumul credinţei, copiii şi fraţii mei, a 
răspuns Isihastul. Călăuziţi de Sfintele Scripturi şi 
învăţătura Bisericii. Aşa să urcați la contemplarea întregii 
desăvârşiri a lui Dumnezeu şi la raţiunile însuşirilor Lui. 
Şi contemplând veţi sorbi o bucurie şi o plăcere negrăită. 
Veţi înota într-un ocean de veselie. Fiindcă Împărăţia lui 
Dumnezeu este Însuşi Dumnezeu. Pe El îl vom vedea, 
atunci când, cu harul Lui, ne vom învrednici să ajungem 
acolo. Desigur, nu vom vedea firea şi fiinţa lui Dumnezeu, 
cum greşit zic latinii, ci vom vedea însuşirile şi 
perfecţiunile Sale naturale, energiile necreate ale lui 
Dumnezeu în care vom vieţui în fericire, într-un continuu 

c 5 - Dialoguri la Athos vol. | 


progres duhovnicesc... Vom primi lumină, cunoştinţă şi 
minunare şi vom arde de dragoste în jurul fericitei Firi... 


| 
| 
| 
| 
i 
| 
| 
| 
| | 
S n S, 


6. Mintea îndrăgostită şi Dumnezeul iubit 


Nu sunt în măsură să precizez cât timp a trecut de 
când Isihastul, înălţat cu duhul în văzduh şi preschimbat 
dumnezeieşte, şi-a întrerupt iniţierea mistică care ducea 
pe cei iniţiaţi spre o experienţă mistică cu desăvârşire 
necunoscută... 

Ca şi cum s-ar fi temut să nu rămânem suspendaţi 
în aer, prin abandonarea creaţiei la care ne-a condus 
urcuşurile pustnicului, prietenul meu a pus neliniştit 
întrebarea: 

- La ce înălțimi duhovniceşti şi teologice ne-aţi 
ridicat, părinte! Dar aş vrea să aflu cum prin urcuşurile 
acestea nu desfiinţăm făpturile “bune foarte” ale lui 
Dumnezeu? 

Cu un aer de condescendenţă justificată, Isihastul 
a zis: 

- Nu se desfiinţează, nu vă neliniştiţi, făpturile lui 
Dumnezeu. Sunt numai depăşite, rămânând în continuare 
ca variate simboluri ale Creatorului dar cu o importanță 
mult limitată. În faţa vastelor oceane ale desăvârşirilor 
dumnezeieşti, toate făpturile nu sunt, fraţii mei, decât o 
picătură!... Dacă Dumnezeu ar crea mai multe lumi şi 
le-ar împodobi cu frumuseţile desăvârşirilor Lui şi a 
însuşirilor Lui dumnezeieşti, oamenii ar muri de uimire! 
Credeţi aceasta, fraţii mei? Ştiţi unde poate duce plăcerea 

insuportabilă a sufletului? 

Isihastul a tăcut câteva clipe şi apoi a continuat: 

- În contemplarea lui Dumnezeu, mintea e luată pe 
sus de dragoste. E luată prin surprindere. Inima tresaltă şi 
duhul se veseleşte. Omul se înalță în văzduh, sufletul se 
eliberează de povara trupului. De aici încolo, mintea 
devine ceea ce vede. De la înţelepciunea dumnezeiască 
devine înţeleaptă. De la sfinţenie devine sfântă. De la 
bunătate bună. De la simplitate simplă. De la lumina 
dumnezeiască, toată lumină... Cel puţin acestea le 
încredinţează fericiţii care le-au trăit prin experienţă 
personală, pe care însă eu n-o am... 

Dar, fraţii mei, trebuie să ştiţi, ca să nu deveniți 
cumva din neştiință idolatri, că mintea noastră e 
““filocalică”” (iubitoare de frumos) prin fire. Are năzuinţa 
dumnezeiască de a înţelege lucrurile cele mai bune şi mai 
desăvârşite. E atrasă de frumuseţile dumnezeieşti şi se 
desfată în ele. Insă fiindcă ştie că nu cuprinde decât 
numai o picătură din frumuseţea dumnezeiască se 
minunează, iese din sine şi se umple de iubirile 
dumnezeieşti. De aici irup în suflet doruri aprinse 
neîncetate. Şi lucrurile pe care le înţelege din cele 
dumnezeieşti se preschimbă în materia unei iubiri 
arzătoare pentru câte nu le înțelege. Şi de la această 
dragoste dumnezeiască mintea şi inima se purifică şi 
devin deiforme. Şi din teomorfă mintea se îndumnezeieşte, 
devine Dumnezeu după har... Şi profundul şi sfântul 
monah tăcu din nou. lar după puţin timp a continuat: 

- Părinţii teologi spun că mintea şi Dumnezeu sunt 
unul o paradigmă a celuilalt. Şi pe cât mintea îndrăgostită 
urcă prin contemplaţia perfecţiunilor dumnezeieşti, pe 
atât şi Dumnezeu cel iubit coboară din înălțimea Lui la 
mintea îndrăgostită de Dumnezeu. Şi astfel Dumnezeu şi 
omul se unesc mistic. Şi astfel Dumnezeu îndumnezeieşte 
mintea şi o umple de harul dumnezeiesc... Aceasta este 
fericita unire a minţii cu Dumnezeu, a iubitorului cu 

iubitul, a arhetipului cu chipul, a Dumnezeului infinit cu 
făptura mărginită... 

Isihastula arătat că a sfârşit învățătura. Se înoptase 
şi abia mai puteam distinge expresiile feţelor prietenului 
meu şi a nevoitorului. Distingeam însă clar umbrele lor, 
cu capetele proptite în genunchi şi mâinile pe faţă. În 
curtea Colibei, în care şedeam, nu se mai auzea decât 
tăcerea duhurilor noastre şi tăcerea ciclului firii... Sufletul 
meu primise o luminare dumnezeiască. Inima mea tresălta 
de bucurie. Ochii mei erau umezi. Imaginaţia mea era 
plină de icoane sfinte şi suprapământeşti. Cum să le 
definesc? Icoane ale Celui fără icoană. . 

Pentru prima dată în viața mea am simțit că cerurile 
se sfâşie înaintea` privirii uimite a sufletului meu 
străfulgerat de lumina dumnezeiască. Lumina lumii 
dumnezeieşti strălucea încă intens în duhul meu. Irizări 
fine, aburoase şi o culoare cerească se instalau în sufletul 
meu. Simţeam uşoară povara trupului. Ca şi cum în jurul 
şi deasupra mea aş fi auzit fâlfâit de aripi îngereşti. Am 
crezut că lumile fericitelor duhuri s-au unit cu ale noastre 
şi că ““toate s-au umplut de lumină, şi cerul şi pământul...” 

Duhul meu - fie cu trup nu ştiu, fie fără trup, 
Dumnezeu ştie (cf.Il Cor.12,2) - a pătruns în spaţiul 
nematerial al Împărăției cerurilor. Aproape două ore acel 
sfânt Isihast ne-a iniţiat în contemplaţia cea mai înaltă în 
Dumnezeu. Treizeci de ani de experienţe duhovniceşti se 
deşertaseră înaintea noastră în acea seară prea dulce și 
dumnezeiască. Pustia Athosului înfricoşa în chip sfânt. 
Noaptea ne-a adus taina şi tăcerea ei. Sufletele noastre 
absorbiseră întreg acel amalgam de viaţă dumnezeiască şi 
omenească. Şi ne-am cutremurat în chip sfânt. Şi ne-am 
minunat în chip dumnezeiesc... 

Pluteam pe o mare de negrăită bucurie. Sufletul 
meu primise o baie de har. Am încetat să văd şi să aud cu 
simțurile. Nu mă mai găseam pe pământ. Depăşisem 
hotarele firii. Simţeam că urc, ca pe o scară(Fac.28,1), 

distanțele infinite între pământ şi cer. Simţirea că trăiam 
în firea materială pierise. Toată experienţa mea mă 
părăsise. Cunoaşterea mi s-a şters. Mintea mea fie 
funcţiona într-un mod paradoxal, fie încetase să mai 
funcţioneze. Inima ardea fără să ardă... 


7. Sub privirea “ Portaitisei” 


După un drum de aproape o oră ne-am întors la 
Careia. Ni s-a oferit prilejul să admirăm din nou compoziţia 
minunată a frescelor din sfânta biserică Protaton şi să ne 
închinăm în această veche bazilică. Nu voi uita formele şi 
mişcările hotărâte ale Sfinţilor. Chiar dacă şi-a croit un 
drum diferit în raport cu tradiţia duhovnicească bizantină 
mai îndepărtată, care se distinge prin duhul ei ascetic, 
totuşi Panselinos a izbutit să dea trupurilor lui carnale şi 
plastice o expresie dinamică atât naturală cât şi 
duhovnicească. A fost într-adevăr un mare pictor sfânt, 
chiar şi numai pentru faptul originalității lui în 
spiritualitatea ortodoxă... 

Am ieşit din Biserică ca să facem drumul spre 
Sfânta Mănăstire Iviron. Am luat cu noi un Monah bătrân 
şi venerabil ca să ne arate drumul. În mijlocul pieţii erau 
doi monahi îmbrăcaţi mai decent care discutau. Trecând 
aproape de ei am auzit un cuvânt trufaş. Prietenul meu 
s-a întors către mine uluit. l 

- Să nu vă faceți vreo impresie. Sunt oameni, fii ai 
lui Adam cel vechi. Omul în general este o făptură 
nefericită, chiar dacă trăieşte o viață absolut 
duhovnicească. Neputând să neutralizeze prin smerenie 
veninul din Eden care curge în vinele noastre, el urmăreşte 
să se afirme, să se facă auzit, să se manifeste, suferind ca 

un copil, chiar şi acolo unde e numai ridicol. E deajuns să 
se manifeste superioritatea lui, fie şi numai cu un praz, 
puţin mai gros decât acela care îl mănâncă fratele meu în 
Hristos comesean...Nu fiţi uimiţi, fraţii mei. Sunt lucruri 
omeneşti, mult prea omeneşti...Şi a surâs mâhnit. 

- Omeneşti, părinte, a observat prietenul meu, dar 
nu creştineşti. Creştinismul fără smerenie este o antinomie. 

- Creştinul fără smerenie, zici, frate, a observat 
monahul, nu are nici un înţeles? Dar eu vă spun ceva mai 
mult: creştinismul în întregime e un mister. Crezi că eşti 
virtuos? Eşti de fapt un vicios. Plângi ca păcătos? Eşti 
aproape de Dumnezeu. Aduni lucruri bune? Risipeşti. 
Risipeşti pentru bine? Te îmbogăţeşti. Crezi că eşti un 
nimic? Eşti mare. Crezi că eşti cineva? Eşti un nimeni. 
Taci? Eşti serios. Vorbeşti mult? Eşti un chimval. Crezi 
că eşti întuneric? Atunci te găseşti într-o lumină 
strălucitoare. Fiindcă toate cele bune sunt din mila lui 
Dumnezeu şi niciodată binele nu este de la noi. În sfera 
moralei nu eşti ceea ce crezi tu că eşti. Pentru că ““ faptul 
de a părea numai că eşti nu te lasă să devii ceea ce paria 
fi”? 

- Ceea ce spuneţi, părinte, a observat prietenul 
meu, sunt canoane ale vieţii Monahale, sunt roade ale 
viețuirii în duh... 

- Slavă lui Dumnezeu, a răspuns bătrânul Monah 
şi zâmbind uşor ne-a salutat, dorindu-ne luminare de sus. 
Şi a dispărut din faţa noastră... 

Am coborât la Mănăstire şi am urmărit vecernia în 
sfânta biserică a ““Portaitisei”. Am ieşit parcă rebotezaţi 
de rugăciunea intensă şi de plâns. 

- Ce Icoană vie, a zis prietenul meu. Parcă anume 
ca să îndemne spre ceea ce are nevoie fiecare închinător. 

- Într-adevăr, am răspuns. Este “Înfricoşătoarea 
Ocrotitoare”. E cu neputinţă ca privirea ei dumnezeiască 
să nu provoace o teamă sfântă... 

În curtea mare a Mănăstirii s-a apropiat de noi un 


32 


Monah bătrân. Era plin de bucurie şi dulceaţă. 
- Păreţi nişte tineri respectuoşi şi evlavioşi, a zis. 


Nu ştiu dacă greşesc, cred că aţi venit să vă faceţi monahi. 


- Da, Bătrâne sfinte, am răspuns. 


- Ah, ce frumoasă şi sfântă este viața Monahală! | 


Trebuie să fiţi recunoscători lui Dumnezeu, pentru dorinţa 
voastră monahală. Să nu socotiți că vă găsiţi aici din 


întâmplare. Nimic nu se întâmplă fără Dumnezeu. Prea | 
Sfânta care are Sfântul Munte sub ocrotirea ei, Ea v-a | 


adus. Şi bine aţi făcut că veniţi să-i mulţumiţi... V-am 
văzut în Biserica Ei cu câtă evlavie şi străpungere v-aţi 
rugat... 

Monahul a tăcut. Şi-a plecat capul în jos. Purta 
încă pe cap camilafeca Monahilor. Câtva timp ne-a privit 
stăruitor. Ochii îi erau înlăcrimaţi. 

- Nu ştiţi ce dar este existenţa voastră, a zis. Ca să 
înţelegeţi aceasta, apropiaţi-vă de catârul acela de acolo. 
Şi a arătat un animal. Staţi să-l observați preţ de o oră. 
Apoi să reflectaţi, ce ați oferit lui Dumnezeu mai mult 
decât vieţuitorul acesta, încât acela să fie creat catâr iar 
voi să fiți plăsmuiţi oameni, “părtaşi dumnezeieştii firi” 
(UI Pt.1,4)? Acela muritor, trecător, chinuit, iar voi 
pentru împărăție şi fericire nesfârşită? Rămâneţi aproape 
de acest necuvântător al vostru ca să reflectaţi la diferenţa 
dintre voi şi el şi să plângeţi pentru purtarea de grijă 
specială a lui Dumnezeu. Dacă nu plângeţi, să nu fugiţi de 
aici... Monahul şi-a întrerupt cuvântul. Avea o mare 
străpungere a inimii(Katanyxis)... 

...Ca să înţelegeți cât datoraţi Făcătorului vostru, 


închipuiţi-vă - dacă puteţi - abisul timpului trecut înainte | 
de a vă fi născut. Unde aţi fost în acel interval de timp? | 


Apoi, vedeţi ce sunteţi astăzi. Nu o fiinţă uluită de 
infinitatea Împăratului vieţii, “apărând în timp şi 
desfăcându-se în timp”, ci o ființă raţională, nemuritoare, 
putând să spună Creatorului Universului: “Eu şi tu”. 
Slavă, Slavă, Slavă!... Şi bătrânul a izbucnit într-un plâns 

tăcut... 

De admiraţie şi străpungere am plâns împreună cu 

el. Soarele nu apusese încă şi, de aceea, ne-am plecat 
feţele ca să nu fim văzuţi de Monahii care treceau şi de 
închinători... 

„..Şi Bătrânul a continuat: Înţelegeţi, fraţii mei, 
din ce adânc al inexistenţei aţi venit şi spre ce abis al 
veşniciei în Dumnezeu mergeţi... Şi după zeci de milioane 
de ani-lumină să păstraţi conştiinţa că aţi existat pe 
pământ purtând trup, conştienţi de faptul unde, când şi 
cum ați vieţuit!... Puteţi să vă închipuiţi? Ce credeţi? 
Trăind intens aceste gânduri absolute şi supracosmice, 
cum e cu putință să nu plângeţi din recunoștință înflăcărată 
faţă de Făcătorul vostru şi să nu vă jertfiți pentru iubirea 
Lui? 

- O, sfinte Bătrân, a zis suspinând prietenul meu. 
Cât de dumnezeieşti şi de infinită importanţă sunt temele 
pe care ni le-aţi pus înainte! Cum ard de dor inimile 
noastre, ca să slujim lui Dumnezeu, ca să viețuim în 
Dumnezeu, “până la sfârşitul veacurilor” într-o fericire 
negrăită în lumină... 

- Mă bucur din adâncul inimii, a zis Bătrânul, că 
inimile voastre au primit, ca un pământ bun, sămânţa 
dumnezeiască. Cred în Domnul că veți deveni monahi 
încercaţi, spre slava Lui. Vă recomand părinteşte să 
luptaţi din toate puterile voastre să ajungeţi vase ale 
harului. Să nu uitaţi să vă rugați totdeauna cu străpungere 
şi cu smerenie. Domnul vrea să batem, să cerem pe Duhul 
Sfânt, cum a zis către Apostolii Lui (Mt. 7,7-8). 

- Vă mulțumim, sfinte părinte, am zis, pentru 
îndemnurile voastre părintești. Îmi amintesc că fericitul 
Augustin se ruga zicând: “Doamne, Tu Care mi-ai dat să 
cer, dă-mi şi ceea ce am cerut”. Cred că e una din cele mai 
convingătoare rugăciuni, chiar dacă în rugăciunea aceasta 
apare şi ideea predestinaţiei absolute. 

- Să vă răspund, a zis Bătrânul. Desigur Biserica 

noastră Ortodoxă respinge predestinaţia absolută, 
recunoscând libertatea omenească. Dar cadrele libertăţii 
morale sunt atât de circumscrise, încât relaţia dintre har 
şi libertate constituie o realitate tainică . Să reflectăm cu 
teamă la cele despre Dumnezeu. Dumnezeu, copiii mei, | 
este în întregime uimire şi minunare. Amintiţi-vă cea zis | 
Sfântul Vasile cel Mare: “Nu e uimitor că Dumnezeu este 
mare: Este mare, fiindcă e mare. Uimitor este faptul că S- 
a făcut atât de mic încât să-şi facă loc într-un înveliş 
omenesc, ca să se facă om. Şi încă mai uimitor este că s- 
a făcut în întregime o fărmitură pentru ca să se facă una 
cu noi”... 
Şi am plâns... 


8. “Să facem două corturi ...”? 


„„„După puţin timp am întrebat pe acel înţelept şi 
sfânt Monah: 

- Ne-aţi vorbit de abisurile veşniciei, părinte. 
Acest dor îl au, fără să-l fi învăţat, şi sufletele noastre. 
Dar putem să ne facem o idee despre veşnicie? E cu 
putinţă ca infinitatea atemporală a veşniciei să fie supusă 
circumscrierii? Trăim şi simţim veşnicia, dar nu o 
înţelegem... 

- Copiii mei, căutați lucruri ce nu pot fi descrise. 
Totuşi am auzit că unii au încercat să-şi reprezinte veşnicia 
în felul următor: Spun că în Svitiot, în Scandinavia, se 
înalță o stâncă de 100 mile înălțime şi 100 lăţime. La 
fiecare o mie de ani vine o pasăre mică şi îşi ascute ciocul 
pe ea. Când stânca va fi măcinată în întregime de pasăre, 
atunci va trece o zi din veşnicie. lată, zic ei, veşnicia. Dar 
eu mă opun, considerând greşit argumentul, fiindcă ce va 
deveni ziua aceea? Veşnicia încetează a mai fi veşnicie 
dacă se micşorează nu numai cu o astfel de stâncă, dar şi 
cu mii ca ea. Aşa cum nu se micşorează spaţiul, aşa nu se 
micşorează nici timpul, fiindcă ele sunt inseparabile. 
Înfricoşătoare este, deci, veşnicia oriunde ne-am îndrepta, 
fie la dreapta, fie la stânga. De aceea pe drept s-a zis că 
“fiecare clipă a prezentei vieţi suprimă povara 
veşniciei...”* Am rămas complet fără glas... 

„„.Dimineaţa următoare am plecat de la Mănăstire. 
Ne-am hotărât amândoi să ne facem monahi. Am colindat 
multe Mănăstiri, Schituri, Sihăstrii, căutând un loc în 
care să ne stabilim cu vieţuirea. Am discutat cu mulţi 
Monahi cuvioşi. Am schimbat de multe ori reflexii şi 
dorinţi cu prietenul meu. Ne-am întors în trecut şi am 
discutat despre viaţa atâtor Părinţi aghioriţi, care prin 
luptele lor s-au învrednicit să se odihnească în sânurile 
lui Dumnezeu. Am cercetat calea sufletului spre 
îndumnezeirea lui şi etapele pe care trebuie să le străbată 
ca să primească pe Duhul Sfânt şi să devină “părtaş al 
dumnezeieştii firi? (II Petru 1, 4). Pe de altă parte, am 
privit în adâncul nostru, ne-am analizat dorinţele noastre, 
ideile noastre, voinţa noastră liberă... Toate ne îndemnau 
spre monahism... 

„„„Apoi, după destule zile de colindare pentru 
închinare şi cercetare, ne-am aflat într-un loc pustiu, 
aproape de un izvor, unde toate lăudau pe Dumnezeu. Era 
o dimineaţă foarte limpede după Paşti, după dumnezeiasca 
Liturghie la care ne-am împărtăşit cu Preacuratele Taine. 
După o convorbire despre viaţa în Hristos, prietenul meu 
mi-a zis: 

- Ce crezi? ne vom hotărî definitiv? 

- Ce cred? am răspuns. “Bine ne este nouă, frate, 
aici; şi să facem două corturi, unul pentru tine, unul 
pentru mine” (Mc.9, 5) şi am fost cuprinși de lacrimi şi de 
o bucurie de nedescris. 

- Şi? a întrebat prietenul meu. Şi unul pentru 
Domnul lisus? Şi am plâns. 

După destul timp, l-am întrebat pe prietenul şi 
fratele meu: 

- Dacă ne întreabă: ce v-a convins să vă faceţi 
monahi? Reflexia, calculul, sentimentul, efectul 
confruntării noastre cu condiţiile lumii, dragostea 
dumnezeiască? Ce vom răspunde? 

- Toate acestea împreună, plus harul lui Dumnezeu 


37 


şi îndeosebi chemarea. Toate împreună, a zis prietenul 
meu, pentru sfinţirea sufletelor noastre, pentru mântuirea 
veşnică, pentru fericirea veşnică în Hristos... Şi reflexia 
dreaptă, şi calculul duhovnicesc, şi simţirea dumnezeiască 
a inimii, şi confruntarea cu condiţiile lumii, şi dragostea 
dumnezeiască a sufletului. Dar şi Harul care lucrează atât 
de invincibil ca şi chemarea noastră care s-a plămădit din 
studiul Părinților ascetici şi mistici. Toate găsesc o 
justificare. De altfel, te întreb, mai poţi să faci alte 
lucruri, mai poţi să revii în lume cu un suflet rănit de 
dragostea dumnezeiască? Mai poţi? Şi dacă poţi, o faci? 

- Fără discuţie nu pot, fratele meu. Dar şi dacă, 
după multă luptă, aş înăbuşi glasurile şi dorinţele sufletului 
meu, care îmi zic “ce şezi pe pământ? mergi la Tatăl”, 
încă odată n-aş face-o. Fiinţa creştină, pe care au 
născut-o sufletele noastre, am zis, poate desigur să ia 
forme de viață felurite în ce priveşte cultivarea lor. Şi 
fiecare este îndreptăţit să devină ceea ce preferă. Dar 
când avem dată o evaluare a diferitelor forme de viaţă, 
când avem o tradiţie duhovnicească atât de lungă şi 
autentică, e drept să oscilăm atât de mult în alegerea unei 
forme de viaţă? Nu eşti de acord, prea dulce frate al meu? 

- Nu numai că sunt de acord, a răspuns, dar ar fi şi 
ultima nerozie ca atunci când, în timp ce toate ne îndeamnă 
spre monahism, spre această viaţă îngerească, noi, sub un 
pretext oarecare, să coborâm de la Ierusalim la Ierihon, ca 
“să cădem între tâlhari” (Lc.10, 30)! Când Dumnezeu 
ne-a descoperit frumuseţea Lui şi frumuseţea noastră, 
nemurirea Lui şi nemurirea noastră, ca să ne atragă mai 
aproape de El, cum să îndrăznim să refuzăm chemarea? Şi 
dacă Domnul, ca şi Cap al Bisericii, ar vrea mai târziu să 
se folosească de noi într-un mod mai activ, cine ÎI va 
împiedica? Nu ar fi, însă, de preferat pregătirea sufletului, 
curățirea patimilor, sfinţirea noastră şi, abia apoi, gândul 
la folosul aproapelui? De altminteri, nu strigă aceasta 
întreaga experienţă duhovnicească a Bisericii? Acum, 

deci, a continuat, să luăm toate armele (panoplia) Duhului. 
Fiindcă, “lupta noastră nu este împotriva sângelui şi 
trupului,ci împotriva începătoriilor şi puterilor 
întunericului...” (Ef. 6,12). Şi separați de toţi prin loc, 
vom fi uniţi prin dragoste cu toţi rugându-ne pentru toţi... 

Ne-am ridicat, ne-am îmbrăţişat şi sărutat în 
Hristos, plângând nu puţin, pentru despărţire....Dragostea 
lui Hristos ne-a dat putere inimilor noastre şi ne-am 
despărţit unul de altul în bucurie şi iubire şi în recunoştinţă 
infinită față de Domnul... Fratele meu în Hristos s-a făcut 
ucenic al unui sfânt Bătrân în Pustie iar smerenia mea a 
intrat în sfânta Chinovie (viaţă de obşte), după cum era 
înclinarea şi chemarea noastră proprie deosebită...Au 
trecut de atunci, de la călugăria noastră, cincisprezece 
ani. Tinereţii i-a urmat frumuseţea vârstei bărbăţiei, 
primăverii frumuseţea toamnei...Din timp în timp îl 
vedeam pe iubitul meu frate şi mă bucuram de aleasa lui 
viață duhovnicească. 

După ultima noastră întâlnire în Pustie şi cu ocazia 
vizitei, ca închinători, a doi prieteni din lume, un teolog 
şi un jurist, m-am hotărât să fac un tur prin Sfântul 
Munte... Mă stăpânea dorinţa de a vedea şi de a scrie ceva 
în apărarea Monahismului nostru discreditat şi ignorat... 


9. “ei de care lumea nu era vrednică” 


Mergeam spre una din acele douăzeci de 
impunătoare vechi sfinte Mănăstiri ale Sfântului Munte 
Athos, care dăinuiesc prin veacuri ca nişte măreţe dăltuiri 
în piatră ale slavei trecute şi ca martore tăcute ale celei 
mai mari evlavii. 

Paşii mei erau călăuziți de dorința dea mă închina 
la veneratele Moaşte ale Sfinţilor Credinței noastre fără 
de prihană, care sunt păzite cu multă evlavie de venerabilii 
tăgăduitori ale celor din lume, de a admira şi a strânge în 
sufletul meu tezaurele artistice incomparabile îngrămădite 
aici de veacuri ca într-un relicvariu diamantin în “aceste 
corturi iubite ale Domnului...''(Ps.83,1) 

Simţeam o adâncă zdrobire de inimă şi smerenie 
în faţa misterului vieţii Monahale, față de filosofia 
luminoasă la care mă chemase şi pe mine mai de mult 
Pronia dumnezeiască, şi mi-am adus aminte cu străpungere 
de inimă de viața cuvioasă pe care au dus-o armate întregi 
de creştini idealişti, ca Pustnici, Chinovioţi, Schitioţi, 
Isihaşti trăind răstigniţi pe stâncile neprimitoare ale 
Athosului. Alţii, “rătăcind prin peşteri, în munţi şi 
crăpăturile pământului”(Evr.1 1,36) în Pustiurile nesfârşite 
ale Egiptului, Palestinei, Siriei şi Asiei Mici şi luând 
asupra lor jugul bun al Domnului. lar alţii, prinşi ca 
într-o mreajă de rugul sfânt care “ardea şi nu se 

mistuia”(leş. 3,2) al inimii lor, cu privirea aţintită neîncetat 
la idealul transcendent şi cu credinţa înflăcărată, şi-au 
zdrobit oasele lor în strănile Sfintelor Mănăstiri şi în 
înghenunchierile pe lespezile de piatră ale sălaşurilor lor 
în rugăciuni de toată noaptea, dematerializându-se prin 
rugăciuni prelungite şi posturi îndelungate “ca să vadă pe 
Dumnezeu, dorinţa lor supremă...” 

Existenţe de ceară, palide şi nobile, care au jertfit 
toate şi “ca să câştige pe Hristos au socotit toate a fi 
gunoaie”(Fil. 3,8), s-au topit în propria lor flacără, liniştit 
şi senin şi şi-au dat duhul înghenunchiaţi în lumina 
umbrită a cuiburilor lor sărăcăcioase şi umede, suflete 
curate “de care lumea nu e vrednică..."(Evr. 11,38) Au 
venit necunoscuţi în mijlocul unor necunoscuţi, străini şi 
venetici, trecând dincolo, pe tărâmul luminii dumnezeieşti, 
din moarte la viaţă, fără zgomot, cuvios, singuri, smeriţi 
şi necunoscuţi, învrednicindu-se “să fie vii chiar morţi 
fiind""(I Cor. 6,9) 

Era după-amiază. Vecernia abia se terminase şi 
Monahii mergeau cu reculegere, tăcuţi, la chiliile lor, 
privind în jos, înfăşuraţi în faldurile raselor şi culioanelor 
lor negre. Taine mişcătoare, simpli, având aceeaşi 
înfăţişare, feţe galbene ca şofranul, chipuri vii de sfinţi 
bizantini “neavând nimic şi posedând toate”(Il Cor. 9,10) 
- reproşuri caustice la adresa slavei deşarte omeneşti - 
idealuri întrupate, cum ar putea spune cineva. 

Ce lucru adânc, mă gândeam, este Monahismul 
nostru, câtă strălucire se ascunde în prezenţa lui disprețuită 
şi ce “mărgăritar preţios” (Mt.13, 46) păzeşte el sub haina 
lui smerită, dar sfinţită!... Ce mesaje supralumeşti l-au 
născut şi alăptat în pustiurile uscate, pe vârfurile 
inaccesibile şi neospitaliere ale munţilor, şi ce privighetori 
duhovniceşti intonează încă “*dumnezeiasca cântare a 
““suspinelor lui negrăite’’ (Rom. 8,26)!... 

Cum ne înalță în împărăţia Divinului chiar şi 
singură priveliştea voastră, venerabili şi iubiţi filosofi ai 

c 6- Dialoguri la Athos vol. I 


morţii şi ai vieţii!... Voi tăgăduiţi prezentul de dragul 
viitorului. ceea ce éste trecător pentru ceea ce este veşnic 
“şi umblaţi în blăni de oaie şi piei de capre, chinuiţi, 
lipsiţi şi rău primiţi...””, privind ca “mai mare decât 
comorile lumii. ocara. pentru Hristos”(Evr. 11,26), şi 
sărăcia Lui negrăită... Voi muriţi moartea purtătoare de 
viaţă şi sufletele voastre. pline de simţirea vieții veşnice, 
se lărgesc în viziunile unor lumi nemateriale aşteaptând 
în pace. în credinţă, în nădejde şi în dragoste, venirea 
Aceluia pe Care L-au cunoscut “ca dragoste răstignită” în 
extazele şi "contemplaţiile” prea sfintelor lor rugăciuni 
neîncetate... 

Cât de mult aș vrea să pătrund în sufletul Monahilor 
noştri. “al săracilor lui Hristos”, ca să aud, în tăcerea lor, 
adânca lor pace. să mă apropii de gândurile lor, să 
oglindesc liturghia mistagogică a dramei lor dumnezeieşti 
să simt ceva din dulcea tiranie a **dumnezeieştilor iubiri”? 
ale sufletelor lor... Şi toate acestea să le prefac într-o 
cântare a cântărilor, în laude dumnezeieşti, în doxologii 
îngereşti, în imne heruvimice!... 


10. Un imn tăcut al Frumosului 


În arhondaricul acestei Sfinte Mănăstiri erau 
găzduiţi un teolog, un avocat şi eu. Preavenerabilul 
Egumen a dat poruncă tânărului Monah Hrisostom să ne 
însoţească într-o plimbare. 

Am ieşit din Mănăstire şi am mers pe o alee de 
chiparoşi seculari, desfătându-ne de priveliştea rară a 
preafrumoaselor locuri... 

Tânăr Monahul Hrisostom, tânăr teologul şi tânăr 
avocatul. Eu singur alcătuiam o mică disonanţă în tovărăşia 
tinerilor, dând un accent de melancolie tomnatică 
zâmbetelor lor primăvăratice. Cu toate acestea şi în acest 
triunghi se observa o distanţă interioară, o îndepărtare 
sufletească. 

Monahul Hrisostom era un om strălucitor. Modest 
în maniere, foarte evlavios ca fire, foarte profund în 
cunoaştere şi foarte logic în răspunsuri. Destul de 
inteligent, teologul părea însă puţin influenţat de studiile 
sale teologice şi simţea un fel de milă şi condescendenţă 
pentru noi Monahii. Juristul, deasemenea, dădea impresia 
unui om pe care îl preocupă numai lumea aparenţelor şi 
amintea de acel om al legii din Evanghelie, care zicea: 
“Ce-mi mai lipseşte încă”? (Mt.19, 20). Din Ortodoxie 
ştia puţine lucruri şi nici pe acestea corect. Era un vechi 
prieten şi coleg de şcoală al teologului şi căzuseră de 

acord să facă o vizită la Sfântul Munte, ca să vadă 
bibliotecile bogate ale Sfintelor Mănăstiri, să studieze 
Monahismul, să petreacă câteva zile într-o Mânăstire- 
cetate. 


Mergând pe un drum în spirală, pe sub un şir de 
arcuri succesive formate din acolade sălbatice împletite 
de ramurile copacilor de pe cele două părţi, am schimbat 
câteva impresii rapide, până am ajuns la o grădină. 

Aici, în Sfântul Munte, discuţiile sunt desigur 
determinate de loc şi temele nu trebuie să iasă din limitele 
mediului duhovnicesc. Atunci când se strămută din lumea 
lor interioară, interesul aghioriţilor se îndreaptă de obicei 
spre cercetări teologice, duhovniceşti şi bisericeşti, chiar 
dacă pentru majoritatea Monahilor nu există probleme şi 
nedumeriri, fiindcă ei ştiu să creadă drept, să se lupte în 
Domnul şi să tacă cu înţelepciune... 

Străinii păreau absorbiți de frumuseţile naturale 
din jur care se desfăşurau înaintea ochilor noştri uimiţi şi 
bucuroşi, mai cu seamă în acel anotimp primăvăratic, în 
care florile, copacii, iarba şi “crinii câmpului” îşi păstrează 
toată ziua prospețimea, iar atmosfera este clară, diafană 
şi înmiresmată... 

Trebuie să mărturisesc că am regretat faptul că 
i-am urmat pe aceşti prieteni, buni de altfel, fiindcă 
după-amiaza aceea se impunea cu o fascinaţie irezistibilă 
spiritului nostru. Ne chema la reflexie şi ne oferea un 
prilej rar să admirăm culori, forme, linii, sunete, miresme, 
cântece şi să le retopim în sufletele noastre. Cineva putea 
crede că toate se rugau. Era un imn tăcut al Frumosului 
din natură, către “Cuvântul a toate lucrător”, către 
Dumnezeu... 

În după-amiaza aceea, toate frumuseţile naturii se 
luptau cu zel să se prezinte în plenitudinea măreției lor, 
să-şi arate puterea lor şi să înalțe pe cei care le priveau 
spre contemplarea Meşterului Care “a zis şi s-au făcut, a 
poruncit şi s-au zidit”(Ps. 32,9). 

Cu alternanţele lor neînchipuite, cu mulțimea | 


nuanţelor, cu penumbrele, contrastele şi ordinea deosebit 
de artistică pe care o căpătau şi cu întreagă noblețea 
vaporoasă a azurului cerului, culorile transportau fantezia 
privitorului în lumi imateriale, plăsmuite îngereşte. Păduri 
înalte cu aspect unduitor se pierdeau în adânc. Păduri de 
un verde închis, cu arbori drepţi, încununau mănăstirea 
bizantină, cu silueta ei înaltă. Păduri înconjurau şi umbreau 
podoaba plină de armonie a feluritelor flori din acest loc 
de rai şi marea “aceasta mare şi largă”, în toată măreţia 
ei albastră, se întindea înaintea picioarelor noastre şi se 
stingea departe... acolo unde începea împărăţia culorii 
ruginii. Departe, spre cetăţile omeneşti aflate sub 
stăpânirea răului, unde furtuna inimilor iscată din aşteptări 
sărace şi plictisite bântuie neobosită. Acolo unde lepădarea 
de Dumnezeu ţese neîntrerupt drame sufleteşti şi naşte 
fără odihnă dorințele tiranice etern nesatisfăcute ale 
desfătărilor efemere... 

Ceva ca o tămâie alcătuită din rugăciuni de sfinţi 
părea că s-a revărsat în atmosferă. Ca şi cum asceţii 
Athosului nu şi-ar fi terminat încă duhovnicescul lor 
““ Doamne, strigat-am”” şi imnele lor tăcute. Ca şi cum 
fraţii din “peşteri” şi-ar fi trimis spre Părintele lor comun 
sfintele lor nostalgii şi ca şi cum porumbeii albi ai 
gândurilor lor sfinte, plini de dragoste ar fi prins aripi 
înălțându-se spre cerul albastru... 

Nu ştiam cele ce se săvârşeau în Pustie. Dar o 
linişte adâncă şi inexprimabilă domnea în ceasul acela în 
natura privilegiată a Athosului. Iar în apropiere timpul 
lua proporțiile veşniciei şi dobândea o semnificaţie 
solemnă şi simbolică născută din liniştea sfântă aşternută 
şi accentuată cu o nuanţă de tristeţe de chiparoşii cei 
înalți care încadrau imaginea, de viziunile şi de 
sentimentele mele melancolice... 

11. Isihie şi Monahism 


Monahul Hrisostom a întrerupt tăcerea: 

- Presupun, părinte, îmi zice el, că natura 
înconjurătoare are un mare ecou în sufletul dumneavoastră. 
De o oră. de când şedem tăcuţi, doream să spun o idee 
de-a mea, dar am respectat absorbirea şi gândurile Dvs. 

- Mulţumesc, am răspuns. Tăcerea este excepţional 
de fertilă pentru spirit; dintr-un punct de vedere ea este 
sfântă. Când cineva îşi întoarce antenele sufletului său 
spre zona divinului, el ascultă armonia negrăită a 
infinitului pe care n-o mai schimbă nici chiar cu retorica 
cea mai agilă. Dar tăcerea o avem totdeauna în Sfântul 
Munte. Prezenţa străinilor impune, însă, o adaptare. Prin 
urmare, v-am asculta cu multă plăcere, frate. 

- O, nu-i vorba să spun ceva serios, poate ar fi mai 
bine să continui verbal ceea ce Dvs., părinte, aţi început 
în tăcere,a zis monahul Hrisostom. Pe de altă parte aş 
vrea să risipim tăcerea, ca să nu-şi facă cumva domnii 
impresia că suntem fără glas. 

Teologul a protestat calm. 

- Nu, părinte Hrisostom.Ne vom face impresii din 
cele mai bune de pe urma tăcerii şi întâlnirii cu 
dumneavoastră, deşi noi, obişnuiţi cu zarva şi cu discuţiile, 
ne desfătăm mai degrabă în discuţii, “neavând pentru 
nimic altceva timp liber decât ca să vorbim şi să ascultăm 

ceva nou”(F.A.17,21)... 

Şi am râs cu toții. 

- Într-adevăr, adăugă Monahul Hrisostom. 
Monahismul se întemeiază pe un mediu fără zarvă şi pe 
cea mai mare tăcere cu putinţă. Sfinţii Părinţi. îndeosebi 
dascălii Asceţi, exaltă tăcerea. ca una ce călăuzeşte pe cei 
dornici spre desăvârşire şi din puţina mea experienţă 
personală, chiar şi eu pot să vă certific exactitatea acestui 
lucru. 


- Îmi veţi permite să nu fiu de acord cu punctul 
Dvs.de vedere, a răspuns teologul. Deoarece creştinismul, 
ca religie prin excelenţă socială şi a iubirii de aproapele, 
nu poate să ierte pe cei ce trec sub tăcere binele. Afară de 
aceasta, adevărul se descoperă prin schimbul de idei şi 
aceasta socotesc că se numeşte progres. 

- Nu renunţ la ideea mea - care de altfel aparţine 
Părinților - a zis monahul Hrisostom, chiar dacă cu unele 
condiţii sunt de acord cu obiecţia Dvs. Adică, accept şi eu 
ca pe un rău negativ trecerea sub tăcere a binelui şi 
recunosc că uneori oamenii progresează prin discuţii. 
Explicând însă spiritul Monahal. declar că Monahismul 
constituie o instituție cu scop în sine care izvorăşte din 
Creştinism dar este condusă de reguli specifice, care se 
caracterizează prin obiectivitatea lor şi care. fără să 
elimine ceva din întreaga învăţătură a Evangheliei, o 
aplică într-un mod cu totul distinct, lucru care conduce, 
de regulă, la ruptura justificată cu sociabilitatea şi cu 
legăturile care decurg din ea. 

- Dar cum împăcaţi absurdul trecerii sub tăcere a 
binelui, a răspuns teologul. cu ruperea legăturilor sociale? 
Aceasta, presupun, constituie o contradicţie. Şi. pe de 
altă parte, în ce mod poate cineva să pună în aplicare 
învățătura Noului Testament pe un plan nesocial. fără să 
contravină poruncii iubirii, care este şi recapitularea 
Legii? 

Monahul Hrisostom a replicat: 

- Cu toate că ar fi suficient pentru dovedirea 
adevărului celor spuse de mine să aduc aici mărturia 
dascălilor Monahismului, a căror autoritate este desigur 
incontestabilă, totuşi, fiindcă probabil comunicarea lor 
seacă n-o să satisfacă rațional, mă voi strădui, din raţiuni 
tactice, să vă fac limpede fundamentarea idealului monahal 
printr-o succintă expunere a liniilor lui principale şi sper 
să cădem de acord. Dar fiindcă tema Monahismului s-a 
ivit în timpul discuţiei nu ca instituţie, dacă adică existenţa 
lui se justifică în Biserică sau nu, ci aţi pus la îndoială 
numai retragerea lui din lume şi condiţiile specifice în 
cadrul cărora se dezvoltă, vă voi pune întrebarea: 
recunoaşteţi că Monahismul reprezintă o instituţie 
constituită de Dumnezeu şi că în multe locuri în Sfânta 
Scriptură se face menţiune despre el? Că nu e un fenomen 
trecător ci că atâta timp cât va exista Biserica va exista şi 
el, ca unul ce purcede din ea ca o rânduială sau un cin 
(taxis) mai înalt de viaţă morală? 

- Desigur, a răspuns teologul, recunosc că în 
Biserică există rânduiala sau cinul celor ce trăiesc în 
feciorie şi că nici un credincios în deplină cunoştinţă de 
cauză nu poate să gândească altfel. Şi acest cin va exista 
şi pe mai departe, întrucât e singurul în stare să exprime 
la infinit dragostea mai fierbinte faţă de Domnul şi să se 
dedice din tot sufletul slujirii Lui. Vă repet, a accentuat 
teologul, am rezerve numai în ceea ce priveşte forma în 
care această instituţie se înfăţişează astăzi, adică faţă de 
rămânerea pe viață, mai ales ca Eremitism, în afara lumii, 
şi nu pot să caracterizez ca având provenienţă creştină 
o instituţie egocentrică. Se pare, deci, că în decursul 
veacurilor instituţia aceasta a suferit o deviere de la calea 
ei iniţială şi sănătoasă şi din folositor societăţii a ajuns 
steril, lucru care abia dacă mai e nevoie să-l confirme 
orice observator. 

- Aţi adâncit în studiile Dvs. tema privitoare la 
Monahismul Bisericii Apostolice? a întrebat Monahul 

Hrisostom. 

- În studii speciale nu, a răspuns teologul, dar | 
cunosc destule despre geneza şi evoluția lui până în | 
secolul al VIl-lea, suficient pentru ca să-mi formez o idee 
generală şi să trag o concluzie. | 

- Contradicția dintre cei care se ocupă cu tema 
aceasta a misiunii Monahismului, a observat Monahul 
Hrisostom, provine fie dintr-o insuficientă cunoaștere a 
istoriei lui, fie din răstălmăcirea manifestărilor lui, fie 
din ignorarea motivaţiilor spirituale mai adânci ale 
naşterii lui. Aţi spus că Monahismul a suferit o deviere de 
la calea lui inițială. Dar pentru a dovedi aceasta, se 
impune să ne reîntoarcem în timpurile în care el a apărut, 
ca să stabilim cu exactitate cursul lui iniţial şi elementele 
caracteristice ale unei instituţii nou închegate. Ce părere 
aveţi despre Sfântul Antonie, care a fost Părintele 
Monahismului Răsăritean? 


12. Sfântul Antonie şi sociabilitatea 


- Sfântul Antonie, a răspuns teologul, a avut 20.000 
de ucenici, a vindecat pe bolnavii care veneau la el şi a 
coborât la Alexandria ca să ajute Biserica prigonită de 
păgâni şi primejduită de erezii. Aceste lucruri înseamnă 
o receptivitate față de aproapele şi confirmă spiritul 
social al acestui Mare Părinte al Monahismului nostru. 

- Nu pun la îndoială istoricitatea activităţii expuse 
a Sfântului Antonie, a zis monahul Hrisostom, dar 
concluzia Dv. poate fi considerată ca arbitrară şi poate să 
creeze confuzie cu privire la intenţiile dascălilor 
Monahismului, întrucât nu se face clarificarea 
indispensabilă: a) Că la început s-a nevoit singur timp de 
aproape douăzeci de ani. b) Că pe ucenici i-a dobândit 
după acest interval graţie marii lui faime. c) Că s-a dus la 
Alexandria întâia oară la 60 de ani, aprins de dorinţa de 
a da mărturie pentru Hristos, în timpul persecuției 
împăratului Maximian dar n-a izbutit altceva decât să 
încurajeze pe alți creştini la martiriu. d) Că a coborât din 
nou la Alexandria, în vârstă de aproape 80 de ani, la 
rugămintea Episcopilor Ortodocşi ca să sprijine pe 
creştinii ameninţaţi de erezia ariană. e) Că, în afară de 
cazurile amintite mai sus, Sfântul n-a ieşit niciodată în 
lume, ci a rămas până la sfârşit pe muntele numit cu 
numele său. Toate acestea arată că Pustia a constituit 

pentru marele Ascet cadrul lui natural. Foarte caracteristic 
e faptul următor: Chemat de un guvernator ca să-l viziteze 
pentru folos, Sfântul l-a întrebat pe ucenicul lui, Pavel cel 
Simplu, ce să facă? Acela i-a răspuns: “dacă te vei supune 
guvernatorului, vei fi numai Antonie. Dar dacă vei rămâne 
în munte, vei fi ava Antonie”. Şi Sfântul l-a ascultat pe 
ucenicul lui. După toate acestea, unde vedeţi o 
sociabilitate, în sensul unui contact cu lumea?Și dacă, 
dată fiind personalitatea lui excepţională, Marele Antonie 
nu poate constitui un exemplu, rămâne învăţătura lui 
către Monahi, cărora le recomandă să se întoarcă cât mai 
repede cu putință din Alexandria, unde coborau pentru 
vânzarea lucrului lor de mână şi cumpărarea celor necesare 
lor. Faptul că aduce pentru monah exemplul peştelui, care 
nu poate trăi în afara mării, arată cât de mortală considera 
el petrecerea Monahului în lume. 

- Viaţa Marelui Antonie, să-mi permiteţi să 
intervin, am zis, e propusă spre imitare. Orice act al lui 
are o mare însemnătate pentru Biserică. Tânăr, bogat, 
credincios şi inteligent, el se gândeşte la viitorul lui. ÎI 
vrea nu unul obişnuit şi pedestru. Însetează după o viață 
mare, înaltă, adevărată. Hristos îi dă soluţia: “- Vrei să fii 
desăvârşit?” “- Vreau Doamne, dar cum”? “- Mergi 
vinde-ţi averile tale, dă-le milostenie la săraci şi urmează 
drumul meu”. (Mt.19, 21). 

Drumul l-a învăţat din Evanghelie. Sărăcie, 
feciorie, ascultare de voia lui Dumnezeu. Din acest punct 
de vedere are o mare importanță modul în care el a 
interpretat Evanghelia prin viața lui. Vinde într-adevăr 
toate averile lui şi le împarte celor nevoiaşi. Se închide în 
casa lui şi se nevoieşte prin posturi şi rugăciuni. Dar 
contactul lui cu rude şi prieteni nu favorizează lucrarea 
ascezei. Atunci se îndepărtează şi mai mult, locuind în 
morminte. Dar şi acolo ajungea zgomotul lumii. Caută o 
linişte absolută, neîntreruptă de grijile omeneşti. De aceea, 
dorind cele mai desăvârşite, s-a urcat în munte, în Pustia 


51 


4 
| 
| 


[i 


cea mai adâncă. Aici vedem o experienţă personală 
autentică, care priveşte liniştea (isihia) ca o premiză a 
vieţii Monahale. Şi fapt mult mai adânc şi mai important: 
Calea Marelui Antonie o justifică Dumnezeu... 

Şi astfel Antonie cel Mare devine începutul 
dezvoltării vieţii Monahale. Este numit Părintele 
Monahilor, iar învățătura lui despre Monahi reprezintă o 
expresie a predicii despre desăvârşire a Evangheliei. 
Viaţa lui, pe care a scris-o Sf. Atanasie cel Mare, ne 
informează despre faptele lui minunate, despre activitatea 
lui pentru Biserică şi despre miile de admiratori şi ucenici 
ai lui. Dumnezeiescul Antonie a trasat o linie luminoasă 
în Biserică; linia virtuţii exercitată în Pustie. A descoperit 
o nouă metodă pe care a opus-o metodelor puterilor 
întunericului. Din moment ce devine cauză de 
stricăciune,lumea trebuie părăsită. Eşti neputincios şi în 
primejdie să te îneci? Refugiază-te la liman. Dar, 
îndeosebi, asceza reprezintă o condiţie a combaterii 
demonilor şi a mântuirii sufletului. După Antonie cel 
Mare, Monahul rupe orice relaţie cu lumea şi cu cele ale 
lumii. Liber de toate, se luptă împotriva patimilor lui prin 
rugăciuni, privegheri, postiri şi muncă. Trebuie să ţină 
poruncile lui Hristos. În mintea Sfântului Antonie există 
ideea desăvârşirii, care se leagă cu anahoreza 
(retragerea)... Acestea am avut de spus cu privire la 
primul mare Părinte al Monahismului, a cărui vieţuire şi 
învățătură le-a confirmat Biserica în cursul veacurilor. 

- Cele ce aţi spus, părinte, sunt de mult folos 
pentru discuţia noastră, a zis teologul. Dar aş vrea să 
insist puţin asupra temei sociabilităţii. Sociabilitate se 
poate numi şi convieţuirea la un loc a douăzeci de mii de 
monahi, aşa încât argumentul părintelui Hrisostom, că 
sociabilitatea este ruptă în mod necesar, nu stă în picioare. 
Şi, prin urmare, atunci când un atât de mare număr de 
oameni se adună laolaltă, se formează o întreagă Biserică, 
în cercul căreia negreşit se va predica facerea de bine, 

lucru care aminteşte de primele comunităţi creştine. 

- În acest punct, a observat monahul Hrisostom, 
are loc o răstălmăcire a termenului “sociabilitate”. De la 
bun început am formulat punctul de vedere că, 
îndepărtându-se de societatea lumească, Monahul se 
retrage automat şi din viaţa socială. Dacă totuşi noile 
condiţii de viaţă îl duc în sânul unei frăţii monahale, 
aceasta nu înseamnă că se răstoarnă bazele pe care se 
întemeiază Monahismul, fiindcă în cercul frăţiei se 
păstrează lipsa de griji şi tăcerea cuvenită, şi întreg 
sistemul vieţii conduce spre ţinta scopurilor Monahale. 
Auzind de douăzeci de mii de ucenici ai Sfântului, credeţi 
că e vorba de o mulţime ca o turmă, condusă de acest 
Sfânt, în timp ce în realitate erau Frăţii Monastice, Isihaşti, 
Chilioţi şi Pustnici, care trăiau într-un mod ce provoacă 
astăzi admiraţie, prin ordinea lor exemplară, tăcerea şi 
reculegerea în ei înşişi. Ca să înţelegeţi care era duhul 
Părinților, e suficient să citez uimirea pe care a 
provocat-o unicului istoric martor ocular al Monahismului 
Răsăritean, de la începutul secolului al V-lea, episcopul 
Palladie al Elenupolei, care scrie extrem de caracteristic 
despre Schitul Tebaidei, locuit de o mare mulțime de 
Monahi, că “respira o melancolie de moarte” pentru 
liniştea foarte adâncă care domnea acolo... 

13. Noi şi aproapele 


- Să acceptăm, dacă voiţi, a zis teologul, că pe 
motivul orientărilor lui cu totul diferite Monahismul a 
rupt legătura cu societatea lumească. Dar din însuşi faptul 
că, primit în sânul unei frăţii, Monahul intră într-o nouă 
legătură socială, nu urmează că se crează deja şi un cadru 
de dezvoltare a activităţii în favoarea aproapelui? Așa că 
aici avem din nou o stare de sociabilitate, chiar dacă ea se 
dezvoltă pe un plan duhovnicesc. În orice caz, şi aici 
există condiţia necesară manifestării dispoziţiilor de iubire 
întreolaltă, care constituie caracteristica unei instituţii 
demnă să fie numită creştină. Numai în acest fel înțeleg 
eu Monahismul, în timp ce, dimpotrivă, insingurarea în 
tăcere o consider o stare moartă. Omul este prin fire 
social, aşa cum ştim foarte bine îndeosebi din Scriptură, 
“nu e bine să fie omul singur” (Fac.2, 18). Omul care nu 
oferă nici un bine aproapelui său, nu poate să şi-l ofere 
nici sieşi. El devine, aşadar, un element negativ, 
bolnăvicios, neputincios, care nu are nici o legătură cu 
religia iubirii şi a compasiunii lui Hristos, Care a zis: “Să 
vă iubiţi unul pe altul” (loan 13, 34). În acest fel concep, 
eu cel puţin, lucrurile... 

- Prea v-aţi grăbit să trageţi concluzii, a răspuns 
Monahul Hrisostom. Înainte de a cerceta toate laturile 
vieţii Monahale, sunteţi atraşi numai de o singură latură 

şi formulaţi generalităţi. Aţi ajuns bine la concluzia că! 
existenţa împreună a doi sau mai mulți fraţi constituie o | 
mică societate, care oferă câmp de activitate spiritului | 
social creştin. Din toată argumentarea dumneavoastră, || 
însă, se vede că nu puteţi concepe o instituţie creştină fără | 
fapte exterioare. Adică, faceţi să depindă totul de fapte. | 
Dacă, însă, ne limităm la pretenţia de a preţui valoarea 
spirituală a oamenilor numai după manifestările lor şi să 
judecăm creştinismul numai prin ele, ajungem, ca o 
consecință logică, să dogmatizăm că numai faptele 
îndreptează pe om şi să eliminăm din religia cea mai 
spirituală tocmai noblețea, esența şi profunzimea ei, 
căzând în situaţia unui nou tip de iudaism. Dacă, după 
concepţia Dvs., binele nu poate să fie săvârşit altfel decât 
numai prin prezenţa fraţilor, atunci cel care trăieşte singur 
este condamnat să se adâncească în răutatea lui sau 
într-o inactivitate obscură şi prin urmare nu poate vedea 
faţa lui Dumnezeu. Dar ca să vă daţi seama de netemeinicia 
acestui argument, întreb: Ce faptă a făcut în Nazaret 
Fecioara Maria de a atras pe Dumnezeu să se întrupeze 
din Ea şi să ajungă mai cinstită decât Heruvimii? Ce a 
făcut loan Botezătorul înainte de a începe să boteze 
poporul şi să predice pocăinţa de s-a făcut “mai mare între 
cei născuţi din femei” (Mt.11, 11)? Ce fapte bune au 
săvârşit Sfinţii Părinţi, care, înainte de a fi chemaţi la 
scaune episcopale sau patriarhale, au vieţuit în singurătate 
nevoindu-se în pustiuri? Ce fapte au făcut marii Asceţi, 
care şi-au înfrânt trupurile lor cu toate nevoinţele ascetice 
şi pe care Dumnezeu i-a slăvit atât de mult şi Biserica îi 
cinsteşte în chip măreț? 

Dar să privim şi mai adânc tema: Pentru ce 
Dumnezeu a poruncit oamenilor faptele care sunt 
considerate sociale? Nu cumva pentru vindecarea nevoilor 
aproapelui? Nu, ci pentru propria noastră mântuire. Toţi 
suntem “aproapele” şi Dumnezeu se interesează de fiecare 
din noi. El a poruncit facerea de bine nu pentru folosul 

fraților noştri, ci pentru propriul nostru folos. Ar fi, 
într-adevăr, foarte curioasă părerea după care poruncile 
lui Hristos constituie un sistem utilitarist bun numai 
pentru ceilalţi, fiindcă atunci noi înşine, ca persoane care 
lucrăm binele, am dispărea. Ne pierdem fiinţa noastră de 
dragul aproapelui, iar lucrul acesta este cu totul de 
neînțeles. În adâncul lui, Creştinismul este egocentric. El 
nu porunceşte: “mântuieşte pe aproapele tău”, ci 
“mântuieşte-te pe tine însuţi”. Atenţie la acest punct, 
fiindcă tocmai aici se află deosebirea dintre noi. Dacă 
cred că am fost rânduit să fiu de folos oamenilor, natural 
că nu mai am timp pentru mine însumi. Pe de altă parte, 
avem atâtea cazuri de mari bărbaţi care au fost de folos 
unor generaţii întregi şi pe care, totuşi, Dumnezeu i-a 
dezavuat. Şi nu e de mirare. Toţi credincioşii suntem 
“iconomi ai harului celui de multe feluri”(1 Pt. 4,10), şi, 
atunci când ne mândrim cu împărţirea lui, nu ne facem 
răspunzători înaintea lui Dumnezeu? Şi chiar dacă ceilalţi 
dobândesc un folos, aceasta nu schimbă dreptatea lui 
Dumnezeu. Aşa încât Dumnezeu cere ceva mai mult decât 
fapte, mai mult decât folosul aproapelui, şi acest lucru 
este curăţenia inimii. Dumnezeu a dat libertate omului în 
acest scop şi, fie că omul dobândeşte curăţia inimii lui în 
pustie, fie în zgomotele lumii, faptul nu are importanţă. 
Dumnezeu n-a respins pe nimeni pentru că a preferat 
pustiului lumea şi invers. 

Dar o dovadă în plus că Eremitismul a fost forma 
monahală predominantă în Răsărit este mulțimea mare a 
Sfinţilor Pustnici, ca şi uimirea pe care au încercat-o 
Monahii la apariţia Mănăstirilor, şi pe care o formulează 
cu mult spirit vechiul epigramist: “Dacă sunt monahi, 
pentru ce sunt atâţia la un loc? Şi dacă sunt atâţia la un 
loc, cum mai sunt monahi? O mulţime mare de monahi e 
o monadă dezminţită.”” Cum, acceptaţi deci, fără o dovadă, 
l. că aceia care trăiesc singuri nu exprimă duhul creştin, 
când avem istoria care strigă? 

- Tare mă tem să nu vă obosesc în zadar, părinte | 
Hrisostom, a zis teologul, pentru că eu nu pot să înţeleg 
altfel cuvintele Domnului: “Unde sunt doi sau trei adunaţi 
în numele meu, acolo sunt şi Eu în mijlocul lor” (Mt.18, 
20) decât numai ca o formulare a caracterului social al 
creştinismului, care exclude însingurarea. 

- Sunt nedumerit cum continuaţi să stăruiţi, a 
observat Monahul Hrisostom, că viaţa în singurătate pentru 
o trăire duhovnicească mai înaltă nu este de înţeles din 
punct de vedere creştin, în ciuda argumentelor pe care vi 
le-am adus. Aţi făcut raționamentul că nu poate fi creştin 
acela care lasă pe aproapele lui şi, din iubire numai de 
sine însuşi, se îngrijeşte egoist de mântuirea lui. Dacă aşa 
ar sta lucrurile, poate aţi avea oarecare dreptate. Dar, 
evident, sunteţi furat de o aparenţă, trecând cu vederea 
motivațiile “anahoretismului”, care constituie consecinţa 
logică a dorurilor religioase ale sufletului care a păcătuit, 
ale sufletului care şi-a pervertit chipul, ale sufletului care 
“a iubit mult” (Lc.7.47), ale sufletului“ “purtat spre 
desăvârşire”. Spuneţi că trebuie să dăm aproapelui. Da. 
Când însă nu avem ce? Logica creştină impune să câştigăm 
mai întâi pentru noi înşine şi apoi să dăm aproapelui. 
Socotiţi numai ce trebuie să aibă creştinul şi judecaţi 
dacă nu e o tragică autoamăgire să credem că putem fi de 
folos aproapelui nostru. Subestimaţi prea mult, iubitul 
meu, exigenţele creştinismului... 

- Într-adevăr, creştinismul are mari pretenţii de la 
noi, a zis teologul. Nu îmi închipui însă, să ceară de la noi 
mai mult decât putem. Cine epuizează limitele 
posibilităţilor de binefacere în cercul său presupun că 
acela îşi îndeplineşte cel mai bine datoria, înțeleasă în 
sensul ei bun. 

- Mă întristează foarte mult, a zis Monahul 
Hrisostom, faptul că de atâta timp nu reuşim să ne apropiem 
unul de altul în modul nostru de gândire. Să-mi îngăduiţi 
să observ că sunteţi sub influenţa unei adevărate psihoze 

c 7- Dialoguri la Athos vol. I 


cu facerea de bine, mărginind întreg Creştinismul la 
limitele sufocante ale datoriilor elementare ale iubirii 
sociale de aproapele. Uitaţi, însă, că Creştinismul este 
iubire, şi că iubirea nu cunoaşte limitele pe care, din 
motive uşor de înţeles, le născoceşte credința călduţă. 
Când iubirea de ceilalți provine din inimă, existenţa 
iubirii este atestată atunci când sufletul se îmbată de ea şi 
nu-i mai ajunge interesul pentru aproapele şi facerea de 
bine. lubirea aceasta este dublă: ea tinde spre Dumnezeu 
şi spre oameni. Întreaga lume nu e de ajuns sufletului 
iubitor care vrea să-şi reverse dragostea şi admiraţia lui 
către ceva aflat dincolo de lumea aceasta, către Dumnezeu. 
În căutarea Mirelui lisus, el fuge în Pustie, unde a trăit şi 
EI...Dacă e să fim drepţi, trebuie să recunoaştem că 
direcţia pe care o va lua sufletul care iubeşte pe Dumnezeu 
este o temă ce ţine de harisme specifice. 


14. “Vin nou în burdufuri vechi?” 


- Aţi văzut cumva, frate, a observat teologul, 
ultima lucrare a unui autor grec*) în care e înfăţişată 
concepţia Monahilor până în secolul al X-lea şi în care e 
formulat oarecum planul pe care se întemeia idealul 
monahal? 

- Da, din curiozitate am citit-o. fără să fi aşteptat 
dinainte să văd interpretat în ea duhul Monahismului 
Bisericii Răsărite, a zis monahul Hisostom. fiindcă autorul 
e un om de ştiinţă, iar limitele gândirii ştiinţifice nu pot 
cuprinde o temă, care are, în gradul cel mai înalt, legătură 
cu organul cel mai nobil al omului, inima. 

- Dar, părinte,a revenit teologul. spijinindu-se pe 
izvoare aghiologice, autorul dovedeşte în chipul cel mai 
ştiinţific cauzele naşterii idealului monahal creştin ca şi 
devierea pe care a suferit-o de-a lungul timpului, revelând 
orientările lui reale. răstălmăcite astăzi. 

- Nu vă lăsaţi atraşi atât de uşor. iubitul meu, a zis 
Monahul Hrisostom, de probabilitățile ştiinţifice. Cartea 
aceasta a fost scrisă sub influența unei mentalități 
raționaliste. Dovadă, bibliografia foarte bogată. anexată, 


*) Andreas Phytrakes, Hoi Monâchoi hos koinonikoi didâskaloi 
kai ergătai en te archaiă Anatolike Ekklesia (Monahii ca dascăli 
şi lucrători sociali în Biserica răsăriteană veche. sec.I V-IX), 
Athena, 1950. (n.tr.) , 

din autori protestanți şi romano-catolici, care îl vor pe 
Monah în lumea zgomotoasă, chiar dacă ei nu pot înţelege 
monahismul. Dar Biserica Răsăriteană are specificul ei şi 
în această privinţă şi nu acceptă să “toarne vinul nou în 
burdufuri vechi” (Mt.9, 17). 

- Care sunt “burdufurile vechi”, părinte 
Hrisostom? a întrebat teologul. 

- Sunt calculele raționale, cărora Biserica 
Apuseană a supus adierile de neconceput cu mintea ale 
Duhului, a răspuns monahul Hrisostom. Cartea, de care 
vorbiţi, tocmai aceasta încearcă să facă. Să răstoarne 
regimul libertăţii duhului Bisericii Răsăritene şi să 
aservească o iubire infinită gândirii finite. 

- Din lectura ei, a zis teologul, eu n-am constatat 
acest lucru. Mai mult, eu am rămas cu impresia că ea dă 
o soluţie destul de satisfăcătoare problemei Monahismului 
nostru... f 

- Această impresie a Dvs., a observat Monahul, nu 
anulează adevărul. Vă spun cu certitudine, fiindcă această 
carte m-a preocupat în chip special. 

Pe cercetătorul Monahismului, care urmăreşte 
înțelegerea şi prezentarea lui în ansamblu, nu trebuie 
să-l preocupe numai starea embrionară în care se găsea el 
în primele secole ale formării lui, nici epoca fluctuantă şi 
amorfă a evoluţiei, ci în principal cristalizarea definitivă. 

Întrucât judecăm o instituţie care a dobândit o 
foarte profundă consideraţie creştină şi care parcurge 
deja cel de- al XVII-lea veac de existenţă al ei, ajunsă cu 
şase secole în urmă la maturitate prin Isihasmul aghioritic, 
fără a suferi nici o schimbare, ca una ce este întemeiată pe 
stânca pe care a cioplit-o sfinţenia şi autoritatea Părinților, 
ea nu ne interesează atât sub aspectul dezvoltării ei 
istorice, iar stadiile prin care a trecut nu pot influenţa 
concluziile noastre în analiza critică a unui sistem pe 
deplin contemplativ. Cu toate acestea, în studiul autorului 
de care ne ocupăm se face foarte simțită absenţa izvoarelor 

de cea mai mare autoritate, a căror citare ar face dificil de 
susţinut“ “tezele”? lui. Mă gândesc la Părinţii Neptici 
(Filocalici) şi Mistici şi la tratatele despre trezvie ale 
aceloraşi Sfinţi Părinţi care nu înclină spre activitatea în 
folos social a Monahilor. 

Nimeni nu poate să conteste, desigur. cunoaşterea 
aprofundată a domnului profesor cu privire la tema în 
cauză, către care are o înclinare deosebită. sau probitatea 
lui ştiinţifică. ori dragostea lui faţă de Monahism. Dar. 
nesatisfăcut. se pare, de aportul lui actual - ca şi noi 
adineaori - şi-a format concepţia că. pentru ca Monahismul 
să devină o instituţie creştină vie. el trebuie să fie pus în 
serviciul societăţii. după modelul ordinelor monahale 
apusene, chiar dacă. aşa cum scrie, nu recomandă imitarea 
modelelor străine. 

E clar, deci, că, adâncindu-se în cercetarea textelor 
aghiologice selectate. sub influența nemijlocită a ideii 
preconcepute de mai sus, autorul le expune redescoperind 
peste tot un sens social şi tendinţe extrovertite. 

Privind prin aceeaşi prismă decăderea. pe scară 
largă, a vieţii eremitice într-o formă chinovială. el susţine 
punctul de vedere că chinovia s-a născut din necesitatea 
facerii de bine faţă de aproapele. fără de care nu e cu 
putință mântuirea şi că aceasta a “încreştinat” 
Monahismul. 

De asemenea. atras de unele cazuri singulare de 
Monahi din Biserica veche, când nu exista o protecţie 
socială statală şi grija Bisericii pentru săraci abia era 
schiţată, şi când unii Monahi. mai mult din temperament 
decât din consecvență faţă de spiritul care domina atunci 
Monahismul. săvârşeau acte de iubire  filantropice 
într-un cerc mai restrâns sau mai larg. el declară că 
misiunea Monahului este în lume. Aproape întreagă cartea 
în discuţie se consumă în expunerea activităţii Monahilor 
în folosul societăţii şi în extrase din cuvintele Părinților, 
care, decupate din context şi fără o explicare corectă, par 

să justifice punctele de vedere ale autorului. Cu toate 
acestea, o mulţime întreagă de scrieri ale Părinților 
Ascetici, nu numai că nu amintesc de facerea de bine din 
societate, ci, dimpotrivă, resping astfel de tendinţe, ca, 
unele care se potrivesc celor din lume. De asemenea, 
modelul Monahal chinovial, a fost considerat de toţi 
Părinţii ca un sistem premergător care ajută la realizarea 
“curățirii”, la administrarea neputinței omeneşti şi 
prevenirea rătăcirii vieţii Isihaste, exaltate ca forma. 
Monahală prin excelenţă. Dar atât compoziţia chinoviei, 
cât şi fundamentarea ei teoretică arată că ea este “un loc 
de exerciţiu pentru prunci”. Autorul pe care l-aţi invocat 
interpretează textele care se referă la tot felul de faceri de 
bine faţă de aproapele ca linii Monahale în sine şi care, 
urmate consecvent, îl împing în lume, în timp ce în 
realitate e vorba de recomandări ale dascălilor 
Monahismului aplicate în mod obişnuit unui mediu 
monahal auster şi nu ca o consecinţă dedusă din spiritul 
anahoretic. Părinţii au dat reguli potrivite pentru frăţiile 
monahale ca ele să se zidească prin aproapele. fără să 
creadă că fără aproapele mântuirea ar fi nesigură. Ei erau 
interesaţi în principal să zidească sufletul celui care 
săvârşea binele şi nicidecum de folosul celui căruia i se 
săvârşea binele. În concepţia aceasta transpare un 
egocentrism religios vrednic de respect, care constituie 
climatul duhovnicesc al Asceţilor în luptă cu propriile lor 
patimi. Faptul acesta pe care astăzi unii îl privesc cu 
dispreţ ca pe un fenomen cu totul anticreştin, era baza 
logică invincibilă a celor pe care Biserica i-a cinstit ca 
Sfinţi. Un Monah care s-ar gândi să fie de folos aproapelui, 
ar cădea automat din principiile pocăinţei (metanoia). pe 
care se întemeiază Monahismul. Nu că Monahul ar fi 
lipsit de iubire față de aproapele. ci fiindcă credinţa lui în 
Dumnezeu preface iubirea lui în rugăciune, întrucât, în 
virtutea calităţii lui de Monah. nu poate să facă altfel. 
Înstrăinarea de profunzimea lui contemplativă, de 

patosul pocăinţei propriu lui, de năzuinţa lui spre maxima 
desăvârşire cu putinţă, şi care nu se poate atinge fără 
isihie, provoacă o adevărată falsificare şi diminuare a 
valorii instituţiei Monahismului, care a fost caracterizată 
de Părinţi ca o “artă a artelor şi ştiinţă a ştiinţelor”. 
Prăpastia care se deschide între concepţiile Dvs. foarte 
lumeşti despre idealul Monahal şi cele ale noastre se 
datorează tocmai faptului că Dvs. privați Monahismul de 
factorul cel mai înalt, de dragostea dumnezeiască sau de 
necesitatea curăţirii şi vedeți în această instituţie elemente 
de etică socială, în vreme ce noi, conformându-ne duhului 
patristic şi trăind acest ideal înalt departe de lume, credem 
în misiunea lui pur spirituală, fiind încredinţaţi de aceasta 
prin experienţă... 

15. “Fără isihie nu e cu putinţă să ne curățim” 


- Cum, preacuvioase, l-a întrerupt iarăşi teologul, 
învăţătura Domnului despre desăvârşire nu poate fi 
aplicată decât în pustiu? Învățătura despre desăvârşire e 
privilegiul câtorva şi pentru aceasta trebuie neapărat ca 
cineva să rupă legătura dragostei faţă de fraţii din lume, 
şi față de societate? 

- Că împărtăşirea de desăvârşire este un privilegiu 
al câtorva, aceasta este incontestabil, a răspuns Monahul 
Hrisostom. Că, iarăşi, ea se atinge, de regulă, departe de 
lume, şi aceasta se deduce din experienţă şi din învăţătura 
Părinților. Dar să nu vă îndoiţi că pentru ca cineva să 
atingă * “piscul filosofiei”, se cere ca o condiţie prealabilă 
fuga de lume, retragerea ““anahoreza”” , fiindcă “fără 
isihie nu e cu putință să te curățeşti”. Monahul nu 
subestimează virtutea dragostei active faţă de aproapele, 
dar preferă desăvârşirea, ““plinind”” locul ei (al iubirii 
practice) prin dispoziţia lăuntrică a iubirii. 

Pentru Monah, nu interesează dacă iubirea față de 
Dumnezeu şi faţă de fraţi făcută etalon de Domnul există 
ca o flacără nemanifestată în inima lui sau dacă ea se 
extinde binefăcător asupra aproapelui. Concepţia aceasta 
au susținut-o cu tărie toţi Monahii, practici şi 
contemplativi, dar cei dintâi erau siliţi, fie de structura 
sufletului, fie dintr-o neputinţă de a se dedica vieţii 

contemplative, să urmeze o cale mai practică, chiar dacă 
în adâncul sufletului se defăimau pe ei înşişi pentru 
aceasta. În timp ce ultimii, dezaprobând excentricităţile 
şi rătăcirile ereticilor Evhiţi (rugători, Messalieni), 
““dădeau cele multe ale lor contemplaţiei”, dar lucrau şi 
cu mâinile “ca să nu mănânce pâine fără muncă” (Il Tes. 
3,8.12) şi pentru că spiritul uman nu suportă tensiunea 
“contemplaţiei” neîntrerupte. Desigur, oamenii se 
mântuiesc mistuindu-se din inimă curată în slujirea 
fraților. Dar aceasta nu este Monahism. Monahii iubeau 
pe săraci, dar se îngrijeau de eliberarea lor de materie, 
deoarece privind lucrurile prin prisma spiritului 
considerau ca un rău nu sărăcia, ci “lipsa de formă a 
sufletului”. Se credea că nu folosul adus aproapelui 
constituie un motiv de mântuire ci curățirea lăuntrică a 
fiecăruia. De aceea, exemplele singuratice de exercitare 
a filantropiei de către marii Părinţi nu exprimă spiritul 
Monahal, nici nu pot constitui un model. Cuvintele rostite 
de Părinţi: “ai văzut pe aproapele tău, ai văzut pe 
Dumnezeu” precizează cu ce duh de înţelegere şi dragoste 
trebuie să privim pe aproapele pentru zidirea noastră. 
Până la apariţia Scriitorilor Neptici şi Mistici, Monahismul 
a fost lipsit de o teoretizare şi sistematizare mai adâncă, 
acţionând după voie. Sfinţii Marcu Ascetul, Macarie 
Egipteanul, Isaac Sirul, loan Scărarul, Marele Mistic 
Simeon Noul Teolog, Diadoh, Evagrie ş.a. ca şi dascălii 
rugăciunii minţii, Grigorie Palama, Nichifor, Grigorie 
Sinaitul şi mulți alţii au adus noi elemente care constituie 
expresia cea mai nobilă şi înaltă a spiritului monastic şi 
care, cultivate, au consolidat definitiv idealul Monahal. 
Toţi Părinţii amintiţi au proclamat că Monahul şi lumea 
sunt lucruri cu desăvârşire ireconciliabile şi au exaltat 
fuga de lume şi isihia ca unele care duc la desăvârşire. Ei 
cred că Monahismul constituie o rânduială bisericească 
deosebită, cu independență şi autonomie şi nesupusă 
poruncilor ce decurg din sociabilitate. Dar pentru ca 

cineva să înțeleagă mentalitatea vechilor Monahi ai 
Răsăritului, e suficient să notăm concepţiă după care 
“simpla vedere a unei femei întinează curăţia Monahului” 
şi “petrecerea cu cei din lume vatămă sufletul lui”, cum 
s-a afirmat de Ava Isaac şi de alți Părinţi. Lucrarea 
Monahilor nu se judecă în raport cu aportul lor în societate, 
pentru că ei constituie o instituţie pur spirituală fără de 
care Biserica nu poate să se înalțe şi nici să ofere o dovadă 
a puterii ei lăuntrice. Idealul monahal reprezintă fiinţa 
cea mai adâncă a ţelurilor Bisericii şi, ori de câte ori ela 
dat vlăstare, Mireasa cea frumoasă a lui Hristos a strălucit 
de virtute şi slavă. Punând capăt aici gândului meu, fără 
să fi epuizat tema, cred că interpretez spiritul autentic al 
Monahismului, aşa cum l-au înțeles Sfinţii Părinţi, care 
“găseau făptuirea treaptă pentru contemplaţie”... 

- lertaţi-mi, părinte Hrisostom, neputința mea de 
a fi satisfăcut urmărind şirul gândurilor voastre, fiindcă 
nu mă pot despărţi de concepţiile privitoare la natura 
socială a iubirii. În timp ce Dvs. vorbiţi de un tip de 
dragoste cu desăvârşire extramundan, în afara lumii... 

- Dar n-aţi înțeles, iubitul meu, a zis Monahul 
Hrisostom. că Monahul este în afară de lume? Că el e un 
Nazireu. ofrandă lui Dumnezeu, o existență meteorică 
suspendată între cer şi pământ? Dumnezeu ia pe omul 
lumesc din grijile lui. îl smulge din confuzia lui, din 
prilejurile de slavă deşartă, din plăcerile lumii, din tot 
ceea ce degajă miros de pământ şi țărână. ÎI curăţă de 
greutăţile de prisos şi-l introduce într-o lume fericită şi 
paradisiacă, acea a filosofiei mai înalte după Hristos. Îl 
îmbracă cu haină îngerească şi-l ajută să încalțe în 
picioarele lui sandalele întru “gătirea Evangheliei 
păcii”(Etes 6,15). Şi-i zice: “Te-am eliberat de grijile 
lumii, acei spini ai sufletului, şi te-am ridicat la înălţimea 
unui “duh slujitor””. In lume, prizonier al instituţiilor ei 
şi a răutăţilor ei inevitabile, cu greu ai fi putut să te 
apropii de Mine - dacă erai vrednic să te apropii - şi să 

auzi glasul Meu. Cu greu ai fi putut să Mă cunoşti şi foarte 
rar ţi-ai fi adus aminte de Mine. lau de pe umerii tăi 
poverile legiuite potrivite cu orânduirea oamenilor din 
jume. Te eliberez din sclavia nevoilor omeneşti şi te chem 
mai aproape de Mine. Te voi face egal în cinstire cu 
Puterile Mele îngereşti şi-ţi voi încredința cea mai 
frumoasă misiune care a fost dată vreodată oamenilor. 
Vreau să te rogi bunătăţii Mele neîncetat, pentru tine şi 
pentru fraţii tăi şi să-i ajuţi în nevoile lor duhovniceşti pe 
cât îţi permite rânduiala ta. Trebuie să fii un vultur al 
spiritului. Să zăbovim în înalt, mai presus de neputinţe şi 
de patimi. Te-am aşezat un bâtlan ce aduce laudă. Iubirea 
ta seratică faţă de Mine trebuie să ardă ca o flacără în 
pieptul tău. ziua şi noaptea. Timpul pentru tine nu va mai 
trece. Te vei alipi de contemplarea Mea negrăită, într-o 
sfântă beţie cauzată de dulceata fără saţiu a slavei Mele. 
Înger te numesc”... | 


16. Poruncile au fost date spre Îndumnezeire 


„..În urma celor expuse de Monahul Hrisostom, 
teologul părea pus pe gânduri. Cuvintele acestui inspirat 
Monah mi-au facuto vie impresie şi mărturisesc că numai 
cu greu aş fi putut să tratez această temă extrem de gravă 
cu atâta claritate cum a făcut-o tânărul şi entuziastul 
Monah Hrisostom. Avocatul afişa mai degrabă indiferenţă 
şi de buzele lui spânzura o clară ironie cu privire la 
această discuţie. A urmat o mică tăcere. “Soarele şi-a 
cunoscut apusul său”(Ps. 103,20), iar marele lui disc 
incandescent şi-a aruncat ultimele raze roşii asupra 
chiparoşilor şi asupra meterezelor turnului medieval al 
mănăstirii. 

- Dvs., ce părere aveți părinte, mi-a zis teologul. 
Sunteţi de acord cu punctele de vedere ale bunului părinte 
Hrisostom? Are el un drept absolut să exprime cu atâta 
inflexibilitate dogmatică idei oarecum îndrăzneţe? 

- Să-mi îngăduiţi să nu mă amestec în discuţia 
Dvs. şi să rămân un simplu cronicar al ei, am răspuns. 
Dacă, totuşi, consideraţi participarea mea indispensabilă, 
nu am nici o obiecţie să-mi aduc şi eu contribuţia la 
frumoasa şi importanta Dvs.temă. Altfel, cum se vede, 
părintele Hrisostom este un interlocutor exersat, şi mă 
tem să nu aduc mai degrabă o piedică mersului discuţiei. 

- O temă ca cea de faţă este de competenţa noastră 

nemijlocită ca Monahi şi negreşit datorită experienţei şi 
pregătirii Dvs., aţi putea avea o părere cu greutate, a zis 
Monahul Hrisostom, adresându-se mie. Prin urmare se 
impune să ne spuneți ce părere aveţi asupra celor spuse de 
mine şi dacă tema a fost bine expusă. 

- De la bun început, am zis, îmi exprim bucuria 
mea pentru alegerea temei. Cum ştiţi, din cauza decăderii 
religioase, Monahismul, constituie un “punct 
controversat”, un **semn de contradicţii""(Lc.2,34) între 
oameni, iar ceea ce e şi mai dureros este că nici clerul şi 
teologii nu mai consideră de vreo valoare idealul monahal, 
pentru că supraestimează cunoaşterea zisă exterioară şi 
ignoră înțelepciunea interioară, care constituie 
caracteristica Creştinismului. Religia care se limitează la 
creier nu e religie. Cu atât mai mult când e vorba de 
religia lui Hristos, Care, după expresia Lui, face să atârne 
întreaga viață a omului de inimă, adică de sentimentul 
divin al iubirii. De aceea găsesc extrem de interesantă 
tema Dvs. privitoare la Monahism ca una ce e strâns 
legată de Ortodoxie în genere şi dacă voi vedea că există 
posibilităţi de înţelegere între noi, sunt gata să-mi dau 
modestul meu concurs la aflarea adevărului. Răspuzând, 
deci, cu plăcere la întrebările Dvs., socotesc nimerit să 
fac mai întâi o succintă recapitulare a celor spuse până 
acum. 

Părintele Hrisostom a exprimat ideea că 
Monahismul reprezintă o instituţie deosebită, care 
izvorăşte din Biserică dar privită din exterior rupe, în 
chip necesar, conlucrarea cu ea. Subliniez cuvântul **din 
exterior”, fiindcă legătura interioară, nu numai că rămâne, 
dar se strânge încă şi mai mult prin dragostea dezvoltată 
(în Monahism). De asemenea, fiindcă Monahismul se 
îndepărtează în chip natural de zgomotul lumii şi rupe 
relaţiile şi cu societatea lumească, fără însă ca aceasta să 
însemne şi o indiferență pentru soarta ei. Aş mai vrea să 
subliniez că Monahismului i se aplică cuvântul apostolic: 

“plinesc în trupul meu suferinţele care lipsesc lui Hristos” 
(Col.1, 24). Înţelegeţi adâncimea? După o expresie iarăşi 
a părintelui Hrisostom, în interpretarea lui psihologică, 
creştinismul este egocentric; poruncile sunt adresate nouă 
şi pentru folosul nostru, scopul ultim al vieţii noastre 
morale este curăţia inimii şi îndumnezeirea, fără de care 
facerea de bine are o valoare foarte mică. Prin urmare, fie 
că omul izbuteşte să obţină curăţia inimii lui în singurătate, 
fie în mijlocul lumii, faptul nu are o importanţă deosebită. 
Aşadar, în caz de eşec, nimeni nu poate să invoce ca o 
circumstanţă atenuantă petrecerea lui în lume, nici nu 
poate fi tras la răspundere cel ce are succes în realizarea 
acestui scop în pustie. De asemenea, părintele Hrisostom 
a vorbit de unele mijloace cu caracter ascetic, despre 
tăcere, negrijă ş.a. pe care le vom explica la momentul 
potrivit. Acestea sunt, pe scurt, liniile centrale ale 
reflexiilor părintelui Hrisostom. 

Concepţiile părintelui Hrisostom, am continuat, 
nu sunt arbitrare. Ele se bazează pe spiritul Părinților 
Bisericii Răsăritene de la apariţia Monahismului, care 
urcă spre jumătatea sec.al IV-lea, până la înflorirea lui 
grandioasă la care a ajuns în sec.al XIV-lea prin Părinţii 
Neptici (Filocalici) ai Sfântului Munte. Monahismul 
Răsăritean urmează fidel Teologia Bisericii Ortodoxe, 
- care e dominată de Credinţă şi lubire, iar în aceste elemente 
există un har nesfârşit. Abia dacă mai e nevoie să spun că 
această poziţie teologică a Bisericii Răsăritene este în 
acord absolut cu duhul lui Hristos. Aşa încât accentuarea 
în exces a factorilor Credinței şi Iubirii de către 
Monahismul nostru se armonizează pe deplin cu Teologia 
noastră. Prin urmare, linia Monahismului nostru este o 
chestiune a Teologiei Bisericii noastre, în sânul căreia îşi 
găseşte justificare Monahismul Bisericii Răsăritene, în 
spiritul şi sub forma pe care le-a dezvoltat foarte evlavios 
părintele Hrisostom. 

Pentru moment, mă voi abţine să intru într-o 

analiză mai extinsă a ideilor părintelui Hrisostom, pentru 
ca să mă întorc la ideile prietenului nostru teolog, care 
consideră reprobabilă din punct de vedere creştin viaţa în 
singurătate, iar pe cel ce trăieşte potrivit ei un model 
nesănătos şi neputincios, şi care nu poate concepe viața 
creştină fără fapte exterioare de natură socială. Cu alte 
cuvinte, el respinge instituția Monahală, care rupe 
contactul cu lumea şi abia tolerează, din condescendenţă, 
convieţuirea într-o mică frăție, fiindcă aceasta permite 
într-o anumită măsură săvârşirea binelui faţă de aproapele. 
Aceste idei sunt foarte răspândite printre cei care au 
puţine cunoştinţe despre duhul Bisericii Răsăritene şi 
Monahismul nostru. Ele exprimă spiritul îngust cu privire 
la dragostea creştină şi sunt proprii mai degrabă Bisericii 
Apusene, care s-a constituit într-un sistem lumesc prin 
Toma de Aquino. E vorba de idei care sunt mai uşor 
acceptabile de creier decât de inimă care reprezintă piatra 
de încercare a stărilor spirituale ale oamenilor, fiind 
puse, adică “spre căderea şi ridicarea multora”(Lc.2,34). 
Prin urmare, inconştient, iubitul meu teolog slujeşte 
teologia Apusului, care supralicitează importanţa faptelor, 
ca având o valoare de sine stătătoare şi nu ca mijloace 
pedagogice ale sufletului cum le primeşte Biserica noastră. 

Dionisie Areopagitul spune despre importanța 
poruncilor: “Asemănarea şi unirea cu Dumnezeu se 
săvârşeşte numai prin iubirile şi lucrările sfinte ale 
preavenerabilelor porunci”. 

Presupun că am redat succint ideile Dvs., iubiţi 
prieteni. Acum rămâne să facem analiza acestor idei în 
parte şi apoi să aşezăm întreaga chestiune la locul cuvenit. 
Mă bucur anticipat, fiindcă unul din cei ce iau parte la 
discuţii e teolog, iar celălalt e un Monah cu suficientă 
pregătire, ca să se ajungă la o apropiere, pentru că vom 
ţine cercetarea noastră departe de acrobaţiile filosofice 
primejdioase, care în final nu pot să ofere nici o certitudine. 
Să întemeiem poziţiile noastre pe autoritatea Scripturilor 

şi pe autoritatea Părinților şi, în final, nădăjduiesc să 
„cădem de acord. Îmi pare rău însă că prietenul nostru 
avocat nu participă la discuţie, deşi ar putea contribui 
pozitiv la soluţionarea corectă a chestiunii... 

- Ca să fiu sincer, a zis avocatul, teme ca cea aflată 
acum în studiu, nu m-au preocupat niciodată. Dar mi-am 
format impresia că Monahismul, fie că se zice creştin, 
budist sau mahomedan, reprezintă un fenomen de 
decadenţă spirituală şi e curios cum în veacul nostru, care 
pulsează de activitate socială şi sub lumina ştiinţifică 
strălucitoare a teoriilor contemporane, el continuă să 
existe şi, lucru şi mai curios, să se găsească susținători 
înfocaţi şi, după toate indiciile, şi cultivați. Să mă iertaţi 
pentru sinceritatea mea crudă, dar socotesc că vorbim de 
la un nivel de pe care pot să mă exprim liber, cum, de 
altfel, m-aţi şi întrebat. Eu personal simt o oarecare 
plictiseală față de această discuţie, dar vă ascult cu 
atenţie... 

- Domnule, a intervenit monahul Hrisostom, 
adresându-se avocatului, nu e în general de mirare că 
aveţi aceste idei, care nu sunt rare îndeosebi la tineretul 
contemporan. Provoacă însă o adevărată uimire numai 
mărturisirea Dvs.că nu v-aţi ocupat de tema Monahismului, 
de vreme ce v-aţi cristalizat deja o convingere. Nu are 
importanță că vorbiţi disprețuitor despre cea mai frumoasă 
strălucire şi scânteiere a sufletului uman purificat cât 
faptul că, fiind om de ştiinţă, respingeţi o instituţie pe 
care n-o cunoaşteţi. Sincer sunt nedumerit... 

Abia a proferat ultimele cuvinte monahul 
Hrisostom că s-a apropiat de noi un bătrân Monah bun şi 
frumos (kalokagathos) şi care ne-a chemat să intrăm în 
Mănăstire, fiindcă se va încuia poarta. Ne-am ridicat şi 
am pornit spre Mănăstire pe acelaşi drum pe care venisem, 
sub arcadele ramurilor care se împleteau şi printre 
chiparoşii seculari. lată şi Mănăstirea. 

Monahul Hrisostom începu încet să recite: 

“Cât de iubite sunt corturile Tale, Doamne al Puterilor. 
Tânjeşte şi se sfârşeşte sufletul meu după curțile 
Domnului”(Ps.83,1-2)... Şi tăcu. Când am ajuns în faţa 
porţii, avocatul s-a întors spre teolog şi a zis: această 
privelişte îmi aminteşte de inscripţia de pe poarta 
“Infernului” lui Dante, de stihul: “voi lasciate ogni 
speranza, voi ch intrate” (voi care intraţi, lăsaţi orice 
speranţă). 

Auzind aceasta, Monahul Hrisostom, a adăugat cu 
o uimitoare proimptitudine: **della terra”? (a pământului). 
Avocatul şi teologul au zâmbit. Dar în acel moment ne-a 
primit cu multă amabilitate Egumenul, dând poruncă 
Monahului Hrisostom să ne însoţească la cină. Monahul 
Hrisostom a uitat de discuţia polemică şi cu bucurie 
ne-a condus la trapeza de oaspeţi. Şi întorcându-se către 
oaspeţii din lume, surâzând uşor şi cu o bunătate de copil, 
a zis: Domnilor, nu vă neliniştiţi, vom continua discuţia. 
E o datorie să cercetăm pentru a afla adevărul. A spus-o 
Domnul: “veţi cunoaşte adevărul şi adevărul vă va face pe 
voi liberi” (loan 8, 32), măcar că adevărul Monahismului 
Bisericii Răsăritene nu se găseşte pe cale dialectică, ci se 
descoperă de obicei... celor “cărora li s-a însuflat harul 
revarsat din Dumnezeu”... 


c8- Dialoguri la Athos vol. I 


17. Monahii şi frumuseţile naturale 


„„„După cină, am fost conduşi de Monahul 
Hrisostom, într-un balcon al Mănăstirii, de unde, sub o 
lună plină primăvăratecă. am putut să ne întindem până 
departe privirea noastră. observând umbrele insulelor din 
partea opusă a Mării Egee. O adâncă linişte plutea peste 
Sfânta Mănăstire luminată fantasmagoric. peste vârfurile 
pădurilor nemişcate, pline de o tăcere atât de grăitoare, ca 
și suprafața scânteietoare a mării adormite... 

- Am observat, a zis teologul, rupând tăcerea, că 
în Sfântul Munte, nu se dă de către Monahi o importantă 
atenţie temei frumuseţii naturale, cu toate că Athosul a 
fost obiectul celor mai lirice descrieri din partea 
înțţelepţilor literați ai Bizanțului. ca şi ale vizitatorilor 
străini, graţie naturii lui cu totul rare. Nu ştiu cărui fapt 
se datorează această indiferenţă a Monahilor, care, în 
virtutea vieţii lor curate, trebuie să aibă un sentiment 
estetic dezvoltat... 

- Într-adevăr, a răspuns ca întotdeauna foarte 
prompt Monahul Hrisostom. Nevoindu-se sub canoanele 
ascezei, Monahii trăiesc o viaţă cu desăvârşire 
duhovnicească şi, cufundaţi în “contemplaţiile” lor, nu 
dau o importanţă deosebită frumuseţilor naturale risipite 
cu atâta belşug, în Sfântul Munte. 

- Dar se iveşte automat întrebarea, a observat 

teologul: pentru ce Dumnezeu a făcut natura într-un mod 
care arată că s-a interesat ca, împreună cu folosul care se 
observă în ea, să existe în ea atâta frumuseţe, câtă vreme 
Dvs.. care cel puţin după mărturia voastră vă apropiaţi de 
El mai mult decât noi, nu simţiţi o adâncă mulțumire din 
contemplarea ei? 

- Să vă răspund, a zis Monahul Hrisostom. M-am 
încredințat din experienţă personală, că frumuseţea 
sensibilă este infinit inferioară fascinaţiei pe care o 
exercită în sufletul nostru frumuseţea spirituală. Prin 
urmare, cufundaţi în marea nesfârşită a înălțărilor lor 
dumnezeieşti şi desfătându-se de dulceţile duhovnicești 
ale viziunilor lor, Monahii privesc diversitatea 
frumuseţilor naturii într-un mod cu totul indiferent. 

- Dar, atunci, a zis teologul. pentru ce risipirea 
atâtor culori, de ce atâta lumină - de vreme ce monahii, 
cum ziceţi, petrec în “crăpături ale pământului” - de ce 
atâtea flori. atâta frumusețe? 

- Foarte simplu. a răspuns monahul Hrisostom. 
fiindcă Dumnezeu e frumuseţe şi nu era cu putinţă să facă 
creaturi urâte. 

- Dar există şi creaturi care nouă ni se par 
respinpătoare, a zis teologul. 

- Da. a răspuns Monahul Hrisostom. Ni se par 
nouă respingătuare. însă nu putem afirma, că ele sunt în 
realitate respingătoare. fiindcă au fost create cu un folos. 
De altfel. după părerea unui mare înțelept, ceea ce apare 
ca urât, nu este decât complementul frumosului. Pentru 
ca să se arate lumina ei, o imagine are nevoie de umbră. 
Pe de altă parte, dacă natura nu ar fi frumoasă, cum am 
putea să ne formăm o concepţie despre slava lui Dumnezeu 
care, pentru ca să fie slavă a lui Dumnezeu, trebuie în mod 
necesar să fie frumoasă? Astfel, intrând în “norul” 
frumuseţilor dumnezeieşti ale Celui transcendent, 
Monahii, părăsesc frumuseţile firii ca unele ce sunt cópii 
foarte slabe ale celor dintâi... 

- Slavă Domnului, a exclamat avocatul pe un ton 
de o deosebită satisfacţie. Aţi descoperit tema mea. 
Această discuţie a Dvs.despre frumuseţe, mă 
entuziasmează cu adevărat. Mi-aţi obosit literalmente 
spiritul cu vorbăria voastră interminabilă despre călugărie, 
dacă anume călugărul trebuie să ia calea dealurilor şi 
munţilor şi să facă un concert împreună cu rozătoarele 
sau - după expresia unui artist grec - să trăiască “ca un 
călugăraş în inima paradisului. decent, elegant, svelt ca o 
mierlă. şi să se întoarcă de la vechea bibliotecă de seminar, 
Ave Maria” 

Și avocatul a continuat: 

Temele, iubiții mei. trebuie să fie potrivite 
mediului înconjurător. lar aici domneşte frumuseţea firii. 
Ce crimă e, deci, să ne pierdem în vorbării teoretice, în 
timp ce pornind de la contemplarea nemijlocită a 
frumuseţii naturii, am putea să schimbăm mulţime de 
gânduri foarte folositoare. Acestea pe care le-am spus. să 
fie ca un fir călăuzitor al unei discuţii pe această temă şi 
vă făgăduiesc să uit mâhnirea pe care mi-aţi făcut-o cu 
plicticoasa voastră temă, a încheiat glumind şi zâmbind 
uşor tânărul avocat. 

- E o fericire că prietenul şi tovarăşul meu de 
călătorie a dat semne că are interese care trec dincolo de 
lucrurile materiale şi urcă în sfere idealiste, a zis teologul, 
accentuând cuvintele ironic. Dar trebuie să-l asigur, şi 
aceasta nu ca să-i fac în ciudă, că, deşi vom satisface 
dorinţa lui continuând tema frumosului, vom reveni, totuşi, 
la tema “călugărismului”, fiindcă este o datorie a noastră 
să cunoaştem o viaţă necunoscută şi care reprezintă o 
formă a Creştinismului vrednică de tot respectul. Nu 
sunteţi de acord, Părinților? 

- Desigur, că suntem de acord, . am zis eu, şi mă 
bucur pentru interesul Dvs. 

- Eu nu sunt de acord, a zis avocatul, şi mă gândesc 
dacă mai trebuie să urmăresc această discuţie. Totuşi, 

acum vă voi asculta cu mult interes, fiindcă veţi vorbi 
despre frumos. Deschideţi Dvs.discuţia, părinte 
Hrisostom, care aveți şi dexteritatea în discuţii, ca un 
tânăr frumos, credincios şi inteligent. 

- Vă mulţumesc, a zis monahul Hrisostom, 
adresându-se avocatului, dar bănuiesc că Dvs.trebuie să 
începeți, întrucât aveţi un interes pentru această temă şi 
mai ales întrucât sunteţi impresionat în mod deosebit de 
natura Sfântului Munte... 

- Foarte bine, întrucât insistaţi, eu însă voi ceda 
locul meu scriitorului bizantin Nichifor Gregoras, care 
are o minunată descriere a Sfântului Munte, ca să vă 
introduc oarecum în temă. Şi scoțând o carte de format 
mic, a început să citească rar şi declamativ... 


18. Metafizica frumosului 


“Între altele. Sfântul Munte mi se pare că este 
vrednic de admirație fiindcă aerul acolo e foarte bine 
temperat. fiindcă este impodobit cu o vegetaţie abundentă 
şi variată şi. ca să vorbesc aşa. pentru generozitatea cu 
care primeşte simţirile celor ce ajung aici şi le pune 
înainte de indată multă plăcere şi destătare. De 
pretutindeni curg ca din niște tezaure bunămireasma 
parfumului şi coloritul plăcut al florilor. iar razele soarelui 
sunt întotdeauna curate acolo. Şi este bogat in arbori de 
tot felul, păduri şi livezi felurite. unele lucrări ale mâinilor 
omenești. Răsună de cântecul a tot telul de păsări iar 
roiuri de albine zboară printre flori şi zumzăie liniștite în 
aer. Un voal de desfătare strâin şi amestecat se tese acolo 
nu numai primăvara ci şi tot timpul anului, tot ciclul celor 
patru anotimpuri înjugându-se pentru a produce farmec şi 
desfătare simțurilor omeneşti. Dar mai ales pentru că în 
mijlocul pădurii şi al plantelor răsună în zori muzica 
melodioasă a privighetorii şi cântă. ca să zic aşa, împreună 
cu monahii, lăudând pe Domnul. Fiindcă şi aceea 
(privighetoarea) are în pieptul ei o chitară dumnezeiască 
şi o psaltire naturală, trâmbițând în felul ei propriu, 
tuturor celor care o ascultă, o melodie plină de armonie şi 
foarte plăcută. In acelaşi-timp, locul este udat şi aproape 
inundat de izvoare naturale de apă; de aici țâşnesc alte 

pârăiaşe care se nasc ca nişte copii din zecile de mii de 
izvoare şi care, furându-şi parcă unele altora oarecum pe 
ascuns calea, îşi continuă curgerea lor mai departe, tăcut 
şi cu folos, dând putere multă monahilor, care duc aici o 
viaţă netulburată spre a-şi înalța aripile rugăciunii lor în 
linişte spre Dumnezeu; fiindcă el (Athosul) procură cadrul 
natural cel mai bun şi adecvat pentru isihie celor care vor 
să ducă pe pământ o vieţuire cerească, ca unul ce oferă din 
abundență de la sine, tot timpul variate resurse de hrană. 
şi este încununat de o mare întinsă, care îi aduce ca într- 
un cerc mulțumirea multora, cu toate că nu îi îngăduie să 
fie o insulă separată odată pentru totdeauna, (deşi s-a 
căutat cu multă trudă să fie despărțit printr-un istm). şi îi 
oferă în lung şi lat, continentul revarsat în afară...” 

- Dar această descriere este un adevărat imn adus 
Sfântului Munte şi indirect Monahismului. a strigat 
Monahul Hrisostom. Dar, pentru ce, prietene, a zis el. 
adresându-se către avocat, aţi citi toate acestea. de vreme 
ce nu vă însuşiţi cele privitoare la Monahi? 

- Nu are importanţă, a zis avocatul. dacă cred sau 
nu cele privitoare la Monahi. În orice caz simt o admirație 
în felul meu propriu. Mie mi-a plăcut aceasta în principal 
ca descriere, dar, cum v-am spus, am vrut să vă dau un 
prilej să continuaţi discuţia despre frumos, pentru că, 
deşi nu sunt deloc de acord cu motivațiile metafizice ale 
frumosului pe care le folosiţi, totuşi, pe mine tema mă 
fascinează. 

- Dacă excludem metafizica, a zis Monahul 
Hrisostom, atunci, ca o consecinţă. mărginim tema 
frumosului la limitele sensibile. In timp ce frumosul 
reprezintă una din însuşirile lui Dumnezeu. Platon zice că 
frumosul sensibil este o simplă copie, o componentă a 
frumosului spiritual existent în sânurile lui Dumnezeu şi 
că scopul filosofiei este spre cele de dincolo de moarte. 
fiindcă sufletul are o valoare mai mare decât toate 
satisfacțiile pe care poate să le ofere lumea... Această 

concepţie se apropie de Creştinism. Ce părere aveţi de 
aceasta? 

- Am unele rezerve, a zis avocatul, pe care 
permiteţi-mi să le păstrez pentru mine, fiindcă nu vreau 
să vă supăr... 

- Dar, a zis Monahul Hrisostom, tocmai Dvs.n-ar 
trebui să aveţi rezerve, pentru că Dvs.aţi insistat pentru 
această discuţie. În orice caz, ce părere aveţi Dvs., prea 
iubite teolog, despre frumos? 

- Desigur, a zis teologul, faptul că elementul 
frumosului se găseşte sădit în sufletul omenesc, ca un 
sentiment estetic nu are nevoie de nici o demonstraţie. 
Manifestată în viaţa zilnică ca o dispoziţie spre tot ceea 
ce e frumos şi ca o respingere a tot ceea ce e urât, 
existenţa lui reprezintă o mărturie supremă despre obirşia 
divină a omului şi confirmă proveniența lui dintr-o ţară 
unde domneşte frumosul. Pe pământul nostru există din 
belşug frumos, revărsat în natură. Ne încântă, dar în 
interiorul nostru suntem siguri că el nu reprezintă totul. 
La vederea frumosului încercăm o dulce pătimire, suntem 
emoţionaţi, fermecaţi, uimiţi şi înălțaţi. Dar nu suntem 
satisfăcuţi. Simțim existenţa unui alt frumos, după a cărei 
contemplare însetăm, a unei frumuseți mai spirituale, pe 
care n-o vedem. Simţim că între frumos şi sufletul nostru 
există o înrudire. Armonizarea simpatetică într-un mod 
oarecare, care are loc în noi din contemplarea frumosului, 
dă naştere unei afirmaţii, devine o recunoaşterea înrudirii. 

- A, a zis Monahul Hrisostom, plin de bucurie, 
formularea aceasta e clasică, iubitul meu. Ne-aţi prezentat 
în modul cel mai simplu cu putinţă natura uneia din 
valorile morale cele mai înalte. E cu neputinţă ca această 
concepţie să nu fie un rezultat al experienţei. Aveţi un 
suflet frumos, prietene teolog, aveţi un suflet frumos... 
Dar Dvs.părinte, ce părere aveţi? a zis monahul Hrisostom 
către mine. 


19. Frumosul în Creştinism 


- Într-adevăr, am zis, avem o înrudire cu frumosul, 
pentru că el este în natura noastră. Când - după iniţierea 
tainică a sufletului nostru din timpul unei slujbe 
bisericeşti, în care duhul nostru mânecă dimineaţa către 
Dumnezeu - vedem, pe neaşteptate, o imagine naturală 
frumoasă, un apus de soare de pe o coasta a mării, mijirea 
zorilor cu insolitul fascicolelor de lumină albe-albăstrii 
când ascultăm o simfonie muzicală, ritmul stalactitei, o 
privighetoare cu cântecul ei dulce, când vedem o biserică 
frumos pictată, ceva simetric, un ritm bine ajustat, simţim 
sufletul nostru cutremurat şi parcă zicând: O, vă recunosc 
pajişti cu verdele vostru sărbătoresc al culorilor voastre, 
prea frumoasă podoabă a florilor, mări liniştite, apusuri 
care înflăcăraţi cerul albastru, chiparoşi rugători, arbori 
gânditori cu armonia pururea grăitoare a tăcerii voastre! 
V-am ascultat din copilăria mea, v-am simţit înainte de a 
vă înțelege. Ritmuri dorice austere, biserici bizantine în 
lumini şi umbre, cu feţele cucernice şi dematerializate ale 
cuvioşilor voştri zugrăviți pe pereţi; v-am adus din lumi 
necunoscute. Coloane dumnezeieşti de Partenoane, ca şi 
cum v-ar fi cioplit dalta mea mai înainte de a vă fi 
conceput geniul lui Fidias! ...Spun înţelepţii că lumea e 
frumoasă. Într-adevăr! Este o nesfârşită podoabă cu o 
diversitate de ritmuri şi forme, “ca o carte scrisă, care 

arată slava lui Dumnezeu”. Arta s-a născut din frumos. 
Diferitele arte reprezintă formele de reflectare ale 
frumosului. Unul o imaginează pe aceasta, altul pe aceea. 
Creştinismul stă *“ față în faţă”” cu Frumosul şi contemplă 
prin credinţă ceea ce lumea precreştină vedea numai 
“prin oglindă în ghicitură”(cf.l Cor.13,12). Expresia cea 
mai înaltă a spiritului artistic clasic a fost cultul frumosului 
în umbre. forme şi ritmuri. Nu concepea nimic altceva, 
nimic mai profund. Ca un spirit miop ce era nu putea să 
““străvadă””. Frumuseţea din lume şi-a pierdut valoarea 
pentru creştinism. Ceea ce e pământesc. grosolan, a fost 
considerat o umbră înşelătoare... Nu sunteţi de acord 
părinte Hrisostom? 

- Desigur. Deasupra frumosului sensibil se află 
frumosul spiritual. a zis Monahul Hrisostom. “Crinii 
câmpului şi păsările cerului”, de care vorbeşte Domnul 
(Mt.6). reprezintă numai trepte de înălţare spre noţiunile 
mai spirituale. ale frumuseţii, bunătăţii şi înţelepciunii 
lui Dumnezeu. care sunt accesibile numai sufletelor 
luminate de Har... 

Creştinul vede frumusetea fără formă, pură. “Duh 
este Dumnezeu "(1n.4.24). In creştinism, frumosul sensibil 
a fost identificat cu frumosul spiritual, cu binele, şi a fost 
absorbit de el. lar binele suprem este Dumnezeu, în 
frumusețea uluitoare a Căruia credinciosul desăvârşit se 
destată cu nesat. Dar cum se vede frumosul aceasta? Prin 
noi inșine. prin întoarcerea spre cele dinăuntru. prin 
introspectie - ca să folosesc impropriu un termen 
contemporan - sau mai bine zis prin “contemplare”. De 
altfel. starea de contemplaţie constituie exigenţa ultimă a 
Monahismului. Augustin zice: ** Târziu Te-am iubit şi Tu 
erai înăuntru şi eu în afară şi acolo Te căutam ; şi eu, ce! 
fără formă. mă loveam de formele create de Tine. Căci 
nimeni nu Te iubeşte, decât numai cel care Te-a văzut, şi 
nimeni nu Te vede decât numai cel care Te iubeşte”. 
Întreaga noastră imnografie bisericească, a continuat 

Monahul Hrisostom, este înflorită cu expresiile 
frumos;frumuseţe, dar semnificaţia lor este cu desăvârşire 
spirituală. De multe ori în această imnografie se face uz 
de imagini frumoase luate din realităţile sensibile 
pământeşti ca de nişte c&mparaţii slabe spre evidenţierea 
frumosului spiritual dumnezeiesc. Şi frumuseţea aceasta 
este atât de legată de spirit (duh), încât cel care nu e curat 
spiritual. nu poate să bănuiască nici măcar existenţa ei. 
Fiindcă, aşa cum declară Sf. Vasile cel Mare: “Frumuseţea 
adevărată şi prea dorită, care poate fi văzută numai de cel 
cu mintea curată, este cea din jurul Firii dumnezeieşti şi 
fericite”. Şi o dovadă din lumea sensibilă despre aceasta 
este că atunci când, în urma unei îndelungate suferinţi, a 
unei dureri nobile ne simțim purificaţi. florile şi cerul 
vorbesc mai intens sufletelor noastre, dobândesc o 
transparenţă paradoxală, îi vedem pe oameni buni, cu 
simpatie. toate se îmblânzesc îmbrăcându-se în lumină, 
toate devin paşnice şi “bune foarte”. Nu socotiți că aşa 
trebuie să vedem tema? Dvs.părinte. a zis. adresându-se 
mie Monahul Hrisostom, sunt sigur că mă înţelegeţi în 
toată adâncimea şi extensiunea. întrucât, ca Monah, 
cunoaşteţi ceva din lacrimi, din inima curată şi din vederea 
minţii... 

- Aţi pus chestiunea într-un mod foarte corect, am 
zis. şi pentru ca să completez reflexiile voastre. adaug că 
atracția noastră naturală spre frumuseţile pământului are 
o profunzime metafizică. Ea se observă, însă, mai ales la 
cei “sufleteşti”(psihici) care nu au urcat în sferele 
spirituale, care, ţintuiţi de aceste frumuseți, nu pot să 
urce mai sus (cf.I Cor.2,14). Cei “duhovniceşti” 
(pnevmatici), fiind exercitaţi în urcuşurile dumnezeieşti, 
nici măcar nu acceptă să se întoarcă spre cele din afară, 
ci “din crăpăturile pământului”, contemplă de-a dreptul 
frumuseţea supremă, pe Dumnezeu. Cei dintâi, 
oprindu-se la priveliştea şi cultul frumuseţilor naturale, 
sunt incapabili prin ei înşişi să-şi procure hrană spiritului, 

căzând în idololatrie. Cei din urmă, eliberaţi de povara 
patimilor inferioare, înconjoară ca nişte Serafimi de foc 
tronul Slavei dumnezeieşti, aprinşi în dragoste de energiile 
Frumuseții celei nevăzute, despre care Sf.Vasile cel Mare 
se întreabă : “Ce este, deci, mai demn de admirat decât 
Dumnezeu? Ce dor al sufletului este mai puternic şi de 
nesuportat ca cel care vine de la Dumnezeu în sufletul 
curăţit de orice răutate şi care dintr-o dispoziţie adevărată 
spune: rănit de dragoste sunt eu”?... 

- O, câte lucruri frumoase, câtă frumuseţe!... a zis 
avocatul. Şi. totuşi, cât de puţin le înțeleg... Eu. părinţilor, 
aparţin categoriei “psihicilor””, pentru că eu cred numai 
în rațiune... Numai în cuvântul aristotelic: “Nu există 
nimic în minte care n-a fost mai întâi în simţire”... 


20. “Imagine a celor cereşti, cort...” 


N-a ajuns bine avocatul să-şi termine fraza lui şi 
în foişorul slab luminat am primit o vizită neaşteptată. În 
uşă a apărut un Monah bătrân, cu totul alb, cu o severitate 
dulce pe faţă şi privirea adâncă, de parcă vedea viaţa 
viitoare. Înalt şi cu o barbă mare, semăna cu un profet din 
Vechiul Testament sau cu Noe, Avraam, lacob... 

Monahul Hrisostom s-a ridicat şi ne-a prezentat 
pe venerabilul Bătrân: 

- Preabunul părinte Teolipt, a zis, şi-l îndemnă să 
se aşeze. 

Noi i-am sărutat dreapta, în timp ce el s-a întors cu 
bunătate spre monahul Hrisostom. 

- Nimeni, frate, nu e bun decât unul Dumnezeu... 

Am fost prezentaţi pe rând şi el ne-a urat: “Bine 
aţi venit”. 

- Continuaţi discuţia Dvs., a zis Bătrânul, şi şi-a 
rotit o privire scrutătoare spre noi toți. Prezenţa fratelui 
Hrisostom e o garanţie că vorbiţi despre lucruri 
duhovniceşti. 

- Da, părinte, a zis Monahul Hrisostom, vorbeam 
despre frumuseţile Sfântului Munte şi mai în general 
despre frumos. 

- Adică despre frumuseţea naturală a Sfântului 
Munte? a întrebat Bătrânul. 

- Pentru început, prietenul nostru avocat ne-a citit 
o excelentă descriere a Sfântului Munte aparținând 
bizantinului Gregoras, dar tema s-a deplasat pe tărâm 
duhovnicesc. 

- Sigur. a zis Bătrânul cu glas adânc, Athosul 
prezintă un univers de frumusețe inexprimabilă care, 
legat cu vicțuirea îngerească a Monahilor, alcătuieşte 
cum spune Sfântul Grigorie Palama, “un loc vestit şi 
venerat. vatră a virtuţilor. sălaş a tot binele, cort nefăcut 
de mână şi imagine a celor cereşti. loc liber de orice 
necurăţie şi mai presus de orice patimi reprobabile”... În 
această peninsulă sfântă toate dobândesc o adâncime 
metafizică iar întăţişarea şi forma sensibilă a Athosului 
nu sunt lipsite de oarecare semnificație tainică. Nu ştiu 
dacă şederea mea de mult timp în Sfântul Munte şi 
dragostea mea faţă de Monahism nu m-a făcut să-l văd în 
acest fel. În orice caz pe cerul azuriu al Athosului cred că 
văd coruri de îngeri care laudă pe Domnul. Primăvara 
parcă aud melodii dumnezeieşti din ţara Celui mai presus 
de fiinţă. Prin măreţia sălbăticiei lor.furtunile tulbură în 
chip inălțător pacea mea. Cicloanele însoțesc ca un ecou 
rugăciunile mele “din adâncuri”. Vorbesc cu florile, atâta 
grație au. Cred că dimineata vegetaţia luxuriantă se 
înroşeşte din invidie faţă de muşchiul reavăn care ascunde 
cu timiditate pământul feciorelnic. lar în promontoriile 
dantelate ale Sfântului Munte. cu ieşirile lor ascuţite, 
care îl strâng ca un pumn, văd. în combinaţie cu albul 
strălucitor al *spumei mării”. o cunună de spini, ca o 
expresie plină de semnificaţii a vieţii martirice a 
Monahilor lui... dar şi ca un simbol al aşteptării dreptei 
răsplăți de la Domnul lisus, care preţuieşte luptele 
duhovniceşti. 

- Dacă e poezie transfigurarea lucrurilor materiale 
în ceva mai sensibil, a zis teologul, atunci sunteţi un 
admirabil poet. venerabile Bătrân. 

Bătrânul Teolipt zâmbi cu gravitate. . 

pur şi simplu o înălţare anagogică. Obiectul privegherilor. 


- Numai poet nu sunt, iubitul meu, a zis el. Ca 
Monah n-ar fı cu putinţă să fiu poet, în sensul actual. 
Monahul este după vârsta duhovnicească un ‘‘bărbat”’. 
Luminile-umbre, ritmurile, chipurile şi culorile, sunt 
pentru desfătarea *“pruncilor””. Dar “chipul lumii acesteia 
trece” (1 Cor.7, 31), în vreme ce Monahul urmăreşte cele 
veşnice... | 

- Dar de ce ați vorbit cu atâta poezie, dacă nu 
gândiţi poetic? a întrebat teologul. 

- Monahul nu e un poet şi nici nu se ocupă cu 
cuvintele privitoare la “iubirea de frumos”. Faceți evident 
o confuzie între spiritualitate şi estetică. Eu m-am folosit 
de anumite forme, ca să dau o expresie unor noţiuni din 
afara lumii. Dar nu rămân la aceste forme, nu rămân 
țintuit în admiraţie faţă de frumuseţile pământului. fac 


Monahului şi al ostenelilor lui zilnice este curățirea 
inimii de multiplele ei excrescenţe nenaturale. Ca atare, 
noi n-avem timp pentru romantism. a zis Bătrânul şi a 
tăcut. 
- Dar natura frumoasă nu influențează binetăcător 
pe Monah? întrebă teologul. Nu este ea folosită pentru o 
înălţare anagogică, cum ziceaţi? 
- Nu trebuie să-l influenţeze. a răspuns Bătrânul. 
Sau. mai mult, dacă-l influenţează, fie şi binefăcător, el 
trebuie să se îngrijească să se elibereze de influenţa ei. 
fiindcă aceasta este o dovadă că inima lui e scindată, că 
dă o parte a ei şi celor pământeşti. în vreme ce scopul e ca 
aceasta să se facă unitară şi să-şi deşerte întreg dorul spre 
Dumnezeu. Lupta Monahului e sever ascetică. Monahul e 
““filocalic”” (iubitor de frumos) şi poet. Însă, al unei alte 
lumi. Cum să nu fie iubitor de frumos, cel care e în 
Dumnezeu? Dar frumosul este unit de noţiunea binelui şi 
a adevărului, în aşa fel încât nu putem să înţelegem un 
frumos neduhovnicesc şi neadevărat. Pornind de la acest 
fapt, suntem călăuziţi în mod necesar spre sfera 

Frumosului suprem, unde tronează adevărul şi viaţa în 
Dumnezeu... 

- Până când vom ajunge la starea aceea, din care 
am putea să ne înălțăm în sfera Frumosului suprem, 
pentru ce nu trebuie să primim formele frumosului 
pământesc, fără să greşim, a observat teologul? 

- Dacă inima noastră n-a devenit încă curată, e 
evident că şi formele frumosului nu putem să le privim 
curat, deci fără să păcătuim, fiindcă “toate sunt curate 
celor curați” şi pentru că “nimic nu este întinat decât 
pentru cel care socoteşte că ceva este întinat, pentru acela 
este întinat” după de Dumnezeu insuflatul Pavel (Rom.14, 
14). Aşa încât, în loc să acceptăm o vrajă mincinoasă, cu 
riscul de a moleşi sufletul nostru, se impune să ne 
întoarcem spre curățirea noastră lăuntrică. Sufletul care 
- nu este “contemplativ”, adică cel care nu are acea curăţie 
care-l duce la contemplarea lui Dumnezeu, vede lumea 
exterioară prin prisma patimilor lui. Cum, deci, poate fi 
folositoare vederea formelor frumosului? a zis Bătrânul... 


21. Bătrânul Teolipt 


- Constat cu bucurie, venerabile Bătrâne Teolipt, 
că aţi analizat lucrurile într-un mod foarte convingător. 
Se pare, însă, că posedaţi atât învățătura din afară, 
“bătătorită” de toţi, cât şi înţelepciunea dinăuntru, care 
are o valoare unică în astfel de teme, a zis teologul. Pot, 
deci, să-mi pun mari speranţe că ne veţi da o soluţie 
satisfăcătoare problemei Monahismului, asupra căreia 
am avut o lungă discuţie... 

- A fost într-adevăr o binecuvântare de la Domnul, 
venirea Bătrânului Teolipt, a zis intervenind Monahul 
Hrisostom, fiindcă este experimentat străbătând, cu harul 
lui Dumnezeu, al cincizeci şi şaptelea an în asceza 
filosofiei Monahale şi pe deasupra stăpâneşte şi cunoştinţa 
care în Hristos nu este cunoştinţă. l 

- Este adevărat, părinte Teolipt? a zis teologul. 

- Cât priveşte anii viețuirii mele în Mănăstire, da, 
a răspuns Bătrânul. Dar cât priveşte recomandările bunului 
frate Hrisostom, ele se datorează marii lui bunătăţi. Noi 
oamenii, în noi înşine, nu avem vreo valoare care să fie 
luată în seamă. Suntem făpturi neputincioase. Şi chiar 
dacă ne-am învrednicit de o luminare care vine de la 
prima şi unica lumină, “care luminează pe tot omul care 
. vine în lume” (In 1, 9), noi aruncăm razele noastre prin 
reflectare şi fraților noştri. Dar dacă “lumina care e în noi 

c9- Dialoguri la Athos vol. | 


este întuneric, întunericul e cu atât mai mult” (Mt.6, 23). 
Suntem astfel luminaţi din altă parte. Ce lucru propriu 
avem prin urmare? 

Un fior ne-a trecut la cuvintele acestui înţelept 
Bătrân. 57 de ani de bunăvoie între zidurile unei Mănăstiri! 
O întreagă viață! Ce făclie nestinsă de dragoste şi de 
aşteptare va fi ars în pieptul martiric şi cucernic al acestui 
moşneag, ca să păstreze o astfel de lumină a spiritului? 
Câte iubiri dumnezeieşti şi de nesăturat nu vor fi dat 
puteri acestui vas de lut ca să reziste la 57 de ani de 
suferinţă şi privaţiuni şi să apară acum înaintea noastră 
într-o înflorire atletică, venerabil, sincer, cu tinereţea 
reînoită, ca a vulturului! Cred că nu s-ar putea găsi o 
demonstrare practică mai convingătoare a puterii 
Creştinismului... 

- Câţi ani aveţi, dacă îmi permiteţi? a întrebat 
teologul. 

- 85, a răspuns Bătrânul. 

- Când aţi venit la mănăstire aveaţi 28 de ani? a 
reluat teologul. 

- Cu harul lui Dumnezeu aşa este, a răspuns 
Bătrânul. 

- Să-mi îngăduiţi, venerabilul meu Bătrân, a zis 
teologul, să vă întreb cum aţi devenit Monah, cum aţi luat 
hotărârea?... 

- Multe îmi cereţi, a zis zâmbind Bătrânul. Sunteţi 
sigur că mă veţi înţelege, dacă am să vă spun cum am luat 
hotărârea să devin Monah? 

- Nădăjduiesc că da, a zis teologul. 

- Vă întreb aceasta, a zis Bătrânul, fiindcă avem 
psihologii diferite. Şi Dvs., care nu aţi încercat acel 
sentiment care împinge pe cineva spre Monahism, vă va 
veni foarte greu să mă înțelegeţi. Psihologia monahului 
este inaccesibilă logicii celor din lume, fiindcă printr-un 
salt eroic Monahul, se mută într-o altă lume. Desigur, veţi 
replica că toţi creştinii “nu au aici cetate stătătoare” 

(Evr.13, 14) şi toţi suntem stăpâniţi de sentimentul 
provizoratului de aici, fapt care ne duce cu gândul la 
“cetatea viitoare, pe care o căutăm” (Evr.13, 14). Aceasta 
însă nu e adevărat. In lume, oricât s-ar strădui cineva să 
se țină la înălţimea din afara lumii, nu poate reuşi 
aceasta, din cauza amestecului obligatoriu cu cele 
pământeşti. Cel mult dacă reuşeşte să cugete doar cu 
gândul că nu aparţine lumii acesteia, dar inima nu poate 
să se elibereze de simţirea prezentului crud. Viaţa practică 
a monahilor, însă, departe de lume şi într-un mediu 
teocratic, pătrunde până în cutele cele mai fine ale 
sufletului şi le formează şi o psihologie corespunzătoare. 
De aici se formează o prăpastie de netrecut între două 
lumi diferite... 

- Vă înţeleg foarte bine, a zis teologul şi vă rog, 
părinte Teolipt, să nu refuzaţi a-mi satisface această 
dorinţă, fiindcă în calitatea mea de teolog sunt extrem de 
interesat să fiu informat despre Monahismul Bisericii 
Răsăritene. Interesul meu faţă de instituţia Monahismului, 
pe care o consider greşit înterpretată în zilele noastre, a 
crescut şi mai mult dintr-o convorbire pe care am avut-o 
în după-amiaza aceasta cu cei de faţă... 

- Şi eu v-aş fi extrem de îndatorat, am cp d 
dacă ne-aţi spune ceva despre viața Monahală de la noi. 
Fiindcă între noi şi domnii de faţă s-a desfăşurat o discuţie 
în care mi-am luat sarcina să analizez principiile 
fundamentale ale Monahismului ortodox şi mărturisesc 
că nu consider deloc uşoară această întreprindere... 

- Dacă dorinţa mea de a ne povesti cum aţi devenit 
Monah, este indiscretă, atunci binevoiţi cel puţin să mă 
informaţi, a zis teologul, cum înţelegeţi, în urma 
experienţei Dvs.îndelungate, că îşi găseşte o justificare 
Monahismul nostru, pentru că tema aceasta provoacă 
multă discordie astăzi chiar şi între creştinii bine 
intenţionaţi. 

Ceea ce se întâmplă cu aceşti creştini bine 

intenţionaţi, a răspuns bătrânul Teolipt, clătinându-şi 
capul alb şi suspinând adânc, nu e de mirare. Fiecare om 
vede lucrurile pe măsura ochilor lui şi, atunci când e 
vorba să fie judecat Monahismul, care constituie expresia 
jertfei supreme, e nevoie ca el să aibe un spirit de 
observaţie exersat. Omul cu mintea îngroşată nu poate să 
distingă nimic dincolo de materie. Aceasta nu înseamnă 
că acel ceva nu există. Aşa şi în Creştinism. Există chiar 
şi în Biserică o scară fatală de materialism. Şi anume, 
Creştinismul se face cunoscut fiecărui creştin după 
capacitatea lui de primire, adică după gradul de subtilitate 
a cugetării, a cultivării conştiinţei, a curăţiei inimii, al 
capacităţii naturale, a dorinţei. Astfel: încât, având în 
vedere faptul că nici o opinie umană nu exprimă în mod 
sigur adevărul, fiindcă părerile sunt influențate de factorii 
amintiţi, în mod necesar va trebui să căutăm nişte măsuri 
şi etaloane sigure, nesupuse îndoielii. Acestea sunt Sfinţii 
Părinţi. Avem mărturiile lor, avem viaţa lor. De ce să mai 
lungim vorba? Repet, deosebirea de păreri între cei 
evlavioşi este explicabilă şi nu va înceta niciodată 
să existe, întrucât Monahismul apare ca o viață 
duhovnicească mai adâncă, iar oamenii vor constitui un 
mozaic de stări duhovniceşti. De altfel, să nu uităm 
cuvintele Apostolului: “cei sufleteşti nu primesc cele 
duhovniceşti” (I Cor.2, 14). 


22. “Am fost cucerit de Hristos”? 


- Vă exprimaţi extrem de reprezentativ, a zis 
teologul, dar vă rog să ne răspundeţi la o întrebare concretă, 
părinte Teolipt. Este adevărat că din sec.IV până în sec.X 
marii Părinţi ai Monahismului şi în general Monahii 
trăiau departe de societatea oamenilor, fără să fie prinşi 
de nevoile ei, adică trăiau îngrijindu-se numai de ei 
înşişi, sau se interesau şi de creştinii din lume cărora le 
ofereau în fel şi chip concursul lor? 

- Spuneaţi că sunteţi teolog, a răspuns Bătrânul, şi 
mă mir cum întrebaţi un lucru pe care cineva îl găseşte 
foarte uşor în istoria Monahismului Bisericii Răsăritene. 
Din sec. al IV-lea şi până în sec. al X-lea, Pustiile 
Egiptului, Siriei şi Palestinei cuprindeau mii de Monahi 
şi imaginaţi-vă la ce numere ameţitoare a crescut succesiv 
în aceste secole. Aceştia trăiau departe de lume, fie ca 
Isihaşti şi Pustnici, fie ca Schitioţi şi Chinoviţi. Ce putea 
să ofere societății un Monah care trăia într-o sărăcie 
desăvârşită şi se lupta cu propriile lui patimi? 

Teologul a observat: ` 

- Am citit, venerabile Bătrân, că, în perioada 
îndepărtată de care aţi amintit, mulți dintre Părinţi 
petreceau în oraşe şi-şi ofereau concursul lor creştinilor 
printr-o activitate folositoare societăţii, fie sprijinindu-i 
în credinţă, fie învăţându-i evlavia, fie ajutând în tot felul 

pe cei care aveau nevoie. 

- Aceasta este adevărat, a zis Bătrânul. Dar nu 
trebuie să credem că dacă unii Părinţi, foarte puţini la 
număr, au înfiinţat spitale şi azile de bătrâni pentru 
împlinirea nevoilor acelei epoci, urmează că ei croiau un 
drum nou pentru Monahi. Ei erau foarte puţini şi bătrâni 
în vârstă, dar puternici în duh, datorită nevoinţei lor din 
tinereţe, şi astfel puteau sta fără să se smintească, în 
mijlocul zarvei lumii şi prilejurilor de păcat. Pentru că 
lume şi monah sunt două lucruri cu desăvârşire 
ireconciliabile. Pe de altă parte, nu trebuie să scăpăm din 
vedere că Monahismul înseamnă luptă de desăvârşire 
sufletească şi, fie că cineva se retrage din lume din 
dorința de pocăință, fie din dragoste dumnezeiască ca să 
adore neîmprăştiat pe Dumnezeu, este cu neputinţă ca 
sufletul să poată fi satisfăcut fără linişte. Şi pentru ca să 
revin la prima întrebare a voastră, cum adică m-am horărât 
să devin Monah, vă informez, că dorinţa de a deveni 
monah m-a mistuit continuu timp de 15 ani şi cu toate 
poveţele mamei mele şi îndemnurilor prietenilor şi 
dascălilor mei, ca să urmez starea de cleric în lume, după 
studiile liceale a fost cu neputinţă să sting flacăra dorului 
sufletului meu pentru viaţa liniştită şi retrasă. Şi dacă 
rațiuni ţinând de datorii elementare față de familie nu 
mi-ar fi impus rămânerea în societate până la vârsta de 28 
de ani , negreşit că aş fi părăsit lumea mult mai devreme. 
Cum judecaţi aceasta? 

- Ca un lucru rarisim şi nu foarte corect, a răspuns 
teologul, din moment ce puteaţi să oferiţi multe pentru 
aproapele. 

- Aşadar, nu vi se pare corect, că am fost cucerit 
de Hristos? Uimitor!... Şi foarte primejdios, când e 
formulat de un teolog. Sincer să vă spun mă descurajaţi, 
când vă exprimaţi în acest fel. Vă repet, voința mea de a 
rămâne mai departe în lume slăbea şi se stingea, atunci 
când de inima mea care ardea se apropia dragostea 

dumnezeiască. Cum altfel aş fi putut să fac? Mă înţelegeţi, 
a zis Bătrânul? Şi faţa lui strălucea de veselie... 

- Fără exagerare, cuvintele Dvs. mă captivează, 
preacuvioase părinte, a observat teologul, dar totuşi nu 
pot să justific logic din punct de vedere creştin această 
practică, anume ca cineva să părăsească pe aproapele lui, 
să se dezintereseze de aproapele lui, să-şi închidă ochii 
față de nenorocirile fratelui, să nu îndrume pe cel 
neputincios pe drumul lui Dumnezeu, atunci când ar 
putea să facă toate acestea. Şi pentru că are dorința de 
isihie, să meargă în pustie şi să se închidă într-o mănăstire, 
pentru ca să facă ce? Nu pot să vă înțeleg, deşi respect 
spiritul vostru eroic, sinceritatea şi buna voastră intenţie. 

- Vedeţi, mi-a zis dulce Bătrânul Monah, că în 
cele din urmă am avut dreptate! Nu v-am spus de la 
început că e foarte greu să intre cineva care nu este Monah 
în sufletul Monahului? Cum să fim înţeleşi atât timp cât 
nu puteţi să pătrundeţi acolo unde toate se explică şi se 
simplifică? Faptul că logica Dvs.nu poate fi satisfăcută 
de soluţia cazului meu personal, pe care am fost silit să 
vi-l descopăr, înseamnă că aţi dezbrăcat Ortodoxia de 
mistica ei şi o priviţi ca ceva foarte superficial, exterior, 
ca o etică utilitaristă, ca o religie a folosului social şi nu 
ca o religie a credinței, iubirii şi răscumpărării. Nu 
justificaţi creştinul care stă în contact mistic cu Mirele 
sufletului lui - şi poate că, de vină e chiar Mirele care 
primeşte sufletul în unirea mistică (fiindcă aici ajunge 
logica Dvs.), numai şi numai pentru că a părăsit pe 
aproapele lui, ca şi cum Dumnezeu Cel atotputernic nu ar 
împlini toate voinţele acestui suflet sfânt, care s-a afierosit 
în întregime Lui. Cred, iubitul meu, că de Hristosul Tău 
ne apropiem numai prin cărți şi inima noastră nu tresaltă 
la iubirea Lui. Vai şi amar dacă Sângele vărsat de 
Dumnezeu-Omul n-ar fi sortit să curgă în inimile 
credincioşilor ca Iubire... 

23. “Doctore, vindecă-te pe tine însuţi” 


„.. Bătrânul Monah s-a ridicat, s-a dus spre fereastra 
deschisă a balconului şi şi-a înălțat ochii spre cerul 
înstelat. O linişte de negrăit domnea afară în noaptea 
aceasta. Peste grup plutea o tăcere adâncă. După puţin 
timp Bătrânul s-a întors la locul lui, gânditor şi schimbat 
dumnezeieşte şi cu o voce tremurată a zis: 

- Frate teolog, aţi încercat vreodată ceea ce în 
limbaj creştin se numeşte “dragoste dumnezeiască” "(eros 
divin)? 

- Ca să fiu sincer, preacuvioase, nu, a răspuns 
teologul. 

- Vă daţi seama că, în urma acestei mărturisiri a 
Dvs, sunteți incompetent asupra unei teme care nu se 
poate aborda numai raţional? 

- Cum să fie abordată dacă nu raţional? a întrebat 
teologul. 

- Eu n-am zis că nu se poate aborda raţional, a 
răspuns Bătrânul, ci că nu putem s-o abordăm numai 
raţional. 

- Şi cu ce altceva am putea s-o abordăm, a reluat 
teologul? 

- Şi cu inima, a răspuns Bătrânul. 

- Adică cu iubirea? a zis teologul. 

- Nu în chip abstract cu iubire, a observat Bătrânul, 


ci cu logica iubirii. Cu dragostea dumnezeiască a inimii 
şi cu “mintea lui Hristos” (I Cor.2, 16). 

- Dar nu se împacă oare, venerabilul meu părinte, 
a zis teologul, logica iubirii, “dragostea dumnezeiască” 
şi “mintea lui Hristos” cu egocentrismul? 

- Depinde de cum înţelege cineva egocentrismul, 
a zis bătrânul. Acesta este un termen supus interpretărilor 
de tot felul... 

- După amiază părintele Hrisostom a spus că în 
adâncul lui creştinismul este egocentric, a observat 
teologul. Şi mă întreb, cum a predicat Hristos iubirea, 
care e socială, şi, în acelaşi timp, egocentrismul, care 
înseamnă iubire numai față de noi înşine? 

- Se face o răstălmăcire a cuvintelor mele şi îmi 
veţi îngădui să intervin, a zis Monahul Hrisostom. N-aţi 
înţeles, prietene teolog, că prin cuvântul ““egocentrism”” 
am vrut să determin mersul sufletului creştin. Dacă m-aţi 
fi întrebat ce am înţeles prin cuvântul acesta, aş fi susținut 
că înainte de a ne manifesta iubirea unii față de alţii, se 
impune să ne iubim mai întâi pe noi înşine, în sensul ca 
noi să devenim mai întâi creştini şi abia apoi să ne 
întoarcem atenţia şi spre aproapele. Ar fi, presupun, o 
pură aberaţie, că eu să zac de o boală grea şi să recomand 
unuia mat uşor bolnav decât mine să se vindece fiindcă - 
aşa ar trebui motivată acţiunea mea - e rău să fie cineva 
bolnav. Cu alte cuvinte, să fiu eu rob patimilor, să am: 
“sapte demoni”(Lc.8,2) şi să zic aproapelui meu: frate, 
eşti rob răului, eliberează-te. Pe drept cuvânt aş auzi 
atunci: “doctore, vindecă-te pe tine înşuţi” (Lc.4, 23). 
Afară de cazul când prin iubirea unuia față de altul în: 
creştinism s-ar înțelege dăruirea unor fărâmituri şi se: 
acţionează numai din motive economice, când... Dar poate! 
veţi face următoarea obiecţie foarte rațională: Fiindcă nui 
suntem izbăviţi de patimi, trebuie să renunțăm oare la: 
mica filantropie pe care o practicăm?. Nu. Evlavios e: 
acela care în cercul lui îşi face datoria şi săvârşeşte 

binele. Filantropia este cea mai mare virtute şi nu trebuie 
să uităm de ea. Dar judecând în cadrul ortodox , a zis 
Monahul Hrisostom, orice filantropie care constituie o 
manifestare care nu garantează o sfinţenie a motivaţiilor 
ei, o acceptăm totuşi ca o practică bună, cu condiţia să fie 
legată de sentimentul păcătoşeniei. Aceasta ca să nu ne 
părăsească conştiinţa că ea nu este tot creştinismul şi că 
nu trebuie să dogmatizăm faptul că numai formele 
exterioare ale binelui constituie o aplicare a poruncii 
iubirii față de aproapele, când ele sunt numai un semn 
distinctiv al ei, de autenticitate îndoielnică. În orice caz, 
nu trebuie să uităm niciodată caracterul pedagogic al 
poruncilor. Acum, cât timp se cere ca cineva să se vindece 
pe sine însuşi, câte sudori şi.osteneli ascetice ca să lepede 
patimile, aceasta este o altă temă , pe care cineva o poate 
studia în istoriile Sfinţilor noştri...Eu am terminat... 

- Atât de puţină “valoare atribuiţi, părinte 
Hrisostom, filantropiei mult lăudate, a zis teologul, şi 
atât de puţin preţuiţi opera învățăturii Creştinismului, 
prin care oamenii se mântuiesc din mrejele răului cu tot 
felul de nume? 

- Nu doresc să spun aceleaşi lucruri. Vă repet că 
faptele acestea au o valoare relativă. Ca să mă înţelegeţi 
mai bine, e suficient să vă relatez că Sfântul Isaac Sirul 
zice că e mai preferabil să ne eliberăm de patimi, decât să 
întoarcem toate neamurile de la rătăcire. “Căci îţi e mai 
bine să te rupi pe tine însuți din legătura păcatului decât 
să eliberezi pe robi din robie. E mai bine pentru tine să ai 
pace cu sufletul tău şi să fii în acord cu treimea din tine, 
adică cu cea a trupului , sufletului şi duhului, decât să 
faci pace cu învăţătura ta între oameni despărțiți. Căci 
zice Sfântul Grigorie : “bine e să teologhisească cineva 
despre Dumnezeu, dar mai bine decât aceasta e să se 
curețe cineva pe sine pentru Dumnezeu”. În acest spirit au 
învăţat toţi Părinţii Asceţi. Este această învățătură 
egocentrică sau nu? Se recomandă mai întâi curățirea şi 

dobândirea iubirii şi doar apoi afirmarea noastră ca 
Filantropi, Dascăli, Păstori, Predicatori, Cateheţi! Oare 
nu înţelege acelaşi lucru şi dumnezeiescul Iacob, care 
zice: “nu vă faceți mulți învăţători, fraţii mei, ştiind că 
(noi învățătorii) mai mare osândă vom lua” (lac. 3, 1)? 
Noi nu subestimăm valoarea oricărei activităţi folositoare 
societăţii, în cadrul lumii. În acelaşi fel, însă nu trebuie 
să supunem luptele nevăzute ale Monahilor unor criterii 
lumeşti. Valoarea fiecărei forme de viaţă se preţuieşte în 
interiorul spaţiului ei. 

-Aşadar, există două măsuri şi greutăţi în 
Creştinism, părinte Hrisostom, a zis teologul? 

- Nu numai două, a răspuns Monahul Hrisostom, 
ci câţi oameni sunt, atâtea măsuri foloseşte Dumnezeu 
pentru cântărirea faptelor lor bune şi rele. Luptându-se să 
ajungă la desăvârşire în limitele specifice ale instituţiei 
lor, Monahii, nu vor fi judecaţi pentru că nu au făcut fapte 
de filantropie, ci dacă şi-au eliberat sufletele lor de 
patimi. Şi pentru ca să înțelegeţi cu cât e mai înaltă 
curățirea de patimi decât oricare filantropie, vă voi spune 
numai aceasta: că acela care se curăță pe sine însuşi 
câştigă toate virtuțile, în puterea cărora aplică poruncile 
Evanghelice, fără a fi furat, ca unul curat, de slava 
deşartă. În timp ce acela care nu se îngrijește de curățirea 
lui, ci din uşurătate îşi pune nădejdea în valoarea absolută 
a unor acţiuni de binefacere pe care le face, acela exercită 
o operă filantropică sau didactică, dar continuă să poarte 
zdrenţele patimilor lui fatale. Faceţi bine; veţi fi răsplătiți. 
Nu comparaţi însă valoarea acestui bine cu lucrul excelent 
al Monahului. Nu identificaţi categorii de gen diferit. 
Amintiţi-vă de văduva săracă din Evanghelie (Mc.12,41). 
Dacă a fost fericită pentru doi bănuţi , pentru ce să fie 
lipsită de cinstire dacă ar avea aceeaşi dispoziţie milostivă 
dar nu ar avea cei doi bănuţi? Eliberaţi-vă, iubite teolog, 
de ideea preconcepută că faptele îndreptează pe om, 
independent de dispoziţia lui lăuntrică... 

24. Marcu Ascetul şi "faptele" 


- Dacă citiţi în “Filocalie” capitolele Sfântului 
Marcu Ascetul “Despre cei care îşi închipuie că se 
îndreptează din fapte”, vă veţi convinge despre exactitatea 
celor spuse de părintele Hrisostom, am zis adresându-mă 
teologului. Sfântul Marcu este cercetătorul adâncului 
sufletului omenesc şi anatomistul atent al virtuţii. Este 
marele filosof moral care a învăţat teoria din experienţa 
sa. Ucenic al Sfântului loan Hrisostom, el s-a dedicat 
ascezei în pustie, ca să-şi curețe sufletul de patimile 
reprobabile, ca să regăsească “frumuseţea originară” a 
sufletului şi să devină desăvârşit în Domnul. Mulțumită 
experienţei lui foarte adânci şi foarte felurite, a lăsat spre 
învățătură multe Cuvinte foarte importante despre 
conduita ascetică şi schimbările sufletului. Din nefericire 
ele s-au pierdut, afară de câteva. Ava Marcu se ocupă în 
principal de mişcările tainice ale sufletului. Cu un spirit 
de observaţie foarte ascuţit, el urmăreşte legea 
duhovnicească care funcţionează mistic şi care constituie 
o relație aproape stabilă între voinţa sufletului şi 
Dumnezeu. Este un “psihanalist” excepţional, profund 
inițiat în tainele lumii duhovniceşti. Experiențele lui 
n-au fost formulate în lucrări unitare, afară de cuvântul 
“Către monahul Nicolae”. Scrierile sale urmează metoda 
colecționării de mici aforisme sau ““capete”!, metodă 

aflată pe atunci în vogă şi în uz la bizantini. 

Fiind vorba de legea duhovnicească, el pleacă de 
la formula Apostolului Pavel care zice: “legea este 
duhovnicească” (Rom.7, 14). Crede că un bine nu poate fi 
nici lucrat nici crezut decât numai în Hristos lisus şi în 
Duhul Sfânt. După umila mea părere nu este uşor să fie 
redată învăţătura dumnezeiescului Marcu. Deoarece 
caracterul apoftegmatic şi independenţa gândurilor lui 
exprimă idei aparent fără coerenţă şi coeziune, adică fără 
o legătură între ele. Pentru Creștini, şi îndeosebi pentru 
cei ce viețuiesc ca Monahi, învăţătura lui este o oglindă 
în care fiecare poate să-şi vadă valoarea, corectitudinea 
sau rătăcirea în lupta virtuţii. Sf. Marcu cinsteşte credința, 
preţuieşte smerenia, îndeamnă la rugăciune, recomandă 
atenţie în alegerea învățătorului, învață soluţionarea 
greutăților prin rugăciune şi răbdare, notează diferitele 
rătăciri ale inimii. lubirea de plăcere o consideră o 
închisoare şi lanţ al sufletului, iar suferinţa şi întristarea 
în Domnul ca unele care deschid poarta cerurilor. Admite 
că există multe moduri de rugăciune, dar toate sunt 
folositoare. Desăvârşirea, accentuează el, nu se găseşte 
în virtuțile umane, ci este ascunsă în Crucea lui Hristos. 

Consider foarte importante cele 226 de capete ale 
avei Marcu: “Despre cei care îşi închipuie că se 
îndreptează din fapte”. Deşi sunt înrudite cu capetele 
“Despre legea duhovnicească”, totuşi sunt foarte preţioase 
pentru tema noastră, fiindcă unele din ele sunt consacrate 
dovedirii zădărniciei acelora care socoteau că îndreptarea 
este rodul faptelor lor. Ava Marcu Pustnicul, ne clarifică 
faptul că Domnul vrând să încredinţeze aceea că poruncile 
constituie o datorie impusă şi că înfierea se dăruieşte prin 
har oamenilor, pentru sângele Lui, zice: “când veţi face 
toate cele poruncite, atunci  ziceţi: slugi netrebnice 
suntem” (Lc.17, 10). De aici rezultă, zice ava, că Împărăţia 
cerurilor nu este o răsplată a faptelor, ci harul Stăpânului 
față de robii săi credincioşi. Fiindcă robul nu cere ca plată 

eliberarea ci-l mulţumeşte pe stăpânul Său ca un datornic 
şi aşteaptă eliberarea ca un har. Hristos a murit, după 
Scripturi, pentru păcatele noastre şi El dăruieşte eliberarea 
robilor Care-L slujesc bine, cum zice în Evanghelie: 
“bine rob bun şi credincios, peste puţine ai fost credincios, 
peste multe te voi pune; intră în bucuria Domnului tău” 
(Mt.25, 21). Câţi se laudă cu luptele lor, aceştia socotesc 
că faptele trupeşti îndreptează. Există unii, care nefăcând 
poruncile, socotesc că ei cred drept. lar alţii, făcând 
poruncile, consideră Împărăţia cerurilor ca o plată 
cuvenită, dar ambii se înşală. Dacă, zice el “Hristos a 
murit pentru noi, după Scripturi”, (| Cor.15, 3) şi “noi nu 
trăim pentru noi înşine, ci pentru Cel Care a murit şi a 
înviat pentru noi” (Il Cor.5, 15), e evident că trebuie să 
fim robi lui Hristos până la moarte. 

Cum, deci, vom considera înfierea ca datorată? 
Când auzim Scriptura zicând: “va răsplăti fiecăruia după 
faptele lui” (Mt.16,27), nu trebuie să înţelegem că Hristos 
răsplăteşte fiecăruia faptele vrednice de împărăție sau de 
gheenă, ci faptele din necredinţă sau din credinţă. Nu ca 
un negustor de lucruri, ci ca Dumnezeu Creator şi 
Răscumpărător al nostru. Deoarece, câţi ne-am făcut 
vrednici de naşterea din nou, aducem faptele bune nu 
pentru răsplătire, ci pentru păzirea curăţiei care ni s-a dat. 
Orice faptă bună pe care o lucrăm prin firea noastră ne 


“ajută să evităm contrariul ei. In afara Harului ea nu ne 


adaugă nici o sfințire. Pe neaşteptate, cel înfrânat se 
abţine de la lăcomia pântecelui. Săracul de la lăcomie. 
Cel tăcut de la poliloghie. Cel curat de la iubirea de 
plăcere. Cel cuviincios de la desfrânare. Cel mulţumit cu 
ce are de la iubirea de argint. Cel blând de la tulburare. 


| Cel smerit de la slava deşartă. Cel supus de la ceartă. Cel 


ce mustră de la ipocrizie. Tot aşa şi cel care se roagă se 
abţine de la deznădejde. Săracul de la iubirea de bani. 


: Mărturisitorul de la tăgăduire. Martirul de la idololatrie... 


lată, cum toată virtutea săvârşită până la moarte 

nu e nimic altceva decât o reţinere de la păcat. Reţinerea 
de la păcat este o lucrarea firii, nu este un preţ de schimb 
al Împărăției. Cel puţin acestea le cunosc eu ca expresii 
ale tradiţiei duhovniceşti ortodoxe, am zis şi am tăcut... 


25. Credinţă şi lubire 


- Sunt corecte acestea pe care le susţin părinţii?, 
a zis teologul adresându-se Bătrânului Teolipt. Fiindcă 
mă duceţi din nedumerire în nedumerire cu această 
considerare cu totul nouă a spiritului creştin. 

- Eu nu sunt nedumerit de nedumeririle Dvs, a 
răspuns Bătrânul. Întrucât n-aţi putut separa Monahismul 
de viaţa în lume, când auziţi un Monah vorbind, veţi 
cădea continuu din nedumerire în nedumerire. Fratele 
Hrisostom este consecvent liniilor Monahismului. Noi, 
iubite teolog, nu suntem uimiţi când nu găsim înţelegere 
la cei din lume, fie ei şi teologi. Şi e trist, fiindcă ei nu 
citesc foarte bogata literatură monahală pentru ca să se 
informeze. 

Monahismul Răsăritean, căruia Biserica i-a dat şi 
forma şi misiunea, constituie o realitate distinctă, o “viață 
ascunsă în Hristos” (Col.3, 3) o viaţă de credinţă 
desăvârşită, care se săvârşeşte într-un contact nedespărțit 
cu Dumnezeu şi care refuză să urmeze calea 
raţionamentelor omeneşti. Formularea mea nu trebuie să 
vă deranjeze. Monahismul nostru este strălucirea 
spiritualității Ortodoxiei, este nucleul, fiinţa ei, fiindcă 
se întemeiază pe Credinţă... 

Credinţa nu înseamnă o simplă acceptare a 
existenței lui Dumnezeu - fiindcă “şi demonii cred şi se 

cutremură” (lac. 2, 19) - ci este ceva care, la o analiză, 
scapă limitelor gîndirii umane. Nu mă gândesc la credinţa 
dogmatică, ci la cea pe care o cereau Apostolii: “dă-ne 
credință” (Lc.17, 5), din care dacă are cineva şi numai cât 
“un grăunte de muştar” va putea muta şi munţii. Credinţa 
în acest sens formează semnul distinctiv al Creştinului. 
Nici o faptă, nici o virtute nu are valoare în Creştinism 
dacă nu e o roadă a credinţei, dacă nu provine din credinţă, 
dacă nu o împărtăşeşte Dumnezeu. Fără binecuvântarea 
dumnezeiască, eforturile noastre sunt lipsite de strălucire, 
sunt nedesăvârşite, sărace, omeneşti: “Tot ceea ce nu e 
din credinţă, este păcat” (Rom.14, 23). Hristos se apropie 
de oamenii care cred în El. Şi face minuni. Se coboară la 
dorințele omeneşti legitime. Vorbeşte cu oamenii, ““aşa 
cum vorbeşte cineva cu prietenul lui”(leş.33,11). Credinţa 
constituie legătura mistică între măreţia dumnezeiască 
infinită şi firea omenească mărginită. Credinţa înseamnă 
apropierea celui care crede de cel în care crede. Înseamnă 
contact efectiv, o absorbire a sufletului de către Dumnezeu 
în virtutea lucrării dumnezeieşti. 

Cuvântul Domnului “Eu sunt în Tatăl şi Tatăl este 
în Mine” (loan 10, 38) exprimă modelul relaţiei dintre 
Dumnezeu şi credincios în Hristos. Aceasta se înţelege şi 
din cuvântul. dumnezeiesc: “Rămâneţi în Mine şi Eu în 
voi” (loan 15, 4). lată întreaga taină a credinţei în Hristos. 
lată în toată plenitudinea lui caracterul revelat al 
Creştinismului. lată adâncimea şi esenţa religiei 
supranaturale a lui Hristos. Dar pentru ce (e nevoie de) 
credință? E o taină! Poate însă că nici nu constituie o 
taină. Dumnezeul nostru este un Dumnezeu al iubirii, e în 
fiinţa Sa iubire. Şi iubirea e comuniune. Caută, deci, 
contact, caută unire. O, adâncul bogăției şi înţelepciunii 
şi cunoaşterii lui Dumnezeu! Un ocean infinit de iubire! 
El a recapitulat toate în credinţa în EI, ca să-i facă pe toți 
“părtaşi ai dumnezeieştii firi” (II Petru 1, 4)... 

Dumnezeu vrea ca omul să fie în întregime al Lui, 

c10- Dialoguri la Athos vol. I 


să-l fie consacrat în chip absolut, fiindcă iubeşte făptura 
lui, care numai în El poate să-şi găsească împlinirea 
tuturor dorințelor sfinte şi restaurarea ei veşnică în lumină. 
El refuză omului dreptul de a se întoarce spre alte direcţii 
afară de El. Această voință Domnul a descoperit-o deplin 
în Noul Testament. Ceea ce spune Apostolul Pavel, acel 
: “în Hristos”, acea prepoziţie “în”, plină de taină şi 
dragoste înflăcărată, cuprinde în sine întreg Creştinismul 
Sfântului Apostol, întreg Creştinismul credincioşilor. 
Capitolul 11 din Epistola către Evrei este cel mai frumos 
imn închinat credinţei. Aceasta formează temelia 
creştinismului. Exigenţa lui cea mai adâncă, secretul lui 
şi puterea lui invincibilă. Credinţa înseamnă primăvara 
sufletelor. Strămută din cele trecătoare în cele veşnice. 
Ne face în stare să simţim că “nu avem aici cetate 
stătătoare” (Ev.13, 14). 

Fără credinţă, Creştinismul cade în chip fatal 
într-un fel de sistem filosofic. Înainte de toate, îşi pierde 
metafizica, ceea ce reprezintă natura lui dumnezeiască. 
Dacă încetăm “să vedem” prin credinţă, “prin oglindă în 
ghicitură” (I Cor.13, 12), nu ne deosebim cu nimic de 
necredincioşii din lume, am pierdut drumul sufletului 
nostru. Credinţa este şi ființa şi modelul nostru al 
creştinilor. Fără credință nu suntem în stare să ne apropiem 
de Hristos, nu putem să înțelegem adevărurile metafizice, 
încetăţenite în lumile imateriale, nici care e taina 
Iconomiei dumnezeieşti, nici pe Hristos, nici pe noi înşine, 
moartea, viața. Fiindcă, după definiţia Apostolului 
Neamurilor “credinţa este dovada lucrurilor nevăzute” 
(5%, 17, 1): 

Fără credinţă nu ne simţim pe noi înşine liberi, ne 
sufocăm de emanaţiile lucrurilor pământeşti. Fără 
credință, viața noastră se preschimbă într-o tragedie 
insuportabilă, fiindcă ni se uscă simţirea şi întunecă 
spiritul. Credinţa dă viață, întraripează, înalță pe om în 
ordinea lui proprie. Şi o condiţie fundamentală a ordinii 

spirituale este armonizarea relaţiilor dintre Dumnezeu şi 
om, dintre Creator şi creatură, Hristos şi credincios. 
Credinţa în Hristos este o roadă a Duhului, care e bucurie, 
pace, îndelungă răbdare, dragoste... (Gal.5, 22). 

Calea aceasta a credinței absolute a urmat-o 
Monahismul nostru. Şi având în vedere această natură, 
fiinţa şi adâncimea acestei credinţe desăvârşite şi, pe de 
altă parte, cunoscând cât de greu este să-şi însuşească 
cineva această stare supraraţională a credinţei, nu mă mir 
câtuşi de puţin că nu puteţi să înţelegețţi, în ciuda celor pe 
care le-a expus fratele Hrisostom şi eu, că Monahismul 
nostru îşi găseşte o justificare absolută prin Credinţa şi 
lubirea în Hristos lisus... 


26. “Am părăsit petrecerile în cetate” 


Ultimile cuvinte ale Bătrânului Teolipt au fost 
urmate de o adâncă tăcere. Ochii tuturor erau aţintiţi spre 
acest venerabil bătrân care nu dezvoltase, rece, o teorie 
obişnuită, ci în cuvintele sale se simțeau cu adevărat 
pulsaţiile unei mărturisiri înflăcărate care însoțea 
cuvintele ce ieşeau din adâncuri. Fiecare putea să aibă 
ideile lui, dar înaintea unui bătrân erou, care vorbea în 
numele unei vieţi sfinte de 57 de ani, eram constrânşi, fie 
că eram de acord sau nu, să ne descoperim. 

- Venerabilul meu părinte Teolipt, a zis Monahul 
Hrisostom, ați dezvoltat în modul cel mai teologic 
importanţa credinţei în Hristos şi aţi prezentat în chip 
analitic consecinţele ei în sfera teoretică şi practică a 
vieţii credincioşilor. Această credinţă, transpusă în 
Monahismul nostru, îi dă conţinutul şi însuşi suportul pe 
care se bazează. lar recunoaşterea faptului că “prin 
credință umblăm, nu prin vedere” (II Cor.5, 7) oferă o 
valoare infinită acestui factor al vieții noastre în Hristos, 
credinţa, care este legată indisolubil cu iubirea. 

Astfel încât, având în vedere specificul 
Monahismului, ca o instituţie care îşi propune 
desăvârşirea, se dovedeşte că Monahismul nostru este 
mânat în Pustie pe carul Credinței şi al Iubirii condus de 
Însuşi Hristos, fapt care suprimă orice îndoială cu privire” 

la funcţionarea lui binefăcătoare în Biserică, la 
“creştinătatea” lui, la purcederea lui cea mai autentică 
din Ortodoxie... 

- Ceea ce se observă în întâlnirea noastră, am 
remarcat eu, e că se face un efort apologetic în favoarea 
Monahismului, pentru ca prietenul nostru teolog să se 
convingă că forma “retragerii” din lume (a 
anahoretismului) nu e ceva nou, ci o continuare a tradiţiei 
Bisericii Răsăritene şi se bazează pe teologia Mistică a 
Părinților. Demn de remarcat e că noi trei suntem de acord 
întru totul, în timp ce iubitul teolog, închistat în ideile lui 
preconcepute, nu poate să se încredinţeze. Cu toate că s- 
a înregistrat în mod sigur un progres relativ în discuţie, 
prin slăbirea opoziţiei teologului, totuşi, înțelegerea 
deplină a Monahismului nostru este o chestiune de 
dragoste dumnezeiască, cum foarte just a spus Bătrânul 
Teolipt. Prin urmare, consider că efortul dialectic se 
impune numai până la un anumit punct, dincolo de care el 
nu mai are nici o putere. Şi în acest punct se dovedeşte că 
una e cugetarea şi alta inima. 

Dacă în inima prietenului teolog ar birui dragostea 
față de Dumnezeu, n-ar mai fi nevoie de o discuţie atât de 
îndelungată şi nu atât de folositoare. Fiindcă l-ar convinge 
însăşi natura iubirii. Şi nu numai iubirea, ci şi cunoaşterea 
elementară a condiţiilor în care se curăţă sufletul l-ar fi 
convins că fără îndepărtarea de grijile vieţii nu este cu 
putinţă atingerea cu succes a scopurilor Monahale. Marele 
Vasile, care e considerat organizatorul vieţii monahale în 
Răsărit, se pronunţă foarte clar: “Cel ce voieşte să 
urmeze cu adevărat lui Dumnezeu, trebuie să se desfacă 
de legăturile strădaniilor vieţii, iar aceasta se realizează 
printr-o retragere desăvârşită şi prin uitarea vechilor 
obiceiuri. Încât, dacă nu ne-am înstrăina de rudenia 
trupească şi de viața socială, ca şi cum am trece, prin 
asceză, într-o altă lume după cel care a zis: “vieţuirea 
voastră este în cer” (Filip 3, 20), este cu neputinţă ca noi 

să atingem scopul de a bineplăcea lui Dumnezeu, Domnul 
însuşi spunând-o hotărât: “oricine dintre voi, care nu se 
leapădă de tot ceea ce are, nu poate fi ucenicul meu” 
(Lc.14, 33). Presupun că prietenul nostru teolog nu-şi 
îngăduie să invoce la infinit ignoranţa... 

- Fiindcă, v-aţi referit la Sfântul Vasile cel Mare, 
a zis Monahul Hrisostom, pentru întărirea acestor puncte 
de vedere şi ca să se arate şi mai clar cum cugeta despre 
Monahi Arhiepiscopul Cezareei, desprind dintr-o epistolă 
a lui către prietenul său Grigorie Teologul, următoarele 
cuvinte de care îmi aduc aminte: “Căci am părăsit 
petrecerile în cetate, ca prilejuri de mii de păcate. O fugă, 
o separare de toată lumea. Retragerea din lume nu înseamnă 
să ajungi trupeşte în afara ei, ci să smulgi sufletul de 
simpatia lui faţă de trup, să devii fără cetate, fără casă, 
fără nimic propriu, fără avere, fără viaţă, fără lucruri, fără 
relaţii, neînvăţat în învăţăturile omeneşti. lar pentru 
aceasta un foarte mare folos ni-l oferă nouă pustia, care 
potoleşte patimile şi ne dă răgaz să le tăiem desăvârşit din 
suflet cu ajutorul raţiunii”. Ce aveţi să obiectați la aceste 
cuvinte ale Sfântului Vasile cel Mare, iubite teolog? 
Pentru ce nu vă lăsaţi convins de conducătorii noştri?... 

- Nu vă mulţumeşte, frate Hrisostom, faptul că mă 
interesez să învăţ un adevăr pe care poate nu-l cunosc şi 
că mă îhdrept în progresie geometrică spre acceptarea 
lui? a zis teologul. De altfel, există în mine un ““tomism”” 
care vine din temperament. Aveţi compasiune față de 
mine. 

- Constat că nu sunteţi satisfăcut, frate, a continuat 
Monahul Hrisostom, de toate câte vi le-am expus. Nu 
puteţi să înţelegeţi un creştin care trăieşte în afară de 
lume. Şi totuşi! Dacă e adevărat că “sufletele noastre se 
nasc creştine”, atunci cele mai iubitoare de Dumnezeu 
vor înclina spre Pustie. Mai mult, dacă se are în vedere , 
contactul nostru cu “lumea care zace în puterea celui rău” 
(I loan 5, 19) şi exercită o influență nefastă asupra 

sufletelor noastre, atunci în mod logic va trebui să ne 
detaşăm de ea. Dar, din nefericire, ea ne farmecă şi o 
iubim sub tot felul de pretexte... 

- Aşadar, câţi nu merg să se facă Monahi, a 
observat teologul, iubesc lumea? 

- Nu pot să susţin aceasta în general, a zis Monahul 
Hrisostom, dar după Evanghelie rari sunt cei care se 
ostenesc în lume. 

- Şi ceilalţi, deci, iubesc lumea? 

- Dacă nu lumea, cel puţin pe ei înşişi, a zis 
Monahul. 

- Cum înţelegeţi această dragoste față de ei înşişi? 
a observat teologul. 

- Ca o viaţă creştină fără osteneală şi ca slavă 
deşartă. Şi cum să pretindem să se ostenească câtă vreme 
n-au încercat bunătăţile care se ivesc din osteneală ? Sau 
cum să nu cadă în slavă deşartă oameni care nu sunt 
exersaţi în fapte de smerenie? De aceea, concepţiile 
Monahale sunt imbatabile, fiindcă Monahii se exercită în 
nevoinţă (asceză) şi smerenie, a zis Monahul Hrisostom, 
şi aplecându-se puţin şi-a ascuns faţa în palmele, parcă ar 
fi vrut să se concentreze în sine însuşi. 

- Dar pentru ce e nevoie de osteneală de bunăvoie 
în viața noastră? a întrebat teologul. 

Monahul Hrisostom nu auzise întrebarea, dar după 
puţin timp s-a îndreptat cu ochii înlăcrimaţi. Şi-a înălţat 
privirea spre cer şi şi-a încrucişat mâinile pe piept, a făcut 
o mişcare pe scaun, ca şi cum ar fi vrut să se aşeze mai 
bine, apoi a rămas nemișcat, de parcă ar fi uitat că se 
găsea între noi. 

- Părinte Hrisostom, nu aţi răspuns la întrebarea 
mea, a zis mai accentuat teologul. 

- Care întrebare, iubitule, care? a zis cu uimire 
Monahul, ca şi cum şi-ar fi revenit din absorbirea lui, iar 
faţa mi se părea “ca o față de înger”(F.A.6,15)... 

- V-am întrebat, a răspuns teologul, spre ce anume 

ţinteşte nevoinţa de bunăvoie? 

- Dar nu aceasta a fost tema noastră iniţială, 
iubitul meu, a observat Monahul Hrisostom. Sincer, mă 
puneţi în încurcătură cu astfel de întrebări. E ca şi cum 
m-aţi întreba, pentru ce există crucea în viața noastră? De 
altfel, chiar şi analiza teoretică a importanţei nevoinţei de 
bunăvoie nu va putea să vă ofere prea multe lămuriri, 
fiincă osteneala nu e teorie, ci un mod de viaţă. 
Creştinismul nu-l putem înţelege teoretic ci numai dacă 
trăim poruncile. Creştinismul e numai trăire, e viață, e 
plugărie sufletească. Hristos n-a formulat teorii 
superioare. El a dat numai schiţa vieţii sufletului. Când 
spunem cât de frumos şi măreț vorbeşte Sfânta Evanghelie, 
trebuie să ne gândim în ce măsură noi le trăim şi le 
simţim. Când vom iubi pe Domnul şi “ne vom răstigni 
trupul împreună cu patimile şi poftele” (Gal.5, 24), atunci 
vom înţelege poate “marea taină a evlaviei (creştinătăţii)” 
(I Tim.3, 16) de care vorbeşte şi vom înţelege poate fraza 
ioaneică: “*Dar sunt şi multe altele câte a făcut lisus, care, 
dacă s-ar fi scris în parte, cred că lumea aceasta n-ar 
cuprinde cărţile scrise” (In. 21, 25). 

Deci, a continuat Monahul Hrisostom, putem “să 
ne răstignim împreună” cu Hristos ca să devenim prietenii 
Lui “şi copărtaşi Lui”? Ce aveţi să răspundeţi, prietene în 
Hristos? 

- Nu voi răspunde fratelui Hrisostom, a zis 
teologul, fiindcă aş deschide o nouă temă, ale cărei 
peripeții nu pot să le prevăd, în vreme ce aceea care mă 
interesează în special nu s-a terminat. Consider, însă, 
indispensabil să vă mulțumesc, părinţilor, pentru 
întrunirea noastră şi pentru cuvintele voastre adânc gândite 
asupra unei teme extrem de serioase, care, fără nici o 
exagerare, e legată de problemele cele mai importante ale 
Creştinismului şi ale sufietului omenesc. Mărturisesc că 
nu de multe ori am auzit vorbindu-se despre aceste teme 
şi poate acesta este motivul pentru care nu pot pătrunde 

pe deplin în spiritul cuvintelor voastre. Mâine aveam de 
gând să plec cu prietenul meu avocat, ca să continui turul 
prin Sfântul Munte. Dar voi amâna plecarea mea pentru 
poimâine numai cu scopul de a rămâne mai mult cu voi. 
Sincer, venerabili părinţi, mi-aţi trezit atât interes, încât 
nu aş vrea să fug de aici cu idei confuze şi fără să fi putut 
ajunge la concluzii pozitive asupra temei Monahismului. 
Nădăjduiesc, deci, să mă ajutați în aceasta, iertând 
eventualele mele insistenţe şi nedumeriri, din cauza lipsei 
de experienţă. Pe de altă parte, convingerile noastre nu se 
pot schimba atât de uşor. Plasarea temei într-un mod atât 
de fin, presupune o spiritualitate de care mărturisesc că 
nu dispun în prezent, dar cred că deja mă găsesc foarte 
aproape de soluţie... 

- Vă felicit pentru dragostea voastră de învăţătură, 
a răspuns Bătrânul, dar să nu uitaţi, totuşi, că nimeni nu 
poate să înțeleagă lucrurile dumnezeieşti fără credinţă şi 
fără iubire, după cum v-am spus mai înainte. De altfel, aşa 
cum credința în Dumnezeu însoţeşte voinţa omului şi 
lucrarea Harului, tot aşa când e vorba ca cineva să 
dobândească o certitudine ““î 


în inimă, prin har’ asupra 
temelor în legătură cu divinul, el trebuie să jertfească 
înţelepciunea lui înțelepciunii Părinților. Aici are o 
aplicabilitate absolută maxima teologică: “cred ca să 
înţeleg”. Fiindcă natura lucrurilor dumnezeieşti este astfel 
încât trebuie mai întâi să le iubim şi apoi să le înţelegem, 
altfel cunoaşterea lor este inaccesibilă. Dar despre acestea 
mâine. Şi Bătrânul s-a înclinat uşor față de noi zicând: 
Noapte bună, domnilor şi părinţilor! şi a plecat. 

Ridicându-ne de pe locurile noastre, am răspuns 
toţi la salutul acestui înțelept Monah, martir şi măturisitor 
al evlaviei... 


27. “Pe lisus Il cere inima noastră”? 


Orologiul acestei Sfinte Mănăstiri, care de secole 
domina spaţiul ei interior, arăta, după măsurarea 
aghioritică a timpului, care începe de la apusul soarelui, 
ceasul al treilea din noapte. Culcaţi încă în chiliile lor 
sărace şi simple, unii pe pământul foarte tare, iar alţii pe 
un aşternut ascetic, monahii se odihneau de “osteneala 
trupului mult trudit”. Peste trei ore va răsuna cu o 
muzicalitate ritmică toaca de lemn, ca ei să se trezească 
la rugăciune şi slăvirea Marelui nostru Dumnezeu în 
Bisericile bizantine ascetice şi meditative... 

- Este minunat, a zis teologul, o realitate mai 
presus de orice descriere, să petreacă cineva în incinta 
unei Sfinte Mănăstiri din Sfântul Munte, în orele nopții, 
în care domneşte o tăcere mistică, plină de mister 
dumnezeiesc. Cât bogat material de reflexii filosofice nu 
oferă aceste forme istorice ale evlaviei care sunt sfintele 
Mănăstiri!... Sociologul ar găsi o uşurare în raționamentele 
fără ieşire ale problemelor lui chinuitoare, din privirea 
vieţii simple, modeste, sincere şi pline de curăţie a 
Monahilor. Poeţii şi literaţii vor putea să-şi potolească 
setea lor artistică cufundându-se în apele curate şi nesecate 
ale izvoarelor aghioritice. În fața acestei realități 
supralumeşti, înțelepţii vor avea mult folos şi în multe 
chestiuni îşi vor recunoaşte ignoranţa lor... 

Şi, într-adevăr, independent de formă şi misiune, 
în atmosfera filosofiei Monahale se află cele mai atractive 
idei şi cele mai adevărate noţiuni. În cadrul constituit de 
Dumnezeu al formei Monahale originale, omul, acest mic 
dumnezeu nedesăvârşit şi sărac, pentru care “toate s-au 
făcut”, se prezintă nepătat de întinăciunea lumească, 
nevinovat, transparent, capabil de a zbura spre înălțimi, 
înveşmântat de strălucirea scânteietoare a originii lui 
dumnezeieşti. În prozaismul existenţei noastre pământeşti, 
Monahismul constituie mesajul continuu al Împărăției 
cerurilor. Indiscutabil, existenţa Monahilor.este o oază 
dumnezeiască în viața noastră stearpă. Şi a tăcut. 

Pentru prima dată teologul se exprima cu atât 
entuziasm despre Monahism. În adâncul lui, el nu se 
opunea ideii de Monahism, întrucât cunoştea rânduiala 
fecioarelor în Biserica veche, dar în studiile lui îşi formase 
concepţia că îndepărtarea Monahilor de societatea 
creştinilor reprezintă o deviere de la spiritul autentic al 
Monahismului Bisericii Răsăritene. Însă, după câte auzise 
de la părinţii Teolipt şi Hrisostom, a început să sufere o 
oarecare mlădiere a ideilor lui. Impresiile masive în urma | 
discuţiilor din timpul zilei şi influenţa unei nopţi liniştite 
între zidurile unei Mănăstiri din Sfântul Munte au străpuns 
sufletul teologului. Aşa se poate explica întorsătura şi 
entuziasmul lui, care se manifestau acum în exaltări 
poetice pentru Monahismul pe care cu puţin timp înainte 
nu-l învrednicea de o prea mare prețuire. 

- V-a cuprins entuziasmul, prietene teolog, a zis 
Monahul Hrisostom. Aveţi dreptate. Pentru că oricine 
bea din apa Monahismului nostru nu va mai înseta în veac 
(1n.4,14). Dragostea de Pustie care, prin extensiune este 
o dragoste de Hristos, o dragoste “mai puternică decât 
iadul”, a înflăcărat suflete mari şi spirite eminente, iubite. 
Care dintre Părinţi nu a vegheat la picioarele lui lisus? 
Care Cuvios n-a plâns alături de lisus? Pavel cel cu mare 
glas, lăudându-se în ocările care i se aduceau pentru 

lisus, zice către întreaga lume: “mă bucur în suferinţele 
mele” (Col.1, 24). Şi: “Cine ne va despărți pe noi de 
dragostea lui Hristos? Necazul, sau strâmtoarea, sau 
prigoana, sau foametea, sau lipsa de îmbrăcăminte, sau 
primejdia, sau sabia?...Căci sunt convins că nici moartea, 
nici viaţa, nici îngerii, nici stăpânirile, nici cele de acum, 
nici cele viitoare, nici puterile, nici înălțimea, nici adâncul, 
şi nici o altă făptură nu va putea să ne despartă de 
dragostea lui Dumnezeu, cea întru Hristos Iisus, Domnul 
nostru” (Rom.8, 35, 38-39), lar Fer.Augustin într-un 
moment de exaltare strigă: “ar fi mai bine pentru mine să 
nu fiu deloc,*decât să fiu fără Hristos...” 

Nu puteam, frate, să întâlnim pe Cel lubit în 
salonul lumii. Şi fără El nu cunoaştem nimic. Cum zice un 
înțelept: “În ignoranţa noastră, pe lisus ÎI cere inima 
noastră. Toţi suntem predestinaţi pentru El şi sufletul 
nostru nu-şi găseşte odihna lui decât în El”. Natura 
dragostei dumnezeieşti este astfel că sufletul e continuu 
neliniştit alergând prin păduri şi pajişti, căutând pe iubitul 
lui şi întrebând împreună cu Mireasa din Cântarea 
Cântărilor: “Fetelor din Ierusalim, vă jur. De întâlniți pe 
dragul meu, ce-i veţi spune oare lui? Că sunt rănită de 
iubire” (Cântarea Cântărilor 5, 8). Şi iarăşi: “Nu cumva 
aţi văzut pe cel pe care l-a iubit inima mea?” 

După Dionisie Areopagitul, “dragostea 
dumnezeiască este extatică, nelăsând pe cei ce iubesc ai 
lor înşişi, ci ai celor iubiţi”. Ce vreţi, iubite teolog, în 
afară de Hristos nu cunoaştem nici ce este Dumnezeu, 
nici ce este viaţa, nici ce este moartea. Dragostea lui 
Hristos, constituie soluţia enigmei Pustiei, soluţia enigmei 
dorurilor tainice ale sufletului. lubiţi şi Dvs., prietene, şi 
mă veți înţelege... 

Şi Monahul Hrisostom s-a ridicat, s-a apropiat de 
teolog şi, bătându-l uşor pe umeri, a continuat: 

- Câte lucruri de prisos am spus astăzi, frate! 
Adevărul creştin e atât de simplu, încât dacă sufletele 

noastre ar rămâne curate şi simple, nu ar avea nevoie de 
atâtea cuvinte, de atâta povară de cunoştinţe zadarnice. 
Dar, fiindcă natura noastră s-a stricat din cauza 
neascultării în Eden, am devenit fiinţe complexe şi 
riscăm să nu ne mai înţelegem. Este un fapt tragic că rar 
doi fraţi gândesc la fel. Dar, slavă Domnului, El S-a 
întrupat ca să readucă pe om “la vrednicia dintâi”. Cu 
dragostea lui Hristos s-ar soluţiona toate nedumeririle 
Dvs., fiindcă toate problemele dintre oameni se reduc la 
inima omenească. “Mintea noastră este ca un mercenar ce 
slujeşte sub tot felul de pretexte dispoziţiilor inimii”. 
“Nu se culeg stafide din spini”, prietene. Cine are o inimă 
stricată nu poate avea idei sfinte. Presupun că nu veţi avea 
nici o obiecţie la acestea, deoarece ca teolog veţi fi 
cunoscând elementele de bază ale învăţăturii Creştine... 


28. “Nimic nu e mai dulce decît rugăciunea” 


- Mă puneţi într-o situaţie dificilă, a zis teologul, 
când îmi cereţi să accept în întregime idei cu desăvârşire 
necunoscute mie mai înainte. Că disting deja o lumină în 
punctele voastre de vedere, asta o mărturisesc. Dar nu 
subscriu, încă, la ideea că ““Cel iubit? abandonează 
lumea oraşelor şi colindă munți şi văi, căutând, ca un alt 
“frățior al miresei” din Cântarea Cântărilor, sufletele 
Monahilor, care viețuiesc în Mănăstirile deşertului, în 
“peşteri şi în crăpăturile pământului”. Această 
monopolizare a lui Hristos este inacceptabilă din punct 
de vedere creştin. 

- N-am spus asta, a observat Monahul 
Hrisostom, ci că Monahii se duc în Pustiuri... În tot cazul 
permiteți-mi să mă retrag şi... mâine vom continua... 

- O, părinte Hrisostom, a zis teologul, rămâi cu 
noi că e spre seară... 

- Aţi pierdut sentimentul timpului, iubite teolog, 
a zis monahul Hrisostom. Cu discuţia noastră ne-am 
apropiat fără să ne dăm seama de ceasul al patrulea din 
noapte şi avem şi obligaţii monahale. Ce părere aveţi 
Dvs., frate? a zis, adresându-se mie. 

- Eu sunt oaspete, am zis şi mă voi conforma 
regulilor ospeţiei. In ce priveşte obligaţiile noastre 
speciale eu, cel puţin, cred că se pot împlini şi în alt timp. 

În orice caz mă pun la dispoziţia Dvs. 

- Deci aveţi plăcere să mai şedem încă, frate 
sfinte, a zis Monahul Hrisostom. Eu credeam că v-am 
obosit cu discuţiile. Şi nu mă îndoiesc că aveţi rezistență 
pentru prelungirea veghii. Nu uitaţi.că după două ore va 
suna de slujbă şi nu se cade ca Monahul să absenteze... 

- Cu adevărat, ce rânduială înțeleaptă, a zis 
teologul, să se scoale omul la doxologie, în timpul în care 
toate se odihnesc! Cu multă dreptate a zis un înţelept că 
“filosofii trebuie să fie împreună cu zeii în zorii 
dimineţilor”. Şi să înalțe cântări duhovniceşti Domnului. 
lar smeritul Monah să convorbească cu EI! Într-adevăr, 
mare dar este pentru omul nenorocit rugăciunea. Cu 
adevărat “ne tragem dintr-un neam împărătesc”. 

- Sfântul Hrisostom, a observat Monahul 
Hrisostom, zice următoarele despre rugăciunea de noapte: 
“Înţelege ce mare lucru este ca, în noaptea adâncă, când 
toţi oamenii dorm, în liniştea cea mai adâncă, numai tu să 
te scoli, să dialoghezi cu îndrăzneală cu Stăpânul 
comun al tuturor; e dulce somnul, dar nimic nu e mai 
dulce ca rugăciunea; dacă vei dialoga cu El în parte, multe 
vei putea să reuşeşti, nefiind nimeni care să te 
tulbure şi nici ca să te distragă de la rugăciune; ai şi în 
timp un aliat pentru a reuşi în ceea ce vrei”. “Suntem 
datori să-L pomenim pe Dumnezeu mai mult decât 
respirăm”",recomandă Grigorie Teologul. 

- Eu aş fi de acord să prelungim veghea, cu condiţia 
să-mi spuneţi ceva despre Sfântul Munte, frate Hrisostom, 
a zis avocatul, dar în linii generale, ca să nu intrăm iarăşi 
în labirinturi teoretice. De altfel, despre istoria Sfântului 
Munte, şi mai general despre rolul pe care l-a jucat de-a 
lungul îndelungatei sale vieţi, cunoaşteni foarte puţine. 
Aşadar, să-şi ia osteneala prea distinsul vorbitor, părintele 
Hrisostom, să ne expună cu eleganța care-l distinge, dar 
şi cu obiectivitate, istoria patriei lui duhovniceşti, iar 
slujba o găseşte tot aici, atunci când noi vom pleca... 

- Vă mulţumesc pentru cuvintele Dvs. măgulitoare, 
a zis monahul Hrisostom, dar de ce stăruiţi la această oră . 
nepotrivită, să deschidem o nouă discuţie? Pe de altă 
parte interesul Dvs. de a afla istoria Sfântului Munte, mă 
face curios, de vreme ce nu ne-aţi lăsat nici o îndoială că 
convingerile Dvs. vă plasează între cei care consideră 
existenţa Monahismului un anacronism, cum de altfel aţi 
şi declarat-o expres... 

- Părinte Hrisostom, a răspuns avocatul, 
nedreptăţiți inteligența Dvs., dacă susţineţi că dat fiind că 
am unele concepţii, sau poate prejudecăţi, trebuie să 
încetez de a mai cerceta obiectul respectiv. Presupun că 
nu trebuie să fie cineva un psiholog experimentat, ca să 
distingă în mine interesul pentru Locul vostru Sfânt. De 
altfel, cum poate să se explice rămânerea mea la discuţiile 
Dvs., în ciuda declaraţiei mele, dacă nu ca un interes? 
Cine, de altfel, vă asigură că eu, liberul cugetător, nu aş 
putea să ajung un iubitor al Monahismului mai mult decât 
Dvs.? Ştiţi, frate, ce luptă dramatică de idei care se 
ciocnesc între ele suport de când am păşit pe pământul 
Sfântului Munte? Ştiţi că astăzi aş fi putut să fiu şi eu un 
frate al unei Mănăstiri, dacă... 

Avocatul era stăpânit de emoție. 

- Vă cer iertare, frate, a zis monahul Hrisostom, 
dacă, împotriva voinţei mele, am atins sensibilitatea Dvs. 
În orice caz nu sunt eu singurul vinovat. Afirmațiile Dvs. 
m-au silit să-mi formez părerea aceasta... Dar întrucât 
insistaţi, pentru dragostea voastră şi dacă avem îngăduinţa 
prietenului Dvs., voi mai sta puţin pentru a vă satisface 
dorinţa. 

- Vă mulțumesc cu căldură, iubite frate, a zis 
avocatul. Fiţi: sigur că solicitudinea dumneavoastră 
amabilă a atins coarda cea mai fină a sufletului meu. 
Pentru Dumnezeu, credinţa mea nu m-a părăsit cu 
desăvârşire! Sunt numai traumatizat, frate, numai 
traumatizat... N-a spus Hristos că: “nu cei sănătoşi au 

nevoie de doctor, ci cei bolnavi” (Mt.9, 12)? De ce să nu 
mă ajutați? 

- Bine, bucuraţi-vă, prietene, a zis Monahul 
Hrisostom.Deoarece a rămas evident în urmă cu 
contribuţia la discuţiile de astă noapte, a zis amabil - eu 
am să rog pe confratele şi oaspetele Mănăstirii noastre ca 
să facă el un început, cum înţelege mai nimerit, şi eu 
promit să continui de dragul prietenilor. 

- Ce să spun despre Sfântul Munte? am remarcat 
eu. Cum este cunoscut, există istorii despre Sfântul Munte 
în care fiecare poate să găsească toate elementele care-l 
privesc pe acesta. Ceea ce ar avea, poate, un oarecare 
interes e explicarea Monahismului în legătură cu istoria 
lui. Dar numai cineva “întraripat” ar putea spune ceva pe 
nepregătite şi încă nu ceva serios... 

- Dar, frate, noi nu facem aici o conferinţă, încât 
să ne temem că nu am fi exacţi din punct de vedere 
ştiinţific, a zis Monahul Hrisostom. Facem pur şi simplu 
o concesie dorinţei prietenului avocat şi nu mă îndoiesc 
că veţi trata bine tema. Deci, vă ascultăm şi să aveţi în 
vedere că vă vom urmări pas cu pas... 


) 


c 11 - Dialoguri la Athos vol. | 


29. Chivot al Credinței şi al Neamului 


- Pentru început, am zis, nimeni nu poate vorbi 
despre Sfântul Munte ca Cetate Monahală, fără să fie 
expus riscului de a da greş. Fiindcă Sfântul Munte şi 
cetăţenii lui depărtaţi de lume - Monabhii lui - nu se cade 
să fie supuşi criteriilor comune, care se întrebuinţează de 
obicei când e vorba să judecăm o idee, o teorie, o instituţie 
lumească. Şi aceasta, în principal, pentru că viața 
Monahilor este “ascunsă în Hristos” şi pentru că ei se 
luptă pentru dobândirea virtuţii, căreia “îi place să se 
ascundă”... 

Dacă Religia Creştină a ajuns pentru mulţi “semn 
de contradicţie” şi “piatră de scandal” din cauza 
caracterului ei supranatural, atunci Monahismul creştin 
al Bisericii Răsăritene, care constituie expresia cea mai 
nobilă în specificul ei, în profunzimea, esenţa şi întreaga 
extensiune a noţiunii lui de necuprins cu mintea, cum e cu 
putinţă să nu suporte din partea oamenilor o maltratare 
corespunzătoare? Pentru observatorul evlavios şi 
experimentat, însă, Athosul se înfăţişează ca o realitate 
infinită, cu un conţinut religios foarte adânc şi cu o viață 
atât de imaterială, că abia de mai distinge cineva că 
trăieşte pe pământ. Athosul înseamnă ideal, vieţuire 
spirituală, înseamnă un atelier al sufletelor cu o absorbire 
religioasă de către cer. Înseamnă o pistă de întrecere 

Socotesc că se cer calităţi neobişnuite de la cel ce 
vrea şi numai să schiţeze sfinţenia Sfântului Munte, 
drama lui dumnezeiască, frumuseţea şi curăţia vieţii lui, 
filosofia lui sfântă, deoarece istoria lui se scrie mistic, în 
tăcerea sa plină de înţelesuri, în obscuritatea lui 
venerabilă. Dacă potrivit cuvântului Evangheliei, un suflet 
cântăreşte ca valoare mai mult decât toată lumea, ce 
valoare reprezintă atunci Athosul, Sfântul Munte, cândel 
a înscris în aghiologia Bisericii Ortodoxe într-un interval 
de zece veacuri sute de Sfinţi, când trimite necontenit 
suflete mântuite în cerul bucuriei şi fericirii veşnice şi 
când pe suprafaţa lui pură şi sub pământul lui asemenea, 
este lăudat zi şi noapte Preaslăvitul Nume al Domnului? 

Să ne închipuim, iubiţilor, douăzeci de Mănăstiri 
bizantine cu nenumăratele lor Frăţii şi cu miile de Colibe 
Ascetice, în care trăiesc împreună doi, trei şi cinci fraţi, 
în afară de Pustnicii noştri, şi care se roagă neîncetat 
“pentru pacea a toată lumea”, care se mistuie în rugăciuni 
pentru fraţii lor de un suflet şi care îngenunchiază ziua şi 
noaptea pentru îmbunarea lui Dumnezeu, în numele 
omenirii păcătoase şi indiferente, şi iată Sfântul Munte. 

Şi am continuat. 

- Deci, dacă Athosul cuprinde astfel de valori 
morale şi religioase, nu e riscant efortul de a descrie 
cineva măreţia lui tăcută? Negreşit, în planul pancosmic 
al lui Dumnezeu Athosul deţine o poziţie excepţională. 
Fiindcă afară de misiunea lui principală, pe care v-am 
expus-o, în perioada ceţii medievale şi, mai târziu, în 
timpul robiei care a intervenit de la destrămarea Imperiului 
Ortodox Bizantin şi până la întemeierea Statului grec, 
Athosul, cel înalt în sfinţenie şi contemplaţie, a ajuns un 
punct de orientare. A ţinut tradiţiile sfinte şi sacre ale 
Neamului. A păstrat nestinsă şi curată lumina Credinței 
Ortodoxe. Şi a salvat, împreună cu Biserica lui Hristos şi 
Civilizaţia. De aceea şi azi, pe drept cuvânt, e numit 
Chivotul sfânt al Credinței şi al Neamului. 

- Părinte, îmi zice avocatul, de când datează 
Monahismul în Athos? 
- După tradiţie, am răspuns, viața Sfântului Munte, 
ca centru monahal, începe din veacul al VII-lea. Însă 
dovezile istorice reduc vârsta lui cu trei secole. Şi, astfel, 
Athosul începe să prezinte o mişcare remarcabilă, cu 
seminţe de o fertilitate inestimabilă pentru viitor, începând 
din mijlocul sec.al X-lea, cu Marele Monah şi Părinte al 
Monahismului aghioritic, Sfântul Atanasie Athonitul. 

Din epoca aceasta se remarcă o îndrăzneață 
activitate de construcţie. lubitori ai monahismului, 
Împărații bizantini au luat asupra lor cu evlavie cheltuiala 
ridicării şi îmbogăţirii celor douăzeci de sfinte Mănăstiri, 
ansambluri de construcţii măreţe. Dar altceva mult mai de 
preţ s-a tezaurizat în aceste lăcaşuri sfinte. Sfinte Moaşte 
ale “norului” de Martiri şi Sfinţi ai Bisericii, racle artistice, 
icoane vechi, o varietate de obiecte rare şi foarte preţioase, 
mii de codici pe pergament găsesc paznici siguri pe 
protectorii lor naturali, evlavioşii Monahi. Şi când, “după 
judecăţile pe care numai Dumnezeu le ştie”, Bizanțul a 
fost inundat de marea mahomedanismului, Aghioriţii au 
ascuns în sufletele lor şi în turnurile de apărare ale 
Sfintelor Mănăstiri, Elenismul, Civilizaţia şi Religia 
Părinților. 

Şi acum, de când Athosul a servit ca inel de 
legătură între Bizanțul destrămat şi Elenismul mai nou, el 
s-a transformat într-un adevărat loc de închinare al întregii 
lumi civilizate. lar viaţa lui monahală şi-a urmat în timp 
cursul ei frumos, liber şi paşnic, aşa cum se cuvine unei 
instituţii care trăieşte şi se dezvoltă în istoria Tradiţiei 
creştine greceşti a cărei provenienţă este cerul iar plămâni 
religia lui Hristos. 

- Să vă întrerup iarăşi, părinte, a zis avocatul. Ce 
relaţie există între Monahismul Aghioritic şi Monahismul 
primelor veacuri creştine? 

- Relaţia e, am răspuns, aceea că Monahismul 
Sfântului Munte reprezintă rânduiala care succede 
instituţiei fecioarelor din primele veacuri ale Bisericii. 
El constituie, de asemenea, continuarea Monahismului 
Egiptean, Palestinian, Sirian, din Pont şi Asia Mică, care 
a înflorit de la mijlocul sec.al IV-lea până în sec.al 
VIII-lea, pe ale cărui principii s-a sprijinit. Apusul acelui 
Monahism a fost urmat de răsăritul celui Aghioritic. 


30. "O, Doamne, neliniştit e sufletul nostru" 


- S-a susţinut, părinte, a zis avocatul, că 
Monahismul creştin al Bisericii Răsăritene constituie o 
copie a monahismelor diferitelor religii orientale, de la 
care, după cum se spune, păstrează multe note 
caracteristice. Este adevărat? 

- Să vă răspund, am zis. Nimic comun nu are 
Monahismul acesta al Bisericii Răsăritene cu monahismele 
acestor pseudoreligii. Nici o identificare spirituală, nici 
o trăsătură comună. Este adevărat, însă, că diferitele 
sisteme religioase, ca expresie a religiozităţii universale, 
se întâlnesc în unele puncte şi prăpăstiile care există între 
ele sunt totuşi unite printr-un pod, fiindcă firea omenească 
este una şi aceeaşi, neschimbată. În felul acesta, se 
întâmplă să vadă cineva anumite asemănări între 
Monahismele diferitelor religii - fiindcă nu se poate 
concepe Religie fără Monahism, întrucât Monahismul 
reprezintă aristocrația ei, zeloşii şi consacraţii ei... 

Dar dacă diferitele Monahisme se disting prin 
sentimentul religios intens şi o oarecare unitate 
superficială, în fiinţa şi adâncul lor, însă, ele se separă în 
mase mari, potrivit diferitelor lor teorii despre lume şi se 
prezintă în forme Monahale particulare, cu principiile 
lor, cu dogmele, cu speranţele, cu credinţa, şi în fine, cu 
obiectul lor spiritual. 

- Naşterea Monahismului, cinstite părinte, a 
întrerupt avocatul, se spune de cei care se.ocupă cu 
studiul religiilor, se datorează unor motive legate de 
funcţionarea anormală a sentimentului religios, fapt 
dovedit din exagerările în aplicarea Regulilor Monahale 
şi din fuga mizantropă din lume. 

- Să-mi îngăduiţi să cedez locul meu fratelui 
Hrisostom, am zis, ca să răspundă el, împlinind astfel şi 
făgăduinţa dată... 

- Da, cu plăcere, a răspuns monahul Hrisostom. 
Voi continua tema analizată într-un mod atât de inductiv 
de Dvs., dar înainte vă felicit pentru interpretarea 
Monahismului Aghiorotic. Este evident că cunoaşteţi 
foarte bine lucrurile privitoare la Monahismul nostru. 
Deci să răspund iubitului avocat. 

Nu e adevărat că naşterea Monahismelor s-ar lega 


în vreun fel de o funcţionare anormală a sentimentului 
religios şi nici că fuga de lume e din mizantropie. Idealul 
monahal reprezintă manifestarea cea mai simplă a 
sufletului. Prin retragerea (anahoreza) din lume, prin 
concentrarea în sine şi însingurare, sufletul se regăseşte 
pe sine. N-a existat om care gândeşte şi care să nu 
constate întoarcerea spre cele dinăuntru ca pe o necesitate 

naturală. “Împărăţia lui Dumnezeu este înăuntrul nostru” 
(Le.17, 21). Întreagă bogăţia omului, valoarea, noblețea, 
lumina lui, se găsesc înăuntrul său. Întoarcerea spre 
lumea spirituală a sufletului, se aseamănă cu întoarcerea 
“fiului risipitor” la căminul părintesc. Puterile sufletului 
cheltuite “risipitor” se readună laolaltă. Sufletul se 
regăseşte pe sine însuşi... 

Fără nici o legătură cu faptul că, întâmplător, unii 
oameni, suferind de anumite nevroze, înclină spre 
însingurare, Monahismul reprezintă un produs al 
sentimentului religios sănătos. Şi întrucât religiozitate 
înseamnă fugă de ceea ce e ‘‘aici’’, elan interior spre ceea 
ce e dincolo de viaţa sensibilă, căutare a ceea ce este 

““dincolo”?, pe care-l simțim, credem şi iubim, ea ne 
aprinde în consecință dorinţa după o apropiere cât mai 
mare cu putință, dragostea de a vedea pe Dumnezeul 
nostru “faţă către faţă”(leş.33,11), de a convorbicu El, de 
a găsi pacea desăvârşită în sânurile Lui. Strigătul 
Fer.Augustin: “*O, Doamne, neliniştit este sufletul nostru 
până ce nu se va odihni în Tine”, este strigătul întregii 
lumi. Dezamăgirea şi dorinţa de izbăvire din “cortul”? 
acesta pământesc, constituie un caracter permanent al 
umanității, manifestat în revendicări cu caracter de 
necesitate psihologică şi care pune o pecete pe istoria 
popoarelor. 

Teologic vorbind, este cunoscut că cei ce trăim pe 
pământ ne socotim ca nişte exilați din Patria naturală. 
Toţi, dar mai ales noi Creştinii, purtăm mai intens în 
sufletele noastre sentimentul Patriei dumnezeieşti. 
Sentimentul că ne găsim departe de frumuseţea şi de 
desfătarea ei şi nostalgia după ea, alcătuiesc tragedia 
noastră “în pământ străin”. De aceea “ne găsim starea de 
a ne desface (de trup) şi de a fi împreună cu Hristos” 
(Filip 1, 23). Dorim izbăvirea. Nici o desfigurare nu 
combate atât natura umană ca sufletul nereligios. 
Nereligios înseamnă o fiinţă monstruoasă. 

Emanaţii ale sentimentului religios, nenumăratele 
religii nu sunt sisteme filosofice, ci au doar un înveliş 
filosofic, sau mai exact, conţin elemente filosofice. Izvorul 
lor este sentimentul, nu reflexia. Sistemele filosofice 
s-au născut din explicarea necesară a fenomenelor şi 
conţin limpede seminţele unei nelinişti religioase. 

De aceea, cu toate erorile lor, toate religiile au 
filosofat. Toate filosofiile, cu toate devierile lor, sunt şi 
religioase. În orice caz, ele au pornit din aceeaşi cauză 
care a împins sufletul în căutarea izbăvirii lui prin fuga în 
ceea ce e mai presus de lume. Fiindcă religie înseamnă în 
principal fugă (de ceva şi spre altceva). Sau, altfel spus, 
contact cu infinitul. 

Dorința de izbăvire se prezintă sub forma unei 
înclinații spre însingurare, de multe ori fără vreo explicaţie 
sau justificare, ci ca o năzuinţă invincibilă care împinge 
sufletul spre un țărm îndepărtat, spre vârfurile pure ale 
munților, spre pustiul inaccesibil şi dominat de o tăcere 
adâncă, spre întunericul necunoscutului. 

Exact acelaşi sentiment care ne atrage să ne 
întoarcem spre lumea noastră interioară, să convorbim cu 
ea, să ne rugăm lui Dumnezeu, să ascultăm înăuntrul 
nostru armonia negrăită a universului, să ne izbăvim din 
cele pământeşti, să respirăm ceva din veşnicie. De aici 
provine naşterea Monahismelor tuturor religiilor şi 
explicaţia identităţii lor exterioare în retragere şi 
însingurare... 


31. Mulaje specifice ale religiilor 


Nimic mai uman, mai adânc, mai grațios şi prin 
aceasta tragic, şi care exprimă obârşia cerească, mizeria 
şi măreţia împăratului-om alungat din paradis, ca dorința 
sădită în inimă de a “fugi” şi neliniştea religioasă până ce 
sufletul chinuit nu se va odihni în Dumnezeu. În religii şi 
diferitele şcoli filosofice, din care nu lipseşte elementul 
religios, se vede într-adevăr o emoţionantă autojertfire 
manifestată în efortul lor disperat, de a se urca la 
Dumnezeu şi de a-şi satisface dorinţa metafizică şi setea 
lor religioasă. 

Chiar acolo unde întunericul dens al rătăcirii 
religioase şi filosofice domină încă, făpturi neluminate 
ale lui Dumnezeu slujesc ireproşabil credinţa şi ideologia 
lor şi graţie acestora se supun la mii de suferinţe şi 
privaţiuni până la sfârşitul vieţii, trăind în înfrânare şi 
asceză severă, Monahi, Eremiţi şi adepţi ai filosofiilor 
predicând cu fapta forţa sentimentului religios. 

Şi deşi există o matrice comună a Monahismelor, 
totuşi Monahismul creştin este o stare în întregime diferită, 
întrucât el decurge din izvorul dătător de viaţă al 
Creştinismului, este “os din oasele lui” şi “duh din duhul 
lui”. lar poziţia cu totul distinctă a Monahismului creştin 
e demonstrată de cauzele neasemănătoare ale constituirii 
diferitelor forme particulare de Monahism... 

Prințul teosof Sidarta, Buddha de mai târziu, a. 

schimbat pe neaşteptate purpura lui cu mantaua galbenă 
a cerşetorilor dintr-un sentiment de pesimism, ca să-şi 
găsească izbăvirea (Nirvana) prin metode grosolane, 
omorând sentimentul vieţii, toate dorinţele bune şi voinţa 
spre tot binele. Essenienii, care constituiau partida 
iubitoare de curăţie a ludaismului, în adoraţia “literei 
moarte”, fugeau din oraşe fără o justificare mai adâncă, 
“având lauda în trup” numai, şi “nu în Dumnezeu”. Stoicii, 
care trăiau singuri, îmbrăcând cochet mantia simplă 
filosofică, nu aduceau societăţii nici un folos pozitiv, 
bătându-şi joc cu aroganță de tumultul ocupațţiilor 
zadarnice ale contemporanilor lor, şi fiind satisfăcuţi de 
însăşi negația lor. Monahismul creştin, însă, s-a format în 
diferite Pustii nu din pesimism, nici din dorinţa “cultului 
legii”, nici dintr-un duh filosofic plin de slavă deşartă, ci 
din “mintea lui Hristos” (I Cor.2, 16) dintr-o cauză nouă, 
fiindcă, în Hristos *“toate s-au făcut noi” (Apoc.21, 5). 
Monahismul creştin a fost botezat în Duhul de viață 
făcător al lui Hristos şi s-a îmbrăcat cu strălucirea razelor 
Harului şi puterea adevărului, strălucind cu toate virtuțile 
creştine timp de şaptesprezece veacuri, înfăţişând o 
mulţime de sfinţi, dascăli şi martiri. 

Prin urmare, nu există nici o legătură interioară 
între Monahismul creştin şi Monahismele mai vechi în 
timp decât el, dar nici n-a împrumutat la început ceva din 
ele sau s-a dezvoltat în sânul Bisericii ca o copie a 
acestora, cum presupun unii care n-au nici o legătură cu 
chestiunile religioase. Fiecare Monahism provine, ca o 
sarcină, din măruntaiele maicii religiei lui şi are atât 
adevăr, cât adevăr cuprinde maica lui. Prin urmare, 
Monahismele sunt mulaje specifice ale religiilor lor. 
Nimeni nu poate să respingă Monahismul nostru, ca unul 
care a fost format şi modelat de Părinţi, fără să lovească 
Ortodoxia, luptătoare în lume, pentru că aceste două sunt 
una în adâncul şi fiinţa lor, am putea spune că sunt 
consubstanţiale, împărțite numai în ce priveşte forma 

exterioară şi misiunea dată fiecăreia de Dumnezeu... 
Ortodoxia a născut Monahismul. Şi Monahismul formează 
(modelează) Ortodoxia şi o păstrează... 

Aşadar, dintre toate aceste invenţii instinctive ale 
omului şi care corespund nevoilor lui lăuntrice, 
Monahismul Creştin se manifestă ca singurul sănătos şi 
adevărat, fiindcă a luat naştere nu numai ca să satisfacă 
sentimentul religios, ci şi pentru ca să ocupe o poziţie 
organică în Biserică, să împlinească un gol şi să-şi asume 
o misiune care decurge din duhul unităţii lui Hristos. 

Şi astfel, Monahismul creştin al Răsăritului, care, 
ca înclinare sfântă spre desăvârşire, înflăcărează inimile 
credincioşilor Bisericii lui Hristos care încă de la 
începuturi a fost deplină, a luat cu trecerea timpului, 
caracterul unei instituţii sfinte distingându-se prin forţa 
logică a fundamentelor existenţei lui şi prin necesitatea 
funcţiei lui în sânul Bisericii... 

- Părinte Hrisostom, care sunt concret temeiurile 
logice ale Monahismului şi cum putem înțelege misiunea 
lui? a întrebat teologul. 

- Voi răspunde numai la această întrebare a Dvs., 
a zis Monahul Hrisostom, după care trebuie să dizolvăm 
imediat grupul nostru. A trecut ora şi noi Monahii, cel 
puţin, nu avem dreptul să lipsim de la slujbă. De altfel, 
întrucât veţi rămâne şi mâine, vom avea timp să discutăm. 
De acord? 

- De acord, părinte Hrisostom, a răspuns avocatul. 

- Deci, a zis Monahul Hrisostom, temeiurile logice 
ale Monahismului nostru sunt următoarele: că a izvorât 
din trăirea Ortodoxiei. Că este în acord cu învățătura 
Domnului. Că se găseşte în spiritul tuturor Părinților, din 
partea cărora s-a învrednicit de o analiză şi sistematizare 
specială. Că se constituie spontan secretat de fiziologia 
sufletului care se pocăieşte, e răvăşit de furtuni şi 
iubeşte...Că el constituie un mod de viaţă duhovnicească 
şi un mijloc de dobândire a desăvârşirii creştine... Că 

misiunea lui putem s-o înțelegem în sânul Bisericii. 
Constituind o tagmă bisericească specială, Monahismul 
acordă cea mai mare parte a timpului rugăciunii pentru 
sine, pentru întreaga lume, pentru “tot sufletul întristat şi 
chinuit”, pentru cei care nu se roagă niciodată. 

În Frăția lui, Monahul se luptă pentru folosul său 
propriu şi al fraţilor săi. Eliberat de griji lumeşti el “se 
îngrijeşte cum să placă Domnului” (I Cor.7, 32). În numele 
fraţilor săi nerecunoscători şi nemulţumitori față de 
Dumnezeu, el înalță neîncetat rugăciuni şi doxologii. 
Produce “bucurie în cer”, prin metanoia lui. Şi când, prin 
Harul Domnului, devine sfânt, Biserica câştigă un 
mijlocitor în plus la Dumnezeu. Prin rugăciunile lui, el 
influenţează cursul istoriei umane. 

Și, în fine, Monahismul preia sufletele chinuite şi 
traumatizate, “pentru care a murit Hristos” şi le prezintă 
sănătoase şi cinstite la Domnul “scoțând, astfel, oameni 
vrednici din nevrednici”. De asemenea, el dăruieşte 
Bisericii cadre formate din personalităţi nu atât foarte 
învăţate, cât închegate duhovniceşte şi apte de iluminările 
Duhului Sfânt, cum arată istoria Bisericii. Eu am terminat, 
a zis Monahul Hrisostom şi s-a ridicat de pe scaunul său. 

- Frumos ne-aţi vorbit, părinte Hrisostom, am 
observat eu. Simplu, concret, adevărat şi într-o situare 
arhitectonică excelentă. Ca nişte coloane dorice severe, 
care formează un templu...Celelalte mâine, am zis, şi 
acum fiecare la ale sale. 

Și ne-am retras. 


32. De Divin ne apropiem 
"nu prin cunoaştere" 


„.„„Dimineaţa următoare, după dumnezeiasca 
Liturghie, Bătrânul Teolipt, Monahul Hrisostom, teologul, 
avocatul şi eu, am ieşit din Mânăstire într-o plimbare 
matinală printre trunchii deşi de castani. Nu vedeam 
nimic altceva decât verdele intens al naturii luxuriante şi 
puţin din albastrul cerului pe care-l lăsau să se întrevadă 
în golurile lor copacii foarte înalți şi cu frunziş des... În 
imaginea aceasta eu am văzut un simbolism dramatic. 

Plecând de la discuţia târzie de ieri, am formulat 
unele reflexii în prelungirea cărora Bătrânul Teolipt l-a 
dojenit fin pe Monahul Hrisostom, care, luând 
responsabilitatea asupra lui, a cerut iertare. De asemenea, 
am mai spus câte ceva despre rânduiala Utreniei şi despre 
dumnezeiasca Liturghie, care se săvârşeşte zilnic în 
Sfintele Mănăstiri din Sfântul Munte, şi, păşind sub 
călăuzirea Monahului Hrisostom, am ajuns la un pavilion 
bizantin în formă de absidă, înăbuşit de verdeaţa bogată 
a copacilor de tot felul din jur şi ascuns de flora cățărătoare, 
în care am intrat. 

Am schimbat câteva amabilităţi după care teologul 
şi-a exprimat bucuria, pentru că s-a învrednicit, după cum 
a zis, să se apropie în persoana fraţilor Monahi de comorile 
cunoştiinţei, comori pe care deşi nu le-a asimilat încă, e 
sigur că vor constitui un material de prelucrare a ideilor 

lui de până acum. 

Avocatul a declarat, şi el, că e stăpânit de un 
sentiment de uimire pentru câte a auzit de la părinţi şi care 
i s-au părut că vin din lumi îndepărtate, dar că în orice caz 
el se găseşte sub influenţa directă a unor teorii raționaliste 
şi a asigurat că niciodată “legea care se împotriveşte 
minţii” lui şi care-l ţine captiv să nu gândească liber, nu 
a întâlnit o rezistenţă atât de intensă ca aceea pe care a 
simţit-o de ieri după amiază, drept pentru care s-a rugat 
pentru o judecată compătimitoare, dacă, contrar voinţei 
lui, s-ar mai întâmpla să-şi trădeze ideile lui născute din 
prejudecăţi. 

- Toate câte le-aţi spus, iubiţilor, le înţeleg perfect, 
a observat Bătrânul 'Teolipt. Aş considera ca o repetiţie 
inutilă dacă aş zice că tema Monahismului este extrem de 
delicată şi că poziţiile lui sunt dificil de distins, deoarece 
în el forma Bisericii ca o comuniune de credincioşi se 
diferenţiază. De aceea vă judecăm cu îngăduinţă. Dar 
pentru că în spiritualitatea Monahismului se împletesc 
indisolubil şi tendinţe supraraţionale - aceasta este 
“nebunia propovăduirii” (| Cor.l, 21) - şi prind viaţă 
seminţele mistice din suflet în virtutea cărora de divin ne 
apropiem **nu prin cunoaştere”, cel care priveşte 
manifestările acestor lucrări tainice nevăzute se găseşte 
în faţa unei stări de care “nicicum nu trebuie să se atingă 
mâna necredincioşilor'?. Ca să se învrednicească să intre 
în bucuria ““tainelor împărăției cerurilor” (Mt.13, 11), pe 
care Domnul le-a “ascuns de cei înţelepţi şi pricepuţi şi 
le-a descoperit pruncilor” (Lc.10, 21) omul trebuie să 
devină “nebun pentru Domnul” (I Cor.4, 10), adică să se 
elibereze de logica spinoasă. 

- Când s-au manifestat aceste tendinţe mistice în 
viața Bisericii, a întrebat teologul, pentru că eu cred că 
numai viața sacramentală i-a distins întotdeauna pe 
credincioşi, nu însă şi viața mistică, care... 

- Un studiu mai adânc, nu numai al vieţii Creștinilor 

din primele veacuri, a răspuns bătrânul Teolipt, dar şi a 
însăşi învățăturii Creştinismului, v-ar convinge că în ea 
există viață mistică din belşug. Şi, mai mult, dacă vreţi , 
graţie existenţei acestei vieți mistice a supraviețuit 
Creştinismul. Sufletele noastre, prietene, au nevoie de 
trăiri mistice, pentru că sunt mistice. Şi n-ar trebui să vă 
scape faptul că, încă găsindu-se în scutecele ei de prunc, 
Sfânta noastră Biserică a manifestat, prin cele dintâi 
comunităţi creştine, spiritul ei mai adânc şi mai expresiv. 
“Paroxismul iubirii” (Evr.10, 24) şi viaţa sacramentală 
care distingea acele sfinte comunităţi, care - după sfântul 
istoric Luca - “ stăruiau în rugăciune, frângând pâinea 
zilnic şi împărtăşindu-se întru nevinovăția şi veselia inimii 
' (F.A. 2,42.46), formau elementele care vor constitui 
Biserica în temelia ei cea mai adâncă. Dorinţa aprinsă 
care înflăcăra inimile sfinţite ale primilor Creștini, dorinţa 
de tăgăduire desăvârşită a celor lumeşti şi de apropiere, 
pe cât e cu putinţă, de Dumnezeu, constituie dovada cea 
mai convingătoare că în inimile curăţite se născuseră 
tendinţe mistice. Elementul dominant în aceste frăţii era 
viața mistică. Nimeni din cercetătorii acestei epoci nu 
poate să susțină că o astfel de trăire mistică a acestor 
oameni ar fi fost numai un entuziasm superficial, fără 
baze de supravieţuire, cum de altfel a dovedit istoria 
îndelungată a Bisericii. Deoarece faptul că omul credincios 
are prin fire sentimentul de “a se desface de trup şi de a 
fi împreună cu Hristos” (Filip 1, 23) confirmă justeţea 
căii mistice a primilor Creştini... 

Viaţa mistică (misticismul) nu este o descoperire 
a Creştinismului. Ea îşi are începutul ei în sentimentul 
religios, fiindcă toate religiile păgâne şi orientale nu erau 
lipsite de tendinţe mistice. Pornind, deci, de la constatarea 
că Creştinismul se exprimă cel mai deplin prin viaţa 
mistică, că aceste elemente de mistică există în mod 
evident în învăţătura creştină, vom ajunge încetul cu 
încetul la capătul natural al temei noastre, adică ne vom 


136 


înţelege... Caracteristica dominantă a celor care trăiesc 
mistic o constituie întoarcerea inimii de la rătăcirea 
minţii, dinspre cele dinafară înspre adâncurile cele mai 
dinăuntru. Această întoarcere presupune ca şi condiţii 
prealabile, tăcere, isihie, lipsă de grijă. Această metodă 
spirituală a formulat-o cel dintâi Dionisie Areopagitul 
apoi Sf.Vasile cel-Mare. Mai târziu, fiind adoptată de 
Părinţii Mistici, a atins o prelucrare mai profundă şi a fost 
formulată în celebra “rugăciune a minţii” a Isihaştilor 
Athosului... 

- Venerabilul meu Bătrân Teolipt, să-mi îngăduiţi 
să observ, de dragul exactităţii, dar şi pentru ca să nu ne 
sprijinim pe baze şubrede, că s-a dovedit în urma 
cercetărilor ştiinţifice că scrierile mistice atribuite lui 
Dionisie Areopagitul aparţin filosofului neoplatonic 
Proclus, care a trăit în jurul sec.al V-lea, şi, prin urmare, 
ele conţin concepţii neoplatonice şi nu creştine... 

- Ştiu, iubitule, a răspunse Bătrânul Teolipt, că 
scrierile Sfântului Dionisie, pe care Biserica le-a 
recunoscut ca autentice, sunt caracterizate de o parte din 
teologi, ca falsificate. Faptul se datorează înrudirii ideilor 
neoplatonice cu ideile mistice ale Areopagitului. Efortul 
de a le dovedi ca false se datorează în principal factorilor 
protestanți, fiindcă lor nu le convine cartea “Despre 
lerarhia bisericească” a Sfântului Dionisie, ca una care 
fundamentează preoţia. In orice caz, nu trebuie să punem 
la îndoială autenticitatea scrierilor mistice pe motiv că în 
unele locuri există o identitate cu ideile neoplatonice, 
fiindcă Sfântul Dionisie a fost elin şi deţinător al unei 
mari culturi şi în epoca lui nu erau necunoscute teoriile 
mistice ale Platonicienilor. 

Astfel încât problema se soluţionează dacă 
recunoaştem că Sfântul Dionisie a încreştinat ideile 
culturii sale elenistice. De altfel, dacă nu le-am atribui 
unui scriitor creştin, rămâne o problemă nerezolvată 
mentalitatea acestor scrieri, ca şi temele creştine şi în 

c 12 - Dialoguri la Athos vol. I 


general concepţiile mistice pe care le-au adoptat, după 
aceea, Părinţii Mistici creştini. Pe de altă parte, nu este 
curios, că un neoplatonic, care are despre Dumnezeu o 
idee confuză, tratează teme care se găsesc în cadrul 
dogmelor Creştine, cum sunt cărţile Sfântului Dionisie 
Areopagitul: “Despre numele divine”, “Despre teologia 
mistică”, “Despre ierarhia bisericească”? lar un argument 
şi mai puternic pentru autenticitatea scrierilor de mai sus 
este faptul că mistica lor se armonizează pe deplin cu 
duhul Creştin sănătos, în opoziţie cu misticismul 
volnăvicios şi lipsit de bază etică al religiilor necreştine... 


33. O apologie a scrierilor areopagitice 


- Pe ce se poate baza însă cineva pentru a dovedi 
autenticitatea acestor scrieri, părinte Teolipt, dat fiind că 
despre ele pentru prima oară s-a făcut menţiune la un 
Sinod din anul 533? a întrebat teologul. Unde se găseau 
ele în acest interval? | 

- Nu e greu să răspund, a zis Bătrânul Teolipt, şi 
scoțând din traista sa o legătură de manuscrise, a 
completat: O să vă citesc prologul Sfântului Maxim 
Mărturisitorul, pe care acesta l-a pus înaintea scoliilor lui 
la Scrierile Areopagitului. De remarcat că Sfântul Maxim 
este unul dintre Părinţii cei mai contemplativi ai Bisericii 
Răsăritene din veacul al VII-lea şi omul cel mai cult al 
epocii lui, şi de aceea a putut avea o părere cu greutate 
asupra celor mai mistice teme. lată ce spune el : “Trebuie 
să se ştie că şi unii din filosofii din afară, mai ales 
Proclus, s-au folosit de multe ori de teoriile fericitului 
Dionisie şi chiar de aceleaşi cuvinte ca ale lui. Şi de aici 
se poate presupune că cei mai vechi dintre filosofii din 
Atena, însuşindu-şi tratatele lui, le-au ascuns, pentru ca 
să se arate ei părinții dumnezeieştilor lui cuvinte”. Că la 
ei era în obicei să-și însuşească cele ale noastre, învață şi 
dumnezeiescul Vasile în omilia sa “La început a fost 
cuvântul”, unde spune textual acestea: “Ştiu aceasta că 
mulți din afara cuvântului adevărului şi care se cred mari 

în înţelepciunea lumii le-au admirat şi au îndrăznit să 
pună (aceste cuvinte) între scrierile lor, căci diavolul e un 
fur şi el divulgă cele ale noastre adepților lui”. Acestea 
le-a zis dumnezeiescul Vasile... 

De aici rezultă, a continuat Bătrânul Teolipt, că 
dispariţia acestor scrieri până la Sinodul din 533, când 
pentru prima dată s-a vorbit oficial de ele, se poate atribui 
unei sustrageri sau ascunderi a lor de către neoplatonici, 
care-şi însuşiseră unele puncte din conţinutul acestora, 
cum se dovedeşte şi din transcrierea unor pasaje întregi 
de către filosoful şi matematicianul neoplatonic Proclus 
din veacul al V-lea, şi care nu avea nici o legătură cu 
Creştinismul. În acest mod se explică identitatea în 
anumite puncte dintre neoplatonism şi ideile mistice ale 
Părinților Răsăriteni, pe care Biserica şi le-a însuşit şi 
le-a ratificat sinodal în veacul al XIV-lea, în disputa 
isihaştilor din Athos cu monahul Varlaam din Calabria 
Italiei şi cei împreună cu el. 

- Presupun, părinte, a zis teologul, că tema prezintă 
multe dificultăţi, fiindcă şi din partea cealaltă se aduc 
argumente puternice, cum că spre sfârşitul sec.I după 
Hristos, nu existau încă Monahi, despre care vorbeşte 
zisul **Pseudo-Dionisie”?. 

- Veţi fi având în vedere, se pare, epistolele 
acestuia către Demofilos Terapeutul şi Gaius, a zis 
Bătrânul. De aici concluzionaţi că n-ar fi existat în primul 
veac Monahi, numiți Terapeuţi (vindecători)? lată ce 
scrie iudeul Filon despre acei asceţi numiţi aşa: “pentru 
faptul că vindecau şi îngrijeau sufletele celor ce veneau 
la ei eliberându-le, ca nişte medici, de patimile născute 
pentru Dumnezeu şi a religiozităţii lor”. Şi în altă parte, 
acelaşi zice: “căutând pustietatea nu din cauza unei 
mizantropii profesate, ci din cauza amestecării din lume 
a celor cu caracter neasemănător, ştiind că acestea sunt 
păgubitoare şi nefolositoare”. 

În orice caz, a continuat Bătrânul, tema aceasta 
este clasată în conştiinţa Bisericii, scrierile lui Dionisie 
Areopagitul fiind crezute ca autentice. Noi socotim că 
este cu neputinţă ca un personaj cu minte de înger, cum 
este scriitorul celor patru cărți chinuite de veacuri de 
bisturiul crud al criticii, să mintă că a asistat la 
înmormântarea Prea Sfintei Fecioare Maria pe care o 
descrie, dat fiind că el scrie lui Tit şi Timotei, ucenicii 
Sf.Apostol Pavel, lui loan Evanghelistul şi Sfântului 
Policarp, şi că a fost ucenic al primului episcopal Atenei, 
lerotei, iar din aceste scrisori Biserica a scos informaţii şi 
dogme pe care Palama şi-a întemeiat ideile lui despre 
viața mistică, iar loan Damaschin şi-a ţesut conţinutul 
dogmatic al sublimei lui Imnografii. Un asemenea grad de 
ipocrizie, care crează o adevărată confuzie asupra faptelor 
istorice în Biserică, este cu desăvârşire incompatibilă cu 
personalitatea dumnezeiască a autorului “Teologiei 
mistice”, în timp ce din partea altuia n-ar fi existat nici un 
motiv suficient, cum se întâmplă cu pseudoepigrafele, 
care să-l împingă la susținerea unor concepții dogmatice... 

- Îmi veți permite să vă întreb, venerabile părinte. 
a zis teologul, de ce depuneţi atât efort pentru a dovedi 
autenticitatea acestor scrieri ? 

- Pentru că, a răspuns Bătrânul Teolipt, pe lângă 
faptul că probabilitatea scrierii lor de către un filosof 
necreştin ar aduce o adevărată furtună în Biserică. s-ar 
zdruncina şi poziţia teologiei mistice a Bisericii Ortodoxe. 
Să vă citesc un capitol din Sfinţii Ignatie şi Calist Xantopol 
care sunt consideraţi dintre reprezentanţii cei mai autentici 
ai teologiei mistice, pentru ca să înţelegeţi că, dacă ar 
cădea ca false scrierile de care e vorba, ar cădea împreună 
cu ele şi una din tezele fundamentale ale misticii noastre. 

“Când mintea îşi reprimeşte vrednicia ei naturală, 
simplă şi esenţială, strălucirea neimpărţită şi neatârnată 
şi stăpânirea de sine, eliberându-se de relațiile şi mişcările 
trupeşti şi naturale, şi se învredniceşte ca din minte în 

potență să devină minte în lucrare (în act) sau înaintează 
la starea de om mai presus de fire şi duhovnicesc, atunci 
se întoarce mereu spre sine în chip neabătut, şi prin sine 
urcă nereţinută de nici o legătură, în întregime şi desăvârşit 
la înțelegerea lui Dumnezeu cea fără formă şi fără chip şi 
simplă, cum zice Marele Vasile, ...şi aşa, fiind minte, îşi 
primeşte “după chipul” şi “după asemănarea”, unindu-se 
şi înrudindu-se prin sine nemijlocit în chip mintal cu 
mintea dumnezeiască, adică cu Dumnezeu. Și aceasta 
este lucrarea: mişcarea în cerc (circulară), adică cea spre 
Dumnezeu, singura care este cu adevărat nerătăcitoare şi 
fără greşeală, ca una ce este liberă de orice relaţie şi 
nemijlocită, unire mai presus de înţelegere şi vedere mai 
presus de vedere... 

Sufletul se mişcă în spirală (elicoidal), cum îi este 
propriu, când este luminat de cunoştinţele dumnezeieşti, 
nu mintal şi unitar ci rațional şi desfăşurat ca prin nişte 
lucrări amestecate şi trecând de la unele la altele. 

Dar are şi o mişcare în linie dreaptă (rectilinie), 
când nu intră în sine şi nu se mişcă într-o înţelegere 
unitară - căci aceasta este, cum am zis, mişcarea în cerc 
- ci, iese spre cele din jurul lui şi de la cele din afară, ca 
de la nişte simboluri diversificate şi multiplicate, urcă 
spre vederi simple şi unificate”... 

Ceea ce v-am citit, a zis Bătrânul Teolipt, 
constituie o interpretare şi dezvoltare a formulării celor 
trei moduri de rugăciune de către Dionisie Areopagitul, 
adică cea în cerc, în spirală şi în linie dreaptă. Această 
lucrare de întoarcere în sine a preocupat în chip cu totul 
special pe teoreticienii Monahismului Bisericii Răsăritene 
şi a fost investită cu cea mai mare autoritate în timpul de 
înflorire a Isihasmului. Dacă, deci, piatra de temelie a 
misticii noastre îi aparţine lui Plotin, nu credeţi că Părinţii 
“lovesc văzduhul” (I Cor.9, 26)?... 


34. Mistica ortodoxă şi neoplatonismul 


- Să-mi îngăduiţi să observ în legătură cu tema 
aceasta, a zis Monahul Hrisostom, că dacă se are în 
vedere că Sf.Grigorie Palama a ieşit biruitor contra 
acuzațiilor monahului Varlaam din Calabria, Akindin 
şi Gregoras, la Sinoadele din 1341, 1347 şi 1351, 
bazându-se pe scrierile zise Pseudo-Dionisiene, atunci 
tema teologiei noastre mistice se complică sau urmează în 
consecinţă că avem un misticism neoplatonic în Biserică. 
Sfinţii Maxim Mărturisitorul, Simion Noul Teologul, 
Nichita Stetatul, Isaac Sirul, loan Scărarul, Calixt şi 
Ignatie Xantopol, Nicodim Aghioritul şi întreg acel coral 
Părinților care au trăit mistic şi au scris despre teologia 
mistică au acceptat autenticitatea scrierilor, iar pentru 
caracterul lor revelatoriu l-au numit pe Areopagit “pasăre 
a cerului”. 

E uimitor, prin urmare, cum motivele care obligă 
pe cercetătorii mai noi să atace autenticitatea scrierilor 
respective au scăpat atâtor bărbaţi sfinți şi înţelepţi, mai 
nimeriţi să judece şi să decidă. Chestiunea are o importanță 
deosebită şi trebuie bine lămurită poziţia teologiei mistice 
din Biserica Răsăriteană față de neoplatonism. Fiindcă 
având un sistem mistic complet prin care caută unirea 
mistică cu Dumnezeu şi având erori fundamentale, 
misticismul neoplatonic nu putea fi altoit în climatul 

teologiei răsăritene, cum s-a întâmplat şi'cu Platon, fără 
să fie schimbat fundamental, încât să nu mai fie 
neoplatonism. 

Teologia răsăriteană a asimilat, desigur, elemente 
platonice, ca unele mai puţin periculoase decât 
raționalismul scolastic al lui Aristotel, pe care Biserica 
Apuseană l-a luat ca un predicatoral ei, dar aceştia au fost 
puşi în serviciul Bisericilor, spiritul lor a fost absorbit de 
teologia creştină care a păstrat: din Platon **contemplaţia”? 
care e proprie Răsăritenilor, iar din Aristotel 
scolasticismul care corespunde mai mult psihologiei 
Apusenilor. Cu teologia mistică, însă, nu poate să se 
întâmple acelaşi lucru. “Sau de unul se va alipi şi pe 
celălalt îl va dispreţui” (Mt.6, 24). Mişcarea spre cele 
dinăuntru, adică introspecţia proprie tuturor misticilor 
nu constituie o bază de identificare nici nu explică mai 
mult decât faptul că introversiunea este o emanaţie a 
experienţei misticilor. Nu socotim lipsit de primejdie să 
se presupună - cum din nefericire declară unii teologi ai 
noştri - faptul că Părinţii Bisericii au împrumutat metode 
din budism şi neoplatonism. De altfel, opoziţia ireductibilă 
între Palama şi cei din jurul lui Varlaam se datora tocmai 
deosebirii fundamentale dintre teologia mistică ortodoxă 
şi neoplatonism, pe lângă faptul că Varlaam respingea 
introspecţia sau întoarcerea spre înăuntru a minţii, din 
care cauză numea pe Isihaştii din Athos “omfaloscopi” 
(privitori în buric, buricari) şi-i acuza că “aşteaptau 
Harul din nări”!... 

- Ca să-mi spun şi eu gândurile asupra acestei 
chestiuni, am zis, luând cuvântul, consider drept foarte 
psihologică observaţia fratelui Hrisostom după care ceea 
ce scandalizează pe unii cercetători este în principal 
“rugăciunea minţii”, pe care ei o identifică cu introspecţia 
neoplatonicilor. Dar dacă această rugăciune este un gând 
al lui Plotin, atunci nu vom putea evita primejdia 
caracterizării Sfinţilor Grigorie Teologul, loan Hrisostom, 

Diadoh episcopul Foticeei, Maxim Mărturisitorul şi a 
altor Părinţi, ca neoplatonici, fiindcă ei învaţă această 
rugăciune a minţii, ca şi Sf. Vasile cel Mare, care între 
altele spune şi acestea: “mintea neîmprăştiată spre cele 
din afară şi nerevărsată prin simţuri se întoarce la sine, iar 
prin sine urcă la înțelegerea lui Dumnezeu şi, învăluită şi 
inundată în lumină de acea frumuseţe, uită chiar şi de 
firea ei”. Aceasta este o introspecţie pură explicată foarte 
raţional. Aproape întreaga noastră teologie mistică s-a 
bazat pe scrierile Sf.Dionisie, care e considerat părintele 
Misticii Creştine, iar după înflorirea Isihasmului în Athos, 
când “rugăciunea minţii”? s-a extins şi mai mult, toţi 
Părinţii contemplativi au tratat despre cele trei moduri de 
rugăciune ale Areopagitului. Şi ca o concluzie am să 
observ următoarele: însuşirea fidelă şi neschimbată a 
unor opinii neoplatonice de către Sf.Părinţi ai Bisericii 
Răsăritene poate fi privită ca posibilă? Nu scandalizează 
oare un asemenea acord absolut între cei care filosofează 
fără Duh şi Părinţii noştri care se rosteau teologic “în Duh 
şi adevăr”? Presupun, însă, că aceia care susțin, fără 
cercetare, falsificarea scrierilor despre care s-a vorbit 
deja mult, fac un serviciu foarte prost Bisericii noastre, 
aşa cum a vrut să-l facă ştiinţei abatele Hildwin, care a 
indus în eroare, timp de şapte secole istoria prin teoria lui 
cum că Dionisie Areopagitul ar fi primul episcop al 
Parisului! În orice caz, pentru noi ortodocşii, tema aceasta 
este “închisă”. Îmi veţi spune, poate, că există goluri şi 
nedumeriri. Şi noi răspundem că, dincolo de acceptarea 
autenticităţii acestor scrieri, există prăpăstii abisale şi 
întrebări implacabile, înaintea cărora cea mai înţeleaptă 
atitudine e tăcerea evlavioasă. 

- Ce relaţie poate să aibă neoplatonismul 
alexandrin, care a acumulat o întreagă lume de teorii, 
aflate înainte în paragină, cu Creştinismul, care s-a 
înfățişat ca o teorie nouă despre lume? a zis intervenind 
Bătrânul Teolipt. Spirite incontestabil elevate au luat 

asupra lor sarcina de a salva păgânismul care murea, prin 
unele rămăşiţe ale filosofiei eline şi au depus eforturi 
disperate să ridice un edificiu menit să depăşească cu 
mult creştinismul, în bogăţia de idei. Acesta este 
neoplatonismul. Şi poate ar fi reuşit, dar adâncimea 
filosofică a lui Plotin a fost învinsă de învățătura săracă 
a “barbarilor”, cum îi numea el dispreţuitor pe Creștini, 
fiindcă Cel care se afla în fruntea luptei era Dumnezeu. 
Din nefericire, au fost mulţi cei care au contopit în 
adâncul mistic al creştinismului ideile mistice ale 
neoplatonicilor, care interpretau încă alegoric religia 
veche şi miturile ca simboluri ale eticii şi înţelepciunii şi 
care au prezentat un sistem mistic complet, pe care l-au 
contrapus Creştinismului. Dar Creştinismul e distinct de 
orice altă religie şi ideile lui sunt constituite din “ecourile 
dumnezeieşti” ale Sfintei Cincizecimi. O astfel de relaţie 
are, deci, mistica Bisericii noastre vechi cu conglomeratul 
lui Plotin, Porfiriu şi a lui lambilic care, cum e şi natural, 
a căzut în magie, şi această relaţie o are Creştinismul cu 
vechile religii şi filosofia. Şi Bătrânul a tăcut ... 

- Deci, ce părere v-aţi format în urma tuturor celor 
care vi s-au expus? am zis eu. 

- Eu, desigur, nu pot să am asupra acestei teme 
nici o părere, a zis avocatul. 

- Presupun, a răspuns teologul, că lucrul cel mai 
bun, dacă nu e altul, este ceea ce aţi spus Dvs.: atitudinea 
tăcerii evlavioase. 

- Şi totuşi, pentru cel ce ţine la Tradiţii, am zis, nu 
acesta este lucrul cel mai bun, ci credința. Tăcerea 
evlavioasă o cere conştiinţa Bisericii numai de la fiii ei 
care se îndoiesc şi sunt influenţaţi de învățături străine, 
care se află în afara zidurilor Ortodoxiei noastre... 


35. “Singur: sau fiară sau dumnezeu” 


| ... Bătrânul Teolipt şi-a rezemat capul alb de un 
stâlp şi şi-a aţintit ochii spre cer. Din când în când 
avocatul se întorcea spre pădurea adâncă. La intervale, ca 
şi cum îi mai vorbea încă cineva, teologul îşi mişca 
inconştient capul. Mai mult mecanic, Monahul Hrisostom 
îşi învârtea mătăniile pe degete. Iar eu, ca să-mi adun 
gândurile împrăştiate “precum îşi strânge găina puii sub 
aripi” (Mt.23, 37), am început să mă preocup mental cu 
rugăciunea dintr-un singur gând (monologistos) pe care 
obişnuiam s-o zicem neîncetat în Sfântul Munte: “Doamne, 
lisuse Hristoase, Fiul lui Dumnezeu, miluieşte-ne pe 
noi”, rugăciunea ciclică... 

Dar la aceea oră pe cărarea din josul pavilionului 
bizantin trecea un Monah purtându-şi pe umeri traista 
ascetică încărcată. Părea foarte obosit, iar hainele lui 
simple şi oarecum neîngrijite trădau un Pustnic din cei 
care şedeau în Colibele stâncoase ale Pustiei din 
extremitatea îndepărtată a Athosului. 

- Cine e acest Monah? a întrebat teologul. 

- E negreşit un Pustnic, a răspuns Monahul 
Hrisostom. 

- Nu-l strigaţi să vină ca să-l cunoaştem? a zis 
iarăşi teologul. 

- Părinte, părinte, nu veniţi puţin sus? a strigat 
Monahul Hrisostom. Pustnicul s-a apropiat de pavilion 

şi, închinându-se cu multă smerenie, ne-a adresat salutul 
aghioritic: binecuvântaţi. 

- Domnul, am răspuns noi. 

- Nu şedeţi ca să vă odihniţi puţin aici? a zis 
Monahul Hrisostom, să ascultăm ceva de folos din Pustie, 
maica filosofiei şi a vieţii contemplative? 

- Trebuie să mă duc întâi în Mănăstire, a zis 
Pustnicul, fiindcă sunt foarte asudat şi după aceea , dacă 
dragostea voastră doreşte, am să vin iarăşi. 

- Foarte bine, a zis Bătrânul Teolipt, vă vom 
aştepta. Şi Ascetul a plecat. 

- Ce fac în Pustie şi cum trăiesc aceşti oameni? a 
întrebat avocatul. Aristotel zice că, pentru ca să trăiască 
cineva în Pustie, trebuie să fie sau Dumnezeu sau fiară. 
“Singur, nu din întâmplare, ci prin fire, este sau o fiară 
sau dumnezeu”. Ce oferă aceşti fraţi atât de smeriţi 
Bisericii? 

- Pustnicii noştri nu sunt nici dumnezeii, nici fiare, 
a răspuns Monahul Hrisostom. Pustnicii îşi împart timpul 
lor între rugăciune şi lucru de mână. Sculptează în lemn 
tare Hristoşi-răstigniţi şi dau, fie cu ştiinţă, fie în neştiința 
lor, Dumnezeu ştie, o astfel de expresie de durere feței 
dulci a Domnului şi o astfel de mişcare trupului Său, încât 
nimeni nu se poate uita la El fără lacrimi... Pustnicii 
viețuiesc ca alegoricele “păsări ale cerului” din Evanghelie 
(Mt.6), care nu seamănă şi nu seceră, nici nu strâng în 
hambarele pe care nu le au. Domnul este hrănitorul lor. 
Hainele lor sunt mai frumoase decât “crinii câmpului”, 
fiindcă sunt “îmbrăcaţi în Hristos”(Rom.13,14) şi sunt 
împodobiţi cu virtuţi şi cu cununi nevăzute de lumină. 
Şi-au limitat nevoile lor la foarte puţin, ca să fie “liberi 
de toate”(1 Cor.9,19). Au învăţat de la viaţa lor foarte 
modestă să fie înţelepţi şi smeriţi cu cugetul. Se bucură 
“pentru nădejdea'"(Tit.1,2) bunurilor viitoare, datorită 
cărora au renunțat la bunurile trecătoare şi pieritoare - 
unii dintre ei “au fost bogaţi foarte” - şi la însăşi sărmana 

““slavă””, înțelegând adânc cuvântul Domnului: “Cum 
puteţi voi să credeţi, când primiţi slavă de la oameni” 
(loan 5, 44)?'* Instituţia Pustnicilor din Sfântul Munte 
este extrem de instructivă. Ei alcătuiesc podoaba mistică 
a Bisericii noastre şi “nervii Ortodoxiei”. Fără Pustnici ar 
lipsi din Biserică un model de viaţă, care să trâmbiţeze 
tăcut puterea veşnică a Duhului şi dorul sufletului curăţit 
în Hristos. Pe pământ Pustnicii noştrii sunt **duhuri 
slujitoare''(Evr.1,14), dar şi măsurile forţei 
Creştinismului. Ei ştiu ““toate să le nădăjduiască, toate să 
le acopere, toate să le rabde şi dragostea lor'* față de 
Dumnezeu şi fraţi ‘‘nu cade niciodată'"(I Cor.13). Fierbinţi 
în Duhul, stăruitori în rugăciune, părtaşi nevoilor sfinţilor 
prin rugăciune, ei sunt în pace cu toți, inițiați în toate... 

- Îmi închipui că petrec într-o mare osteneală, 
fiindcă faţa Pustnicului este osificată, a observat teologul, 
şi ridurile o brăzdează prematur. 

- Desigur, a zis Monahul, ascetismul lor este 
aspru, fiindcă se silesc pe ei înşişi, după cum a zis 
Domnul, “cei care se silesc răpesc împărăţia cerurilor” 
(Mt.11, 12), dar primesc cele bune din armonizarea voinţei 
lor cu voinţa Domnului. Ei se aseamănă cu văduva aceea 
din Evanghelie “care a cerut izbăvire de pârâşul ei” 
(Lc.18, 3) şi stăruie neîncetat pe lângă judecătorul lisus, 
ca să-i elibereze grabnic de patimile omeneşti şi să le 
strălucească în inimi lumina Lui dumnezeiască.În 
rugăciunile lor cu inimă înfrântă, ei repetă 
rugăciunea dintr-un singur gând şi cu străpungere a 
Sfântului Părintelui nostru aghioritic Grigorie Palama: 
“luminează-mi întunericul, luminează-mi întunericul!”. 
Ajung la înălțimi de mare sfinţenie şi nu o ştiu. Sunt 
simpli ca nişte copii, “înţelepţi ca şerpii şi nevinovaţi ca 
porumbeii” (Mt.10, 16). Se roagă pentru toată lumea, dar 
nu cunosc lucruri elementare despre patria lor. 
Curiozitatea nu este o virtute. Tinzând din putere în 
putere şi urcând ca şi ““cerbii”” pe culmile nemateriale ale 

“munţilor”? transcendenței, ei uită de sine în desfătarea 
contemplaţiilor lor sfinte. Nu este neîngăduit oare ca ei să 
se întoarcă spre cele de jos? Petrec aproape mereu într-o 
dispoziţie de recunoştinţă față de Dumnezeu pentru 
binefacerile Lui infinite. Cineva ar putea zice că Pustnicii 
umplu golurile nerecunoştinţei noastre şi inima lor nu se 
goleşte multumind şi lăudând “seara şi dimineaţa, la 
amiază şi în toată vremea” Bunătatea Lui fără margini. 
Acum câţiva ani, m-am dus în Pustie, am 
intervenit eu, ca să gust aroma sfinţeniei Asceţilor noştri 
şi să primesc binecuvântare. Un prieten Pustnic m-a 
condus la Coliba altui Pustnic despre care aveam informaţii 
că era un om sfânt. Avea obiceiul să repete din adâncuri 
uşor schimbat, cuvântul profetic: “O, Doamne, 
trimite-mi lumina Ta şi adevărul Tău. Acestea m-au 
călăuzit şi m-au adus pe mine în muntele Tău cel sfânt şi 
în corturile Tale”(Ps.42,3). Spuneau cei ce se nevoiau 
împreună cu el că era ciudat şi aspru în cuvintele lui. l-am 
adresat întrebarea: 
- Cum vă simţiţi părinte sfinte, aflându-vă în acest 
mediu izolat şi petrecând într-o tăcere aproape continuă? 
- O, frate, mi-a zis. În tăcere se ascunde filosofia 
cea mai adâncă a creştinismului şi se săvârşeşte în sufletul 
nostru o transformare negrăită. Netâlcuit este harul propriu 
duhului care tace şi prin această tăcere sfântă atât de 
elocvent... Tăcerea, părinte, deţine, în colonia noastră, 
taina sufletului nostru care are nostalgia patriei cereşti. 
Sfântul Isaac Sirul spune că toate lucrările duhovniceşti 
laolaltă nu se compară cu lucrarea tăcerii. Presupun că în 
cer tăcerea formează armonia mult grăitoare prin care 
duhurile sfinte şi fericite se lărgesc la infinit, rotindu-se 
în lumi de lumină şi dulceaţă nesfârşită în Dumnezeu... 
Credeţi-mă, a continuat Pustnicul, că uhul singur e 
adevărul care domneşte de la marginea Tronului Măririi 
şi se întinde până la cea mai mică umbră a celei mai 
neînsemnate făpturi: lubirea. Aceasta este izvorul din 

care coboară veşnic din cetatea lui Dumnezeu râurile 
sfinte ale Harului “care udă toată făptura spre rodire de 
viață”. Aceasta este ceea ce s-a zis de împăratul-Prooroc 
David: “adânc pe adânc cheamă’ ’(Ps.41,9) călăuzind din 
abis prin infinit spre înfricoşătoarea vedere a Dumnezeirii. 
Cea care pe toate le încheagă şi susține. Cea care naşte şi 
încălzeşte, însufleţeşte şi călăuzeşte. Pecetea creaţiei şi 
simbolul Creatorului. Diamantul cel mare care scânteiază 
în fruntea diademei frumuseţii inexprimabile a Celui 
Prea înalt. Iubirea este explicaţia creaţiei... 

- Cum putem noi să dobândim în inimile noastre 
iubirea, părinte? am zis eu întrerupând pe Ascet. Cum am 
putea să ne facem vrednici de iubirea Domnului noi, 
smeriţii? 

- Cum putem să dobândim iubirea! a zis Pustnicul, 
mişcându-şi capul şi ştergându-şi cu marginea veşmântului 
lacrimile care-i curgeau. Mă întrebaţi, adică, cum să 
reuşim ca Hristos să se sălăşluiască în inimile noastre(Rom 
8,11;1n.1,14). Cum altfel, frate, decât prin iubire? Cum 
să-L atragem pe Hristos să se sălăşluiască în noi, dacă nu 
prin curăţia inimii? Şi cum să atingem această curăţie, 
dacă nu prin lucrarea poruncilor? Şi cum să săvârşim 
poruncile fără lacrimi, rugăciuni şi osteneli? lertaţi-mă, 
mi-a zis Pustnicul. Vă amintiţi ce spuneau Părinţii noştri: 
“Dă sânge şi ia duh”. Asta cel puţin o ştiu şi eu, viermele 
pământului. V-aş mai spune şi altceva, dar... “înţelepciune 
grăim celor desăvârşiţi”(I Cor.2,6)... 

Şi am plecat, sărutând dreapta acelui Ascet, plină 
de bătături de la metanii... 


36. “Crainici ai Împărăției ce va să vină” 


- Pustnicii, a zis Monahul Hrisostom, sunt oameni 
înţelepţi. Biserica noastră este venerată din pricina lor, 
fiindcă o sprijină prin viaţa lor sfântă şi sunt, după 
Palama, “profeţi ai Noului Testament, crainici ai 
Împărăției ce va să vină”. Viaţa lor eroică, în peşteri şi 
Colibele lor înfricoşătoare, provoacă teamă şi evlavie. În 
aceste Colibe, răsună de sute de ani imne şi cântări 
duhovniceşti, şi stâncile pe care acestea sunt înfipte, 
rămân martore fără glas ale plânsului sufletelor iubitoare 
de Dumnezeu. Umbrele câtor Pustnici, ale căror nume 
sunt scrise în cer, nu rătăcesc în încăperile lor rudimentare 
şi îngheţate!... Câţi Palama, Filotei, Nichifori, Grigori, 
Nicodimi, câţi Cuvioşi nu au trăit în ele ca Isihaşti 
desăvârşindu-se prin “rugăciunea minţii”!... 

- Părinte Hrisostom, a întrerupt avocatul, am auzit 
lucruri ciudate despre Colibele Pustnicilor din Athos şi aş 
dori să le văd împreună cu prietenul meu. Mi s-a 
recomandat, însă, că înainte să cobor în ele, trebuie să 
mă... mărturisesc! Atât de primejdioasă e coborârea în 
ele... 

- Adevărul e, a răspuns Monahul Hrisostom că 
unele din ele sunt greu accesibile. Ca şi Ascetismul, aşa 
şi sălaşurile Pustnicilor au particularitatea lor. Colibele 
acestea nu au ntmic comun cu casele de la ţară din Grecia. 

În conceperea planului lor există o excentricitate primitivă. 
Este suficientă o crăpătură sau o proeminenţă în stâncă, 
ca ea să-formeze ““terenul de casă” ideal pentru un 
Pustnic. Sunt numite în chip potrivit “cuiburi de vulturi”. 
Sunt constituite într-un spirit arhitectonic rudimentar, 
exact ca şi Ascetismul. Zadarnic ar căuta cineva în ele 
confort. Multe s-au scris despre Colibe, dar mă îndoiesc 
dacă s-a spus tot adevărul, fiindcă mentalitatea Pustnicilor 
care le-au construit ne este inaccesibilă. Înainte de toate, 
ea nu urmează logica. Pentru pustnici, linia dreaptă nu 
este drumul cel mai scurt. Ei preferă, în mod surprinzător, 
să se caţere, decât să păşească pe cărări accesibile. Nu 
caută riscul, primejdia, cu orice preţ - “să nu ispiteşti pe 
Domnul Dumnezeul tău” (Mt.4, 7) - nu sunt adepţi ai 
dogmei “trăirii în mod periculos”, dar consideră primejdia 
ca un element de progres moral. Cel care coboară pentru 
prima oară în ele cu ajutorul lanțurilor, mulţi ani după 
aceea e îngrozit şi numai de amintirea lor. 

Oameni ciudaţi, ei ocolesc “bulevardul” 
pustnicesc comod şi neprimejdios şi simt o bucurie 
negrăită să se lege cu lanţuri şi să urce, să urce, ca să 
ajungă la peşterile lor. Cine ştie? S-ar putea ca ei să 
gândească mai drept decât noi. Fiecare Colibă a unui 
Pustnic în Sfântul Munte e un altar aprins, în care domneşte 
numai Dumnezeu. Sunt nişte biserici risipite pe locurile 
cele mai sfinţite şi neîntinate, iar Monahii sunt preoţii 
lor. Multe din ele s-au identificat atât de mult cu stâncile, 
încât străinii care navighează pe acolo de-a lungul 
promontoriului nici nu pot să bănuiască existenţa lor. 
Colibe şi stânci fac un trup. 

E cu neputinţă ca un om să trăiască în condiţiile 
Pustiei, dacă cel puţin pe jumătate nu trăieşte în cer. 
Pustnicii sunt oameni de mare rezistenţă. De asemenea, în 
colibele lor oricine ar putea vedea un aranjament armonios 
al celor mai neînsemnate lucruri, care, în simplitatea lui, 
ar putea reprezenta cel mai frumos ritm de împodobire. 

c 13 - Dialoguri la Athos vol. | 


Fiecare lucru separat şi toate împreună în Coliba ascetică 


vorbesc atât de adânc sufletului! Şi primesc o expresie. 


atât de melancolică, de parcă ar rătăci în ea duhul trist al 
Ecleziastului: “Deşertăciunea deşertăciunilor, toate sunt 
deşertăciuni”. Duhul plânsului şi întristării după Hristos 
planează deasupra Colibelor Pustnicilor. Oraşele, desigur, 
se complac în construcţiile lor cu linii frumoase. Sfântul 
Munte, însă, e venerat pentru Mănăstirile lui seculare şi 
impunătoare, ca şi pentru Colibele lui umile. Dar dacă 
Monahul trebuie să se laude în Domnul, în ce altceva ar 
face aceasta dacă nu în Moaştele preasfinte ale Bisericii 
vechi şi în simbolurile strălucirii şi civilizației Bizanțului 

e care le-au păstrat cu atâta evlavie Sfintele Mănăstiri 
Impărăteşti? Şi totuşi! Toate acelea ne strălucesc numai 
dintr-o răsfrângere. Constituie o slavă, dar cea a trecutului. 
Avem însă ceva slăvit şi în prezent: “Cuiburile Vulturilor”, 
ale Pustnicilor noştri! Colibele Isihaştilor Athosului! O, 
Dumnezeul meu, cât de scumpe sunt în ochii Tăi Colibele 
acestea!... Şi cât de mult se bucură Duhul Tău de ele!... 
Oare nu dintr-o Colibă a răsărit Împărăţia cerurilor? Nu 
sunteți de acord, fraţilor, a continuat Monahul Hrisostom, 
că dintr-o colibă a răsărit Împărăţia cerurilor? Şi nu 
dintr-un palat impunător?... 

- Nu numai dintr-o Colibă, a zis teologul, dar 
lucrul cel mai paradoxal dintre toate e că pentru Împărăţia 
cerurilor, pământul s-a micşorat în chip tainic, oferind 
Domnului său cu mare zgârcenie o suprafață extrem de 
mică , “pentru că nu mai era loc în casa de găzduire” 
(Lc.2, 7)... Ciudat!... Şi zice un apologetal Creştinismului: 
“Dacă ar fi fost vorba să inventăm noi religia şi Revelația, 
nu am fi ajuns niciodată la o atât de smerită Revelaţie, 
care începe cu naşterea unui prunc în iesle şi sfârşeşte cu 
moartea lui pe Cruce la acel popor care era socotit gunoiul 
umanităţii”. Şi “Revelația nu ar fi adevărată, dacă nu s-ar 
opune raţiunii noastre orgolioase şi corupte provenită din 

“răsturnarea morală a neascultării şi a relei viețuiri”. lar 

Pascal strigă: “Recunoaşteţi, deci, adevărul religiei în 
însăşi întunecarea religiei, în indiferența noastră față de 
cunoaşterea ei”. Ca să fie mari, toate lucrurile mari 
trebuie să fie şi smerite... 


37. “Prietenul meu, Pustnicul Nicodim”? 


- Fiindcă a venit vorba de iesle, peşteri, colibe şi 
pustnici, despre ceea ce este mare în ceea ce este mai mic, 
vreţi să vă povestesc despre fericitul meu prieten, Nicodim 
Pustnicul, până când vine şi Ascetul? a zis Bătrânul 
Teolipt. Pentru mine acest sfânt Pustnic a fost atât în 
tinereţe cât şi la bătrâneţe,călăuzitorul luminos şi cel mai 
bun exemplu de viață Monahală. Nu pot să-mi amintesc 
de el fără străpungere de inimă şi recunoştinţă... M-a 
cinstit prin prietenia lui până la moarte... 

- V-am fi recunoscători, Bătrâne sfinte, a zis 
avocatul făcându-se interpret şi al dorinţei noastre, dacă 
ne-aţi spune o istorie despre aceşti Pustnici pe care i-aţi 
cunoscut mai îndeaproape în viaţa Dvs. de mulţi ani în 
Sfântul Munte. 

Ca şi cum şi-ar fi văzut trecutul, Bătrânul Teolipt 
a început să spună cu un glas adânc şi cu toată simplitatea 
lui bătrânească următoarea istorie: 

- Pustnicul Nicodim a trăit 50 de ani încheiaţi 
într-un “cuib de vulturi” din Sihăstriile situate în 
extremitatea de sud-est a Athosului. Vreme de 50 de ani 
din “închisoarea lui dumnezeiască” el a ascultat tăcerea 
cea mai adâncă a Pustiei. În tot acest interval, a văzut cum 
soarele, care îi lumina bătrâneţea eroică şi cuvioasă, 
răsărea mereu din acelaşi colţ şi descria acelaşi arc 

binefăcător '“şi peste cei drepţi şi peste cei 
nedrepți”(Mt.5,45). Şi tot atâţia ani a văzut Coliba sa 
scăldându-se în tăcere în oceanul culorii dulci al scânteierii 
astrelor şi a lunii. În ce fericire plutea!... Simţea că se 
găsea deja în anticamera bucuriei veşnice. De câte ori 
rugăciunile lui fierbinţi nu s-au înălțat la cer însoţite de 
vijeliile urlătoare ale Athosului!...Şi de câte ori imnele 
lui duhovniceşti “din adâncuri” n-au lovit ca un ecou de 
aripi îngereşti liniştea inexprimabilă a pustiei în nopţile 
sfinte şi luminoase ale Sfântului Munte, în ceasul armoniei 
adânci a duhurilor! Pustnicul, prietenul meu Nicodim, 
era de vreo 70 de ani. O figură venerabilă, luminată de 
reflexele sfinte ale sufletului său curăţit în Hristos. În 
privirea acestui sfânt bărbat apărea personificarea 
blândeţii şi se reoglindea dinamismul liniştit al dragostei 
dumnezeieşti din inima lui. Obişnuia întotdeauna să tacă. 
Tăcerea lui mă învăţa atât de elocvent. Când însă îmi 
vorbea domol şi cu multă adâncime, literalmente mă 
captiva. Faţa lui răspândea de obicei o strălucire nedefinită 
şi închipuirea mea mă transpunea inconştient pe muntele 
Tabor. Dumnezeul meu, ce om de nedescris era acest 
bătrân Ascet! Părul său mare şi alb ca zăpada încadra cu 
o estetică nevinovată chipul cuvios revărsându-se pe 
umeri în ghirlande ondulate şi groase. Barba lui deasă şi 
albă “ca lâna” cobora cu impetuozitate blândă ca o cascadă. 
Cu totul alb, cum era bătrânul meu prieten, cineva putea 
crede că priveşte un personaj biblic. Şi, cu toată simplitatea 
lui pustnicească, el avea în ansamblu măreţia unui senator 
roman şi îmbina severitatea măsurată a unui filosof grec 
cu dulceaţa atrăgătoare a unui sfânt din Tebaida secolului 
al IV-lea.Vieţuirea lui era curată cum e crinul. În spiritul 
lui, el păstra naivitatea şi lipsa de răutate a unui copil. Dar 
în gândurile sale era adânc. A avut norocul rar al unei 
creşteri creştine şi al unei educațţii îngrijite. S-a adâncit 
în duhul Părinților, pe care i-a iubit de la o vârstă fragedă 
şi cunoştea cu claritate scriitorii elini antici. Prețuia 

îndeosebi idealismul luminat al lui Platon şi respecta 
filosofia morală austeră a lui Socrate. Însă aceste “umbre”, 
cum numea el filosofia, erau împrăştiate în adâncul inimii 
lui de lumina pe care o revărsa Preasfânta Cruce a 
Domnului. Iubirea înlocuia gândirea. “Sunt răstignit 
împreună cu El’... îmi spunea adesea. Bătrânul respira 
“pe lisus Hristos şi pe acesta răstignit” (I Cor.2, 2). O, 
Crucea! Pentru prietenul meu Pustnicul, ea era unica 
dragoste. Câte îmi mai spunea despre Cruce! Adoraţia 
mistic pătimită a Celui răstignit îl adâncea în extaz. Îmi 
povestea, într-o seară, de un Eremit cinstit ca sfânt de 
Biserica Apuseană că dragostea lui afectuoasă față de 
Crucea Domnului şi dorul lui înflăcărat de a participa 
împreună la Patima Lui, l-au făcut să sufere mental atât de 
mult încât pe fruntea lui s-au format urmele cununii de 
spini a Domnului, pe mâinile şi picioarele lui amprentele 
cuielor, iar în coasta lui rana suliţei. Urmele acestea, a 
continuat calm Bătrânul, zicea că le-au văzut asceţii 
împreună-nevoitori cu el atunci când Eremitul a adormit 
în Domnul... Şi a tăcut. 

Eu m-am arătat surprins. 

- Bătrâne, am îndrăznit, credeţi că... 

- Nu, a zis, eu nu cred, în special fiindcă se 
interpune dogma. În cazul unui ortodox, însă, de ce să nu 
cred? 

- Dar pentru ce mi-aţi spus aceasta? am observat 
eu, câtă vreme... 


38. “Semnele cuielor” 


Bătrânul Ascet n-a răspuns. Se adâncise deja în 
tăcerea lui. Această poveste mi-a provocat o adâncă 
impresie, literalmente m-a dat peste cap.lmi chinuiam 
mintea să ştiu exact de ce mi-a povestit o istorie în care 
nu credea? Nu cumva făcea aluzie la el însuşi? Pentru 
prietenul meu cuvios toate le consideram posibile. Cum 
însă de n-am băgat de seamă vreme de 15 ani, de când îl 
vizitam regulat? Ştiam că bătrânul e un înţelept şi cuvântul 
lui era totdeauna adânc. Căutam cu o adevărată sete, nu 
cumva disting pe fața lui urmele cununii de spini pe 
mâinile şi picioarele lui **semnele cuielor””şi în coasta 
lui... dar în coasta lui cum să pipăi? Ascetul şedea aproape 
de o mică fereastră a Colibei, cu capul lui alb rezemat de 
piept. Se gândea? Se ruga?... Pe mine, însă, mă stăpânea 
o nelinişte de neînvins ca să aflu. Soarele abia apusese. 
M-am ridicat de la locul meu şi apropiindu-mă de Pustnic, 
am început să-i observ cu curiozitate capul cuvios, mâinile 
şi picioarele. Dar zgomotul scaunului a tulburat absorbirea 
lui şi întorcându-se spre mine m-a surprins cu privirea 
pironită la mâinile lui. 

- Ce cauţi, frate Teolipt? m-a întrebat Bătrânul. 

Bâlbâindu-mă de ruşine pentru curiozitatea mea, 
am răspuns întretăiat: 

- Să văd “semnele cuielor”, părinte... 

Pustnicul m-a privit vesel şi a izbucnit în lacrimi. 
Fără să vreau am plâns şi eu. A trecut mai bine de o oră în 
acel plâns tăcut. Pe cerul albastru apăruseră deja stele 
“sclipind. Chilia săracă a prietenului meu respira o fină 
bunămireasmă de “jertfă de seară” şi s-a învăluit încet, în 
umbre sfinte... 

Prietenul meu Ascetul Nicodim părea că se născuse 
ca să nu moară. Mai mult, părea că s-a născut pentru 
Viaţă. Era neprihănit ca şi culoarea galbenă a feţei lui. Şi 
fiindcă răsărise “ca un crin al văilor” în mijlocul spinilor, 
ocrotitoarea neprihănirii, Preacurata Maria, l-a atras pe 
Pustnic încă din fragedă vârstă, în “grădina ei”, “Sfântul 
Munte”, ca el să nu-şi întineze hainele. 

În “anghelologia” monahală există istorisiri 
uimitoare. Asceţi spiritualizaţi de dragostea dumnezeiască 
s-au învrednicit, în decursul veacurilor, să fie slujiţi şi 
hrăniţi de Îngeri. Nu ştiu dacă prietenul meu, Pustnicul 
Nicodim, a avut această cinste deosebită. Pot, însă, să 
cred că era numai “cu puţin mai micşorat decât îngerii” 
(Evr.2, 7). Era un înger în trup. La începutul cunoștinței 
noastre n-am putut să-l înţeleg. Mi-amintesc că acum 15 
ani, într-o convorbire a noastră, întorcându-se pentru o 
clipă, mi-a adresat întrebarea neaşteptată. 

- Frate Teolipt, trăieşti? 

L-am privit cu uimire. 

-Părinte, am răspuns eu, trăiesc. 

Şi-a mişcat capul lui alb într-un mod enigmatic. 

- Şi vezi pe Dumnezeu? a reluat el. 

lar pe faţa lui, îmi amintesc, se revărsa o nuanţă 
fină din soarele care apunea... 

- Dar, părinte, am zis, stânjenit de întrebarea lui 
inexplicabilă, “pe Dumnezeu nimeni nu l-a văzut vreodată” 
(In 1, 18), şi cum ziceţi... 

- Fiul meu, mi-a zis, crede mie că Dumnezeu se 
vede. Nu zice Domnul: “Cel ce mă iubeşte pe Mine va fi 
iubit de Tatăl Meu şi-l voi iubi şi Eu, şi Mă voi arăta lui” 

(In 14, 21)? Şi am tăcut amândoi mai bine de o oră... 

Ca să las deoparte amănuntele, consider relaţia 
mea cu Pustnicul ca fiind cu adevărat inexplicabilă. H 
vizitam o dată sau de două ori pe an şi şederea mea nu dura 
mai mult de două zile şi nopţi. O, câte îmi spunea! Simţea 
față de mine o dragoste deosebită şi de aceea îşi 
întrerupea tăcerea, tovarăşa lui. În ţinutul lui pustnicesc 
nu-l cunoşteau toţi Asceţii. Unii din ei i se plângeau 
că-i respinge. El însă le zicea: 

- Fraţilor, Domnul ştie cât de mult vă iubesc. Şi 
iarăşi tăcea. 

De mai multe ori l-am provocat să-mi povestească 
viaţa lui şi pentru ce s-a făcut Monah, dar mă asigura că 
curiozitatea mea va fi satisfăcută după moartea sa , pentru 
că eu sunt moştenitorul lui duhovnicesc şi că, afară de 
bibliotecă, îmi va lăsa manuscrisele şi autobiografia lui 
şi astfel voi fi informat deplin. În penultima mea vizită, la 
începutul primăverii, după şederea mea de două zile, pe 
când mă pregăteam de plecare, mi-a zis: 

- Frate Teolipt, cine ştie dacă nu ne vedem pentru 
ultima oară? 

- Nu, nu, părinte, am zis, să nu fie. 

Şi după ce mi-am plecat genunchii, după obiceiul 
meu, m-a binecuvântat şi m-a sărutat pe frunte, cu vădită 
emoţie.Cu ochii înlăcrimaţi, i-am sărutat dreapta, am luat 
în mână toiagul de călătorie şi, înainte de a răsări 
soarele, am pornit spre Sfânta noastră Mănăstire cu sufletul 
cufundat în acea sfântă iniţiere mistică şi cu un sentiment 
de nedefinită tristeţe născută din profeția lui enigmatică... 
Zilele treceau şi ceream mereu informaţii despre sănătatea 
prietenului meu de la Pustnicii săraci care vizitau Sfânta 
noastră Mănăstire. Şi aşa m-am liniştit... Au trecut aproape 
cinci luni, când într-o dimineaţă a venit la Mănăstire 
ucenicul cunoscutului meu Pustnic, aducându-mi, ciudat, 
un bilețel de la bătrânul meu prieten. L-am deschis 
nerăbdător şi am citit următoarele: 

“Fiule în Domnul, Teolipt. Domnul mă cheamă. 
Mă bucur, fiindcă mă duc spre lumina cea neînserată. 
Dacă găsesc milă la Stăpânul meu, mă voi ruga şi pentru 
dragostea ta. Vino cât mai repede, poate mă mai apuci. 
Dacă nu, te îmbrăţişez cu sărutare sfântă şi îţi las biblioteca 
mea, manuscrisele şi autobiografia mea. Te salut, frate, şi 
aminteşte-ţi de “semnele cuielor” mele. 

Prictenul tău, Pustnicul Nicodim”. 


39. “Şi dacă murim, ai Domnului suntem” 


„„„ Moartea unui Ascet, iubiții mei fraţi. nu are 
nimic din îndolierea zguduitoare a morţilor de rând. Este 
doar sfârşitul liniştit al unei vieţi frumoase şi pline de 
credinţă şi începutul unui mers sigur spre veşnicia cea 
neînserată. Pentru Ascet, moartea este punctul orientării 
lui zilnice, spre care priveşte cu o tainică nostalgie. Însă, 
pentru frații şi prietenii din jur, plecarea unui om sfânt 
constituie o pierdere cu adevărat incalculabilă, cel puţin 
din punct de vedere al realităţii sensibile. 

Pentru Pustnic, viața pământească este mai mult 
decât o dramă, întrucât în plan conştient el duce o luptă 
neînduplecată şi primejdioasă “împotriva începătoriilor 
şi puterilor întunericului” (Ef. 6,12). Însă drama acestui 
atlet necunoscut se preface într-o dumnezeiască iniţiere. 
Un mare Monah a zis: “creştinul trebuie să simtă agonia 
Domnului din grădina Ghetsimani”. Exact acest lucru se 
întâmplă cu adevăratul Ascet: “Martiriul conştiinţei”. 

Astfel că, dacă dincolo de dumnezeiescul şi măreția 
ei, pentru bărbaţii cu adevărat mari, lupta morală devine 
cu totul dramatică, fără îndoială moartea este o izbăvire, 
este ultima binecuvântare a cerului. “Moartea pentru 
drepţi e odihnă”(Inţ.Sol.4,7)... 

Cu aceste gânduri şi simțăminte şi cu ochii 
înlăcrimaţi am luat toiagul de călătorie şi am început 

mersul spre Pustia cea mai îndepărtată a Athosului. 
Simţeam că existența mea smerită slujeşte în aceea oră 
unei taine. Mă chema un bătrân cu totul alb, a cărui viață 
era o rugăciune neîncetată, un cânt creştin preaînalt. să 
fiu de față lângă patul lui de moarte, să aud ultimele lui 
răsuflări. Mergeam cu pas hotărât spre prietenul meu, 
Pustnicul Nicodim, “care pleca”. Eram singur şi, cu toate 
acestea. vorbeam continuu. Dumnezeule, ziceam, cum 
dobândesc toate o sfântă transparență când inima“ 
omenească e îndoliată de iubire!... Cum toate vorbesc de 
lubire, atunci când inimile noastre devin ca ale unor 
copii! Şi cum se liniştesc şi odihnesc toate într-o lumină 
sfântă strălucitoare. când cineva merge spre un sfânt care 
adoarme şi e iubit... Ce cântare îţi voi cânta, frate 
Nicodime,. cu ce mâini voi atinge trupul tău neprihănit, 
cum te voi înmormânta, cuvioase şi iubite Pustnice!... Şi 
am izbucnit în lacrimi... 

După un mers de patru ore am ajuns în Sihăstria 
Isihastului. Cu curajul casnicului am deschis zăvorul 
porții ogradei dumnezeieştii Colibe a prietenului meu. 
Un miros de tămâie şi ecou de psalmi mi-au izbit simţurile. 
Negreşit, mă gândeam, Pustnicul era asistat de fraţi. 
După cinci paşi am ajuns în pragul Colibei. “Pentru 
rugăciunile Sfinţilor Părinților noştri”... am strigat. 
“* Amin””, am auzit dinăuntru. Şi m-am găsit înaintea unei 
sugestive icoane liturgice . Trei bărbaţi austeri dar dulci, 
din care doi cu totul albi şi al treilea mai tânăr, în ținută 
monahală completă, psalmodiau şi citeau “Fericit cel fără 
prihană”(Ps.118)... în jurul patului improvizat al 
cuviosului meu prieten. lar el, întins pe spate, cu mâinile 
încrucişate şi cu ochii pe jumătate închişi, aştepta cu o 
linişte deplină să audă glasul Domnului: “bine, rob bun şi 
credincios, peste puţine ai fost credincios, peste multe te 
voi pune” (Mt.25, 21). 

Cum am apărut în uşă, m-am înclinat înaintea 
venerabililor Părinţi, care, întorcându-se spre mine şi 

fără să întrerupă Psaltirea, au răspuns la salut cu o înclinare 
a capului. Evident, mă cunoşteau, fiindcă cel mai venerabil 
a făcut semn cu capul celui mai tânăr să-l înştiinţeze pe 
prietenul meu, Pustnicul Nicodim, despre sosirea mea. 
Cum a auzit numele meu, Bătrânul a deschis ochii şi 
văzându-mă aproape de el, mi-a zâmbit, în timp ce lacrimi 
îi curgeau pe obraji. Aplecându-mă mai mult, i-am sărutat 
cu evlavie fruntea preacurată. 

Între timp rugăciunile şi psalmul “Fericit cel fără 
prihană” se sfârşiseră. Am adresat cuvinte binevoitoare 
celor prezenţi şi ei mi-au făcut cunoscut o poruncă a 
prietenului meu, către care m-am întors. 

- Cum vă simţiţi? am întrebat aproape de urechile 
lui. 

A zâmbit. A răspuns, cu zăbavă şi adânc, de abia 
auzit: 

-Mă duc. “Căci nimeni dintre noi nu trăieşte pentru 
sine şi nimeni nu moare pentru sine. Căci dacă trăim, 
pentru Domnul trăim şi dacă murim pentru Domnul murim, 
ai Domnului suntem”. (Rom.14, 7-8). Tu păzeşte 
testamentul, iubirea... 

Şi a tăcut. Şi după puţin: 

- Iubirea , frate... Şi iarăşi a tăcut. 

lar eu plângeam. El, suspinând din adânc, a făcut 
un ultim efort să-şi concentreze puterile care-l părăsiseră, 
a ridicat mâna dreaptă, ca şi cum ar fi voit să-mi spună 
ceva. Eu, aplecându-mă spre faţa lui, aşteptam să ascult. 
O tăcere adâncă domnea în Colibă. Cu un glas stins, 
numai cu ecoul respirației, cu privirea pironită spre un 
Hristos răstignit, abia a reuşit să articuleze cuvintele: 

- Iubirea, frate Teolipt, iubirea... 

Dreapta lui căzu grea pe pieptul său. A închis 
obosit ochii. Respira adânc. Părinţii urmăreau scena. 

- Se apropie, le zic eu. 

- Da, răspund ei. 

- Sunt gata cele de îngropăciune? am adăugat. Ei 

au dat afirmativ din cap. 
- Un preot? am întrebat. Mi l-au arătat pe cel mai 
- bătrân, care, aşa cum mi-au spus, l-a împărtăşit pe Pustnic 
cu Preacuratele Taine, înainte de sosirea mea... Deodată, 
fața Pustnicului s-a luminat. A deschis ochii, a mişcat 
capul în semn de salut şi îngăimând “vino! Amin”, şi-a 
dat ultima suflare, sufletul lui sfânt... 


40. “Autobiografia” 


Fraţii mei!... Cine nu a văzut un cuvios murind nu 
poate avea o cunoaştere clară despre viață, moarte şi 
nemurire. Moartea bărbatului sfânt este atât de plină de 
învățătură... 

Am petrecut noaptea rugându-ne pentru cel mort, 
după care am cântat rânduiala înmormântării Monahilor, 
îngropând rămăşiţele sfinte ale acestui erou al credinţei 
cu multă şi neafectată cinstire... Am schimbat câteva 
gânduri şi după două ore, am luat, potrivit 
“Testamentului”, 4-5 cărţi la alegerea mea, am îndoit 
manuscrisele cam voluminoase şi autobiografia celui întru 
fericiţi prietenul meu Nicodim şi, salutând, m-am întors 
la Sfânta noastră Mănăstire. lăsând grija instalării unui 
alt frate în Colibă, acelor venerabili Părinţi. 

Am uitat să menţionez curiozitatea pe care am 
avut-o în a verifica existența “semnelor cuielor”. de 
care-mi vorbise enigmatic cuviosul şi cercetarea pe care 
am făcut-o la mâinile. picioarele şi coasta lui. În zadar am 
căutat “semnele”. M-am convins că prietenul meu Nicodim 
mi-a vorbit inui-un spirit alegoric şi am tras concluzia că 
“semnele” la Pustnic erau în adâncul lui ca trăire şi fiinţă. 
Erau martiriul lui dulce de zi de zi. tirania dragostei 
Domnului. Care ne-a dăruit nouă nevrednicilor “nu numai 
să credem in EI, dar şi să pătimim pentru el” 

(Filip 1, 29)... Când am ajuns seara la Sfânta noastră 
Mănăstire, m-am dedicat dintr-o curiozitate evlavioasă, 
cercetării manuscriselor. Presupun că v-aş lipsi de un 
folos pozitiv, a zis Bătrânul Teolipt şi a scos din traista 
lui un manuscris, dacă nu v-aş citi câteva fragmente din 
“autobiografia” plină de simplitate şi sinceritate a 
Pustnicului Nicodim. De aceea citesc, la alegere, cele de 
mai jos, care redau mai pregnant trăsăturile sufletului său 
sfânt. - 

Şi a citit: 

‘Când din învățăturile evlavioasei mele mame 
şi din citirea cărților sfinte ale Bisericii noastre am 
înțeles, încă de la vârsta copilăriei, nestatornicia vieții 
prezente şi am crezut în adevărul, bunătatea şi frumusețea 
Veşnicului nostru Dumnezeu; când o putere lăuntrică 
m-a încredințat “în har” despre înfierea dumnezeiască pe 
care am dobândit-o; când m-am gândit la adâncimea 
curăţiei inimii pe care o cere de la noi Domnul lisus, am 
plâns de bucurie şi de teamă. De bucurie, pentru 
copleşitoarea bogăţie a bunătăţii Domnului faţă de noi. 
De teamă, ca să nu cad din lubirea Lui”... “lubirea Lui 
față de mine şi iubirea mea pentru El, Care s-a răstignit 
pentru mine, a absorbit întreagă mintea mea iar inima mea 
priveghea neîncetat”... “După terminarea studiilor 
generale, încă adolescent şi cu o conştiinţă matură, 
mi-am întrezărit şi presimţit viitorul... O putere invincibilă 
mă împingea spre pustietăţi departe de lume, ca să gândesc, 
să simt şi să trăiesc în Dumnezeu... Setea de Absolut mă 
ardea”... “În paralel eram stăpânit şi de dragostea faţă de 
toţi fraţii Domnului de acelaşi suflet şi de aceeaşi credinţă. 
Priveam şederea mea în lume ca pe o datorie impusă. Dar, 
de vreme ce această datorie consta numai din raţiuni 
practice, şi prin urmare, facerea mea de bine față de doi, 
trei sau mai mulți fraţi ar fi avut o importanță limitată, eu 
nu mi-aş fi găsit în ea nici odihnă duhului, nici nu mi-aş 
fi satisfăcut setea de ideal”... “Toată ființa mea era 

dezbinată de două puteri care se luptau întreolaltă. Datoria 
şi Dorul de Dumnezeu tensionau în sensuri opuse 
nenorocitul meu suflet. Datoria - raţiunea dreaptă - îmi 
spunea că însingurarea înseamnă egoism. Dorul de 
Dumnezeu - puterea sentimentului - mă convingea că prin 
iubirea de Domnul se împlinesc toate datoriile față de 
oameni. În lupta mea vecină cu agonia vedeam de partea 
Dorului meu un adevăr care nu mai are nevoie să fie 
dovedit, în vreme ce datoria o priveam ca pe o poruncă 
seacă... Dumnezeul meu, arată-mi calea pe care voi 
merge... Dar îţi mulțumesc Ţie, Doamne... Iubirea a ieşit 
biruitoare...” “Aceasta este biruința noastră, credinţa 
lucrătoare prin iubire”(1 In.5,4:;Gal.5,6)... Asupra acestui 
punct Pustnicul scrie multe... 

- Ce surpriză ne-aţi rezervat, a zis entuziasmat 
teologul. Istorisirea aceasta e o poezie, este o rapsodie 
dumnezeiască. În persoana Pustnicului Nicodim văd 
caracterele desăvârşirii duhovniceşti ale omului. Aşa 
cum l-aţi descris, însă, aţi lăsat să se înţeleagă ca aveţi 
multe în comun cu Pustnicul, afară desigur de faptul că 
sunteţi mai vorbăreţ şi mai social... 

- Vă mulţumesc, a răspuns Bătrânul. Nu spuneţi 
astfel de lucruri... nu identificaţi pe sfântul acela cu 
smerenia mea. Altfel, nu mai ştiţi ce este un sfânt şi ce 
este un păcătos. 

Şi s-a lăsat o lungă tăcere... 


c 14 - Dialoguri la Athos vol. I 


41. “Mă desfătez de dragostea Ta şi de 
frumuseţea Ta” 


Întrerupând tăcerea, teologul a zis: 

- Mi-a venit în gând ideea înrudirii Pustnicului în 
adorarea Crucii cu Francisc de Assisi. Oare noi, 
Răsăritenii, n-avem o mentalitate diferită în privinţa 
operei de răscumpărare a Domnului? 

- În parte aveţi dreptate, a răspuns Bătrânul Teolipt, 
pentru că, deşi figura prietenului meu Nicodim se prezintă 
în mod evident ca una mistică, totuşi, descrierea 
incompletă a gândurilor lui şi accentuarea unilaterală a 
iubirii lui față de Cruce ar putea oferi prilej de răstălmăciri 
asupra modului în care se simţea el pe sine vieţuind “în 
Hristos”. Este adevărat că prietenul meu Nicodim iubea 
peste măsură Crucea Domnului şi arăta ca unul care 
“împreună pătimeşte” cu Hristos, Cel pironit pe ea, ca şi 
cum ar fi suferit şi ar fi fost răstignit el însuşi.Cu toate 
acestea, prietenul meu, Pustnicul, nu era din acele modele 
mistice ale Bisericii Apusene, care simțeau în continuu 
“agonia Domnului în grădina Ghetsimani” şi toată viaţa 
lor “împreună pătimeau” cu Hristos. Este ştiut că Biserica 
Răsăriteană are o înţelegere diferită de cea Apuseană şi 
percepe într-un mod specific răscumpărarea neamului 
omenesc săvârşită de Domnul, în raport cu Biserica 
Apuseană. Această diferenţă devine mai intensă în 
domeniul Teologiei mistice, unde spiritualitatea celor 


170 


două Biserici este prezentată ca într-un relief de misticii 
lor. Cu toate că n-am putut să-mi explic de ce a folosit un 
model apusean ca mijloc de exprimare simbolică a 
dragostei lui dumnezeieşti, istorisirea făcută mie de 
Pustnicul Nicodim despre un Ascet al Bisericii Apusene 
este foarte expresivă în redarea spiritului Monahilor ei. 
Pentru că Ascetul acesta nu era altul decât Francisc de 
Assisi, modelul cel mai reprezentativ al Misticilor Apuseni 
şi care - fapt caracteristic - a văzut în vedenie pe Cel 
Răstignit purtat pe aripi de Heruvimi. Supraaccentuarea, 
deci, a faptului Răstignirii Domnului de către Biserica 
Apuseană, care nu poate să înainteze dincolo de Cruce 
spre triumful obţinut prin Înviere, în opoziţie cu Biserica 
Răsăriteană, care îşi aţinteşte privirea în mod limpede 
spre lumina care a strălucit “şi cerul şi pământul şi cele de 
dedesubt”, provoacă, desigur, şi trăiri corespunzătoare. 

De aici manifestările “doloriste” ale lui Francisc 
de Assisi, loachimo de Flori, Ignaţiu de Loyola, Bernard 
de Clairvaux, loan al Crucii şi altor Mistici Apuseni, care 
“sufereau împreună” cu Hristos Cel ce a pătimit pe Cruce, 
împingând prin devierile aşa-numiţilor *“asaccati”? şi 
““apostoli”"-această suferință până la punctul autoflagelării 
şi freneziei religioase a unor grupuri întregi, care 
străbăteau drumurile Italiei amenințând siguranţa publică 
şi morala. Este un fapt revelator pentru psihologia 
Apusenilor că până şi Henric al III-lea al Germaniei s-a 
lăsat biciuit la ceremoniile oficiale înainte de a purta 
coroana!... 

Dar Pustnicul Nicodim a fost ucenic al Părinților 
Mistici Răsăriteni, a lui Palama, Diadoh, Maxim 
Mărturisitorul, Simeon Noul Teolog, Nicodim Aghioritul, 
a căror mistică era luminată de lumina dumnezeiască a 
Învierii şi de mesajul aducător de bucurie al Îngerului: 
“Bucuraţi-vă”. (Mt.28, 9). 

Să vă citesc cuvintele celui mai mare dintre Misticii 
noştri, Sfântul Simeon Noul Teolog, a zis Bătrânul, ca să 

sesizați calitatea Misticii Bisericii Răsăritene: 

“Mă desfătez de dragostea Ta şi de frumuseţea Ta 
şi sunt plin de fericire şi dulceaţă dumnezeiască. Mă 
împărtăşesc de lumină şi slavă. Faţa mea străluceşte ca şi 
fața lubitului meu şi toate mădularele mele devin 
luminoase. Atunci devin mai frumos decât cei frumoşi, 
mai bogat decât bogaţii. mai puternic decât cei puternici, 
mai mare decât împărații, mai preţios decât orice lucru, 
fie de pe pământ fie din cer. Pentru că, adâncindu-se în 
lumina Ta. mintea mea se luminează şi devine o lumină 
asemănătoare slavei Tale şi se numeşte minte a Ta, fiindcă 
cel vrednic să devină astfel e vrednic să câştige mintea Ta 
şi să se unească cu Tine în chip nedespărţit”... 

Mistica Răsăriteană nu poate să înţeleagă 
concepţia coparticipării prin “dureri” la opera de 
răscumpărare, concepţie caracteristică Apusenilor. 
“Răscumpărarea veşnică” (Evr.9, 12), se dobândeşte 
numai prin smerenie şi dragoste. Deci, a zis Bătrânul 
Teolipt terminându-şi observaţiile, fericitul meu prieten 
Nicodim, ale cărui rugăciuni şi binecuvântări să fie asupra 
mea, era un fiu credincios al Bisericii Răsăritene în toate 
manifestările vieţii lui, ca şi creştin, ca Monah şi ca 
Mistic. 

- Aş vrea să întreb suplimentar, părinte Teolipt, a 
zis teologul, cum cei care trăiesc viața interioară a misticii 
nu riscă să se rătăcească de la adevărul Bisericii, câtă 
vreme ei se predau lucrărilor inimii lor şi, îndulcindu-se 
în “contemplaţiile” lor, se închid în ei înşişi într-o 
desfătare spirituală personală? 

- lată vine Ascetul, a zis Bătrânul şi el va deslega 
toată nedumerirea voastră, fiindcă Pustnicii, şi nu noi 
Monahii, cunosc experimental şi contemplativ viaţa 
mistică. Noi cunoaştem câte ceva din studii, fiindcă tema 
aceasta se găseşte în cercul nostru propriu, dar ““numai în 
cuvânt”, şi nu “în simţirea inimii””, cum se cuvine. Nu 
aşa stau lucrurile, frate şi împreună nevoitorule 

Hrisostom? 
- Da, părinte, sunt aşa precum aţi spus, a răspuns 
Monahul Hrisostom. 


42.“ Îmi chinuiesc trupul meu” 


Pustnicul a venit în pavilion, a urcat treptele, s-a 
înclinat cu smerenie şi s-a aşezat într-un colţ. Asceza îi 
săpase obrajii, privegherile îi adânciseră ochii, posturile 
şi-au pus pecetea lor sfântă pe fața lui palidă iar rugăciunile 
neîncetate dădeau chipului ascetic al Pustnicului nu ştiu 
ce măreție stranie. Cât de răpitoare este priveliştea 
Pustnicilor Athosului! O desfătare pentru ochi. Literatura 
monahală îi numeşte * îngeri în trup”. Plimbându-se în 
Pustie, negreşit filosoful cinic Diogene şi-ar fi stins 
lanterna. Desigur, Pustnicul nu poate constitui integral 
un model pentru viața lumească, dar lumea creştină, 
însuşindu-şi duhul jertfei acestui credincios cu totul 
deosebit, ar putea să se apropie mai mult de Hristos, să 
devină mai consecventă cu propria ei Religie, mai 
folositoare ei însăşi şi aproapelui şi să lepede ipocrizia, 
care formează haina ieftină a sufletelor căldicele... 

- De unde veniţi, frate? a întrebat Monahul 
Hrisostom. 

- Din Pustie, a răspuns Pustnicul cu ochii plecaţi 
în jos, cum obişnuiesc să vorbească Asceţii. 

- Aţi adus ceva lucru de mână pentru Mănăstire? 

- Da, după porunca sfinţitului Egumen. 

- Şi, dacă îmi permiteţi, al cui ucenic sunteţi? 

- Al Bătrânului Dositei, care a adormit în Domnul 

zilele trecute. 

- A! a zis cu admiraţie Monahul Hrisostom, 
ucenicul aceluia!Cu moartea lui a apus astrul cel mai 
luminos al vieţii contemplative aghioritice... Fie să avem 
parte de rugăciunile lui. 

- Cum petreceţi în pustie, părinte? a zis teologul, 
adresându-se Ascetului. 

- Cu rugăciunile Părinților, foarte bine. 

- Sunteţi mulțumit de vieţuirea voastră în pustie? 

- Ca să rămân acolo de bunăvoie, timp de 20 de ani 
negreşit că voi fi fiind mulțumit. 

- Condiţiile vieţii voastre, preacuvioase, presupun 
că sunt foarte aspre. 

- Nu chiar aşa, a zis Monahul, ci doar ascetice. 

- Asceza aceasta pe care o faceţi o consideraţi 
indispensabilă încât la un anumit punct să atingeți 
tiranizarea trupului vostru? 

- Să mă iertaţi, a observat Ascetul oarecum mâhnit. 
Ca să vă răspund cum se cuvine, ar trebui să ştiu calitatea 
Dumneavoastră. 

- Am studiat teologia. 

- Ei, atunci veţi fi cunoscut aceasta din Sfinţii 
Părinţi, a zis Pustnicul cu o doză de suspiciune. De vreme 
ce Părinţii considerau asceza indispensabilă şi o aplicau 
la ei înşişi, lucrul este de la sine înţeles. 

- Dar n-au exercitat-o, părinte, toți Părinţii 
Bisericii, ci, după socotinţa mea, numai cei numiţi 
Ascetici, pe care trebuie să mărturisesc nu i-am studiat... 

- Dar, frate, pe Părinţii Ascetici noi îi avem 
învăţători şi pe ei se sprijină viaţa noastră ascetică. Cum, 
însă, nu ştiţi că şi Părinţii care au desfăşurat o activitate 
socială au trăit toată viața lor ascetic, cu toate multiplele 
lor griji ca Episcopi şi Arhiepiscopi? Sfântul Ioan 
Hrisostom, de exemplu, nu s-a nevoit până la capătul 
vieţii lui martirice postind, priveghind în rugăciuni în 
timpul nopţilor în care era susţinut de funii pe care le 

numea ““spânzurători””, luptându-se astfel cu nevoia 
naturală a somnului, chiar dacă în tinerețea lui trăise ani 
buni într-o Mănăstire foarte aspră şi în pustiuri? Sau cum 
nu ştiţi că Sf.Vasile cel Mare era un ascet, în deplinul 
sens al cuvântului, trupul lui foarte slăbit n-ar fi putut 
rezista nici la. cele mai uşoare chinuri la care, cum se 
spune, l-a ameninţat să-l supună prefectul arian Modest? 
Sau, tot aşa, iubitorul de pustie Grigorie Teologul, “această 
bătrână lebădă a Pontului”, n-a fost oare un mare Pustnic, 
care, de dragul isihiei lui, a părăsit scaunul episcopal 
înalt şi atât de râvnit al Constantinopolului cu aceeași 
bucurie cu care mulți s-ar grăbi azi către o simplă hirotonie 
în Diacon? Nu stau aşa lucrurile? şi Pustnicul şi-a plecat 
cu smerenie ochii ... 

- Nu cumva, părinte, a zis teologul, pentru Părinţii 
menţionaţi asceza formează un obiect care corespundea 
temperamentului lor, neputând fi aplicat de aceea tuturor 
Părinților? 

Zâmbind Ascetul a zis: ce sunt acestea pe care le 
spuneţi, frate? Toţi Părinţii au fost asceţi şi aproape toți 
cei din conducerea Bisericii, au provenit dintre Monahi, 
continuând şi în scaunele lor canonul lor monahal. Epistola 
Sfântului Atanasie cel Mare către monahul Drakontie nu 
este o expresie a modului de gândire al Părinților cu 
privire la Episcopi? De altfel, spiritul ascetic este de 
“provenienţă Răsăriteană. Deschideţi orice epistolă 
Apostolică şi veţi găsi din belşug elemente care recomandă 
ceea ce noi numim asceză. Însuşi Apostolul Pavel, ce a 
scris despre sine iu “Îmi chinuiesc trupul meu şi 
mi-l robesc” (I Cor.9, 27). Îmi chinuiesc trupul meu! 
Închipuiţi-vă, dacă un Pavel, în care “trăia Hristos” 
(Gal.2, 20), avea nevoie să iupte cu trupul, ce putem să 
spunem noi, defăimând astfel bunul ascezei? Ce 
răspundeţi, la acestea? 

Aşa cum puneţi chestiunea, preacuvioase, 
ajungem în mod necesar la concluzia că toţi creştinii 

trebuie să trăiască ca nişte asceţi. Dar poate laicul, cu 
grijile vieţii lui, să fie şi un ascet? 

- Să vă răspund, iubitule, a zis Pustnicul. Eu n-am 
susţinut că cei din lume trebuie să fie şi asceţi, ci că, 
independent de modul de asceză specific Monahilor, 
învățătura creştină prevede pentru toţi Creștinii unele 
nevoințe ascetice şi că natura Bisericii noastre este 
ascetică. Întrucât așa stau lucrurile, în mod necesar fiecare 
laic trebuie să practice într-o oarecare măsură asceza, 
care constă din înfrânare, în înţelesul cuprinzător al 
cuvântului, din post la timpurile rânduite, împlinind 
porunca “rugaţi-vă neîncetat” (I Tes.5, 17) şi “priveghiaţi 
şi vă rugaţi, ca să nu intraţi în ispită” (Mt.26, 41). Şi ca 
să fiu scurt, credinciosul trebuie să depună tot timpul 
efortul evitării oricărui fel de rău şi cel al unei lucrări 
duhovniceşti care duce la desăvârşire. Înainte de toate, 
creştinul din lume trebuie să lupte fără odihnă cu trupul 
slab pe care-l poartă. Acestea sunt pe scurt premizele unei 
vieţi duhovniceşti, fără de care este cu neputinţă ca 
cineva să se ţină, prin fire, curat de miasmele lumii. Şi 
cele ce se spun, în timpurile din urmă cu eleganță, 
credincioşilor despre niscaiva plăceri “nevinovate”, ca şi 
altele asemenea oferite auzului nostru, constituie o artă 
a satanei, ca să rătăcească, de e cu putinţă, şi pe cei aleşi. 
Plăcere “nevinovată” este o figură de stil absurdă. Nouă 
ne sunt cunoscute doar plăcerile duhovniceşti, ca răsplată 
a micilor necazuri de bunăvoie pe care le suportăm pentru 
mântuirea noastră, celelalte sunt pentru suflete o momeală 
ucigătoare. De altfel, Sfânta noastră Biserică nu spune: 
‘(Împărăția lui Dumnezeu nu e mâncare şi băutură, ci 
dreptate şi nevoinţă (asceză) împreună cu sfinţenie” 
(Rom.14,17), numai pentru Monahi ci pentru toată pleroma 
care poartă numele de Creştin... 


43. Înger care aleargă pe fiară 


În intervalul acestei discuții, Bătrânul Teolipt 
avea privirea pironită asupra Pustnicului care vorbea cu 
circumspecţie iradiind credinţă şi, ca şi cum îşi simţea 
cuvintele în adâncul inimii, în timpul în care Ascetul îşi 
completa gândurile, îşi mişca aprobativ capul său cu 
totul alb. Monahul Hrisostom, auzind adevărurile acestea 
cunoscute lui, formulate cu convingere de fratele Pustnic, 
simţea o adâncă satisfacţie, care se oglindea pe fizionomia 
lui de o simplitate copilărească. Chinuind cu mâinile, 
încurcat, nişte metanii aghioritice din scoici, avocatul 
părea surprins de faptul că teme pe care el le considera 
nedemne de orice discuţie, formau subiectul unui întreg 
tratat, dintr-o lume până acum necunoscută lui. Şi părea 
mirat cum nişte oameni destoinici, sănătoşi şi culţi, se 
închid din voinţă liberă în Mănăstirile şi Sihăstriile 
Sfântului Munte, privind numai la dreptatea de după 
moarte. Şi aceasta ca să petreacă aici în lipsurile cele mai 
dureroase, departe de prieteni, de cei ai casei, de rude, 
refuzând comodităţile lumeşti care fac viaţa oarecum 
suportabilă şi, cu toate acestea, osteneala vieţii lor să 
nu-i istovească, ba chiar părând să se simtă ei înşişi foarte 
fericiţi. Negreşit, în sufletul avocatului se petrecea în 
acel ceas o luptă între sentimente eterogene, din care 
nimeni nu putea încă să prevadă cu probabilitate ce ar 

putea ieşi. Dar să urmărim dialogul dintre aceşti doi poli 
de cunoaştere cu totul deosebiți. 

Teologul: 

- Am băgat de seamă, preacuvioase, că atribuiţi o 
importanță deosebită ascezei şi că în cuvintele Dvs. 
transpare o oarecare vrăjmăşie față de trup. Aş vrea, deci, 
să vă întreb: Aveţi în vedere faptul că cei ce-şi duşmănesc 
trupul şi se scârbesc de mâncăruri, au fost condamnaţi de 
către Biserică, ca învățând lucruri greşite? 

Pustnicul: 

- Desigur, am în vedere că sunt eretici cei care 
gândesc că trupul omenesc este rău în sine şi că mâncărurile 
“pe care Dumnezeu le-a creat spre împărtăşire cu 
mulţumire”(l Tim., 4,3), sunt necurate. Dar trebuie să vă 
lămuresc că, supunându-ne trupul şi înrobindu-l, noi 
ortodocşii, nu credem că trupul constituie un izvor de sine 
existent al răului, cum cred ereticii Manihei, ajungând la 
**diarhie””, adică la acceptarea a două principii în om, ci, 
dimpotrivă, socotim că trupul constituie un vehicul (car) 
al sufletului sfinţit şi el ia Botez. lar asceza şi 
constrângerea tind să înăbuşe edemurile trupului şi să 
stingă flegmoanele lui, care târăsc sufletul spre gânduri 
nelalocul lor. S-a zis că “creştinul este un înger care 
aleargă călare pe o fiară”. Într-adevăr, fiara trebuie să fie 
îmblânzită şi supusă sufletului care ţine frânele. Dar, 
fiindcă se întâmplă ca răul să ţâşnească şi din cele 
dinăuntru, noi pregătim preventiv trupul în mod 
corespunzător, ca el să refuze slujiri nelegiuite sufletului 
care gândeşte păcătos. Aceasta este părerea Bisericii în 
legătură cu asceza exercitată asupra trupului. 

- Nu ne-aţi vorbit despre reținerea de la mâncăruri, 
a observat teologul. 

- Se subînţelege, a răspuns Ascetul, din cele zise. 
Ne reținem de la anumite mâncăruri nu pentru că simţim 
repulsie față de ele, ca şi cum ar fi spurcate, ci din motive 
pur ascetice, astfel că nu cădem în osânda ereticilor. 

- Deci, a reluat teologul, consecinţele acestei 
asceze se limitează la păstrarea neatinsă a neprihănirii 
sufletului? 

- Nu, ele se extind mult dincolo de aceasta, a 
răspuns Pustnicul. Dacă “genul acesta (de demoni) nu 
iese decât numai cu rugăciune şi cu post” (Mc.9, 29) şi se 
are în vedere influenţa generală a satanei, devine evident 
că consecinţele ascezei cuprind întreg sufletul. Şi, cu 
toate că încredințarea axiomatică a Domnului nostru 
lisus Hristos soluţionează definitiv chestiunea, totuşi vă 
voi cita din memorie câte rețin din Vasile cel Mare: 
“Fiindcă nu am postit, am căzut din paradis; să postim, 
deci, ca să revenim în el”. Şi alta: “Postul înalță rugăciunea 
la cer, devenind un fel de aripă a ei în mersul spre cele de 
sus: postul este spor al caselor, mamă a sănătăţii, pedagog 
al tinereţii, podoabă a bătrâneţelor, bun însoțitor în 
călătorii, colocatar sigur pentru conlocuitori”. Şi sfântul 
Hrisostom: “Să iubim postul, căci este mamă a 
înţelepciunii şi izvor a toată filosofia”. Cum cântă 
de asemenea şi Biserica noastră: “postul taie de la inimă 
toată răutatea”. Prin urmare, dacă postul, care constituie 
numai un element al întregului ciclu al ascezei, poate 
aduce atâtea bunuri duhovniceşti, atunci lucrarea împreună 
a tuturor formelor care constituie asceza, ce fel de 
transformare a omului lucrează? Pentru încredințare 
întrebaţi şi pe părinţii sfinţi de faţă, care negreşit cunosc 
mai multe decât mine... 

- Drept învăţaţi, frate sfânt, cuvântul adevărului 
venerabilei noastre Maici, Biserica, a zis Bătrânul Teolipt. 
Voi, Pustnicii. aveţi o cunoaştere foarte adâncă în ce 
priveşte condiţiile vieţii sufletului, ca unii care trăiţi mult 
mai aspru decât noi filosofia după Hristos şi dați mărturie 
zilnic de aceasta prin conştiinţa voastră. De aceea v-aţi 
învrednicit să vă bucuraţi încă de aici de eliberarea de 
patimi, “cu care ne-a eliberat Hristos” (Gal.5, 1). 


44. "Cel care cade moral cade şi în idei" 


După Bătrânul Teolipt a luat cuvântul Monahul 
Hrisostom care, adresându-se Pustnicului, a zis 
următoarele: 

- Venirea Dvs. astăzi în Sfânta noastră Mănăstire, 
presupun că a fost o lucrare a Proniei Divine, dacă 
judecăm după învăţătura foarte ziditoare pe care ne-aţi 
expus-o cu privire la ascetismul nostru. Cu atât mai mult, 
cu cât aţi exercitat o influență incontestabilă asupra 
oaspetelui noastru teolog care, format numai teoretic, 
dorea să înveţe şi latura practică a Creştinismului pe care, 
reprezentând-o în modul său propriu, ca *“filosofie 
practică’ °’, Monahismul nostru, o consideră indispensabilă 
“urcuşului contemplaţiei”, în accepțiunea patristică a 
termenului. 

Pentru aceasta, deci, vă suntem recunoscători, 
părinte, fiindcă, deşi nu trebuia să vă supunem la o 
osteneală în plus după obositoarea Dvs. călătorie de nu 
mai puţin de patru ceasuri, noi, dimpotrivă, v-am 
împovărat obligându-vă să rămâneţi destul timp cu noi, 
ca să ne împărtăşiţi un har din liniştea învățătoare a 
sfinţeniei... s 

Şi într-adevăr ne-am folosit cu prisosinţă. Sunt 
sigur că în urma analizei amănunțite a ascetismului 
prietenul teolog va fi obligat să-şi refacă concepţiile. Cât 

priveşte pe domnul avocat nu putem să riscăm nici o 
judecată... 

- Să vă spun, părinţilor, a intervenit avocatul. 
Simt o întristare sinceră pentru impresiile pe care vi 
le-am produs prin declaraţia mea, ca unul ce sunt şchiop 
în credință, mai ales când mă gândesc că sunt oaspete în 
republica voastră teocratică. Fiţi siguri că neîncrederea 
este o dramă insuportabilă în sufletul meu, fără însă ca să 
pot să fiu izbăvit de ea. Nostalgia anilor copilăriei când 
credința simplă în Dumnezeu pe care o aveam de la părinţi 
mă încălzea, a făcut să crească şi mai mult martiriul meu, 
pe care îl simt intensificat în acest moment din discuţiile 
despre Creştinism şi chiar şi numai din privirea aceasta a 
Dvs.venerabilă şi irezistibil de impunătoare, care mă 
răscoleşte. Cu toate acestea în mine continuă să existe 
“două suflete””. În mine au slăbit acele sentimente 
care-mi dădeau o oarecare siguranţă. Mi-am construit un 
întreg sistem de teorii ateiste, care până acum se impuneau 
cu putere minţii mele. Şi totuşi, cât aş vrea să mă 
descătuşez! Aţi desfăşurat întreaga Dvs.argumentare ca 
să mă convingeţi la modul absolut de existenţa lui 
Dumnezeu, dar eu rămân mai departe rece. De ce? Lipseşte 
din sufletul meu capacitatea de a mă ridica dincolo de 
materie, însă în acelaşi timp presimt existenţa unei lumi 
nemateriale. Ce este ceea ce îmi conduce autoritar 
gândurile pe care le coordonează substratul necredinţei şi 
al materialismului care au acoperit întreg orizontul meu 
intelectual? Ce este aceasta părinţilor? 

Pe obrajii tânărului nefericit a curs o lacrimă. Nu 
mai credea în necredinţa lui... 

- Mă simt obligat, părinţi sfinţi, a zis teologul, să 
declar din nou că mă aflu sub imperiul unei uluiri 
inexprimabile, față de câte am văzut şi am auzit de la 
Dvs.şi să-mi exprim bucuria că am fost favorizat de 
Domnul să aflu adevăruri necunoscute mie. Desigur. nu 
pot să afirm că am alungat convingerile mele anterioare şi 

că locul lor a fost ocupat de cunoştinţele care mi-au fost 
împărtăşite acum pentru întâia oară. De asemenea, trebuie 
să vă asigur că nu am rămas neinfluenţat de teoriile care 
le-aţi dezvoltat despre Monahism, ba mai mult, m-am 
simţit învins într-un mod paradoxal. Adică. deşi nu-mi 
însuşesc cu desăvârşire punctele Dvs.de vedere, poate 
din cauza forţei prejudecăţilor, totuşi, mi le impuneţi cu 
o putere de convingere inexplicabilă. Probabil că aici este 
vorba de “raţiunile inimii” care nu sunt cunoscute minţii, 
cum zice Pascal. În orice caz, vă sunt recunoscător şi vă 
rog să nu refuzaţi de a contribui după putinţă la luminarea 
mea cât mai deplină, în intervalul zilei de astăzi, pe care 
am alocat-o folosului nostru. 

Cât priveşte pe prietenul meu din copilărie. 
traumatizat în ce priveşte credinţa, evident sub influenţa 
cercetării ştiinţifice care induce în eroare, vă dezvălui că 
a venit la Sfântul Munte cu scopul mai îndepărtat, ca, 
eliberându-se pentru o vreme de mediul asfixiant al 
materialismului, să sufere acţiunea binefăcătoare a 
mediului Dvs. religios şi să-şi regăsească credinţa pierdută 
în Dumnezeu. Şi constat cu satisfacţie că în mersul nostru 
prin Sfântul Munte, a prezentat unele semne de zdruncinare 
a idolilor sufletului lui, pentru care mă rog să fie dărâmaţi 
înainte de plecarea noastră de aici... 

Şi dând din cap, teologul a adăugat: 

- Necredinţa este o emanaţie a vieţii păcătoase. 
Nu veţi găsi, părinţilor, nici un ateu moral şi nici un 
materialist cu sentimente nobile. Fiindcă cel dintâi a 
decăzut mai întâi moral şi apoi n-a mai crezut, iar cel 
de-al doilea, reducând viața omului la lumea simțurilor, 
a încetat să mai aibe contact cu lumea transcendentă. Şi 
într-adevăr! Cum zice un mare apologet creştin “cel care 
cade moral, cade şi în ce priveşte ideile”. Ideile noastre 
au o legătură indisolubilă cu inima noastră... 

De asemenea, l-aş ruga călduros pe preaevlaviosul 
Pustnic, care posedă şi cultura din afară, şi care presupun 

că are o părere solidă şi în problema misticii, să ne spună 
ceva despre mistica Bisericii Răsăritene, fiindcă astăzi 
chiar şi între oamenii evlavioşi tema aceasta este cu 
desăvârşire necunoscută. Dar şi noi, cei mai mulţi teologi, 
considerăm tendinţele mistice ale creştinismului ca streine 
şi anume ca resturi ale budismului, reflectări ale diferitelor 
religii sau ca influenţe ale neoplatonismului. 

- Sunt bucuros să vă ascult, a răspuns Pustnicul, 
dar vă fac cunoscut de la bun început că deşi îmi este 
foarte dragă, fiindcă face obiectul vieţii noastre 
pustniceşti, totuşi tema aceasta este mai teologică şi mai 
dificilă. Notaţi însă că mistica Bisericii Ortodoxe a 
preocupat timp de un întreg deceniu Biserica 
Constantinopolului - desigur nu mistica în ansamblu, ci 
numai o consecinţă a ei ivită în veacul al XIV-lea - ca să 
înțelegeţi cât de complexă şi de dificil de înţeles este 
tema aceasta. 

Şi pentru ca să-şi găsească justificarea o metodă 
ca cea a Isihaştilor din Athos, care se dedicau cultivării 
vieţii mistice, a murit de surmenaj un împărat bizantin. 
Atât era de mare interesul societăţii şi Bisericii bizantine. 
Fiindcă, aşa cum ştiţi, bizantinii uitau literalmente de ei 
în cercetările teologice şi mistica corespundea nemijlocit 
psihologiei lor. 

Deci, astfel este tema despre care căutați să aflaţi, 
o temă adâncă şi anevoie de tâlcuit, a zis Pustnicul şi nu 
consider îngăduit ca astfel de gânduri mistice să fie 
împărtăşite unor suflete nepregătite şi neiniţiate în 
““tainele?? creştinismului. 

- Vă rog, părinte, a reluat teologul, expuneţi-mi 
cel puţin schema misticii, în măsura în care este posibil 
aceasta, pentru ca să-mi formez o părere. 

- Bine, a zis Ascetul, dacă insistaţi... Vă fac mai 
întâi o mică introducere în mistică, ca să urmăriţi mai 
uşor dezvoltarea ei... 


45. Elemente mistice 


.. Toate religiile, ca şi căutări metafizice, au 
manifestat tendinţe de însingurare şi au avut sentimentul 
că prin întoarcerea spre cele dinăuntru se realizează 
negreşit unirea cu Dumnezeu. De aici s-a născut 
Monahismul care în ultimă analiză este fugă, însingurare, 
închidere a simţurilor față de toate lucrurile lumești şi 
Mistica, iarăşi o funcţie specifică în Monahism. Dacă, 
adică, Monahismul este “Sfânta”, Mistica este “Sfânta 
Sfintelor”. 

Se poate înţelege uşor câți sunt cei care “au 
pătruns” în aceste “adâncuri”. 

Trebuie să ştiţi că Mistica este în principal 
sentiment şi ca atare constituie calea unică de “cunoaştere 
şi unire” cu Dumnezeu, se înţelege în înţelesul creştin al 
termenilor. De unde e evidentă, în chestiunea aceasta, - 
insuficienţa puterilor intelectuale. Fiindcă şi unii filosofi, 
de la Platon şi Pitagora până la Erigena, care a tradus în 
latină scrierile lui Dionisie Areopagitul, şi apoi până la 
Kant, Fichte, Bergson şi alţii, care considerau puterile 
intelectuale unicul organ de cunoaştere, au recurs şi la 
sentiment, creând astfel celebrul, dar şi primejdiosul, 
cum o arată numeroasele lor rătăciri, misticism filosofic. 

Dacă, deci, în Creştinism, are loc un contact 
interior efectiv între divin şi uman, şi în această apropiere 

c 15 - Dialoguri la Athos vol. I 


mistică funcţionează unele puteri suprasensibile ale 
sufletului, atunci constatăm că ne găsim în faţa unui 
fenomen de mistică plenară. 

Ca una care are un contact mistic cu Hristos, 
Biserica noastră este mistică. Ea nu poate fi înţeleasă fără 
mistică şi, de asemenea, nu poate fi respins acest caracter 
al ei fără să se pericliteze întreg fundamentul spiritual. 
Pentru mistic, lumea “este răstignită” şi el lumii. “Nu mai 
trăieşte el, ci Hristos trăieşte în el” (Gal.2, 20). Un 
asemenea contact cu Hristos exprimă faptul că el însuşi se 
simte într-o unire mistică continuă cu Cel lubit. 

Mistica reprezintă o capacitate excepţională de 
abstragere. Efortul de “omorâre a mădularelor celor de pe 
pământ” (Col.3, 5), prin lupta ascetică, căutarea raţiunilor 
mistice aflate la baza materiei, dragostea de Hristos şi 
realizarea comuniunii mentale neîncetate cu El 
caracterizează misticul care se întoarce spre adâncurile 
cele mai ascunse ale inimii, dorind unirea mistică cu 
Hristos şi implorând aceasta “cu suspine negrăite” (Rom.8, 
26). 

Misticul se distinge prin consacrarea întregului 
său suflet lui Dumnezeu. Se află într-o neîncetată 
convorbire cu El prin rugăciune. Tipul acesta acordă.cea 
mai mare parte a timpului său rugăciunii. Şi pe bună 
dreptate. Pentru că el crede că omul este atât de neputincios 
în evitarea răului şi săvârşirea binelui, încât schema 

“relaţiei între Dumnezeu şi om pe care ne-a predat-o 
Apostolul Pavel e de natură să provoace în orice credincios 
un sentiment de sfântă smerenie: “nu este nici de la cel 
care voieşte, nici de la cel ce aleargă, ci de la Dumnezeu 
care miluieşte” (Rom.9, 16). Şi în altă parte: “Căci 
Dumnezeu este Cel ce lucrează în voi şi ca să voiţi şi ca 
să săvârşiţi, după a Lui bunăvoință” (Filip 2, 13). Şi 
Domnul: “fără Mine nu puteţi face nimic” (loan 15, 5). 

Acestea nu constituie numai un adevăr zdrobitor 
împotriva aroganţei umane şi nu dă numai măsura micimii 

omului, ci arată şi puterea invincibilă a rugăciunii în 
viață. Cazul profetului Ilie aduce o adevărată 
revoluţionare, atât în climatul de valori al creştinismului, 
cât şi în evaluarea factorilor civilizaţiei. “Ilie era om cu 
slăbiciuni asemenea nouă, dar cu rugăciune s-a rugat ca 
să nu plouă şi nu a plouat trei ani şi şase luni. Şi iarăşi 
s-a rugat şi cerul a dat ploaie şi pământul a odrăslit roada 
sa” (Iacob 5, 17-18). Rugăciunea neîncetată este. deci, 
viață mistică... 

- Aş dori să aflu, preacuvioase părinte. dacă. în 
calitatea lui de centru monahal în Ortodoxie. Sfântul 
Munte a înţeles Mistica aşa cum ați descris-o pe scurt şi 
dacă a dat mistici remarcabili, l-a întrerupt teologul. 

- Am să vă răspund, frate. Este mai mult decât 
dovedit istoriceşte că primii Creştini, îndepărtându-se de 
zgomotul lumii şi devenind **cetăţeni”” ai pustiurilor. au 
luat hotărârea aceasta din constatarea neputinței realizării 
în societate - din pricina secularizării de zi cu zi a 
Bisericii - a desăvârşirii cu putinţă oamenilor. după care 
ardeau. Dragostea dumnezeiască dezvoltată în inimile 
unor oameni care trăiau într-un mediu adecvat 
“contemplării” şi visării, fermecaţi de lungile rugăciuni 
în tăcere din nopţile liniştite, a format suflete mistice şi 
“contemplative”, apte de viziuni şi concepţii mari. Când, 
însă, în jurul sec.al VIII-lea, semnele decăderii 
Monahismului din îndepărtatele pustiuri ale Răsăritului 
au devenit tot mai evidente, după o viaţă incalculabil de 
sublimă şi de sfântă a sute de mii de Monahi, Pronia 
Dumnezeiască a mutat centrul Monahismului Bisericii 
Răsăritene a lui Hristos în Sfântul Munte Athos. 

Monahismul aghioritic, care a succedat 
Monahismului Răsăritean, a preluat şi toate elementele 
învățăturii dezvoltate de marii Părinţi ai Bisericii şi ai 
Ascetismului, mai ales de Sfântul Vasile cel Mare. şi 
care, transformate sub influența inevitabilă a noilor 
condiţii climatologice şi istorice, au dat în final ca rezultat 

aşa-zisul Monahism Aghioritic. Şi astfel, concentrându- 
se în climatul meridional, misticismul răsăritean 
nestăpânit a dobândit un echilibru sufletesc, neînclinând 
nici spre extroversiunea Ordinelor Monahale Apusene cu 
caracter integral social, dar nici spre însingurarea în cea 
mai adâncă tăcere, care caracteriza pe Monahii din Egipt, 
Siria, Palestina şi Asia Mică... 


46. Mistica aghioritică 


„„.. Temperamentul ascetic şi necesitatea, ca şi 
dispoziţia mistică şi iubirea adâncă față de Hristos crează 
tipuri mistice. Fiecare monah în Sfântul Munte este 
într-o anumită măsură mistic prin însăşi condiţiile vieţuirii 
lui şi, în principal, pentru că îşi consumă cea mai mare 
parte a timpului zilei şi nopţii în rugăciune... 

E suficient să notaţi că hrana duhovnicească a 
Aghioriţilor este, cel puţin pe jumătate, alcătuită din 
operele Părinților Mistici, ca să înțelegeţi de ce s-a 
format la ei o astfel de dispoziţie mistică. Pentru că între 
scrierile Părinților Ascetici citiţi în Sfintele Mănăstiri, 
pe lângă loan Scărarul, Ava Dorotei, Efrem Sirul şi 
tâlcuirile lui Teotoki, se mai citesc de către Monahi şi 
scrierile misticilor, cum sunt Simeon Noul Teolog, 
Grigorie Palama, Varsanufie, Isaac Sirul, Maxim 
Mărturisitorul, Diadoh, Nicolae Cabasila, Calist 
Katafighiotul, Nicodim Aghioritul şi, în general, scrierile 
“Filocaliei”, ale lui Ioan din Kronştad, ale Fer.Augustin 
precum şi ale străinilor cum este Toma de Kempis ş.a. 

“Dar, dacă mistica vieţuitorilor Mănăstirilor nu 
poate să se înalțe la o simţire sfântă prin lucrarea Duhului 
Sfânt şi să devină în chip desăvârşit o chestiune a inimii, 
din cauza constrângerilor de a se mişca într-o frăţie cu 
mulți oameni, totuşi, între Pustnicii Bisericii Răsăritene 

se cultivă o mistică extrem de profundă, în virtutea 
condiţiilor isihaste ale vieţii lor. Scrierile cele mai 
îndrăgite ale Pustnicilor sunt cele ale Părinților numiţi 
Neptici şi ale dascălilor rugăciunii minţii, ale lui Grigorie 
Sinaitul, Nicodim Aghioritul, Palama ş.a. De altfel, nu 
fără o anume laudă, ei se consideră pe ei înşişi ca nişte 
continuatori ai Isihaştilor, care, sub Grigorie Palama, au 
tulburat Sfântul Munte şi Constantinopolul în veacul al 
XIV-lea prin teoria lor despre “lumina necreată şi 
rugăciunea minţii”. Teoria aceasta despre lumina necreată 
se referă la lumina Schimbării la Faţă a lui Hristos pe 
Tabor, lumină pe care isihaştii o vedeau prin rugăciunea 
minţii şi care îşi are ca punct de plecare teoria Sfântului 
Dionisie Areopagitul despre cele trei moduri de rugăciune, 
(în cerc, în spirală şi în linie dreaptă) şi, mai târziu, în cea 
a lui Vasile cel Mare despre întoarcerea minţii la sine 
însăşi. Isihaştii au fost acuzaţi pentru modul lor tehnic de 
rugăciune de Monahul Varlaam din Calabria Italiei. Dar 
punctele de vedere ale lui Grigorie Palama şi ale Isihaştilor 
au fost justificate sinodal ca unele care continuă tradiţia 
spirituală ortodoxă... 

Pentru Sfântul Munte, veacul al XIV-lea, a fost 
veacul duhovnicesc prin excelență, veacul misticii 
ortodoxe, care a evidenţiat teologi minunaţi de talia unui 
Palama, Grigorie Sinaitul, Teolipt al Filadelfiei, Ignatie 
şi Calist Xantopol, Patriarhul Calist, Nichifor Isihastul, 
Patriarhul Filotei, Maxim Kavsokalivitul şi întreaga 
pleiadă de Părinţi Mistici care au determinat definitiv 
tema Misticii Bisericii Răsăritene. 

- Aş dori să aflu, a observat teologul, dacă Monahii 
care trăiesc mistica sunt sub imperiul sentimentului 
dispariţiei lor în Dumnezeu şi dacă ajung într-o stare 
de inactivitate şi stagnare, nemaifăcând nimic decât 
rugându-se... 

` =- Nu, a răspuns Pustnicul, inactivitatea nu este 
caracteristica Misticii ortodoxe. Mistica Sfântului Munte 

nu este una statică. Isihaştii nu gândesc că sufletul e 
absorbit, în sens panteist, în Dumnezeire, ci gândesc 
Mistica “ca o cale fără capăt a sufletului spre cer, ca o 
mişcare a lui fără sfârşit de a se apropia de Dumnezeu, 
Care dealtfel este neapropiat”. Puteri deiforme centrifuge 
- cum zice cineva - existente în suflet îl împing spre 
magnetul acestuia, spre Dumnezeu: mintea, voinţa şi 
sentimentul, într-o unităte minunată, sunt captivate de 
iubirea dumnezeiască și supuse în aşa grad voinţei 
dumnezeieşti, încât omul nu are şi nu mai vrea să aibă 
conştiinţă de nici un alt lucru, decât numai de Dumnezeu. 
Nici nu stagnează într-o fericită inactivitate, ce aminteşte 
de Messalienii care nu făceau nimic altceva decât să se 
roage neîncetat, răstălmăcind locul respectiv din Apostolul 
Pavel (I Tes.5, 17) şi care au fost condamnaţi pentru 
erezie. Mistica Sfântului Munte este activă, desigur, în 
cercul tipului de viaţă al Monahilor, fie ei vieţuitori în 
Mănăstiri, Schitioţi, Chilioţi sau Pustnici - Isihaşti. 

- Foarte frumos, părinte, a întrerupt teologul; am 
înţeles suficient concepţiile aghioriţilor asupra temei 
misticii şi poate am să mai revin. Vă rog, continuaţi 
despre mistica Bisericii Răsăritene. Întâi de toate, 
ajutați-mă să înţeleg cum se împacă activismul misticii 
aghioritice cu necesitatea tăcerii, a lipsei de griji, a 
întoarcerii spre eul propriu, cum s-au exprimat părintele 
Teolipt şi părintele Hrisostom? 

- Îmi permiteţi să intervin, a întrebat Monahul 
Hrisostom. 

- Cu mare plăcere, au răspuns într-un glas Pustnicul 
şi teologul. 

- Toate câte le-a expus fratele Pustnic despre 
mistica aghioritică, a zis Monahul Hrisostom, se găsesc 
în acord absolut cu noi. Cu bucurie constatăm că Mistica 
aghioritică, care, prin extensiune, este şi Mistica Bisericii 
Răsăritene, păstrându-şi, se înţelege, specificul ei în 
mediul nostru monastic, a găsit în persoana cuviosului 

Pustnic un excelent teoretician. Nu sunteţi de acord, 
Bătrâne Teolipt? 

- Desigur, sunt de acord fără rezerve, a răspuns 
Bătrânul, mişcând din cap aprobativ. 

- Să răspund, deci, la întrebarea prietenului 
teolog, a continuat Monahul Hrisostom. Nu fiindcă aş 
căuta să ne justificăm a posteriori, ci fiindcă, profitând 
de ocazie, consider necesar să explic afirmaţiile noastre 
care v-au tulburat. Am spus, Bătrânul Teolipt şi eu, că 
idealul Monahal, care cultivă şi Mistica, se aplică unui 
mediu netulburat şi aflat departe de grijile vieţii, atât cât 
este aceasta cu putință pentru diferitele forme de viață 
Monahale în parte. Într-adevăr. În Mănăstiri se depun 
eforturi ca, prin grija preîntâmpinării necesităţilor unei 
întregi frăţietăţi, să se păstreze liniştea şi să se 
economisească timpul pentru viaţa interioară. Pentru 
aceasta, viaţa mânăstirească a fost organizată după 
canonul ca fiecare frate să se ocupe de o singură slujire, 
ca el să nu se risipească în multe griji. Şi cu toate acestea, 
cum foarte just a observat Pustnicul, din cauza distragerii 
inevitabile a spiritului în frăţietate viața mistică a 
Mănăstirilor nu se poate înalța la o stare de integralitate 
în care mintea, voinţa şi inima concură într-o unitate 
indisolubilă. Desigur, Mistica reprezintă aspiraţia cea 
mai nobilă á creştinismului, poate chiar scopul lui final, 
fapt care atestă că Monahismul nu o revendică ca o formă 
de monopol al său, ci că toţi Creștinii sunt îndreptăţiți să 
ia parte la această “*masă''mai presus de ființă a vieții 
mistice... 


47. Cadrele Misticii 


Am spus că sunt îndreptăţiţi la aceasta, nu însă că 
şi pot efectiv. Dat fiind că, în ultimă analiză, Mistica 
înseamnă efortul de unire cu Dumnezeu, în sensul lucrării 
integrale a Harului asupra sufletului, adică al răpirii lui 
de către Dumnezeu (theolepsia), o condiţie prealabilă 
este renunțarea la cele lumești, sustragerea şi închiderea 
simţurilor. Dar o astfel de lucrare violentă şi de nesuportat 
a iubirii dumnezeieşti nu se poate realiza într-un suflet 
implicat în lucrurile vieții. În mod necesar, sufletul va 
trebui să fie ca “o vrabie singură pe casă”, să devină 
monahal, în întregime ieşire din sine spre Dumnezeu... 

Dar poate îmi veţi spune: Întemeietorul misticii 
creştine, n-a fost oare Apostolul Pavel ca unul ce era unit 
efectiv cu Hristos? Cum Apostolul Neamurilor, cu 
multiplele lui griji apostolice, care se aprindea pentru 
scandalurile creştinilor recent apăruţi, care se simţea 
neputincios pentru slăbiciunile lui şi avea grija atâtor 
Biserici, a putut totuşi să trăiască şi mistic? Vă voi 
răspunde: Nu numai marele Pavel, dar şi ucenicul intim al 
Domnului, loan, a fost un mistic. Dar ei erau puternici şi 
aveau Harul deplin, în virtutea vredniciei lor apostolice. 
Și Sf.Vasile cel Mare a fost un mistic, însă era o 
personalitate puternică, curăţit de patimi, răpit de 
Dumnezeu şi purtător de Duh, putând să intre în contact 

cu lumea, dar lumea să nu-l atingă. Acelaşi lucru e valabil 
şi pentru dumnezeiescul Hrisostom, pentru Grigorie 
Teologul, luminătorul Nissenilor şi pentru ceilalți Părinţi 
care au trăit mistic în cadrul social al misiunii lor. 

Dar Creştinii cei mulţi şi anonimi, pleroma 
Bisericii. şi nu dascălii şi harismaticii rânduiţi spre zidirea 
ei, pot să aprindă în inima lor foc pentru Hristos şi să 
păzească flacăra dragostei lor de furtunile societăţii şi de 
îngheţurile grijilor zilnice lipsite de substanţă? Desigur, 
creştinul, cel adevărat, sfințește lucrul lui. dă un conţinut 
luptei lui “şi supune tot gândul său ascultării lui Hristos” 
(UI Cor.10. 5). Poate să trăiască evlavios şi poate să 
păstreze în inima lui o oarecare năzuinţă mai 
dumnezeiască. da. dar ca să trăiască în Hristos lisus şi în 
Acesta răstignit. nu. Să trăiască viaţa cea mare a dragostei 
sufletului, este cu neputinţă... 

Este cu neputinţă pentru creştinul mediu să cânte 
împreună cu melodul: “M-ai atras cu dorul Tău Hristoase 
şi m-ai preschimbat cu dumnezeiasca Ta dragoste”. Sau 
să spună cu Pavel: “Nu mai trăiesc eu, ci Hristos trăieşte 
în mine” (Gal.2,20). Sau să rostească cu mireasa din 
Cântarea Cântărilor: “Rănit e sufletul meu de dragostea 
Ta, Hristoase”(5. 8). Şi “să se unească cu adevărul în mod 
unitar, fără chip, fără vedere, fără formă şi simplu în 
priviri neschimbate ale minţii”, cum zice Părintele nostru 
mistic Calist Katafighiotul 

Deci, dacă Monahul din Mănăstire care trăieşte 
într-un loc pustiu. a cărui viaţă este orânduită spre o viaţă 
sfântă, nu e în stare, din cauza distragerilor inevitabile, să 
urce treptele sfinte ale unirii mistice cu Dumnezeu, cum 
va putea să se ridice atunci la o astfel de trăire mistică a 
sufletului Creştinul care trăieşte în lume, care se învârte 
în chiar mijlocul zgomotelor ei, mai ales în epoca unei 
viteze ameţitoare? loan Damaschin impune în conştiinţa 
Bisericii ideea că dacă Apostolii n-ar fi lăsat pe pământ 
“grijile născătoare de nepăsare”, nu ar fi văzut lumina 

necreată a dumnezeieştii Schimbări la Faţă. Deci, grijile 
pământeşti, oricât de bun ar fi scopul în care ele s-ar 
depune, deşi, îşi au meritul lor, nu permit sufletului 
creştinului mediu să pătrundă în sfera transcendentului. 
O dovadă în plus a acestui fapt e aceea că reînviorarea 
misticii nu a venit din Mănăstiri, ci din Pustie. Din 
Peşterile şi Colibele Isihaştilor. Din duhul lepădării 
desăvârşite de cele lumeşti. De la cei pe care Aristotel îi 
numeşte zei, Pustnicii. 

Şi pentru ca să închei gândul meu asupra întrebării 
iubitului teolog, a continuat Monahul Hrisostom, în fiecare 
formă Monastică coexistă într-o admirabilă armonie 
mistica activă unită cu lipsa de griji şi tăcerea 
corespunzătoare. Schitiotul, de pildă, va fi pictor. sculptor 
sau se va ocupa cu împletitul împreună cu un al doilea sau 
al treilea frate, ca tovarăşi. In Colibă pluteşte o tăcere 
adâncă. Nici zgomot de copil nu se va auzi, nici vorbirea 
tulburătoare a femeii nu va agita atmosfera, nici strigătul 
din afară al negustorilor care se ceartă nu va întrerupe 
urcuşul mintal al Monahului. Lucrul e cu atât mai mult 
valabil pentru Isihaşti, care sunt lipsiţi chiar şi de luxul 
ciripitului unei vrăbii, pentru că ea nu are unde să-şi 
stingă setea în Pustia foarte aridă. Eu am terminat, 
abuzând, cred, deja prea mult de îngăduinţa voastră... 

- Într-adevăr, a zis Pustnicul, cu toate că trăieşte 
în obşte şi, prin urmare, nu trăieşte isihast, părintele 
Hrisostom, cunoaşte foarte bine condiţiile vieţii mistice. 
pentru că într-o anumită măsură, negreşit, ca aghiorit. va 
practica şi el viața mistică. Sfântul loan Hrisostom, deşi 
trăia în lume, totuşi punea la îndoială posibilitatea atingerii 
unei mari virtuţi în chiar mijlocul zgomotelor ei. “Dacă 
zici că este cu putinţă ca găsindu-te în mijlocul agitaţiei 
să săvârşeşti cele ale virtuţii, să nu eziţi să ne înveţi şi pe 
noi această învățătură nouă şi paradoxală”. lar Cuviosul 
Isaac declară: “Cel tăcut şi iubitor de pustie şi isihast, 
chiar dacă se ruşinează de oameni pentru Domnul, dar 7 

mărturisind în cuvinte şi fapte credinţa, nu încetează să se 
arate el însuşi propovăduitor luminat al acestora”... Şi 
Grigorie Palama, marele teolog al misticii: “Celor care 
râvnesc cu adevărat viaţa singuratică (monahală), le este 
neplăcută nu numai convorbirea cu cei mulți, dar şi cu cei 
ce duc acelaşi fel de viaţă cu ei”. Prin urmare, foarte 
corect a explicat părintele Hrisostom natura misticii 
Răsăritene, când a accentuat necesitatea îndepărtării de 
grijile lumești şi a retragerii în tăcere pentru adevăratul 
Monah, care doreşte “să o prindă şi el, întrucât a fost 
prins de Hristos”? (Fil. 3, 12)... 


48. Curăţire şi Lumină taborică 


- Deci, aceasta este Mistica Bisericii Răsăritene, 
a observat teologul şi premizele ei indispensabile? 

- Când ne referim la Mistica Bisericii Răsăritene, 
a zis Pustnicul, înţelegem mistica pe care au trăit-o în 
Răsărit de-a lungul veacurilor, sub diferite forme, sfinţii 
Asceţi şi Creştini eminenţi care au trăit în lume. Pentru 
întâia oară tema aceasta a primit o ipostază oficială 
într-un climat ortodox atunci când în sec. al XIV-lea s-a 
încercat de către Varlaam de Calabria, Akindin şi Gregoras 
să se defaime viaţa mistică în persoana lIsihaştilor 
Athosului. După lupte lungi şi obositoare, Biserica a 
trebuit să ia poziţie şi să definească prin hotărârile ei 
calitatea misticii în Biserica Ortodoxă. 

Mistica Isihaştilor Athosului a fost susţinută de 
aghioritul Grigorie Palama, care în discuţii epuizante 
duse la Constantinopol în Biserica Sfintei Sofii, privitoare 
la lumina taborică pe care Isihaştii spuneau că o văd, a 
deplasat tema de pe terenul spiritual pe cel dogmatic, 
doborând astfel pe adversarii lui, pentru că lumina taborică 
are o semnificaţie dogmatică. 

Cum se ştie, metoda pe care o aplicau Isihaştii ca 
să dobândească vederea luminii dumnezeieşti, era 
întoarcerea înăuntru prin fixarea privirii în inimă, din 
care cauză cei din jurul lui Varlaam au aruncat împotriva 

Isihaştilor, care continuau de fapt o tradiţie a spiritualităţii 
Ortodoxe, ironicul supranume de “omfaloscopi” (privitori 
în buric). 

Întoarcerea în sine o accepta şi neoplatonismul 
care considera sufletul ca un principiu divin prin el însuşi 
şi susținea că era suficient să se întoarcă cineva în sine 
însăşi ca să vadă divinul. Varlaam, un tip raţionalist, a 
identificat introspecţia neoplatonicilor cu “rugăciunea 
minţii” a Isihaştilor, exploatând în plus şi abuzurile 
provenite dintr-o înţelegere greşită a unor Monahi, precum 
şi controfacerea rugăciunii minţii de către masele de laici 
din Bizanţ, în care aceasta s-a difuzat, fiindcă ele nu erau 
pregătite pentru o atât de subtilă lucrare. 

Dar rugăciunea minţii prin întoarcerea privirii 
înăuntru s-a dovedit că se găsea în sfera spiritualităţii 
Bisericii Ortodoxe, fiind bazată pe premise dogmatice 
cunoscute Părinților din veacul al IV-lea. 

Cu sistemul lui gnostic naturalist, Neoplatonismul 
credea că prin introspecție se vede natura dumnezeiască, 
întrucât el considera sufletul ca o emanaţie din Dumnezeu, 
punct de vedere care constituie o eroare fundamentală. Şi 
aceasta pe de o parte pentru că sufletul nu provine 
dintr-o emanaţie a lui Dumnezeu, iar pe de altă parte, 
pentru că “in afara reînnoirii prin Hristos a chipului 
stricat al sufletului, introspecţia nu conduce la nimic 
altceva decât la privirea firii umane alterate”, întrucât 
prin păcatul strămoşesc chipul dumnezeiesc a suferit o 
întunecare. De aceea Stântul Grigorie Palama îi numea pe 
cei ce practică introspecţia în afara renașterii creştine 
”văzători de chipuri”. în opoziţie cu intimii lui Hristos, 
care văd într-adevăr chipul dumnezeiesc (din om) în 
lumina strălucitoare a Slavei lui Dumnezeu. Prin urmare, 
deosebirea dintre Creştinism şi Neoplatonism zace în 
insăşi fundamentul Misticii. 

Palama. şi prin el învățătura dogmatică ortodoxă, 
afirmă că pentru omul “cel nou” al harului asemănarea cu 

Hristos şi unirea mistică cu El constituie un bun făgăduit, 
mai presus de minte şi o cerinţă obligatorie, întrucât prin 
Duhul dăruit şi prin împărtăşirea întregului trup de Hristos, 
acesta se uneşte mistic cu Dumnezeu şi devine “necreat”. 

Cearta isihastă, cum a fost numit atacul latin prin 
Varlaam împotriva Părinților Aghioritici, a oferit prilejul 
să se definească sinodal poziţia Bisericii față de 
spiritualitatea Isihaştilor... 

Pe scurt, aceasta este mistica Bisericii Răsăritene, 
pe care au cultivat-o Monahii care se nevoiau la 
extremităţile şi în Colibele Athosului. Dar de vederea 
dumnezeiască a “luminii necreate” şi a energiilor 
dumnezeieşti ale Harului nu se învrednicesc decât numai 
cei curaţi cu inima, pe care i-a fericit Domnul: “Fericiţi 
cei curați cu inima că aceia vor vedea pe Dumnezeu” 
(Mt.5, 8) în veacul viitor, dar şi în cel de faţă. Şi tocmai 
sfinţenia vieţii constituie premisa necesară a Misticii 
Bisericii lui Hristos, în opoziţie cu religiile de mistere, 
care printr-o simplă iniţiere învredniceau pe credincios 
de “descoperiri negrăite”, sau cu neoplatonismul, cabala 
iudaică şi mistica teoretică a filosofilor, care se încred în 
fantezia lor megalomană... Dar, fiind necuraţi şi lipsiţi de 
energiile luminătoare, cad uşor victime “satanei care se 
preface şi în înger de lumină” (II Cor.11, 14), socotind 
feluritele lui meşteşugiri ca descoperiri dumnezeieşti! 

Presupun că aţi înțeles deja că în Hristos Dumnezeu 
omul “se îndumnezeieşte”. devenind “asemenea” Lui 
prin virtuţi, apoi se uneşte cu El prin energiile Duhului 
Sfânt. 


Acest adevăr dogmatic nu vine de la Mistici ci el 
constituie însăşi natura Creştinismului. Aprinşi de dorul 
de a ajunge la “dorirea ultimă”, la “unirea” cu Dumnezeu, 
atât cât îi e îngăduit omului, Creştinii mistici s-au 
îndepărtat de lucrurile trecătoare ale lumii, s-au răstignit 
pe ei înşişi “împreună cu patimile şi poftele” (Gal.5, 24), 
în diferitele Pustiuri şi pe stâncile înfricoşătoare ale 

Athosului. Prin urmare, nu e nicidecum lucru uimitor 
dacă, fiind curaţi, ei văd lumina necreată care a luminat 
Apostolilor pe muntele Tabor. Fiindcă prin Hristos şi noi 
devenim necreaţi, cum zice Grigorie Palama: “Pavel deci, 
a fost creat numai cât timp a trăit viaţa creată din nimic la 
porunca lui Dumnezeu, dar când n-a mai trăit-o pe aceasta 
ci pe cea venită prin sălăşluirea lui Dumnezeu, el a 
devenit necreat prin Har”... 


49. Puterea Unirii Mistice 


- Venerabile părinte, a zis teologul, după cum veți 
fi ştiind, eu nu am resursele prin care să pot respinge 
liniile misticii Bisericii Răsăritene, chiar şi aşa schematic 
cum ne-aţi expus-o. Întrucât Biserica şi-a însuşit-o 
printr-un act sinodal, nu mai pot să am nici o îndoială. 
Să-mi îngăduiţi numai să formulez o nedumerire de-a 
mea. Cum cunoaşteţi, Pustnic fiind, asemenea chestiuni 
teologice şi încă atât de dificile, fără să fiţi, presupun, 
teolog? 

- Nu vă miraţi de-aceasta, iubite, a răspuns 
Pustnicul. Dacă aţi şti că fraţii aghioriţi studiază pe 
Părinţi cu multă căldură, dispunând pentru aceasta de 
timp suficient - fiindcă după dumnezeiescul Hrisostom, 
şi studiul este rugăciune - n-aţi mai avea o astfel de 
nedumerire. De altfel, tema Misticii, pe care v-am 
dezvoltat-o foarte pe scurt, interesează direct viața noastră, 
afară de faptul că Aghioriţii se consideră pe ei înşişi 
continuatori ai Monabhilor din sec.al XIV-lea, care au fost 
implicaţi în disputa Isihastă. Pe de altă parte, cunoaşterea 
aceasta are ca izvor mai mult inima decât creierul, 
experienţa şi nu studiul teoretic. 

Ea interesează nemijlocit vieţuirea noastră străină, 
fiindcă Mistica este o chestiune a inimii şi în efortul de a 
atinge scopul ei, apar tot felul de rătăciri. E uşor, de plidă, 

să acceptăm idei false ca adevărate, în virtutea celebrei 
stări de “evidenţă” a lui Descartes, ca să amintesc numai 
una din rătăcirile fundamentale ale filosofiei din afară. 
De asemenea, e uşor să cultivăm sentimente care amăgesc 
prin aparenţa lor plăcută, în timp ce în realitate ele sunt 
semănate în inimă de satana, tehnician abil “care se 
preface şi în înger de lumină” (Il Cor.11,14). Sau, 
deasemenea, necunoscând învăţătura Părinților despre 
energiile Duhului Sfânt, să cădem în misticismul 
neoplatonic şi panteist, închipuindu-ne că sufletul nostru 
este “o fărâmă din Dumnezeu” ce caută să dispară în 
oceanul dumnezeirii şi să dorim o “amestecare cu 
Dumnezeu”. 

De aceea, ca dreptar al mersului vieţuirii noastre 
mistice “în Hristos”” folosim Sfânta Scriptură şi Sfinţii 
Părinţi şi avem în vedere, înainte de toate starea inimii în 
care, atunci când este cu desăvârşire curăţită, nu poate să 
pătrundă nici o rătăcire fiind luminată de lumina 
dumnezeiască. Vai şi amar Pustnicului care s-ar încrede 
în ideile lui şi s-ar lăsa târât cu plăcere pe mările 
primejdioase ale plăcerilor inimii fără un călăuzitor 
încercat. “Vai celui singur” (Eclez.4,10), fiindcă “bărbatul 
nesfătuit luptă împotriva lui însuşi”. 

Chestiuni care nu au o legătură cu spiritualitatea 
strădaniilor noastre sfinte nu ne preocupă deloc. Însă 
teme care se referă la cunoaşterea vieţii mistice, nu numai 
a noastră a Răsăritenilor, ci chiar şi a Apusenilor şi 
filosofilor şi, deasemenea, a religiilor de mistere, le 
urmărim atât cât permite, se înţelege, însingurarea vieţii 
noastre. 

- Frate Pustnic, vă mulțumesc foarte călduros 
pentru câtă bunătate aţi avut să-mi împărtăşiţi aceste 
cunoştinţe, a zis teologul. Mărturisesc că mi-aţi deschis 
un orizont până acum necunoscut mie. Aş vrea să vă rog 
să-mi spuneți numai ce folos iese din această lucrare 
sfântă a Monahului ca individ şi dacă, prin extensiune, se 

folosesc de ea şi alţii, dacă adică ea nu vizează numai un 
individualism strâmt. 

„- Vă voi răspunde, a zis Pustnicul. De la bun 
început, trebuie să ştiţi că misticul foloseşte asceza ca un 
mijloc pentru a atinge scopul lui. În succesiune progresivă, 
stadiile mersului vieţii mistice sunt ““curăţirea”?, 
““iluminarea”” şi ““unirea””, care se subîmpart iarăşi în 
mai multe trepte, pe care trebuie să le urce cineva ca să 
ajungă în vârful scării, adică la unirea cu Dumnezeu. 

În limbajul Părinților Neptici, aceste trepte, sunt 
următoarele: rugăciunea curată, căldura inimii, lucrarea 
sfântă, lacrimile inimii, pacea gândurilor, curățirea inimii, 
contemplaţia tainelor, strălucirea minunată, luminarea 
inimii, desăvârşirea. Aici se realizează porunca Domnului: 
“Fiţi desăvârşiţi, precum şi Tatăl vostru din ceruri 
desăvârşit este” (Mt.5, 48). Sufletul ajunge la acea stare 
de înţelepciune, pe care dumnezeiescul Pavel o numeşte: 
“înțelepciunea ascunsă în taină” (I Cor.2, 7). 

Deci, pe de o parte, folosul individual este acela 
că prin Har sufletul ajunge la desăvârşirea morală 
îngăduită oamenilor. Dar pentru că desăvârşirea nu poate 
fi înţeleasă fără iubire de Dumnezeu şi de aproapele. cel 
desăvârşit se roagă şi imploră pe Dumnezeu Căruia i-a 
bineplăcut şi cu Care dialoghează “cum vorbeşte cineva 
cu prietenul lui”(leş. 33,11) pentru fraţii lui, ca în orice 
chip El să le vină în ajutor. Şi Domnul satisface toate 
dorinţele sfinte ale aceluia care “mult L-a iubit” (Lc.7, 
47) şi care s-a făcut “fiu al lui Dumnezeu” după har şi 
“dumnezeu” prin participare, după cuvântul: “Eu am zis, 
sunteţi dumnezei şi toţi fii ai Celui Prea Înalt” (Ps.81, 6 
şi In. 10,34). Nu vedeţi, deci, facerea de bine faţă de fraţi 
a Pustnicului, care înalță în Chilia lui “rugăciuni şi cereri, 
cu strigăt mare şi cu lacrimi” către “Cel care poate să 
izbăvească din moarte” (Evr. 5,7)?... 

- Desigur, a răspuns teologul, puterea rugăciunii 
este nemărginită şi după lacob fratele Domnului “mult 

poate rugăciunea celui drept” (lac. 5, 16). Un mare teolog 
zice: “Se poate spune că prin rugăciune, omul participă, 
la puterea dumnezeiască şi contribuie la guvernarea 
universului. Rugăciunea este în lumea aceasta o putere de 
care Dumnezeu ţine seamă în guvernarea lumii. În 
dragostea Lui fără margini, El supune puterea Sa 
dumnezeiască puterii unui suspin ascuns, pe care El 
însuşi l-a provocat. Este un mare lucru să vorbească omul 
cu Dumnezeu Însuşi şi să-i comunice nevoile lui şi, mai 
mult, să influenţeze asupra deciziilor Lui”!... 

- Vedeţi, deci, iubite, a zis Pustnicul mişcând din 

cap, ce serviciu aduc smeriţii Monahi lumii? Şi aceasta, 
în ascuns, fără ostentaţie! Şi ofranda lor se extinde până 
la însăşi mântuirea sufletelor fraților pentru care se roagă. 
Fiindcă, după cum cunoaştem din istoria Sfinţilor, oameni 
care au fost pe bună dreptate robi ai satanei au fost 
mântuiţi prin intervenţia acelora încă fiind ei în viaţă. Şi 
aceasta, fiindcă ei influenţează dreptatea dumnezeiască, 
rupând astfel relația dintre libertate şi har... 
l Chiar şi atunci când a adoptat distribuirea faptelor 
“prisositoare” ale Sfinților sufletelor lipsite de faptele 
dreptății, Biserica Apuseană, care inovează mereu, se 
găsea totuşi înăuntrul adevărului că Dumnezeu acopere 
într-o anumită măsură în urma rugăciunilor sfinților Lui 
lipsurile şi nedesăvârşirile sufletelor, pentru bună plăcerea 
Lui faţă de ei, cum a făcut pentru Solomon, căruia 
Dumnezeu i-a zis: “pentru părintele tău David” şi cum 
sfânta Tecla a mântuit din lad pe pedagogul ei. 

Dar şi în aceasta Biserica Apuseană a rătăcit, 
fiindcă anticipând judecata lui Dumnezeu asupra sufletelor 
şi-a însuşit drepturile lui Dumnezeu şi a ajuns la 
distribuirea cu autoritate absolută de indulgenţe, ignorând 
faptul că mântuirea e un dar şi că puterea mijlocirilor 
Sfinţilor se săvârşeşte la alegere. 

Nădăjduiesc, a zis preaevlaviosul Pustnic 
încheindu-şi reflexiile, că suntem de acord asupra 

punctului că, deşi departe de oameni, sufletele cuvioase 
şi iubitoare de pustie oferă multe pentru lume, însă în 
chip nevăzut. De aceea, sunt vrednice cel puţin de 
recunoştinţa noastră... 

- Da, da, suntem cu totul de acord, frate sfinte, a 
răspuns teologul, că oferiţi multe pentru noi şi că sunteţi 
vrednici nu numai de recunoştinţa noastră ci şi de 
veneraţia, de dragostea şi admiraţia noastră... 


50. "Nu avem aici cetate stătătoare” 


„„„Cu discuţia noastră, timpul trecuse, fără să 
sesizăm. Egumenul însă, vrând să se îngrijească de noi 
într-un mod cu totul special, dăduse poruncă să fie pregătit 
prânzul în trapeza pentru oaspeţi, unde s-a aşezat şi el în 
semn de cinstire. Şi în clipa în care înțeleptul Pustnic 
şi-a încheiat dezvăluirile privitoare la mistică a apărut un 
frate Monah ca să ne cheme în Mănăstire. 

Tânărul acesta mi-a produs o asemenea impresie, 
încât aş considera o nedreptate dacă, între lucrurile 
vrednice de aducere aminte din această Mănăstire, n-aş 
reține şi acest chip sincer şi atât de rar în generaţia 
noastră plină de răutate... 

Fratele să fi avut până în 20 de ani şi nu părea să 
aibă mai mult de 6 luni în Mănăstire dacă judecai după 
barba lui tinerească, abia formată. Era de statură mijlocie, 
cu ochii luminoşi, care reflectau nevinovăția copilărească 
a sufletului său. 

Când s-a urcat în pavilion ca să spună Monahului 
Hrisostom să ne conducă în Mănăstire, cu greu îşi controla 
mişcările. Faţa lui s-a împurpurat şi glasul îi tremura. Nu 
dădea impresia unui ţăran ci avea poate o sfială firească. 
Ca să-l salveze din încurcătură sau ca să dea străinilor 
fericita ocazie să cunoască o adâncă credinţă creştină la 
vârsta tinereţii, Monahul Hrisostom i-a zis: 

- Frate Nicolae, salută pe oaspeţii noştri! 

Fratele s-a apropiat mai întâi de mine, a făcut o 
plecăciune şi a încercat să-mi sărute mâna. Apoi, s-a 
întors spre laici, spre teolog şi avocat, şi înclinând uşor 
capul, le-a zis deabia auzit: 

- Bine ați venit, domnilor... 

- De unde sunteţi, frate Nicolae? a întrebat 
teologul. 

Tânărul a rămas o clipă pe gânduri şi apoi cu glas 
ferm a zis: 

- Din Sfântul Munte. 

- Din Sfântul Munte! a zis mirându-se teologul. 
Nu aveţi o patrie? 

- Desigur am, a răspuns fratele. 

- Care este, deci? a reluat teologul. 

Şi tânărul a răspuns: 

- Acea patrie am uitat-o pentru aceasta, pentru 
Sfântul Munte, şi pentru cealaltă, pe care o aşteptăm, 
fiindcă “noi nu avem aici cetate stătătoare, ci o căutăm pe 
aceea ce va să fie” (Evr.13, 14). 

- A, foarte frumos, foarte frumos gândeşti, frate. 
Vă înţeleg bine, a zis teologul. Şi a continuat: 

- Aveţi părinţi? 

Tânărul şi-a împreunat mâinile lui şi silit a zis: 

- Da, am, pe... Prea Sfânta... 

Teologul abia îşi stăpânea emoția ca şi cei de față 
la acest dialog. Fratele Nicolae era dintre tinerii evlavioşi, 
cum se spune în Sfântul Munte şi în sufletul lui patrie şi 
părinţi se prefăcuseră în modul cel mai duhovnicesc ca să 
se poată realiza condiţia principală a Monabhismului, 
“înstrăinarea”, şi să devină casnic cu Damnezeu, Care e 
mai presus de toată creația. 

Teologu! l-a întrebat iarăşi pc tânărul frate: 

- Cum aţi simţit dorinţa să vă faceţi Monah, frate? 
Cine v-a călăuzit spre.acest loc sfânt? 

Stânjenit parcă de întrebare, fratele şi-a rotii 

privirea spre părinți, a făcut o mişcare ca şi cum ar fi voit 
să fugă şi în sfârşit a răspuns cu îndrăzneală: 

- Domnule, mai trebuie oare întrebat creştinul, 
cine l-a adus în Sfântul Munte? 

- Da, frate, a răspuns teologul, aveţi dreptate. Nu 
trebuie întrebat creştinul care vine să se facă monah, cine 
l-a adus... 

Şi din colțul ochilor lui au izvorât două lacrimi... 
Şi cu glas tremurător a continuat: 

- Să lase cineva, cum zice Domnul “tată sau 
mamă, fraţi sau surori pentru El” (Mt.19, 29), să lase 
comodităţile oraşelor şi să se închidă într-o Mănăstire, 
departe de lume, până la sfârşitul vieţii; să lepede haina 
lumească a libertăţii şi să îmbrace cu bucurie rasa neagră 
monahală a robiei de bunăvoie; şi aceasta când străbate 
încă perioada adolescenţei visătoare şi neliniştite; să se 
ostenească în privegherile epuizante cele de toată noaptea 
şi în slujbele sfinte de zi cu zi; să-şi osifice trupul; să i se 
sape obrajii; să i se adâncească ochii şi apoi... să privească 
totul atât de liniştit... O, desigur; lucrul acesta nu este o 
reuşită a vieţii omeneşti, este mai degrabă “apa care curge 
spre viața veşnică” (loan 4, 14) a lui Ignatie Teoforul, 
care spune “mă duc la Tatăl”... 

Şi teologul şi-a plecat genunchii înaintea fratelui 
care plângea şi era uluit de ce vedea şi de ce auzea. 
Tânărul s-a îndepărtat puţin şi teologul cu multă smerenie 
- ca şi cum ar fi primit mistic o deşertare neaşteptată a 
dragostei lui Dumnezeu în inima lui, a “dragostei lui 
Dumnezeu care s-a revărsat în inimile noastre” 
(Rom.5, 5) -a zis: 

- Nu îngenunchez înaintea ta, copilul meu, ci 
înaintea iubirii dumnezeieşti, înaintea miilor de fraţi ai 
mei care de veacuri s-au pironit în Mănăstiri şi pe stâncile. 
înfricoşătoare ale Athosului şi care au murit smeriţi şi cu 
inima plină de doruri cereşti. Îngenunchez înaintea 
Domnului meu lisus, care i-a făcut în stare să-şi ducă 

crucea lor, să ia din tinereţe, ca şi dragostea ta, frate, 
jugul cel bun al Lui... 

51. "Aici e Hristos prietenul Pustiei” 


„„„Aducând soarele la zenit, deasupra pădurilor, 
amiaza primăvăratecă descoperea zone umbroase întregi 
de iarbă înrourată, care sub razele sale luminoase păreau 
ca o pajişte diamantină semănată de picăturile de rouă ale 
nopţii. Mergeam tăcuţi spre Mănăstire şi mă gândeam ce 
sunt Monahii noştri şi ce este Pustia Sfântului Munte. Şi 
mi-au venit în minte cuvintele Sf.Vasile cel Mare către 
sofistul Chilon, când a plecat în pustia Pontului de dragul 
unei filosofii mai înalte, ca să se curețe pe sine de 
patimile reprobabile, statornicind în sufletul său patimi 
sfinte şi să transforme filozofia din afară, ca s-o facă, 
slujitoare a duhului creştin... “Pentru aceasta mă mut în 
munţi ca o vrabie şi petrec şi eu după socoteala mea 
proastă, în această pustie în care a petrecut Domnul. Aici 
e stejarul din Mamvri; aici e scara cerească; aici sunt 
cetele îngerilor văzute de lacob; aici e pustiul în care 
poporul curăţit a primit legea şi aşa intrând în pământul 
făgăduinţei a văzut pe Domnul; aici e muntele Carmelului 
pe care sălăşluindu-se Ilie a bineplăcut lui Dumnezeu; 
aici e câmpia în care retrăgându-se Esdra a cercetat din 
porunca lui Dumnezeu toate cărţile inspirate de Dumnezeu; 
aici este pustiul în care loan mâncând lăcuste a propovăduit 
oamenilor pocăinţa; aici e Muntele Măslinilor pe care 
urcându-se Hristos s-a rugat; aici e Hristos prietenul 

Pustiei; aici e calea strâmtă şi îngustă care duce la viaţă; 
aici sunt dascălii şi profeţii, care au rătăcit în pustiuri, în 
munţii şi peşterile pământului; aici sunt Apostolii şi 
Evangheliştii şi viața monahilor cetăţeni ai pustiei...” 

Şi, în cuvintele Împăratului Alexie I Comnenul 
mi-am amintit de “zilele cele dintru început”, în care 
prinosul evlaviei se revarsa în valuri liniştite din înălțări 
cuvioase: “Părinţi sfinţi, care locuiţi Sfântul Munte. Să 
ştiţi că, aşa cum Constantinopolul, împărăteasa cetăților, 
este mai presus de toate, aşa şi prea dumnezeiescul şi 
împărătescul Munte e mai presus decât munţii lumii. Şi 
nu numai împărații creştinilor dar chiar şi neamurile care 
locuiesc în jurul nostru împreună cu noi laudă şi ele şi se 
bucură împreună cu noi pentru viețuirea voastră 
supraomenească. Bucuraţi-vă din partea lui Dumnezeu şi 
rugați-vă pentru stăpânirea Împărăției noastre şi pentru 
întreaga lume. Fie ca slujbele şi sfintele voastre rugăciuni 
să ne dea nouă har şi să ne ajute în vremea ieşirii noastre 
din această lume”. Aşa gândeau bizantinii despre Sfântul 
Munte. 

Şi vine un smerit închinător ca Fallmerayer să 
depună din partea Apusului raţionalist florile admiraţiei 
lui pentru Sfântul Munte şi pentru Monahii iui şi să 
mărturisească întregii lumi civilizate că: “Această lume 
însingurată, unde e rânduială, curăţie, îngăduinţă şi în 
acelaşi timp, disciplină severă, învaţă uitarea de lume, şi 
ea a atras simpatiile mele... De cinsprezece veacuri, de 
trei ori pe zi, se ridică spre ceruri cântările monahilor 
evlavioşi care-şi păstrează aspectul, înfăţişarea şi poziţia, 
pe care, aproape cu o mie de ani înainte, le-a prescris-o 
marele legiuitor al lor, Episcopul Capadociei, Vasile cel 
Mare... 

“Răsăritul a soluţionat o problemă în faţa căreia, 
europenii au naufragiat, cu toată înțelepciunea şi tehnica 
lor... ad 

“Mie îmi e de ajuns că în partea Hellespontului, 

există un loc unde cineva poate să se împotrivească în 
acelaşi timp tiraniei plăcerii şi maşinaţiunilor puterii, ca 
şi raționamentelor sofiştilor de curte. Oameni care duc 
război împotriva materiei nu sunt, desigur, nişte 
nebuni...”? 


52. "Fericiţi cei curați cu inima" 


„..În afara porţii Mănăstirii ne aştepta Egumenul. 
Era un om de o largă cultură şi foarte cuvios, fiind 
considerat cel mai adânc cunoscător în chestiunile 
duhovniceşti ale Monahismului şi în problemele care 
preocupau Sfântul Munte. 

Păstorea cu multă înţelepciune, frăția acestei 
Mănăstiri de 25 de ani şi forma Monahi vrednici de acest 
nume. Cunoştea adâncurile. sufletului omenesc şi era 
oricând în stare să răpească oile din gura lupului. 
Înţelepciunea, zelul şi sfinţenia lui alcătuiau o 
personalitate impunătoare, un bărbat de tip apostolic. Era 
foarte comunicativ şi cu logica lui solidă şi cu blândeţea 
lui specifică convingea uşor pe interlocutor. Figura sa îl 
atrăgea pe vizitator de la prima vedere. Era dulce şi în 
acelaşi timp severă. Gândea şi trăia clipa. Şi când nu 
lucra, îşi umplea timpul cu rugăciunea. 

= lubeape Monahica pe proprii lui fii şi sfaturile lui 
picurau sfinţenie. Considera calitatea lui de ieromonah în 


Sfântul Munte ca o mare favoare a lui Dumnezeu. Sfântul - 
Munte îi datora lui multe şi el datora acestuia sfințenia - 


lui. Figura lui ar fi putut deveni un model “expresiv” 
pentru un pictor, iar statura lui delicată şi atrăgătoare, cu 


toți cei 70 de ani ai lui, îmi amintea de sfinţii lui . 


Theotocopulos (El Greco). 

Arhimandritul Evsevios era o figură ideală de 
Egumen reprezentând tradiţia cu aceiaşi consecvență şi 
plinătate cu care se adapta la noile condiţii de viaţă, 
făcând deosebire, în acelaşi timp, între “litera care ucide” 
şi “duhul care dă viaţă” (II Cor.3, 6). 

... După prânzul oferit la masa rezervată oaspeţilor, 
timp în care s-a format o cordială atmosferă monahală şi 
s-au schimbat cuvinte “întru miros de bunămireasmă 
duhovnicească”(Ef. 5,2), am fost conduşi în marele salon 
de primire al Egumenului, ca să luăm cafeaua, după 
protocolul aghioritic. 

În salonul mobilat simplu ne aflam: Pustnicul, 
Bătrânul Teolipt, Monahul Hrisostom, Teologul, Avocatul 
şi smerenia mea, aşezaţi în cerc în spaţiul “triclinului” 
aghioritic. Într-un colț al salonului era fratele Nicolae, cu 
mâinile încrucişate, ascultând cu multă atenţie pe Părintele 
lui duhovnicesc, rotindu-şi din când în când ochii, cu 
bună cuviinţă - căci “mersul piciorului şi râsul dinţilor 
dau pe faţă cele ale bărbatului” - ca să slujească pe străini. 

Egumenul Evsevios căuta să ne înveselească la 
masa lui. altfel îmbelşugată, cu cuvinte duhovniceşti. 
Vorbea cu o simplitate uimitoare, deşi spunea lucruri 
foarte serioase. Aceasta se întâmplă celor care “au inimă” 
şi nu se ostenesc în vânarea unor subiecte de discuţii 
intelectuale închipuite. Hristos a zis: “cine crede în Mine 
râuri de apă vie vor curge din pântecele lui” (loan 7, 38), 
făcând aluzie evident la clocotirile Duhului Sfânt din 
adâncul inimii. 

- Deci, ce impresie mai deosebită v-a făcut 
Mănăstirea noastră, iubite teolog? a întrebat egumenul 
Evsevios, după ce a încheiat o povestire plăcută... 

- Sunt entuziasmat, sfinţite Egumen, de părinţii pe 
care am avut cinstea şi norocul să-i cunosc, a zis teologul. 
Niciodată nu mi-aş fi închipuit că voi întâlni atâta 
înţelepciune concentrată în Locul vostru Sfânt, atâta 
frumusețe şi atâta sfinţenie. Nu ştiu cui să atribui bogăţia 

acestor elemente duhovniceşti unite în persoana acestor 
sfinți părinţi. Am ajuns la concluzia că numai curăţia 
vieţii, pe de o parte şi studiul continuu, pe de altă parte, 
creează asemenea tipuri spirituale atât de fine... 

- Nu vă exprimaţi în acest mod în prezenţa fraţilor, 
ca “să nu li se suie la cap”, a zis glumind Egumenul 
Evsevios, teologului. Este justă observaţia Dvs. că anume 
curăţia vieţii şi studiul creează oameni duhovniceşti. In 
Creştinism curăţia vieţii premerge oricărei alte valori. 
Dar când zicem curăţie înţelegem întreg omul duhovnicesc 
în adâncul lui. Fiindcă “cel curat cu inima va vedea pe 
Dumnezeu” (Mt.5.8). lar cei ce trăiesc mistic certifică 
prin experienţă faptul că inima constituie un izvor 
inepuizabil de cunoaştere dumnezeiască, ca una ce face 
Teologi nu din învăţătură ci prin Descoperire, după 
cuvântul Domnului: “Nimeni nu cunoaşte pe Fiul decât 
numai Tatăl, nici pe Tatăl nu-L cunoaşte nimeni, decât 
numai Fiul şi cui va voi Fiul să-i descopere” (Mt.11,27)... 

Sfinţii Părinţi n-au acordat titlul de **Teolog'” 
decât numai celor curaţi cu inima, folosind expresia 
“minte teologică” (grăitoare de Dumnezeu). 

Pentru misticii din afara spaţiului creştin, 
cunoaşterea prin inimă este într-o anumită măsură posibilă 
chiar şi fără iluminările Duhului Sfânt. în măsura în care 
inima se păstrează liberă de patimi. De aceea şi Platon, un 
filosof prin excelenţă al inimii, a recunoscut valoarea şi 
importanța elementului înflăcărării. 

O fire nobilă pe cât de indispensabil simte “ura 
urii”, pe atât doreşte “iubirea iubirii”. 

În Creştinism însă îndeosebi, în virtutea renașterii 
omului în Sfântul Botez, prin care sufletul revine “la 
frumuseţea lui originară” şi inima se luminează prin 
energiile Duhului Sfânt, inima e înălțată la rangul de 
factor de cunoaştere supranaturală, pe terenul căreia se 
cultivă de către creştinii mistici mistica cea mai adâncă. 


Pe ra) 


De aceea şi dascălii “rugăciunii minţii” învaţă întoarcerea 

minții în inimă, ca de ex: ‘‘De dimineaţă şezând pe un: 
scăunel adunând mintea din cap în inimă şi ţinând-o 
în ea...strigă în gând: Doamne, lisuse Hristoase, 
miluieşte-mă”. Ce ziceţi, fiule Pustnic? a zis încheind 
Egumenul. 

- V-aţi exprimat înţelept, sfinţite Egumen, a 
răspuns Pustnicul. Noi acordăm o importanţă deosebită 
inimii, căci după Părinţi, aici îşi are sediul sufletul şi aici 
se cuibăresc patimile care, în ultimă analiză, sunt înseşi 
gândurile care se repetă şi îşi primesc puterea din 
deprindere. S-ar putea susține că, omul e aproape 
întotdeauna dus de patimile lui. Cum zic Părinţii Filocaliei, 
patimile au faţa lor rea şi bună. Toate patimile sufletului 
se împart în “iuţime (irascibilitate)” şi “poftă 
(concupiscență)”, din starea cărora lucrează “rațiunea”. 
Această împărțire este cunoscută din antichitatea greacă: 
Părinţii o numesc “tripartiţia sufletului” şi recomandă ca 
“iuțimii” să-i dăm ca lucrare iubirea, “părții poftitoare” 
înfrânarea iar “raţiunii” contemplații dumnezeieşti, ca 
ele să nu funcţioneze cu viciile corespunzătoare: ura, 
neînfrânarea şi gândurile rele. Toată lupta Monahismului 
este să respingă patimile rele şi să le instaureze în suflet 
pe cele bune, echilibrate, evitând ““atât excesul cât şi 
lipsa”. Fiindcă excesul este la fel de rău ca şi lipsa. Dar 
ca să ajungă cineva la această măsură, ca să devină 
“nepătimitor”, în înţelesul patristic şi nu stoic, e nevoie 
de osteneală şi timp, de suferinţe, posturi, privegheri, 
rugăciuni, sudori “ca nişte picături de sânge”, de smerenie, 
umilinţă, de răstignire, pironire, împunsături în coastă, 
de oţet, de părăsirea de toţi şi de batjocoririle tâlharului 
lipsit de minte, împreună răstignit, de blasfemiile 
“trecătorilor”... şi abia apoi învierea în Domnul, Paştile 
întru nestricăciunea sfinţeniei... Altfel... 

Pustnicul a devenit trist şi şi-a pironit privirea 
asupra unui mare Hristos răstignit, icoană din Şcoala 
Cretană care se afla rezemată pe latura de Răsărit a 

salonului, un lisus palid, în clar-obscurintens, trist, “lipsit | 
de frumuseţe”(Isaia 53,2)... 


€ 17 - Dialoguri la Athos vol. I 


53. Ortodoxia e monahală în fiinţa ei” 


Ultimele cuvinte ale Pustnicului au umplut de 
tristeţe atmosfera Monahilor iubitori de înţelepciune. Au 
trecut câteva clipe de tăcere pline de jale. Egumenul 
Evsevios se gândea, Bătrânul Teolipt îşi mişca capul cu 
totul alb, Monahul Hrisostom îşi închisese ochii de parcă 
ar fi vrut să surprindă în întuneric “lumina luminii”, 
teologul îşi plimba privirea de la unul la altul 
străduindu-se să pătrundă în gândurile noastre, avocatul 
privea o icoană bizantină a Prea Sfintei, iar tânărul frate 
Nicolae, privind când pe Cel răstignit, când pe Pustnic, 
plângea cu suspine reţinute. Nimic nu se auzea. Numai 
foşnetul uşor al unui ulm secular care intra în salon prin 
fereastra deschisă şi tulbura cu unduirile lui fine tăcerea, 
ca şi cum ar fi bătut ritmic măsura simfoniei tânguitoare 
a Monahilor... 

- Eu sunt absolut de acord, s-a auzit deodată glasul 
teologului. Inima joacă un rol primordial în viața omului. 
Fără inimă nu am avea poate o istorie însemnată, fiindcă 
din ea ies marile inspiraţii. Este foarte caracteristic că 
filosoful Descartes, format de Monahii lezuiţi, consideră 
pasiunile necesare fiindcă ele “fac ideile mai durabile”, 
părere care aminteşte de spiritul patristic. De aceea trebuie 
să se acorde o importanță deosebită modului de cultivare 
a creierului şi inimii. Hipertrofia creierului înstrăinează 

organul acesta al sufletului de inimă şi de viaţa ei. Cum, 
dimpotrivă, hipertrofia inimii crează tipuri bolnăvicioase. 
Dezvoltarea disproporţionată, cultivarea necoordonată a 
minţii şi a inimii provoacă o atare dizarmonie, încât 
spiritual omul apare ca o coloană vertebrală dintr-o singură 
| vertebră, fără supleţe şi lipsit de capacitatea de a înțelege 
| întreaga viață. Chiar şi Fichte spune că “ideile noastre, 
sistemele noastre filosofice, teoriile noastre despre lume, 
nu sunt altceva decât istoria inimii noastre”. “Căci din 
inimă ies”... cum zice Domnul, (Mt.15, 18-19). 

- Toţi Părinţii sunt de acord așuljira acestui lucru, 
a zis bătrânul Teolipt. 

Şi făcând semn fratelui Nicolae să aducă Omiliile 
Sfântului Macarie Egipteanul, a continuat: 

- Sfântul loan Hrisostom zice: “Roagă-te cu căldură 
până când scoli la război pe satana care foieşte în inima 
a”. Simţirea binelui şi a răului are loc în inimă. “Oare nu 
ardea în noi inima noastră când ne vorbea pe cale?” 
(Lc.24, 32) ziceau unul către altul Luca şi Cleopa. Şi 
imnograful tâlcuind credinţa Apostolilor, cântă: “nu 
văzând cu pleoapele, ci crezând cu dorul inimii”. 

Tânărul frate a adus cartea Sfântului Macarie, pe 
care Bătrânul Teolipt a deschis-o şi arătând cu degetul a 
zis: Nicolae, citeşte de la punctul acesta până la acela. 
Fratele a început să citească limpede şi accentuând bine 
cuvintele: “Aşa cum ochiul este mic față de toate 
mădularele şi pupila, mică fiind, este un vas mare, căci 
vede dintr-odată cerul, stelele, soarele, luna, cetăţile şi 
celelalte făpturi şi, de asemenea, acestea care se văd 
dintr-odată sunt formate ca imagini de mica pupilă a 
ochiului, tot aşa este şi mintea în inima. Inima este şi ea ` 
un vas mic dar acolo sunt balaurii şi leii, fiarele veninoase 
'şi toate visteriile răutăţii; acolo sunt căile aspre şi 
neregulate, acolo prăpăstiile; de asemenea, acolo. este ` 
Dumnezeu, acolo îngerii, acolo viaţa şi Împărăţia, acolo ` 
lumina şi Apostolii, acolo sunt visteriile Harului, acolo ] 


219 |! 


sunt toate. Căci aşa cum atunci când este ceaţă întinsă 
peste tot pământul nu se vede om pe om, tot aşa de la 
călcarea poruncii, întunericul acestui veac se află întins 
peste toată făptura şi peste toată firea omenească şi de 
aceea oamenii sunt umbriţi de întuneric, sunt în noapte şi 
petrec în locuri înfricoşătoare. Şi ca atunci când o mare 
cantitate de fum este într-o casă, aşa este şi păcatul cu 
gândurile lui întinate care se aşează şi alunecă în gândurile 
inimii şi aduc în ea o mulțime infinită de demoni. Şi aşa 
cum vânturile care când suflă tare mişcă toate tăpturile de 
sub cer şi fac vuiet mare. tot aşa şi puterea vrăjmaşului 
loveşte şi mână gândurile şi agită adâncurile inimii spre 
voia şi slujirea lui şi împrăștie gândurile. Aşa cum vameşii 
aşezându-se pe căile înguste opresc şi scutură pe cei ce 
merg pe ele. tot aşa şi demonii supraveghează şi pun 
stăpânire pe suflete şi. dacă ele nu s-au curăţit cu 
desăvârşire. la ieşirea lor din trup nu le îngăduie să urce 
la lăcaşurile din cer şi să întâlnească pe Stăpânul lor. căci 
sunt trase în jos de demonii din văzduh. lar cei ce sunt în 
trup, prin osteneală şi luptă multă vor dobandi harul de 
sus de la Domnul, adică, vor merge la Domnul împreună 
cu cei ce s-au odihnit după o vieţuire virtuoasă. precum li 
s-a făgăduit, “unde sunt Eu acolo va fi şi slujitorul meu” 
(loan 12, 26), şi vor împărăţi împreună cu Tatăl. cu Fiul 
şi cu Duhul Sfânt în veacuri nesfârşite, acum şi pururea şi 
în vecii vecilor. Amin”. 

- Ce tragism dumnezeiesc există în inimile noastre, 
a zis teologul. Pline de adâncă înţelepciune şi potrivite cu 
împrejurarea aceasta sunt cuvintele lui August Nicolae: 
“Ce a venit să facă pe pământ Hristos? A venit să îndrepte 
gândurile şi înclinările inimii omeneşti care ajunseseră 
la o mare stricăciune. Era, deci, normal ca El să nu se 
conformeze cu gândurile şi înclinările acestea. Să 
facă cele contrare acestora, să îndumnezeiască 
toate suferinţele, aşa cum au fost îndumnezeite toate 
voluptăţile. Să fie declarat, într-un cuvânt duşman al 

neamului omenesc”. Şi după puţin: “De unde vine faptul 
că ““virtute "este un cuvânt care înseamnă o violență 
împotriva noastră şi cei care o exercită sunt cinstiţi ca 
nişte supraoameni iar eforturile lor de a merge împotriva 
curentului sunt considerate vrednice de răsplată? Ne 
naştem în adâncul unui abis şi miile de braţe întinse spre 
noi ca să ne ajute, abia pot să ne atingă puţin şi întotdeauna 
păstrăm o înclinare nenorocită de a cădea în acelaşi 
abis”... 

Sunt convins fără nici o şovăire, a continuat 
teologul. că asceza constituie o rațiune a vieţii 
duhovniceşti şi că fără osteneală şi multe lacrimi nu se 
deschide cerul păcii şi odihnei. Inspirată de Duhul Sfânt, 
Ortodoxia ne conduce către definitiva ei îndreptăţire în 
măsura în care se păstrează ascetică şi smerită. Este o 
observaţie foarte înţeleaptă a filosofului rus Berdiaeff. 
după care “Ortodoxia este mult mai ascetică decât 
Creştinismul apusean, este o Religie în fiinţa ei monahală”. 

Sfinţenia înfloreşte în principal în liniştea Pustiei, 
dar creşte şi se păstrează prin suferinţi şi necazuri. Când 
zicem Ortodoxie. înțelegem acele forme fixe, mai presus 
de rațiune şi cu rațiune în teologie şi în spiritualitate. pe 
care le-a lucrat Duhul Sfânt prin Sfinţii noştri Părinţi care 
au “îmbrăcat?” smerenia şi suferința lui Hristos. Nu 
putem să ne depărtăm, părinţi sfinţi, de duhul suferințelor 
Bisericii noastre, fără să falsificăm conţinutul ei. 

- Câtă dreptate aveţi! a zis Egumenul Evsevios. 
Numai însuşirea duhului Ortodoxiei noastre va salva 
lumea... 


54. "Atingând imaterialitatea îngerilor" 


... După masă, două ore înainte de apusul soarelui, 
ne-am pregătit să mergem la Mănăstirea vecină, aflată la 
distanţă de o oră... 

Ne-au însoţit până la pavilionul bizantin Egumenul 
Evsevios, Bătrânul Teolipt şi Monahul Hrisostom. 
Egumenul ne-a dat binecuvântarea şi părinţii urările lor 
de bine. Am mulțumit pentru ospitalitatea şi dragostea, cu 
care am fost primiţi. Eram toţi emoţionaţi. O legătură 
nevăzută se dezvoltase între noi în spaţiul sfânt al acestei 
frumoase Mânăstiri... 

Ne-am suit pe catâri şi am pornit prin mijlocul 
pădurilor înalte. Pustnicul, credincios ascezei lui, ne 
urma de departe, mergând pe jos şi ţinând nişte mătănii 
mari. 
Când am ajuns pe o înălțime de unde se vedea 
Mănăstirea, teologul a rugat pe însoțitor să oprească 
animalele. Ne-am întors cu faţa spre Mănăstire. Soarele 
lumina intens clădirea medievală bizantină, crucea de pe 
turla bisericii, meterezele, ulmul foarte înalt, chiparoşii 
care parcă se rugau, pavilionul bizantin îmbrăcat cu 
ghirlande din flori cățărătoare iar sus în balconul, martor 
fără de glas al convorbirilor noastre dumnezeieşti, am 
distins trei Monahi. Ne-am oprit puţin privind extaziaţi... 

- Fără îndoială, a zis teologul, ““Răsăritul a 

sia a 


soluţionat problema în fața căreia europenii au eşuat cu 
toată înțelepciunea şi tehnica lor...”? 

- Eu, după cum ştii, prietene, nu sunt un tip 
sentimental, a zis avocatul. Însă, ultimele 24 de ore mi-au 
zdrobit sufletul, m-au renăscut... Aţi băgat de seamă că eu 
n-am vorbit mult, pentru că mă aflam într-o stare de uluire 
continuă, cea a unei vieţi noi, a acelei “vita nuova” a lui 
Dante. Nu ştiu cum să numesc această flacără care străbate 
inima mea şi îmi provoacă lacrimi care mă răcoresc... Şi 
a continuat: Cuvioase Teolipt, cât de bine văd acum în 
zăpada părului şi barbei tale de profet strălucirea dalbă a 
sufletului tău curat şi sfânt!... Abia acum am înţeles ce 
înseamnă aceea lumină lină ce se revarsă pe chipul tău 
cuvios. Săracul meu frate Pustnic, care ai iubit toată viaţa 
sărăcia Domnului lisus Care a sărăcit pentru noi!... Cu 
câtă simplitate şi smerenie porți sub înfăţişarea ta umilă 
“comoara”, “vas de lut”(II Cor.4, 7) drag mie! 

- Domnilor se închide poarta Mănăstirii dacă mai 
întârziem, a întrerupt călăuza noastră. Animalele şi-au 
reluat mersul... După puţin, a pierit în urma noastră şi 
Mănăstirea. Nimeni nu vorbea. Ca să întrerup tăcerea am 
zis: 

- Nu e aşa că discuţiile cu preacuvioşii părinţi 
v-au provocat o vie impresie? 

- Părinte, a răspuns teologul, acestea n-au fost 
nişte discuţii. Părintele Hrisostom spunea că Monahii 
sunt pe pământ “duhuri liturghisitoare”? ale lui Dumnezeu. 
Acum m-am convins că toate cele auzite nu erau decât o 
liturghie prelungită a unor suflete sfinte, inițierea unor 
îngeri. Ce zici, prietene, a zis către avocat, nu eşti de 
acord? 

- Mă întrebi dacă sunt de acord? a răspuns avocatul. 
Dacă aş cunoaşte o definiţie mai înaltă decât a ta, aş fi 
spus-o. Acum mă stăpânesc numai uimirea şi iubirea... 

- Dar, prietene, am zis, ceea ce aţi auzit n-a fost 
nici liturghie a îngerilor nici iniţierea unor suflete sfinte. 

Aţi simţit doar lucrarea unei singure raze dumnezeieşti, 
din fascicolul “luminii necreate?” care intră în Colibele 
Pustnicilor şi în Chiliile Monabhilor. Nu aţi înţeles că 
Pustnicul Nicodim nu era altul decât Bătrânul Teolipt? Şi 
n-aţi distins că o putere de sus întăreşte pe Monahul 
Hrisostom să meargă cu bucurie negrăită pe calea 
martiriului său de bunăvoie? Aruncaţi o privire mai atentă 
asupra sfântului Pustnic care ne urmează pe jos... Nu 
credeţi că a ieşit deja din condiţiile lumii? Căci nu mai 
trăieşte el, ci “Hristos trăieşte în el” (Gal. 2,20)?... 

Ceea ce aţi auzit, iubiţilor, nu a fost decât un 
prisos din visteria inimilor (Mt. 12,34) acestor cuvioşi 
Monahi. Numai o simplă manifestare a vieţii lor monahale 
mistagogice. Închipuiţi-vă până la ce contemplare şi viață 
duhovnicească se ridică cei ce trăiesc “în Hristos”, dacă 
numai câteva cuvinte sărace ale sfintelor lor inimi, şi a 
căror importanţă nu poate să întreacă importanţa unei 
convorbiri obişnuite în Sfântul Munte. v-au **preschimbat 
cu dragoste dumnezeiască”" 

Gândiţi-vă de ce fericire se bucură Monahii noştri 
care, lepădându-se de lume, “au drept cetate cerul”? ş 
“*care ating imaterialitatea îngerilor” care zi şi noapte se 
îmbulzesc în jurul Mesei Sfinte a tainelor duhovniceşti, 
închinându-se “în duh şi adevăr” (In. 4,23) lui Dumnezeu, 
în Care trăiesc şi se mişcă (F.A.17, 28)... 

Tovarăşii mei de drum mi-au aruncat o privire 
insistentă şi foarte expresivă. Şi avocatul, ca în extaz, a 
scăpat un suspin adânc, zicând: Dumnezeul meu, ce 
apus!... Pentru prima dată văd un astfel de apus de soare, 
cu culori atât de diafane şi lumină dulce, “dulce lumen”... 
“Lumină lină a sfintei Slave...’ 

- Nu te lăsa atras, prietene, a observat teologul, de 
sentimentele tale. Nu căuta în afară ceea ce există numai 
înăuntru nostru. “Înăuntru nostru este Împărăția cerurilor” 
(Lc.17,21) şi “drahma pierdută” (Lc.15, 8-9)... Pe aceasta 
trebuie s-o găsim “aprinzându-ne candela”, “*frumuseţea 

originară’, Chipul şi Asemănarea noastră cu Dumnezeu... 
Revărsarea de lumină izvorâtoare şi supraţâşnitoare care 
luminează din plinătatea ei mintea cea mai presus de 
lume, cea din jurul lumii din lume... Sus să avem inimile, 
frate. Ni se cere ca “încingându-ne mijloacele” (I Petru 1, 
13), să trăim mai adânc şi mai vădit “în Hristos lisus şi în 
Acesta răstignit” (I Cor.2, 2)... 

Teologul a tăcut, iar când şi-a îndreptat privirea 
spre cer, am putut să disting în ochii lui câteva lacrimi 
rostogolindu-se pe obrajii ca de marmură, lăsând în urma 
lor o Înmină purpurie în razele roşietice ale soarelui... 

. Mergeam tăcuţi când, la cotitura cărării a apărut, 
la mică distanță, impunătoare. Sfânta Mănăstire. o 
construcție imperială din veacul al XI-lea. Citisem multe 
despre activitatea şi sfinţenia părinţilor acestei Mănăstiri 
şi mi-am adus aminte de vechiul istoric care a descris cu 
mare eleganță viaţa Monahilor din Biserica veche: “Nu 
mai puţin remarcabilă au arătat Biserica, întărind dogma 
ci cu virtuțile vieţii, cei ce urmau pe atunci vieţuirea 
monahală. Căci o astfel de filosofie, care nu vine de la om 
ci de la Dumnezeu, este un lucru din cele mai folositoare, 
oamenilor. Ea neglijează învățăturile cele multe şi! 
tehnologia dialectică, deoarece. ca unele născute dintr-o 
simplă curiozitate. ele înlătură preocuparea de cele mai 
bune şi nu concep nimic din cele privitoare la dreapta 
viețuire. Ea educă numai printr-un cuget natural şi lipsit 
de curiozitate şi, în genere. suprimă cu desăvârşire răutatea 
sau o face să fie mai mică. Dar, mai mult decât acestea, ea 
este respectată pentru stăpânirea şi blândeţea şi pentru 
puţinele necesităţi în care exercită toată viaţa şi prin care 
ajunge, pe cât e cu putință firii omului. foarte aproape de 
Dumnezeu. Şi. folosindu-se de viaţa prezentă ca în trecere, 
nici nu urmăreşte să se ocupe de dobândirea de averi, nici 
nu se inprijeşte de cele de faţă mai mult decât e imperios 
necesar şi, lăudând pururea fragilitatea şi simplitatea 
pregătirii de aici, aşteaptă de la acestea fericirea şi se 

gândeşte mereu la un sfârşit fericit...” 

... Am coborât de pe animale, ca să salutăm pe 
Pustnic care urma să se îndrepte spre Pustia lui îndrăgită. 
Acesta s-a apropiat de noi puţin. Cu vădită emoție Teologul 
şi avocatul au făcut o adâncă plecăciune ascetului iar 
acela le-a urat pace şi cele bune. Cu smerenia mea a 
schimbat sărutarea în Hristos şi Sfinţitul Pustnic a plecat... 

Înainte însă, ca să apuce să se îndepărteze de noi, 
avocatul îi strigă: 

- Sfinte părinte, aţi vrea să vă vizităm în Coliba 
Dvs.? 

Întorcându-se, Pustnicul a răspuns: 

- Cred, fraţilor, că am spus toate câte au fost 
necesare. Nu am altceva să adaug decât să vă repet: 
siliţi-vă să intraţi pe poarta cea strâmtă şi să învăţaţi pe 
frații voştri că fără Monahism, Ortodoxia noastră îşi 
falsifică conţinutul. Sfânta noastră Biserică este ascetică 
şi, ca trup mistic al lui Hristos, trebuie să se reboteze 
întreagă în focul şi apa tradiţiei duhovniceşti ortodoxe... 

Pustnicul şi-a înălţat mâna în semn de salut şi 
şi-a continuat drumul... Iar noi, într-o adâncă reculegere, 
am coborât pe jos cărarea care ducea spre Sfânta 
Mănăstire... 


irn 


55. Libertate şi îngrădiri 


Drumul spre Mănăstire a dezvăluit înaintea ochilor 
noştri scene cu anevoie exprimabile, chiar şi unei exaltări 
descriptive mai rare... Am ajuns într-un punct de unde 
puteam să observăm de departe întreaga clădire medievală. 
Teologul s-a oprit puţin şi odată cu el şi noi. Şi-a rotit o 
privire scrutătoare spre interiorul Mănăstirii şi după puţin 
a zis: Văd, părinte, această palestră duhovnicească şi mă 
gândesc la câte a oferit ea Bisericii şi Neamului. Mă 
gândesc, însă, şi la ce poate oferi epocii noastre. Desigur, 
cu toate obiecţiilor mele inițiale, accept utilitatea 
Mănăstirilor, recunosc justeţea căii Monahismului, înțeleg 
necesitatea existenţei lui. Întreb, însă: astăzi, când 
condiţiile lumii sunt cu totul diferite de cele din trecut, e 
posibil ca Monahismul să devină mai util Bisericii şi 
societăţii? 

Prietene, am răspuns, dacă vrea să 
supraviețuiască, orice instituție spirituală nu trebuie 
să-şi ignore epoca. Se pune întrebarea: Ortodoxia este o 
instituţie supusă necesității adaptării? 

- Elementele esenţiale ale Ortodoxiei, a zis 
teologul, nu e cu putință, desigur, să fie schimbate, fără 
să se zguduie din temelii întreg edificiul. Temele însă ce 
țin de formă şi model, socotesc că trebuie să fie revizuite. 
Şi fiind vorba de Monahismul nostru, n-ar fi cu putință ca! 

el să devină astăzi mai social, fără a răsturna bazele şi 
scopurile lui? 

- Ştiţi, desigur, a intervenit avocatul,'că eu n-am 
o specializare în tema Monahismului, pe care l-am 
cunoscut mai mult cu inima. decât cu mintea, drept pentru 
care l-am iubit atât de târziu... Dacă, însă, se are în vedere 
un fapt incontestabil. cum este ridicarea nivelului 
intelectual şi cultural al lumii contemporane şi că mulţi 
tineri, teologi sau din alte ramuri ale ştiinţei ar vrea să se 
facă Monahi. nu socotiți că. fără să se neglijeze scopul de 
bază al sfințirii şi îndumnezeirii,.ar trebui să se creeze 
condiţii propice ca şi ei să poată intra în Mănăstiri şi, prin 
extensiune, ca ele să constituie adevărate focare de iradiere 
spirituală? 

- Am să vă răspund eu. am spus. Monahismul 
nostru nu este stereotip, în aşa fel încât să nu aibă putinţa 
să fie atras în folosul Bisericii şi slava lui Dumnezeu. 
Dovadă că ori de câte ori Biserica a fost primejduită de 
erezii, Monahii au părăsit pustiurile, coborând în lume, 
ca să contribuie şi ei, pe cât le sta în putinţă, la combaterea 
ereziilor. Şi astăzi Monahii care au daruri de la Dumnezeu, 
naturale sau dobândite, trebuie să le pună în slujba 


Bisericii. Dacă se întâmplă ceea ce spuneţi. nu ar fi ceva 
nou... 


- Punctul acesta de vedere este foarte luminos, 
părinte, a răspuns teologul. Cred că nici părinţii cu care 
am vorbit ieri şi azi nu ar avea nici o obiecţie. Ortodoxia 
are o bogăţie inepuizabilă de experiență duhovnicească, 
De care o oferă fiilor ei ca să-i îndrepte pe calea mântuirii, 
lar nu împiedică pe nimeni să-şi modeleze viața lui în 
Aristos, după specificul său personal. În Ortodoxie suflă 
vântul libertăţii în Domnul. Fiecare epocă are exigenţele 
"i specifice. Prin urmare, nu socotesc că cineva trebuie să 
imtă vreo încătuşare în activarea puterilor lui spirituale. 

- Negreşit, am zis. Numai că libertatea pe care o 
cordă duhul ortodox nu trebuie să se ia drept 


„eee etnie —— 


“acoperământ al răutăţii” (I Petru 2, 16). Adică. această 
libertate nu este înțeleasă ca libertate atunci când este 
folosită fără condiții.. 

-Ce înţelegeți, părinte; a zis avocatul, O libertate 
dar nu fără condiţii? Există îngrădiri şi care sunt acestea? 

- Se înţelege de la sine, am răspuns, că există 
anumite îngrădiri, tocmai pentru ca să ocrotească 
libertatea. Pentru că este un rău nelibertatea, fiindcă 
încătuşează suflurile Duhului Sfânt în sufletele libere, 
dar un rău e şi atunci când cineva devine rob al libertăţii 
lui. Şi cineva devine rob din propria lui libertate atunci 
când, necunoscând condiţiile ei, intră în zone unde se 
suprimă şi bucuria şi pacea în Hristos şi începe să simtă 
o condamnare din partea conştiinţei, vină, agonie, 
confuzie... 

- Care sunt aceste zone, părinte? a întrebat teologul. 

- Sunt zonele păcatului involuntar. am zis. Adică, 
prin faptul că Monahul 'vrea să lucreze binele pentru 
aproapele. el îşi vatămă grav sufletul, fiindcă nu este 
curăţit. Desigur, cei din lume trebuie să lucreze totdeauna 
binele. chiar dacă s-ar vătăma cumva, până când progresiv 
reduc paguba şi ajung să se zidească. Pentru Monahi, 
însă. lucrul diferă. fiindcă, dacă se poate spune aşa, ei au 
propria lor morală. Cu alte cuvinte, deci, e posibil să 
vorbim de moduri libere de activitate care, însă, se vor 
termina acolo unde începe să acţioneze păcatul fără voie, 
prin patimi. Socotesc, deci, că menţinând aceste criterii, 
Monahismul poate să devină mai social, adică să acţioneze 
variat în societate prin Monahi harismatici... 

- În reflexiile Dvs., părinte, întrevăd insistența pe 
principiul pe care l-au formulat părinţii Teolipt şi 
Hrisostom, că diaconia săvârşită de Monahi, într-un cadru 
mai larg. înainte de curăţire, crează primejdii pentru 
sufletul lor. 

- Fratele meu, am răspuns, principiul acesta nu 
este al nostru, ci al Sfinţilor Părinţi. Sfântul Isaac Sirul 

zice că “înainte de curăţire slujirea stârneşte patimile”. Şi 
Sfântul loan Sinaitul (Scărarul) afirmă, într-un mod 
caracteristic: “Legea mozaică, ca una nedesăvârşită, 
impunea: “la seama la tine însuţi” (Deut.15,9). Legea 
evanghelică, însă, porunceşte: “iubeşte pe aproapele tău 
ca pe tine însuţi”(Mt. 19,19). la seama, însă, ca nu cumva 
în slujirea legii desăvârşite să nu te vatămi, întorcându-te 
la slujirea literei mozaice”. 

Să vă citez însă şi o altă mărturie, din creştinismul 
apusean, care nu este totuşi atât de subtil în temele 
acestea. Într-o convorbire cu ucenicul său, Leon, Francisc 
de Assisi îi adresează următoarea întrebare: “Ai putea 
să-mi spui, fiul meu, o faptă bună pentru care Dumnezeu 
va fi mulţumit?” “Da, părinte. Când, de plidă, avem 
mijloace şi construim diferite instituţii folositoare 
societăţii şi slujim acestora, mă gândesc că fapta aceasta 
este bună şi Dumnezeu, cred, va fi mulţumit”. “O, fiul 
meu, a răspuns ““sărăcuţul””,' faptele acestea par a fi 
bune. Însă vine slava deşartă şi face inutile şi faptele şi 
sufletul, şi astfel Dumnezeu nu e mulțumit”. Şi după cea 
expus un caz ipotetic de cea mai adâncă smerenie, Francisc 
de Assisi zice în final: “Poate, fiul meu, cu fapta aceasta 
Dumnezeu va fi mulţumit”... 

- Astfel, deci, a zis teologul, în acord cu punctele 
de vedere pe care le-aţi dezvoltat, dacă nu s-a curăţit de 
patimile lui, Monahul este obligat să rămână în afara 
lumii şi a celor ale lumii? Dar atunci cum explicaţi ceea 
ce zice Sf. Vasile cel Mare: “Râvneşte ce vrei: sau să fii 
slujitor săracilor sau iubitor pasionat al dogmelor lui 
Hristos”. Nu lasă el forma de viaţă la libera preferinţă a 
fiecăruia?... 


56. Privire generală asupra Monahismului 


- Da, am răspuns. Aproape la fel zice şi Grigorie 
Teologul. “Să preferi acţiunea sau contemplaţia? Un 
spectacol de fapte desăvârşite sau a cât mai multe fapte. 
Ambele sunt primite şi iubite. Tu însă să tinzi mai mult 
spre ce-ţi stă în fire.” Dar acestea, cred, se referă la 
perioada din viața Creştinului dinainte de tunderea 
monahală. Dacă aceasta ar avea o aplicare şi pentru 
Monahi, ea trebuie să aibă putere numai în interiorul 
vieții Monastice, în care avem Chinovii cu tot felul de 
slujiri, ca şi în Isihasm, unde se exercită viaţa 
contemplativă şi mistică. l 
i - Este evident, a intervenit avocatul, că ambele 
forme sunt “primite şi iubite”. Şi ceea ce precumpăneşte 
în alegere este particularitatea fiecăruia. “Tu însă să tinzi 
mai mult spre ce-ţi stă în fire.” Dar, oare aşa se 
soluţionează problema? Cum e cu putinţă ca Monahismul 
să ajute mai efectiv Biserica, cum a fost în vechime, când 
dădea acesteia cadrele ei? 

- Acum atingeţi o altă chestiune, am zis. Sunt de 
acord şi eu că aceasta este calea justă de promovare a 
cadrelor Bisericii. Într-adevăr, latura socială a 
Monahismului se exprimă prin promovarea Monabhilor ca 
episcopi. Astăzi, din nefericire, lucrurile au luat o direcţie 
diferită... Dar permiteţi-mi să fac o recapitulare a temei 

privitoare la Monahismul ortodox, ca să vedem ce este, ce 
oferă acum şi ce poate oferi Bisericii... 

Monahismul constituie o cale, nu unica, însă 
negreşit sigura, întâi pentru găsirea existenței pierdute a 
omului şi, în continuare, pentru găsirea lui Dumnezeu - 
Care vrea ca noi să-L căutăm pentru ca să-L găsim, după 
ce mai întâi L-am iubit - deoarece condiţia găsirii lui 
Dumnezeu este, după Sfântul Grigorie de Nyssa, însăşi 
dorința arzătoare pe care monahismul, în virtutea 
specificului său, poate s-o reaprindă continuu. “Găsirea 
lui Dumnezeu este însăşi căutarea Lui continuă; căci nu 
este aici un lucru a căuta şi altul a găsi... şi a vedea pe 
Dumnezeu înseamnă a nu găsi niciodată o săturare a 
dorinţei”... 

Monahismul răscoleşte întreaga lume psiho- 
spirituală a omului, cercetează, constată existența unor 
elemente parazite, vede chipul dumnezeiesc întunecat de 
patimi şi se luptă cu osteneală să readucă sufletul la starea 
lui “după chipul şi asemănarea lui Dumnezeu”. Aici 
sufletul se umple de tot binele şi reînfloreşte roadele 
Duhului Sfânt. 

Monahismul ortodox poate să aibă întotdeauna o 
tinereţe palpitantă, fiindcă trăieşte întreagă bogăţie a 
spiritualităţii creştine la treapta cea mai înaltă şi în 
întreaga ei intensitate existenţială. Problema poziţiei 
existenţiale în faţa vieţii n-a soluționat-o nici o teorie 
filosofică, extracreştină sau intracreştină. Nici 
Aristotelismul cu raționalismul lui, nici Platonismul cu 
ideile lui impersonale, nici Neoplatonismul cu confuzia 
ideilor şi a miturilor lui. Dar şi filosofemele angoasante 
ale lui Kierkegaard, a lui Bergson şi a lui Jaspers nu duc 
sufletul decât numai în impasuri labirintice şi la naşterea 
de noi probleme... 

Problema existenţială a soluţionat-o odată pentru 
totdeauna Creştinismul Ortodox şi câţi au venit înainte de 
el şi după el “sunt furi şi tâlhari” (loan 10, 8). Şi 

Monahismul, care constituie o expresie specifică a 
creştinismului răsăritean “a soluţionat o problemă, 
înaintea căreia europenii au eşuat cu toată înțelepciunea 
şi tehnica lor”. cum spune caracteristic Fallmerayer... 

Prin prezenţa lui, Monahismul conduce lumea 
creştină spre Dumnezeu şi spre râvna fericirii depline în 
veşnicie. Aduce aminte de moartea nemuritoare a celor 
de-a stânga şi de faptul că “toate cele omeneşti câte nu 
există după moarte sunt deșertăciuni (Eclez. 2,11; 3,19; 
4,7). Şi printr-o predică şi mai convingătoare, prin însăşi 
viaţa lui tăcută şi vorbită. arată continuu cerul. ca singura 
lume stabilă, adevărată şi demnă de noblețea omului... 

Dar dincolo de acestea. Monahismula dat Bisericii 
mari luminători, păstori şi învăţători. Ce ar fi fost Vasile 
cel Mare. dumnezeiescul Hrisostom. Grigorie Teologul, 
Palama, Simeon Noul Teolog. Nicodim Aghioritul şi 
întreagă adunarea dumnezeiască a Sfinţilor Părinţi ai 
Bisericii, fără petrecerea lor îndelungată în Pustie? 
Întreaga lor viaţă subliniază necesitatea ineluctabilă a 
practicii virtuţii şi ascezei ca inima să fie curată şi mintea 
să devină receptacol al contemplaţiei adevărate prin 
iluminările venite de la razele suprafiinţiale ale luminii 
dumnezeieşti necreate... 

Prin rugăciunile lui, Monahismul sprijină şi 
întăreşte lumea. Să nu ne amăgim crezând că rugăciunile 
sufletelor sfinţite nu sunt de mare importanță pentru 
omenirea întreagă ci numai o chestiune personală a celui 
ce se roagă. Rugăciunile Sfinţilor influenţează istoria 
lumii (cf. Apoc. 5,8; 8,3) fiindcă “în dragostea Lui infinită 
Dumnezeu a supus puterea Lui puterii unui suspin ascuns, 
pe care El însuşi l-a provocat”... 

Sprijinită pe faptele Vechiului Testament şi pe 
învăţătura Evangheliei, Biserica a acordat totdeauna o 
mare valoare rugăciunilor Sfinţilor. Şi Monahismul, ca o 
tagmă a celor afierosiţi, are ca principiu şi scop al vieţii 
lui specifice rugăciunea şi sfinţenia, fiindcă el cunoaşte 

c 18- Dialoguri la Athos vol, I 


puterea rugăciunii şi puterea dragostei prietenilor lui 
Dumnezeu... ii 

Dacă judecăm valoarea oamenilor în raport cu 
binefacerile oferite celor din lume şi dacă vedem durata 
vieţii omeneşti extinzându-se nu până la mormânt când 
omul încetează ca materie, ci până în nemărginirea 
veşniciei, unde petrece sufletul nemuritor, atunci întreb: 
cel care în viaţa lui de aici s-a făcut prieten al lui 
Dumnezeu, ce fel de binefacere pentru lume va mai putea 
avea? Pentru ce invocăm pe Sfinţi şi Biserica crede în 
mijlocirile lor? Judecaţi, deci, ce valoare ar putea avea 
toate faptele bune ale oamenilor faţă de supravaloarea 
mijlocirilor prietenilor lui Dumnezeu, a căror viaţă se 
întinde în veci vecilor?... 

lată de ce, de la însăşi naşterea ei, Biserica 
Ortodoxă a văzut în sfinţenie, care e imitarea lui 
Dumnezeu, cea mai înaltă valoare morală. Şi iată de ce 
întotdeauna a prețuit în mod deosebit Monahismul. 

Vasiliada Sfântului Vasile cel Mare a dispărut 
după adormirea în Domnul a creatorului ei. Dar Vasile cel 
Mare a continuat să existe, să fie între noi ca dascăl fără 
rătăcire al Bisericii, prin scrierile lui şi ca Părinte şi 
Păstor al celor ce invocă cu credinţă şi dragoste ajutorul 
lui. Şi la judecata universală când “drepţii vor străluci ca 
nişte luminători” (Mt. 13,43; Fil.2,15)va spune ca un bun 
şi credincios general, cu îndrăzneală, Împăratului: 
Împărate, de dragul meu nu te uita la greşelile robului 
Tău, fiindcă mult m-ai iubit şi ai nădăjduit în dragostea 
mea şi fiindcă Tu ai zis că cinstirea Sfinţilor tăi urcă la 
Dumnezeu. O, drepţilor, să nu-mi spuneţi că Împăratul va 
` face o mare nedreptate dacă ascultă această implorare. 
 Aduceţi-vă aminte de datornicul cu zece mii de talanţi din 
Evanghelie? Întreagă acea datorie fabuloasă, i-a iertat-o 
pentru un singur cuvânt. Pentru care? ÎI spune Însuşi 
Hristos: “pentru că M-ai rugat” (Mt.18, 32). Nu putem, 
fraţii mei, să ne țesem teoriile după experienţa noastră şi 

după preferinţele noastre. Avem datoria să ne facem noi 
înşine receptivi la adevărurile Bisericii. O mie de ani | 
bizantinii au stăpânit un imperiu strălucit, în mijlocul a | 
zeci de mii de primejdii, graţie rugăciunilor lor, a | 
Mănăstirilor lor, a mijlocirilor Călăuzitoarei (Maicii | 
Domnului) şi a Sfinţilor noştri, pe care i-au invocat... 


57. Monahismul în Biserica luptătoare 


Mă întrebaţi dacă ar fi folositor ca Monahii 
Bisericii Ortodoxe să ia asupra lor funcţii sociale sau 
filantropice. Să răspund: Când Domnul nostru lisus Hristos 
a lăsat la alegerea liberă a omului viaţa teciorească ca o 
viețuire mai înaltă, a spus cuvântul cunoscut: “Cel ce 
poate înţelege să înțeleagă” (Mt.19. 12). Permiteţi-mi să 
folosesc aceeaşi frază ca răspuns la întrebare. Monahul 


_care poate să vină în contact cu lumea, fără să-şi întineze 


curăţia lui, fără să-şi piardă contactul mistic cu Dumnezeu. 
a atins un stadiu al unei duble iradieri şi al unei vieţi 
duble, a celei dinăuntru şi dinafară. Chestiunea activităţii 
Monahilor în lume poate fi cercetată numai din acest 
punct de vedere. 

Prin accentuarea valorii rugăciunii nu intenţionez 
să micşorez valoarea activităţii creştinilor, de săvârşire 


„de fapte bune obligatorie de altfel şi foarte necesară 
„pentru curățirea sufletului. Am vrut doar să remarc lupta 
 Monahilor care tind spre sfinţenie, în raport cu activitatea 
„socială exterioară care. din perspectiva ortodoxă, 


constituie iradierea sufletului iubitor şi să subliniez 
necesitatea rugăciunii prin care este ars diavolul ca şi 


„patimile funeste sufleteşti şi trupeşti. 


Prea Sfânta noastră Biserică desfăşoară (în Grecia 


- n.tr.)o excelentă activitate în sectorul social. Mă bucur 

pentru aceasta şi slăvesc pe Domnul. Dar va trebui să fie 
atentă şi la Monahism care reprezintă dinamismul ei 
spiritual şi sub acţiunea căruia se învredniceşte să continue 
tradiţia duhovnicească a Ortodoxiei... 

Respect şi mă înclin înaintea lucrătorilor care 
s-au consumat în serviciul Evangheliei. Laud sufletele 
care se cheltuie în slujirea săracilor şi fraţilor neputincioşi 
ai lui Hristos. Vrednic este lucrătorul de plata lui (Lc. 
10,7). Bune sunt faptele şi sfinte. Bune cuvintele spre 
învățătură. Dar Biserica Ortodoxă cinsteşte faptele cu 
condiţia ca ele să purceadă dintr-o inimă smerită şi 
rugătoare. Dacă ne punem nădejdea numai în fapte, fără 
smerenie şi curăţie, riscăm să auzim de la Domnul: “nu vă 
cunosc pe voi” (Mt.25, 12). Uluitor! “Doamne, oare nu în 
numele Tău am proorocit şi am scos demoni şi multe 
minuni am făcut?” (Mt.7, 22). Şi totuşi! “Nu vă cunosc pe 
voi”! Dacă Apostolul Pavel se temea “ca nu cumva altora 
propovăduind, eu însumi să mă fac netrebnic” (I Cor.9, 
27) cu cât mai mult trebuie să ne temem noi? E nevoie, 
deci. şi în lume de un Monahism,. de o luptă ascetică, a 
căror prototip de o frumusețe integrală se va găsi totdeauna 
în Pustie. Aşa se explică pe deplin şi apoftegma Sfântului 
loan Scărarul: “Lumină Monahilor sunt Îngerii, lumină 
celor din lume sunt Monahii”... 

Permiteţi-mi să spun că şi eu cred, ca şi voi, că 
Monahismul Ortodox are nevoie de o renaştere. Zicând 
renaştere nu înţeleg dizolvarea temeliilor lui patristice 
diamantine ci o înviorare. cu o oarecare aplicare la 
necesităţile actuale ale Bisericii. Atât înviorarea cât şi 
acoperirea nevoilor actuale ale Bisericii de către 
Monahism vor veni numai de la zeloşi ai tradiţiei 
duhovniceşti ortodoxe, împodobiţi cu un etos creştin şi cu 
o cultură evlavioasă. Insă. pentru aceasta este imperios 
necesar ca mai întâi să ne rebotezăm (recufundăm) în 
Teologia Patristică Ortodoxă. Şi aşa cum a făcut Sf. Vasile 
cel Mare în epoca lui, strămutând chinoviile din pustiul 

cel mai îndepărtat aproape de sate, “unind şi conjugând 

„lucrurile ca nici filosoficul să fie nesocial, nici practicul 
nefilosofic”, aşa şi azi e necesar să se formeze frăţii 
monastice aproape de oraşe. Nivelul cultural şi intelectual 
` allumii a urcat mult. Războiul împotriva Bisericii se duce 
sistematic. Răul dănțuieşte fără ruşine. Trebuie, deci, să 
reînălțăm prin evlavie şi pregătire teologică corpul 
Monahismului ca el să poată reacţiona prin rugăciunile 
lui şi prin învățătura lui ortodoxă, prin predici, prin 
scrieri, prin iradierea morală şi spirituală a vieţii lui. Dar 
şi Biserica să-şi recruteze slujitorii din rândurile lui, cum 
a făcut-o în tradiţia veche de Dumnezeu insuflată. Sfântul 
Munte va rămâne aşa cum a fost întotdeauna, un loc de 
pocăință, de sfințire, de laudă neîncetată adusă Domnului, 
un Centru Monastic care continuă vechea tradiţie 
monahală a Bisericii Ortodoxe... 

Există acum ““frăţii”” monastice formate care oferă 
multe poporului nostru prin lucrarea lor catehetică, 
predicatorială şi editorială, ca şi prin mărturisire şi 
filantropie. Ceea ce aş vrea să subliniez în efortul meu de 
a explica spiritualitatea ortodoxă este că nu trebuie să se 
pună accentul mai mult decât e nevoie pe aşa-zisă operă 
socială, ci pe rugăciune, pe viaţa liturgică şi efortul de 
sfințire a sufletului “fără de care nimeni nu va vedea pe 
Domnul” (Evr.12, 14) după expresia de Dumnezeu 
insuflatului Pavel. Greşeala Bisericii Apusene constă în 
aceea că a supraaccentuat valoarea faptelor exterioare pe 
care le preţuieşte independent, fără legătura lor 
indispensabilă cu sfinţirea sufletului. De aceea căzând 
inevitabil în secularism, s-a identificat cu lumea şi de aici 
a pierdut orientarea liturgică şi duhovnicească 
mântuitoare, proprie naturii transcendente a Bisericii. 
Angoasa sufletească a Europei astăzi se datorează într-o 
mare măsură extrovertirii şi activismului irațional cheltuit 
întru crearea condiţiilor prealabile ale unei iluzorii 
““fericiri”” şi seducţiei noii Circe, raționalismul... 

Dar după tradiţia duhovnicească ortodoxă, 
întâietatea trebuie să o aibă sfinţirea inimii care aduce 
pace şi bucurie iar faptele nu sunt altceva decât însăşi 
sfinţenia exteriorizată de forţa năvalnică a credinţei şi a 
iubirii. Activitatea exterioară chiar şi înainte de sfințire 
nu trebuie neglijată, fiindcă în acest sens există porunci 
clare ale Domnului. Dar ea nu trebuie greşit înțeleasă în 
ce priveşte pretinsul ei caracter curăţitor. Căci, aşa cum 
spune atât de caracteristic Sfântul Marcu Ascetul: “faptele 
ne-au fost date pentru păzirea curăţiei sufletului dată 
nouă prin Sfântul Botez”... 

Faptele bune faţă de aproapele constituie o 
conduită cu caracter pedagogic, făcute nu de dragul celui 
căruia i se face binefacerea - chiar dacă ele urmăresc 
inevitabil aceasta - ci pentru curățirea sufletului celui 
care face fapte bune. Ceea ce se caută nu este binefacerea 
pe care avem datoria creştină s-o practicăm ci curățirea 
sufletului, iluminarea lui de Duhul Sfânt şi unirea mistică | 
cu Domnul şi Dumnezeul nostru lisus Cel iubit, Care cere 

şi doreşte această unire... 

l Prea Sfânta noastră Biserică Ortodoxă este 
Ascetică, Monastică şi orientată spre transcendență. Duhul 
ei este floarea Pustiei, al cărei drum l-a deschis însuşi 
lisus Dumnezeu-Omul, “prietenul Pustiei”. Şi ceea ce 
numim spiritualitate ortodoxă e iradierea sufletului curăţit 
în Duhul Sfânt. Dacă Biserica este legată inseparabil de 
viaţa liturgică, e de ajuns să studieze cineva imnografia şi 
cărțile liturgice, ca să se convingă de faptul că centrul de 
greutate al învățăturii ei cade pe rugăciune, asceză, iubirea 
dumnezeiască şi sfințenie... 

Dar aceasta nu înseamnă că Biserica, ca autoritate 
pastorală şi administrativă, poate să se dezintereseze de 
nevoile materiale ale fiilor ei, fără să devină prin aceasta 
o mamă denaturată. Ea însăşi trebuie să acţioneze în tot 
felul în acest sens prin organele ei dar în paralei ea trebuie 
să arate cu degetul în continuu cerul, să ardă de dragoste 

faţă de Dumnezeu şi iubire faţă de aproapele. Şi atunci 
când iubirea şi slujirea față de aproapele păgubeşte 
inevitabil sufletul slujitor, ca unul ce rămâne împătimit şi 
necurat, atunci ea să se facă măcar o adoratoare a legii 


- mozaice care poruncește: “la seama la tine însuţi” (Deut. 


15,9). Şi un loc în care poate cineva “să ia seama la sine 
însuşi” este Monahismul... 

Vă mărturisesc, fraţii mei. privesc Monahismul 
ortodox ca pe o călăuză şi lumină a lumii, pentru că el 
constituie un rezumat al Evangheliei în întreaga gamă a 
învățăturii ei ca viața practică şi contemplativă. Şi pentru 
că el exprimă nu numai antropologia creştină, atât de 
tragică şi de frumoasă. ci iradiază şi bogăţia, frumuseţea 
şi adevărul Teologiei Mistice. Şi mesajul lui actual pentru 
lume e însăşi iradierea lui mântuitoare **din care a fugit 
toată durerea. întristarea şi suspinarea”? care însoțesc pe 
om în nefiinţa lui, în lipsa lui de un cămin şi părinţi, pe 
omul fără Hristos. fără lumină şi tără plinătatea credinţei. 
Pentru credincioşi, însă. mesajul este Mistica lui 
Teocentrică şi Hristocentrică. care constituie punctul 
culminant al conduitei practice dureroase cu bunăştiinţă, 
a unei conduite confirmate de veacuri, care mai întâi 
curăţă, apoi luminează şi în cele din urmă sfințește... 

„„„ Se lăsase deja seara peste pădurile şi colinele 
din jurul Mănăstirii. Din tericire, avertizat de călăuzele 
noastre, portarul a avut răbdarea să aştepte. La intrarea 
Mănăstirii am simţit ieşirea sufletului spre infinit. ...Pentru 
tovarăşii mei nu mai sunt în măsură să spun ceva... 

SFÂRȘIT ȘI LUI DUMNEZEU SLAVĂ! 

